
Aurel Vlaicu şi aeroplanul său. — Moartea lui Gheorghe 
Panu. — Căderea Cabinetului Jonel Brătianu şi 
venirea guvernului Petre Carp. 


Pe la jumătatea lunei August, Aurel Vlaicu face întâile 
sale ascensiuni cu aeroplanul său. In ziare apar notițe entu- 
ziaste, Vlaicu s'a ridicat până la 150 metri şi a putut merge 
cu iuțeala până la 120 kilometri pe oră. 

Ce departe suntem astăzi de performanțele acelei vremi, 
când 100 metri înălțime și 120 kilometri pe oră erau socotite 
biruinţe mari ! 

Dar era victoria unui român, de aceea bucuria și nădej- 
dile noastre erau mari. 

— Pe !a sfârșitul lui August moare doctoru! Nicolae Ma- 
nolescu, cel mai însemnat oculist al României. 

Doctorul Manolescu era laureat al Academiei Române 
pentru o lucrare de valoare intitulată „Higiena ţăranului ro- 
mån“. A fost deputat, era profesor la Facultatea de medicină 
din București și un eminent clinician. 

Era născut în com. Șaranga, din jud. Buzău. A murit la 
vârsta de 60 ani. 

— Lumea 'este foarte îngrijorată de o ştire sinistră : ho- 
lera, care face pustiiri în Rusia, a sosit la granița Basarabiei. 

La, frontieră se iau măsuri severe. Holera trece, însă, în 
Ungaria, si ne atacă din două părti. Holera pătrunde în țară, 
apare la Botoșani, Focșani, Galaţi, Brăila. 

In București se ivesc câteva cazuri. Populația este foarte 
îngrijorată, însă norocul a voit ca teribilul flagel să nu ne se- 
cere prea mult. Bucureștiul a fost scutit, căci numai puţine 
cazuri au fost semnalate. 

— Este interesant de spus cine a dat semnalul urcărei 
chiriilor, care astăzi constitue un adevărat flagel. 


1) Inceputul anului 1910 se găseşte în volumul III al „Bucu- 
reștilor de altădată“. 

Prin Septembrie unele ziare publicau articole îngrijorate 
asupra urcărei chiriilor. Oamenii nevoiași ca și cei cu veni- 
turi modeste simt că o mare greutate începe să-i apese și o 
mare primejdie îi ameninţă : urcarea progresivă a chiriilor. 

Ziarele arată cum că semnalul l-au dat agenții statului. 

adică comisiile de recensământ care, spre a spori veniturile 
acestuia, au majorat chiriile, în contra declarațiilor chiriași- 
lor și în disprețul contractelor. 
i Membrii acestor comisii, în urma ordinelor primite, au 
%ptrit, cu dela a lor apreciere toate chiriile, ceeace a avut 
drept rezultat o urcare a tuturor locaţiunilor. Din vremea 
aceasta începe ascensiunea care trebuia să impue la 1916 gu- 
vernului adoptarea legei de excepțiune. 

— La manevrele de toamnă de la Slatina a participat și 
Aurel Vlaicu cu aeroplanul său. A zburat deasupra câmpului 
de manevră, a făcut diferite virajuri și a entuziasmat armata 
pentru siguranța, eleganța şi îndrăzneala zborului său pe o 
vreme vântoasă. 

— Izbânda lui Vlaicu stimulează și pe alţi români; cu- 
noscutul inventator Brumărescu, produce și el un aeroplan 
pe care îl expune. Acest aeroplan este un biplan de o formă 
cu totul deosebită de tot ceea ce exista până atunci. Inven- 
tatorul a primit multe felicitări de la oamenii competenţi (?), 
însă aparatul Brumărescu n'a zburat niciodată. 

Un alt inventator român este Henri Coandă, — opera 
acestuia este un aparat fără helice, ci numai o turbină pro- 
pulsivă. Aparatul, construit în Franța, a avut soartă mai 
bună decât al lui Brumărescu. Astăzi, însă, a dispărut. 

— Duminică, 6 Noembrie, la orele 5 și jum. s'a stins din 
viaţă Gheorghe Panu, acela care a fost cel mai mare ziarist 
al ţărei după moartea lui C. A. Rosetti. 

Gheorghe Panu a murit după ce a suferit multă vreme 
de miocardită și arterioseleroză, boală complicată apoi cu un 
cancer al intestinului. 

Panu a debutat ca istoric. Fiind distins de Maiorescu şi 
ceilalți fruntași ai Junimei din Iaşi, a primit o subventie spre 
a face studii literare și istorice în străinătate; el. însă, a în- 
vățat dreptul şi s'a întors pentru a intra în masistratură. 

Apoi a intrat în politică, a fost numit avocat al Spirido- 
niei din Iaşi, a redactat ziarul Liberalul din acelaș oraș și a 
fost ales de C. A. Rosetti, ministru de interne atunci, ca să-i 
fie șef de cabinet. Panu a fost cel dintâiu șef de cabinet în 
România. 

A demisionat spre a fi ales deputat la anul 1884 în Ca- 
mera de revizuire. 

A combătut, alături de C. A. Rosetti, dispoziţiile restric- 
tive pentru presă și după aceea a trecut hotărît în opoziție. 

La Iaşi a făcut să apară Lupta, ziar de vehementă pole- 
mică, apoi a trecut cu Lupta la Bucureşti care, în curând, de- 

veni ziarul politic, cel mai citit din ţară. Demn de notat e fap- 
tul că cel mai puternic tiraj l-a atins presa politică, când 
„Lupta“ a tras în 10.700 exemplare. 

Panu avea o frumoasă cultură, era o minte ageră, un ta- 
lent original și o mare putere de atracţie. Era unul din acei 
oameni pe cari americani îi numesc : oameni magnetici. 

Şi cu toate acestea n'a avut noroc în viaţă. 

Râvna, lui cea mare era să ajungă minstru, însă, de-a- 
curmezișul acestui om atât de superior s'au pus și atâţi duş- 
mani implicabili ca şi un număr de întâmplări nenorocite. A- 
fară de asta Panu însuș a fost dușmanul său. 

Intr'o zi a fondat partidul radical ; văzând însă, că parti- 
dul acesta nu-l duce prea repede la guvern, a desfiinţat par- 
tidul și sa înscris în partidul conservator. Apoi, desamăgit şi 
desgustat, a reintrat în partidul liberal, dar nici aci n'a putut 
ajunge mai mult decât vice-președinte al Camerei. 

Când a murit, la vârsta de 62 ani, redacta publicaţia 
săptămânală : Săptămâna. 

La înmormântare au vorbit Ionel Brătianu, I. G. Duca, 
în numele partidului liberal, iar Ion Popescu, în numele 
Sindicatului ziariștilor. 


La palatul de justiţie a vorbit avocatul Comşa. 

De altfel Panu, din cauza boalei care ’l săpa cu încetul 
de câţiva ani, încetase de a mai fi un militant. 

Din acest punct de vedere marele om își supraviețuise. 

— Duminică, 28 Noembrie, a fost inaugurată cu mare 
pompă, statuia lui Eugeniu Stătescu, în sala pașilor pierduţi 
de la Palatul de justiţie. 

Această festivitate fusese precedată de o mică furtună 
în lumea avocaților și a magistraţilor, anume, se critica 
faptul că statuia fusese așezată în acel loc predominant, că i 
se dase atât de mari proporţii, că i se împrumutase acea ati- 
tudine și acel gest de tribun. 

In sfârșit Eugeniu Stătescu era reprezentat ca și când 
ar fi dominat justiția română, ca și când ar fi fost un mare 
legiuitor și cel mai mare jurisconsult român. 

Acei cari făceau această critică aveau dreptate. Eugeniu 
Stătescu n'a lăsat nici un rând scris, Eugeniu Stătescu n'a 
fost nici profesor la facultatea de drept, n'a fost nici un 
mare avocat pledant. Ceeace a fost, însă, Stătescu, a îost un 
ministru de justiţie cu mare autoritate şi un creator, ca nici 
unul alt, de magistrați de partid. Era un nume autoritar. 

Totuș, în ciuda protestărilor, statuia a rămas acolo unde 
o vedem, iar Eugeniu Stătescu reprezentat într'o postură şi 
cu un gest care nu erau ale lui. Este drept, însă, că a fost 
un om deosebit, un om superior. 


Statuia este opera sculptorului francez Ernest Dubois, 
autotul statuei lui Ion Brătianu. 

Au vorbit: Scarlat Popescu procurorul general de la 
Casație, Petre Borş din partea baroului de Ilfov şi ministrul 
justiției Toma Stelian. 


— In sfârşit chestia retragerei guvernului, este adusă la 
ordinea zilei. In acelaş timp se ştie cu preciziune, cum că 
viitorul guvern îl va forma Petre Carp, iar nu Take Ionescu. 


Takiștii, faţă de acest desnodământ care se pare că nu 
mai poate fi înlăturat, se dedau la o campanie aproape des- 
perată de întruniri publice și de violenţe de presă. Take Io- 
nescu vrea să facă presiune asupra regelui, arătându-i că 
popularitatea e cu partidul conservator-democrat. Dar totul 
e zadarnic. 

Takiştii fac, însă, și greșala că urmează în contra lui 
Brătianu şi a iraţilor sai o campanie uărza pe tenia riorau- 
tăței; frații Brătianu sunt acuzaţi că trafică și trăcsc din afa- 
ceri necinstite ; era evident că șeful guvernului nu putea de- 
cât să recomande regelui ca succesor pe şeful partidului con- 
servatof. 


Trei zile înainte de Crăciun, Ionel Brătianu își întru- 
nește majorităţile parlamentare şi le comunica — spre ma- 
rea tristeţă a acestora — că guvernul şi partidul liberal se 
vor retrage de la cârmă. 


I. Brătianu spune că partidul trebue să se retragă spre 
a se pregăti pentru o nouă și fecunda guvernare. 


Unii parlamentari liberali au intervenit, cerând ca parti- 
dul să nu se retragă şi să prezideze alegerile generale, dar 
I. Brătianu a răspuns: 


— „Atunci când partidul liberal a decis să se retragă de 
la guvern, a făcut-o pentrucă nu vedea lipsuri în rândurile 
acelor cu care intrase în foc. 


După ce ne-am consfătuit, am socotit, ca o chestiune de 
înaltă politică condițiunea ca retragerea noastră să se facă 
în așa chip în cât însăș adversarii partidului nostru să asiste 
la această retragere nu numai cu un simţimânt de respect, 
dar cu frică. 

Guvernul îl pot lua alții, dar puterea ne rămâne nouă“. 


Apoi, Brătianu adaogă că e mai bine ca retragerea să 
se faca acum decat în „ebruarie, canu expira  iuănidatul 
Corpurilor legiuitoare, pentru ca noul guvern să aibă vreme 
să dea ţărei bugetul. 

Guvernul Brătianu demisionează, imediat după Crăciun, 


iar Petre Carp este chemat la guvern. Ministerul e astfel 
compus : Petre Carp preşedinte și finanţele, Titu Maiorescu 
externele, Al. Marghiloman internele, Ion Lahovari dome- 
niile, N. Filipescu războiul, C. C. Arion instrucţia, Barbu 
Delavrancea lucrările publice, Mihail Cantacuzino justiţia, D. 
Neniţescu industria. 

Această listă ministerială era alcătuită cu câteva luni 
mai înainte, și era rezultatul tratărilor şi concesiunilor re- 
ciproce între diferitele nuanţe din partid. 

Așa, junimiștii aveau 4 portofolii Carp, Maiorescu, Mar- 
ghiloman și Arion; cantacuziniștii 2: M. Cantacuzino și 
Neniţescu ; Filipescu 2: el și Delavrancea, apoi vechii con- 
servatori unul, pe Ion Lahovari. 

In tabăra takistă vestea formărei ministerului a prici- 
nuit o mare deprimare dar și îndârjire. Pe când Tale Io- 
nescu se gândeşte imediat să încheie un cartel electoral cu 
liberalii, pe care-i combătuse de moarte până în ajun, unii 
takiști încep — vorba populară — să spele putina către apele 
guvernamentale. 

Dar grosul partidului, cadrele, toţi cei convinși şi prie- 
teni ai lui Take Ionescu au rămas lângă dânsul, 

Din punctul de vedere al sentimentului corpului electo- 
ral, toată dreptatea era -a lui Take Ionescu, iar carteiul elec- 
toral cu liberalii — care a fost o greșală, firește — nu i-a fost 
inspirat de cât de îndârjirea legitimă provocată de înlătura- 
rea sa dela cârmă. 

Alegerile parlamentare ale guvernului Carp. — N. lorga can- 
didează pentru întâia oară în Bucureşti.— Rochia-pantaloni la 
București.— „Chanteclair: la modă.— Debutul meu la tribuna 
Camerei. — Ziariştii ne oferă un banchet, fratelui meu lon 
ziarist și el, numit director general al teatrului, şi mie. — 
Moartea inginerului lon Cantacuzino, -tatăl generalului Zizi 
Cantacuzino-grănicerul. — Moartea lui Constantin Stoicescu 
fost ministru liberal- — Moartea generalului Gheorghe Manu 
fruntaş al partidului conservator fost şei de guvern. — Scandalul 
bisericesc reîncepe. — Mareşalul japonez Nagi eroul dela Port- 
Artur în Bucureşti.— Moartea lui Take Protopopescu. — „Rața“ 
D-lui Valentin Bibescu — Războiul turco-italian. — Primejdia 
de războiu în Balcani. Ferberea la noi în fară. — Procesul 
tramvaelor comunale. — Procesul scandalului bisericesc. 
Moartea Generalului C. Budişteanu. — Retragerea 
opoziției liberală-takistă din parlament. 


Chemarea la putere a lui Petre Carp, deși partidul său 
nu câștigase de cât o singură victorie electorală în toată țara. 
în cei patru ani de guvernare liberală, era o mare nedrep- 
tate ce se tăcea lui Take Ionescu care biruise mereu și cu 
puternice majorități. De când România avea regim parla- 
mentar nici o dată un partid în opoziție nu înregistrase atà- 
tea victorii în contra, guvernului. 

Regele, spuneau unii, uzând de prerogativa sa, abuza de 
rândul acesta. Pentru a dovedi că este stăpânul, călca în pi- 
cioare cu un dispreţ în adevăr suveran(!?) voința atât de 
stăruitor exprimată a corpului electoral. 

In alte cercuri politice se afirma însă, că Regele a dat 
puterea lui Petre Carp, nu ca un semn de favoare, dar spre 
a-i dovedi că nu poate guverna. 

Regele Carol nu avea, simpatie pentru Carp, din cauză că 
acesta, deși monarchist convins, era bățos, păstra față de su- 

veran atitudini independente și nu se pleca la sărutări de 
mâini — precum îl obicinuise Dimitrie Sturza și cum făcea 
chiar şi Alexandru Lahovary, fruntaşul conservator, — nici 
la alte linguşitorii. Regele nu-l agrea. 

I-a dat puterea, pe de o parie spre a se spăla de acuzaţia 
că persecută partidul conservator în folosul partidului libe- 
ral, pe de altă parte spre a nu zdrobi partidul boerilor. Fiind- 
că, precum am mai spus-o, Regele Carol avea un mare res- 
pect pentru aristocrație și nu voia pieirea ei. Insă Regele cu- 
noscând slăbiciunea electorală a partidului conservator, avea 
credința că şeful își va frânge gâtul la alegeri. 

Pe cât de revoltător era actul Regelui pe atât de nefiresc 
a fost cartelul electoral încheiat de liberali cu takiștii, ime- 
diat după constituirea cabinetului Carp, adică exact a treia 
zi. Căci, până în ajun lupta între takisti şi liberali a fost de 
o vrăjmăşie fără exemplu. Cei trei fraţi Brătianu erau zilnic 
acoperiti de noroiu şi prezentaţi ţării ca nişte tâlhari ordi- 
nari. 

De îndată ce a luat puterea Petre Carp, constient de nu- 
litatea electorală a partidului său, face o vizită lui Ionel 
Brătianu şi-i propune o înţelegere pentru alegeri. Şeful gu- 
vernului oferă șefului partidului liberal și takiștilor — adică 
întregei opoziții — 55 locuri în parlament : 20 la Senat și 35 
la Cameră ; dar cu condiţia ca opoziția să nu mai lupte în a- 
Jlegeri. In ce privește partidul liberal, Brătianu refuză. Take 
Ionescu a refuzat şi el. 

Această hotărîre a lui Brătianu, mai ales graba ce a, 
pus de a încheia cartelul cu Take ionescu, a fost interpretată 
în unele cercuri ca o dovadă cum că şeful liberalilor nu sa 
retras de bună voie dela guvern, dar că Regele i-a impus re- 
tragerea. Şi în adevăr, numai necazul putea povăţui acest 
gest spontan. 

Insă Brătianu a făcut și un calcul nu tocmai greșit. 

Nici o dată partidul liberal nu cazuse atat de nepopular 
dela cârmă şi nici o dată nu fusese amenințat — precum era 
acum — de a nu fi reprezentat în parlament ca opoziţiune. 
Dar făcând cartelul cu Take Ionescu asigura partidul său c 
bună reprezentare. Fiindcă Take Ionescu, îndârjit cum era 
până la exasperare pentru faptul că nu fusese chemat la pu- 
tere şi nici măcar nu fusese ţinut în seamă de Rege ca şef de 
partid precum era obiceiul, dedea liberalilor or ce i-ar fi 
cerut şeful partidului liberal. Iar șeful partidului liberal i-a 
cerut candidaturile în număr egal pentru amândouă parti- 
dele. 

Când s'a aflat vestea cartelului, în partidul conservator 
a fost consternaţie ! 

Mă aflam la Clubul conservator în camera comitetului 
unde se mai aflau Nicu Filipescu, Mihail Deşliu, câţiva șefi 
„de colori și un politician dela Iași. 

Politicianul ieșean anunţă că la Iași cartelul a și fost 
încheiat. Pentru restul ţării nu se știa nimic precis. Se știa 
că va fi cartel dar nu se cunoşteau condiţiile. 

Fiind candidat la colegiul II de Ilfov am vorbit. Am spus 
că pe mine cartelul, departe de a mă speria, mă bucură, căci 
dacă va fi să biruim în alegeri numai exploatând cartelul o 
vom putea face. 

Dacă șefii s'au înţeles, am spus atunci, masa electo- 
rală nu este atât de dispusă ca să uite dușmănia de până ieri. 
Erau mulţi oameni onești și mulţi naivi cari, credeau cum 
că liberalii sunt. în adevăr, răufăcătorii terfeliți timp de trei 
ani de electorii takişti. 

Petre Carp şi fruntaşii conservatori își pun acum nă- 
dejdea, în mașina administraţiei, pe de o parte, într'un pro- 
gram cât mai popular pe de alta. 

Programul apare după lungi discuţiuni în sânul cabine- 
tului și după neîncetate obiecțiuni ale lui Ion Lahovary, mi- 
nistrul domenilor, un conservator foarte îndoctrinat. 

Programul cuprindea un număr de măsuri cu caracter 
popular care, pentru un hotărît conservator, aveau chiar ca- 
racterul demagogiei. 

Iată punctele principale : 

1) O lege a meseriilor care să cuprindă trei părți dis- 
tincte : a) asigurările meseriașilor și muncitorilor pentru 
boală, invaliditate și bătrâneţe, b) creditul muncitoresc și al 
meseriașilor, c) breslele şi pregătirea pentru meșteșug. 

2) Incurajarea proprietăţii mijlocii și scutirea ţăranilor 
cu mai puţin de 6 hectare proprietate, de impozitul funcia- 
rului. 

3) Scăderea a numeroase taxe vamale, mai ales pentru 
acele obiecte care slujesc ţăranilor la muncile lor, cât și scà- 
derea dărilor asupra articolelor de consumaţiune, în primul 
rând asupra făinei. 

Apoi mai erau trei puncte importante : 

Inmulţirea căilor de comunicație, întărirea armatei şi re- 
forma administrativă. 

De a doua zi după ce programul a fost cunoscut, can- 
didaţii au și început în toată ţara campania electorală. a- 
nunțând lumei scăderea birurilor. 

Campania electorală a fost de o mare violență și hotă- 
rire, fiindcă partidul lui Take Ionescu era foarte tare din 
punctul de vedere electoral, iar partidul conservator dovedise 
din opoziţie că e foarte şubred. Ministrul de interne este 
Alxandru Marghiloman care în aceste alegeri atât de co- 
vârșitor grele, a dat dovada că e un puternic organizator și 
un extraordinar elector. 


Camerele sunt dizolvate, iar colegiile electorale convo- 
cate la 16 Februarie 1911. După alegerea dela fiecare colegiu 
o zi repaos. 

— De și foarte slab electoralicește, guvernul debutează cu 
succese electorale. Erau de făcut câteva alegeri comunale. 
La Giurgiu, sunt aleși guvernamentalii cu 152 voturi, takiștii 
care erau foarte tari în acest oraș, nu obţin de cât 94, jar 
liberalii 53. 

La Constanţa sunt aleși iarăş guvernamentalii, dar după 
balotaj, cu 557 voturi, takiști ajutaşi de liberali 425. 

La Sulina guverhamentalii 79, iar takiștii 38. 

Curajul începe să renască în tabăra conservatoare, care 
va să zică corpul electoral le acordă favoruri. Semn bun pen- 
tru alegerile parlamentare. 

Pe când woate agenturile electorale lucrează pe capete 
cheltuind făgădueli, intimidări, ameninţări, șiretenii şi parale. 
Petre Carp, cunoscut pentru glumele sale, nu se lasă nici a- 
cum de ele. de şi situaţia îi este foarte grea. Intâlneşte pe un 
fost deputat liberal și cum îl vede : 

— Păcătoasă ţară ! 

— Dar de ce, coane Petrache ? 

— Să vezi că am să isbutesc în alegeri.. 

In București opoziţia cartelată își anunţă candidaturile. 
Dăm lista pentrucă este interesantă : 

Cnlagiul I de Cameră 3 liberali ; Mihaii Ferichidi, Vasile 
Misir şi Em. Culoglu, 2 takiști : Take Ionescu şi Barbu Păl- 
tineanu. fl 

(Colegiul II 5 takiști : N. Fleva, D. Moruzi, Iancu Brătescu, 
J. Th. Florescu Emil Socec ; 4 liberali: fon Saita, N. Moro- 
ianu, I. Cezărescu, C. Banu. 

La colegiul al 3-lea încă nu se hotărăsc candidații. 

Colegiul I de Senat ; 1 liberal: C. Nacu, 1 takist : dr. C. 
Istrati. La Colegiul II de Senat, 3 liberali : Spiru Haret, Pra- 
copie Dumitrescu și C. Cernescu ; 2 takiști: Mişu Antonescu 
şi N. Cosăcescu. 

Interesul acestei liste este că, pe când la guvern, în ajun 
liberalii nu mai existau electoralicește în Capitală, iar ta- 
kiștii băteau pe toată linia, acum numai spre a obţine car- 
telul, Take Ionescu a dat liberalilor un loc mai multe 

— Pe când focul electoral continua, două incendii în- 
semnate izbucnesc în centrul Capitalei. 

Unul este la tipografia G6bl din str. Regală. A fost dis- 
trus întreg materialul de zețărie și parte din mașini. Pagu- 
bele au atins 500.000 lei, sumă foarte mare pe vremea aceea. 

Al doilea incendiu, mult mai mare și mult mai impor- 
tant, a izbucnit în casele din calea Victoriei colţ cu strada 
Sărindar, unde la parter era instalat magazinul Luvru al 
comerciantului Moisescu, iar la etajul I, Clubul Sportiv. 

Focul a izbucnit în magazmul Luvru și a mistuit intreaga 
clădire. A fost unul din cele mai mari incendii din Bucu- 
reşti. 

— Nici odată campanie electorală mai agitată. Ziarele 
opoziției sunt pline de acuzări, denunțări și litere aldine. Este 
o fierbere şi o îndârjire cum n'a cunoscut țara din timpul a- 
legerilor lui Lascăr Catargiu de la 1875. 

Totuşi guvernul triumfa. 

La colegiul I es 55 guvernamentali, 13 opozanți și 7 ba- 
lotagii. 

La colegiul de Ilfov sunt aleși toți 5 candidați guverna- 
mentali : Al. Marghiloman, N. Filipescu, Dimitrie Dobrescu, 
D. Şoimescu şi Virgil Arion. 

La colegiul al 2-lea guvernul ia 57 locuri, opoziţia 5 și 8 
balotagii. 

In Ilfov e aleasă întreaga listă guvernamentală : Mihail 
Deșliu, Nicu Lahovary, Sabba Ştefănescu, Constantin Bacal- 
başa, d-rul Herescu, D. G. Many, N. Popovici, dr. Giani, N. P. 
Ianavici. 

La aceste alegeri în care lista guvernamentală a trecut 
întrunind între 2400 şi 2200 voturi, a candidat și d-rul 
Rakowski, candidat al partidului socialist,  întrunind 320 
voturi. 

D. N. Iorga, candidat pentru întâia dată în București în 
numele partidului naţionalist, a avut 326 glasuri. 

Au candidat ca independenți artistul Petre Liciu şi zia- 
ristul Gheorghe Ranetti, întâiul a dobândit 218 voturi și cel 
d'al doilea 326. 

D. Vasile Cogălniceanu independent a întrunit 552. 

La colegiul al III-lea es 38 guvernamentali, 1 liberal doc- 
torul Anghelescu la Buzău și 1 balotaj. 

La colegiul I de Senat situaţia guvernului a fost mai şu- 
bredă, căci la primul scrutin, din 60 locuri n'a putut lua de 
cât 30, au fost aleși 18 opozanți, iar balotagiile au fost 12. 

La Ilfov sunt aleși Theodor Roseti și Titu Maiorescu. 

La colegiul al 2-lea guvernul repurtează o mai mare vic- 
torie căci nu sunt aleși decât 4 opozanți: I. Brătianu, M. 
Ferekide, Spiru Haret și Al. Bădărău. 

I Ilfov sunt aleși toți candidaţii guvernamentali: dr. 
Nicolae Tomescu, dr. Opreja, Ştefan Cerkez, general Carcale- 
teanu, Em. Miclescu. 

Cele mai multe balotagii dau guvernamentali. 

Universitățile aleg : la Bucureşti un opozant, d-rul Toma 
Ionescu, la Iaşi un guvernamental d- N. Bogdan. 

Aceste alegeri, în care presiunea guvernamentală s'a 
exercitat cu multă putere, au dat mari majorităţi cabinetului 
Carp. 

Marghiloman s'a arătat straşnic elector, dar tot Marghi- 
loman va contribui la grabnica cădere a cabinetului. Chestia 
tramvaelor comunale a dat, în mod prematur, guvernul de 
râpă. 

In partidul guvernamental, deși victorios în alegeri, sunt, 

adânci neîntelegeri. Filipescu ar fi voit ministerul de interne, 
portofoliu către care îl împingeau partizanii săi: dacă ar fi 
avut acest portofoliu, Mișu Deșliu ar fi luat primăria Capita- 
lei. Dar șeful guvernului a susținut cu tărie pe Marghiloman. 
care, la rândul său, a impus primar al Capitalei pe d. Matache 
Dobrescu. 

La alegerile comunale din Bucureşti amândouă parti- 
dele din opoziție se abțin. 

La Cameră este ales preşedinte d. Constantin Olănescu. 

Fapt semnificativ, după proclamarea rezultatului şi cu- 
vântarea de mulțumire a noului preşedinte, Petre Carp, se 
sculă şi felicită Camera pentru alegerea făcută. Şeful guver- 
nului termină cu cuvintele următoare adresate noului pre- 
ședinte şi Camerei : „Eu vă felicit pentru Camera pe care o 
aveți, și felicit Camera pentru președintele pe care îl are”. 

Vice preşedinţi sunt aleși d-nii : M. Deşliu, M. Seulescu, 
Mihail Vlădescu şi D. Greceanu. 

La Senat sunt aleși în birou : G. Gr. Cantacuzino preșe- 
dinte, iar vice preşedinţi d-nii : Petre Misir, Al. Calimaki, ge- 
neral Tell şi general Argetoianu. 

D-lui Ionaș Grădișteanu, fost ministru, i s'a propus un 
loc de vice preşedinte la Cameră, însă a refuzat: iar după 
aceea, a făcut opoziţiune cabinetului. 

D. Grădișteanu era supărat findcă nu fusese introdus în 
minister. 

— In cursul anului precedent și chiar în cursul anului 
1911. rochia-pantaloni este obiectul de sensaţie în București. 

Un croitor parizian a pus la modă rochia pantalon, iar 
agenții săi în Bucureşti, ca și în alte orașe ale ţărei, au îmbră- 
cat femei-manechinuri pe care le-au însărcinat să circule pe 
stradele principale. Era reclama. Dar publicul bucureștean 
— ca pretutindeni de altfel — n'a voit să admită moda cea 
nouă, iar bietele manechinuri au fost fugărite pe străzi, şi. 
dacă erau ajunse, erau maltratate, iar pantalonii sfâşiaţi. 

Imi amintesc de o scenă destul de comică petrecută pe 
Piaţa Teatrului. O femeie destul de tânără şi frumuşică apare 
într'un superb costum ; pantalonul ținea locul rochiei. Deo- 
dată o mişcare se face în public şi huiduelile izbucnesc. Fe- 
meea, trece parcă n'ar fi fost vorba de ea ! Insă valurile mul- 
țimei, încep să spumege. Derbedei se adună repede la auzul 
huiduelilor şi femeea este înconjurată. Văzând pericolul, ma- 
nechinul iuţeşte pasul, dar câţiva trecători mai aprinși și mai 
indignati îmnotriva noului costum. se reped asupra ei. Aproa- 
pe să fie sfâșiată. Cu mare greutate intră într'un gang unde, 
ajutată de câţiva domni, dispare. 

— O sensaţie de altă natură produce noua piesă a lui 
Rostand, „Chanteclair“. 

Cuvântul „şanticler“ intră în vocabular şi este întrebuin- 
tat de tătre oamenii din popor în tot felul de înțelesuri co- 

mice. Chiar oameni cu oarecare cultură, fac abuz de această, 
împământenire a vorbei. 

Aud pe stradă vorbind. 

— Pe onoarea mea, Îți plătesc mâine, 

— Lasă, domnule, nu mai spune fiindcă nu eşti om se- 
rios. Eşti un „şanticler“. 

Servitoarea mea, care e o târgoveaţă foarte amatoare de 
radicaluri, a prins vorba şi o întrebuinţează la tot momentul. 

— Șapte bani pătlăgeaua ? !... (așa erau pe atunci). Ce 
mă, ești şanticler ?.... 

In piață doi pantaloni creţi se ceartă. 

-— Ia ascultă, să nu faci pe şanticlerul cu mine, că te-am 
altoit !... i 

Această vorbă a cutreerat mahalalele Capitalei cel puţin 
un an de zile. A fost, poate, singurul mare succes al piesei lui 
Rostand. 

— La Cameră şi Senat începe discuţia Mesagiului. La 
Cameră îmi fac debutul la tribună. Presa takistă mă ignorea- 
ză, deşi eram unul din puținii ziarişti cari au putut pătrunde 
în parlament. 

Deşi ales prin mari presiuni, parlamentul acesta este 
curat şi independent. Camera e compusă din mulţi oameni 
mari, iar un curent democratic o domină. Boierii cari fac o 
oarecare poză, nu sunt bine văzuţi. Această Cameră, n'a trăit 
mult, dar a fost una din Camerele cele mai oneste pe care 
le-a avut România. 

— La 15 Aprilie un număr de ziariști oferă un banchet, 
mie pentru că am fost ales deputat și fratelui meu Ion, ziarist 
şi el, fiindcă a fost numit director general al Teatrelor. Ban- 
chetul a fost dat la Hotel Bulevard. La şampanie au toastat : 
Ion Procopiu, președintele Sindicatului zairiștilor, Const. 
Demetrescu si Alexandrescu-Dorna. 

— La jumătatea lunei Aprilie moare inginerul Ion G. 
Cantacuzino, tatăl generalului Zizi Cantacuzino Grănicerul. 

Inginerul Ion Cantacuzino a fost un personagiu impor- 
tant în România, scobora din fostul Domnitor Șerban Canta- 
cuzino, care a luptat pentru despresurarea Vienei asediată 
de turci. 

Președintele secțiunei românești a Şcoalei Centrale din 
Paris, președintele consiliului de administraţie al Băncei 
Marmorosch Blank, președinte al Uniunii generale a indus- 
triaşilor din România. El însuș mare industriaș, a executat 
multe lucrări importante, printre care linia Călimănești-Raul 
Vadului, pe valea Lotrului. La Călimăneşti una din cele mai 
frumoase vile era a sa. 

Membru al partidului conservator, era preşedintele par- 
tidului conservator din Râmnicul-Vâlcea. La ultimele alegeri 
generale a căzut la colegiul I de Senat, în faţa lui C. Disses- 
cu, candidatul coaliţiei liberalo-takistă. 

Anunțul mortuar era astfel redactat : 


Familia Cantacuzino 
Vita Şerban Voevod 
şi familiile aliate, au 
durerea etc. 


— Parlamentul începe să îndeplinească făgăduelile date 
în opoziție. Se modifică legea cârciumilor. Iată principalele 
dispozițiuni : 

1. Se respectă numărul cârciumilor în ființă care pot fi 
transmise fie prin moştenire fie prin vânzare. 

2. Raza, care era de 100 metri în jurul bisericilor și șco- 
lilor, în care nu putea fi instalată o cârciumă, a fost desfiin- 
tată. 

3. Stațiunile climaterice și balneare, care prin legea li- 
beralului Costinescu, erau considerate sub regimul rural mult 
mai sever, au fost trecute sub regimul urban. 

Dar cârciumarii tot n'au fost pe deplin mulțumiți. 

— In ziua de 10 Mai moare Teodor Niculescu, sindicul 
Bursei Bucureşti, la vârsta de 58 ani. 

Teodor Niculescu era o foarte cunoscută figură bucureș- 
teană, om foarte simpatic și priceput în afacerile comerciale. 

Moartea lui a întristat pe numerosii sai prieteni. 

— Două zile mai târziu moarte Constantin Stoicescu, fost 
ministru liberal, pe care Alexandru Radovici, unul dintre 
„tinerii generaşi“, l-a înlocuit la șefia partidului liberal din 
Prahova. 

Stoicescu era disgrațiat de către șeful partidului liberal. 
Defunctul fusese una din podoabele partidului pe vremea lui 
Dimitrie Sturdza. 

— Luni 16 Mai a murit generalul Gheorghe Manu, una 
din cele mai considerabile figuri aie partidului conservator. 

Studiile militare le-a făcut în Prusia. Venit în țară a in- 
trat în armată, unde a rămas până la gradul de colonel. 

Retras în viața civilă, a intrat în politică, ca membru al 
partidului conservator. A fost primar al Capitalei, unde a lă- 
sat cele mai bune amintiri. Sub guvernui lui Lascăr Catargiu 
dela 1871, a făcut o bună administraţie edilitară, de care 
sa vorbit mult timp. 

La 1877 a fost chemat în activitate și i sa dat comanda 
unei divizii, dar n'a ţinut-o mult. In urma înfrângerii rușilor 
la Plevna, fiind solicitat de comandamentul rusesc ca să trea- 
că Dunărea cu divizia sa spre a opri înaintarea turcilor victo- 
rioși, generalul Manu a refuzat, spunând că nu se poate 
mișca decât atunci când va primi ordin dela șefii săi direcţi. 
Această atitudine corectă i-a atras disgraţia. Rușii cerând 
satisfacție pentru ceeace considerau o insubordonantă, ge- 
neralul a fost desărcinat de comandă. 

In politica partidului conservator a ocupat tot locuri de 

frunte, a fost președinte al Camerei, ministru, prim ministru. 
dar, șef al partidului conservator n'a putut ajunge. 

In ultimul timp era deputat de Teleorman însă, fiind ad- 
versarul şefiei lui Petre Carp, n'a călcat nici o zi în parla- 
ment. 

Generalul Manu a fost om de o mare onestitate în toate 
felurile, om de convingeri, om civilizat în toată puterea cu- 
vântului. 

A murit la vârsta de 77 ani. 

— Scandalul bisericesc se redeschide cu violență. Epis- 
copul de Roman, Gherasim Safirin își repetă acuzaţiile îm- 
potriva Mitropolitului Primat și cere juuecarea Primatului. 
pentru numeroase vini. 

In public circulă nenumărate versiuni. Inalţi prelați sunt 
acuzaţi de fapte imorale. Mitropolitul Primat, este atacat cu 
vehemenţă și se precizează împotriva sa fapte anticanonice și 
fapte împotriva moralei ; oarecare femei sunt implicate. 

O doamnă destul de frumoasă, care e văzută deseori la 
skatingul instalat în strada Academiei, (actualul teatru Că- 
răbuș), este incuîpata care poartă numele de „Madame Mi- 
tropolitul'“. 

Ministrul Arion intervine cu energie și cere Sinodului să 
se facă cât mai repede judecata, fiindcă starea de lucruri 
dăinuind, prea multă hulă a căzut pe biserică. 

In faţa gravităţei faptelor denunțate, Primatul Atanasie 
Mironescu își dă demisia din scaunul mitropolitan, sub cu- 
vântul că vrea să cruţe bisericii rușinea ca un mitropolit pri- 
mat să fie judecat. 

Scandalul bisericesc e mare. : 

Sinodul se adună pentru judecată. Episcopul depune 
oarecari acte și scrisori de ale Mitropolitului. In una din ele, 
Atanasie cere unui prieten medicamente spre a se curarisi de 
oarecari boale venerice. Episcopul Romanului spune că, în 
această stare Primatul a târnosit biserica din comuna 'Torbi- 
rea, judeţul Gorj, pe când era Episcop al Râmnicului. Astfel 
şi-a călcat jurământul curăţeniei. 

Apoi și alte dovezi, între care aceea că s'a făcut vinovat 
de mai multe plagieri. Intre acestea „Etica evoluționistă“. 

Ziarele publică în facsimile scrisoarea Primatului prin 
care cere d-lui Chiricescu, amic și profesor la facultatea de 
teologie, ca să-i aducă medicamente contra boalelor venerice. 
Scandalul se mai complică și cu faptul că d. Chiricesep, că- 
ruia Mitropolitul se încredințase ca unui bun prieten, l-a trà- 
dat, denunţându-i scrisoarea. 

In urma, judecăţei, Sinodul hotărăște să se ceară demisia 
ambilor prelați și a Mitropolitului primat și a Episcopului de 
Roman. 

In zilele judecăţei scandalul crește mereu cu ascultarea 
martorilor și depunerea dovezilor. 

— La ordinea zilei se pune chestiunea tramvaielor co- 
munale, care a provocat căderea cabinetului Carp. Este încă 
în memoria celor mai mulți această chestiune. 

Scandalul pornește dela o nouă subscripţie de acţiuni 
noui pe care o anunța Societatea tramvaielor în baza statu- 
telor, acţiuni rezervate vechilor acționari. Ministrul de inter- 
ne, Al. Marghiloman, scrie primarului că acest privilegiu nu 
rezultă din statute şi-i cere să ia măsuri pentru apărarea 
drepturilor comunei, dacă crede. 

Afacerea vine în faţa justiţiei. Acum, noua societate avea 
să se judece și cu primăria, și cu vechea societate a tram- 
vaielor cu cai, care reclama că noua socictate i-a încălcat 
liniile. In acest proces, primăria e chemată în garanție. 

Advocatul vechei societăţi e Take Ionescu, al nouei so- 
cietăţi Barbu Păltineanu, și al Primăriei Nae Papadat. 

Asupra acestei afaceri voiu reveni. 


G 

— La începutul lunei Iulie a sosit în Bucureşti mareșalul 
japonez Nogi, eroul dela Port-Artur. 

A fost primit cu multă prietenie, i s'a dat un banchet la 
hotelul Bulevard şi, în cinstea lui, s'au făcut la Dadilov mane- 
vre de importanţă. Tema acestor manevre a fost ; trupe ina- 
mice au trecut Dunărea pe la Giurgiu, ocupând creasta înăl- 
țımilor dela Frăteşti—Daia—Băneasa şi înaintează pe linia 
Giurgiu— Călugăreni. Trupele amice ocupă linia Argeșului 
și Neajlovului, spre a opri înaintarea. 

Apoi mareșalul a vizitat fortul Chitila, arsenalul arma- 
tei, ete, 

A doua zi, mareșalul a plecat la Sinaia. 

Populaţia Capitalei a alergat să vadă pe eroul Japonez. 
Pe amândouă trotuarele căei Griviţa, cât şi în gara de Nord, 
o mare mulțime era adunată. 

La Sinaia s'a făcut iarăș o primire străiucită ofițerului 
japonez. 

Sosit la Palat, trupele de gardă, adică un batalion de vâ- 
nători, a făcut mai multe evoluţiuni, apoi, prin semnalizări, 
s'a transmis următoarea telegramă : 


„Comandantul batalionului 8 de vânători, către genera- 
lul de armată Conte Nogi : 

Batalionul 8 vânători, care face garda de onoare a M. $. 
Regelui la Sinaia, salută cu admiraţiune pe eroul dela Port- 
Artur şi pe întreaga misiune a bravei armate Japoneze. 


Comandantul batalionului. 
Colonel Petala 


Toată strălucita primire făcută mareșalului japonez, avea 
un puternic parfum de manifestaţie antirusească. 

— La sfârşitul lunei Iulie moare Take Protopopescu, u- 
nul din membrii ocultei liberale, fost director la Creditul ur- 
pan, fost secretar general la ministerul de finanțe, unul din- 
tre cei mai activi oameni ai partidului. 

Take Protopopescu a fost un om de o mare activitate şi 
de o extraordinară energie. El a organizat cancelariile minis- 
terului de finanțe, el a fost inițiatorul creditului rural, adică 
al băncilor populare, el era animatorul activitătii economice 
a Statului. Dar intrat în conflict cu Dimitrie Sturza, la So- 
cietatea Creditului rural, a fost sacrificat. 

A murit amărît şi în afară de activitatea politică a zilei. 

— Alături de chestiunea tramvaielor comunale, asupra 
căreia voiu reveni, ziarele guvernamentale, aruncă încă una 
în desbaterea publică. 

Este vorba de o nouă faptă pusă în spatele lui Vintilă 
Brătianu, faptă comisă pe când acesta era primar al Capi- 
talci. 

Iată despre ce era vorba : 

Sub numele de Bulevardul Nou, se tăia o stradă, înce- 
pând din strada 'Ţărani, dela spatele florăriei Gunesch, tre- 
când apoi prin grădina Ioanid. 

Ziarul Epoca acuză pe d. Brătianu că, profitând de fap- 
tul că era primar, a acaparat cele mai bune parcele din teren. 
In adevăr, soția d-lui Brătianu a oferit câte 13 și 14 lei de 
metrul-pătrat pe strada 'Țărani, și 20 lei de metru pe Bule- 
vardul Nou. 

Deoarece partidul liberal a căzut dela putere, mai ina- 
inte ca licitaţia să fi fost aprobată definitiv, noul consiliu a 
anulat licitația şi a ordonat o licitație nouă. 

Asupra acestei afaceri, câteva ziare ostile, din sistem, 
fraților Brătianu, au dus o violentă campanie aproape un an 
de zile. 

z 

— La 21 August, o știre dureroasă străbate. Leon Leoni- 
da, unul dintre cei mai simpatici sportsmeni români, a fost 
omorît într'o cursă de automobil. 

Leon Leonida, un pasionat conducător de automobil, era 
cunoscut pentru iuțeala ameţitoare cu care conducea; de 
aceea, puţini erau aceia cari consimţeau să stea alături de 
el în automobil. 

Leon Leonida este inițiatorul fundărei Automobil-Clubu- 
lui român, el a organizat întâiele curse de automobil si e! 
este acela care a eşit întotdeauna întâiul în alergările la 
cari a figurat. 


Accidentul s'a întâmplat astfel : plecând dela Sinaia 
spre Brașov, cu un automobil Fiat, de 90 cai putere, aveu în 
trăsură pe d-na Leonida, soția sa, pe d. dr. Titi Constantine- 

scu și încă o persoană. La 4 kilometri departe de Braşov} a 
constatat că direcția vitezei este ruptă ; totuş, făra nici o 
prudenţă, a urmat cursa către Bran, cu o iuțeală nebună. 
Peste câteva minute, automobilul a sărit întrun șanț. Cele- 
lalte trei persoane au fost proiectate în afară și au scăpat 
indemne ; singur Leonida, care conducea, a fost prins sub 
automobil. 

D. dr. Costinescu, fost primar al Capitalei, care urma 
în alt automobil, a dat întâile ajutoare. Leonida n'avea nici 
o rană aparentă, dar o puternică hemoragie internă st pro- 
dusese, Așezat pe iarbă, a mai putut spune: 

— Am dureri grozave... Aș vrea să mor mai repede. 

Dus la un spital din Brașov, a murit peste câteva mi- 
nute. 7 

Cu el a dispărut una din cele mai interesante figuri bu- 
cureștene. 

Autogarajul înființat de Leon Leonida funcţionează şi 
azi, 

Nefericitul n'avea decât 28 ani. 


pa 


— A treia zi, un alt accident de automobil se întâmplă 
pe şoseaua Bucureşti—Alexandria : Costică Gussi, proprietar 
mare în Teleorman, una din figurile cele mai joviale ale Bu- 
cureștilor, este omorît. 

Accidentul s'a întâmplat din cauză că automobilul alerga 
cu 45 kilometri pe oră, dar cu felinarele stinse, la org 1 din 
noapte. 

Din cauza lipsei de lumină, automobilul a ieșit din şo- 
sea, a luat-o peste câmpul accidentat, și s'a răsturnat. Sofe- 
rul, când a simțit înclinarea trăsurii, a sărit jos ; Gussi, însă, 
a fost prins şi omorît pe loc. 

A fost foarte mult regretat de prieteni, căci era un om 
bun, prietenos și vecinic vesel. 

EJ 

— In grădina Ambasadori, de pe strada Academiei (ac- 
tualul teatru Cărăbuş), sa înființat un Skatıng. Bste locul 
de întâlnire al mondenilor. 

Ziua, la ore anumite, vin doamnele din societatea de sus, 
fără amestecul cocotelor, seara şi noaptea târziu vine toată 
lumea, cea mai frumoasă atracție fiind femeile, adică femeile 
din clasa usoară si accesibilă, 

La început, lume multă, animaţie, sărbători cu premii şi 
cancanuri, dar afacerea nu durează mai mult decât o vară. 
Skatingul a murit repede. 


$ 


— Principele G. Valentin Bibescu, — sportsman emerit, 
— se distinge acum ca aviator, după ce s'a distins ca condu- 

cător de automobil. Face zboruri numeroase un un aparat 
Bleriot, apoi zboară cu un avion special al d-sale, numit „Ra- 
ta“, care se deosebește mult de aparatul francezului. 

Acest nou aparat, este complicat, materialul din care se 
compunea a fost adus în 3 vagoane, totuş a putut fi montat 
în 4 zile. 


Primele zboruri au dat rezultate excelente. Intâia oară 
a zburat cu d. locotenent Capşa, a doua oară cu d. locotenent 
Istrati. 


Un domn, N. Ionescu, inventează și d-sa un aparat. 
Mulţi cari nu cunosc bine aviația — destul de la început pe 
vremea, aceea, — nu se mulțumesc cu tipurile ce existau și 
vor să inventeze... D. Ionescu şi-a terminat aparatul și în- 
cearcă să zboare, dar la întâia experiență cade repede. 


— Mare îngrijorare la București : holera asiatică a pă- 
truns în ţară, a fost constatată oficial la Galaţi şi la Brăila. 
Se constată cazuri izolate la Piatra-Neamţ, la Tulcea, la Iași. 
Insă la Brăila, boala bântuie mai tare. Dar Bucureștiul scapă. 


— In timpul acesta, semnele unei apropiate conflagra- 
țiuni externe, și foarte apropiată de granițele României, în- 
cep să se arate. In lumea politică dela București circulă zvo- 
nuri numeroase dar contradictorii. 


O bombă izbucnește : războiul turco-italian a început în 
Tripolitania. Trupele italiene debarcă în Albania, la Preveza, 
și lupte crâncene se dau. Flota italiană bombardează coastele 
Tripolisului. 

In fața acestei grave situațiuni — fiindcă atât Italia, cât 
și Turcia sunt aliate ale Germaniei, — se prevede cum că nu 
ar fi excius ca conflictul să aibă, şi alte urmări, iar România 
să devie actor din spectator. 


Regele Carol, în faţa acestor împrejurări grele, vrea sa 
aibă un guvern tare. Un guvern liberal, cum ar fi dorit, nu-l 
poate avea, fiindcă partidul liberal e încă foarte nepopuiar ; 
cere însă o împăcare între Petre Carp și Take Ionescu. Trata- 
tive de împăcare încep chiar, prin persoane în cari cei doi 
şefi au încredere, dar în amândouă partidele sunt oameni 
interesaţi, ambiţioși cari nu văd cu ochi buni împăcarea și 
pun toate beţele în roate. 

Dar evenimentele merg înainte. Suntem la sfârşitul lu- 
nei Septembrie stil vechiu ; italienii au ocupat Tripolisul, 
înfrângerea turcilor deşteaptă speranţele țărilor creștine în 
peninsula balcanică Peste un an, războiul bulgaro-sârb-gre- 
co-muntenegrean, contra Turciei va izbucni. 

Take Ionescu convoacă marele comitet al partidului şi-i 
anunţă că tratativele de împăcare cu guvernul wau izbutit 
din cauză că P. Carp n'a voit să admită dizolvarea parla- 
mentului. 

Liberalii urmăreau cu încordare negocierile dintre con- 
servatori şi se temeau că vor izbuti, dar norocul i-a slujit și 
de astă dată. 

Nicolae Fleva era în partidul takist marele partizan al 
împăcărei ; știa că, dacă împăcarea se va realiza, va fi a doua 
zi, ministru, însă pe el norocul nu l'a slujit, 

— Impăcarea celor două partide conservatoare — Carp 
și Take Ionescu, sau „Take şi Petrache“, cum li se spunea 
popular — nu s'a putut face, deci, din cauza unei condițiuni 
impusă de Take Ionescu, dar respinsă de Carp și de întreg 
guvernul. 


“Take Ionescu cerând dizolvarea parlamentului și alegeri 
noui, a primit din partea lui Carp propunerea următoare . 
parlamentul să nu fie dizolvat, însă un număr de parlamen- 
tari conservatori să demisioneze şi în locul lor să fie aleși ta- 
kiști, apoi toate vacanţele ce sar ivi în cursul legislaturei să 
fie atribuite tot acestora. Dar Take Ionescu a respins com- 
binația. 

Adevărul este că ambelor partide le era teamă de tragere 
pe sfoară, şi de suprimare inevitabilă. 

— Şi totuș situația devine zilnic foarte încordată în Bal- 
cani, un război general în Peninsulă pare de neînlăiurat. 

La noi, însă, pasiunile politice și sfâșierile între partide 
contribue ca interesele vitale ale ţărei să fie puse pe un plan 
inferior. 

In aceste vremuri turburi, când războiul putea izbucni 
în apropierea noastră, chiar peste noapte, cea dintâi datorie 
era să ne îngrijim de armată ; din nenorocire regele Carol, 
care era şeful oștirii române, nu mai era la nivelul cunoș- 
tințelor vremei, îmbătrânise. 


Nicolae Filipescu era patriot din tot sufletul și'și dădea 
silințe mari ca armata să fie înzestrată cu toate cele trebuin- 
cioase, însă, pe de o parte regele Carol spunea că armata e 
foarte bună și nu mai are nevoe de nimic, iar pe de alta, Pe- 
tre Carp, în calitate de ministru al finanțelor, refuza credi- 
tele, sub cuvânt că nici finanțele țări nu îngădue, nici pre- 
tenţiile lui Filipescu nu sunt reale. 

Atât de generală era această orbire, că însăș ziare de 
opoziție afirmau că armata română este minunată, 


Sub titlul „Cum a 1eşit armata noastră din manevre“ 
ziarul „Adevărul“, ziar de opoziție, ziar cu simpatii pentru 
Take Ionescu și adversar personal al lui Nicu Filipescu, pu- 
blica la 3 Octombrie un articol din care reproducem rându- 
rile următoare : 


„Recentele manevre, după cât ni se asigură de către dis- 
tinşi ofițeri superiori, au demonstrat că, dacă până mai a- 
cum câțiva ani, armata română avea oarecari lipsuri, ea as- 

tăzi se bucură de o așa bună stare în cât poate rivaliza cu 
cele mai bune şi mai vechi armate streine. 

Evident, nu suntem dintre aceia cari dorim războiul, dar 
dacă el ni se va impune, e bine să se știe că îl primim cu cu- 
rajul omului care se simte cu încredere că este gata“. 

Cele din urmă cuvinte sunt subliniate în ziar. 

Cinci ani mai târziu, adică după alţi cinci ani de pre- 
gătire şi de înzestrare a armatei, s'a văzut cât de tari şi cât 
de gata eram. 

— Ceeace face ca situaţiunea să fie gravă, iar Româ- 
nia să se simtă aproape de o răscruce istorică, e faptul că 
Tripla alianță, căreia suntem alăturaţi, începe să se clatine. 
Războiul italo-ture, adică războiul între doi partizani ai tri- 
plicei, este simptomatic. 

In cercurile politice iniţiate se şoptește că Rusia, Franța 
și Anglia au împins Italia să atace. Totuși presa engleză a- 
tacă, violent pe italieni. 

Pall-Mall spune că procedarea Italiei este egală cu aceea 
a bandiţilor de stradă: „Banii sau viaţa !“ 

Daily Express : „Pe viitor Italia va fi socotită între Ma- 
rile Puteri, ca un pirat, fiindcă astfel trebue calificată pro- 
cedarea ei când crede că poate jefui în pace pe un adversar 
mai slab“. 

In acelaș timp Berliner Tageblat, având parcă viziunea 
zilelor ce aveau să urmeze, scria un articol inspirat din cercu- 
rile conducătoare, prin care cerea distrugerea triplei-alianțe. 

Acest ziar scria : 

„La ce ne folosește Italia ? Nu cunoaștem nici un caz în 
care să ne fi bucurat de sprijinul diplomatic al acestei țări, 
dimpotrivă am văzut Italia în rândurile inamicilor. 


Ştim că într'un stadiu pericolos nu vom avea niciodată 
ajutorul Italiei, din potrivă trebue să ne așteptăm ca Italia 
să fie în totdeauna gata a cădea în spinarea aliatei noastre 
Austria“. 

Patru ani mai târziu, această proorocire trebuia să se 
realizeze. 

— Pe când aceste simptome îngrijitoare pentru pacea 
lumei se produceau în Apus, Rusia începea campania ei pre- 
gătitoare pentru marele război ce avea să izbucnească peste 
mai puțin de 3 ani. 

Escadra rusă de la Sevastopol face un raid pe Marea 
Neagră, pe coastele Asiei Minore, vizitează Varna, Burgas şi 
Constanţa. Praful de pușcă își împrăștie mirosul. 

Cu toate acestea la București lumea trăia într'o dulce 
beatitudine. Eram deputat și ziarist, stam în contact cu oa- 
meni politici de frunte, dar odată n'am auzit măcar o bănu- 
ială că războiul ar fi atât de aproape. Politica externă era a 
regelui, aceasta era o axiomă primită și de toate partidele și 

de opinia publică. Iar toată preocuparea și toată patima erau 
concentrate asupra politicei interne. 

— In programul guvernului Carp era și o nouă legea 
meseriilor. Fiindcă se ştia că acest proect va veni în dezbate- 
rea, parlamentului în apropiata sesiune, meseriaşii se adună 
întrun mare congres la circul Sidoli. Prezidează Ghiţă Stă- 
nescu, tapițer. 

In acest congres au fost votate desideratele meseriașilor 
spre a fi introduse în noua lege a meseriilor. 

— In România, opinia publică este cu Turcia în contra 
Italiei. De altfel și ziarele fac totul spre a întreţine acest sen- 
timent. Unele din ele, precum „Adevărul“, publica zilnic 
știri defavorabile italienilor, în fiecare zi aceştia capitulează, 
pierd sute de tunuri și mii de prizonieri, mii și mii de chesoa- 
ne cu muniții. Cu litere aldine mari se anunţă recucerirea 
Tripolisului de către turci, respingerea italienilor și alte știri 
tot atât de neadevărate. 

„Peste două zile aceleaşi ziare sunt silite să retracteze. 

— In fața marilor evenimente din afară, la noi reîncepe 
agitația pe chestia tramvaelor care, de acum va acapara în- 
treaga preocupare a lumei politice ca și a publicului. 


Consiliul de miniștri anulează statutele societăţei comu- 
nale de tramvaie și numește o comisiune care alcătuește al- 
tele. In acelaș timp guvernul se adresează la patru mari ju- 
risconsulți francezi spre a le cere părerea asupra controver- 
sei ; aceştia sunt d-nii: Ch. Lyon Caen, M. Planioi, E. Thaller 
și Andre Weiss, toţi profesori la Facultatea de drept din Pa- 
ris. Aceştia dau următorul aviz: 


Subsemnații socotesc : 

1. Că legea din 14 Aprilie 1909 (prin care s'a înfiintat de 
liberali Societatea tramvaelor) n'a creat societatea comunală 
de tramvae București, dar că a autorizat numai creațiu- 
nea ei; 

2. Că această lege nu a admis de asemenea, nici că socie- 
tatea sar putea constitui fără să observe condiţiunile și for: 
malităţile prescrise de codul de comerț român pentru cons- 
tituirea societăţilor anonime ; 

3. Că zisele condițiuni și formalităţi nefiind observate și 
că statutele transgresând, afară de acestea, în mai mult de- 
cât un punct dispozițiunile legei speciale din 1909, societa- 
tea comunală de tramvae București nu are de loc existența 
legală ; 

4. Că, pentru a ieși din actuala stare de lucruri, este po- 
sibil să se recurgă, fie la o lege interpretativă, a celei din 14 
Aprilie 1909, fie la o lege care ar abrosa-o. 

Făcut la Paris, la 5 Octombrie 1911. 

In urmă consiliul comunal se întrunește şi aprobă nouile' 
statute, 

Imediat liberalii încep o mare campanie de agitaţie pe 
platforma că abrogarea legii dela 1909 și alcătuirea nouilor 
statute sunt : o călcare a Constituţiei. 

In ziua de 30 Noembrie, acţionarii societăţii comunale 
se întrunesc sub președinția lui Constantin Nacu, spre a pro- 
testa impotriva acţiunei guvernului care a lichidat societa- 
tea şi însărcinează pe bancherul Mauriciu Blank și pe avo- 
catul takist Barbu Păltineanu, ca să ceară audienţă Regelui 
şi să-i solicite protecţiunea. 

A doua zi liberalii ţin o întrunire în sala clubului ger- 
man din strada Brezoianu. Au venit delegaţiuni din toată 
tara și s'a vorbit despre nevoia reformei electorale. 

Au vorbit d-nii: I. Brătianu, Mihail Ferichide, Alex. 
Djuvara, V. G. Morţun, Vintilă Brătianu şi George Mârzescu. 

= Chestia tramvaelor provoacă o sdruncinare și în partidul 
lui Take Ionescu, fiindcă Nicolae Fleva nu împărtășește pă- 
rerea şefului de a apăra pe liberali în această împrejurare. 
Gin potrivă cere ca partidul să dezaprobe ceeace numește el: 
spolierea comunei. 

— Pe la mijlocul lunei Noembrie moare generalul Con- 
stantin Budișteanu, fost ministru de război şi fost președinte 
al Senatului sub partidul liberal. 

Generalul fusese unul dintre cei mai buni militari, în 
războiul de la 1877 își făcuse probele. In calitate de ministru 
al războiului a combătut pușca Manlicher, furnizată armatei 
de către generalul Lahovari, adăogând că soldatul n'are în- 
credere în această armă care se sparge în mâinile oamenilor 
şi'i omoară. Cu această pușcă în mână, soldatul român nu 
are decât un ciomag, a spus dânsul. 

De aceea opoziția i-a suprapus porecla de general-ciomag. 

— Câteva cazuri mortale de holeră sunt constatate în 
Bucureşti, dar boala nu se întinde, ci este repede stârpită. 

— In faţa tribunalului compus dintr'un singur judecă- 
tor, d. Rătescu, reîncepe judecarea procesului intentat pri- 
măriei de către societatea tramvaelor comunale. 

Societatea e reprezentată prin avocaţii Constantin Na- 
cu, Mihail Ferechide și Barbu Păltineanu. 

Primăria prin : Nicolae Fleva, Em. Antonescu, Gheorghe 
Saita şi N. Papadat. 

Ministerul de interne, care intervine în proces, prin d. 
Petre Misir. 

Dar judecătorul respinge cererea de intervenţiune a mi- 
nisterului, 

In cursul pledărei acestui proces, care a durat aproape o 
lună de zile, au mai intervenit şi alți avocaţi: George Danie- 
lopol din partea societăţei comunale şi d. Rosenthal din par- 
tea, vechei societăţi. 

Dar noua societate a câștigat procesul. 

— Acum procesul scandalului bisericesc. 

Multe încercări s'au făcut spre a se ajunge la aplanarea 
scandalului provocat prin destăinuirile și acuzările aduse de 
către episcopul Safirin al Romanului împotriva Mitropolitului 
primat, dar toate încercările au rămas zadarnice. 

Atunci s'a recurs la judecată în faţa Sinodului. 

Şedinţele Sinodului, prezidate de către Mitropolitul Pi- 
men al Moldovei pasionează foarte mult. Martorii vin să a- 
firme tot felul de lucruri scandaloase, legăturile Primatului 
cu o serie de femei, printre care cu o doamnă Olimpia Vasi- 
lescu. Această doamnă, fosta soție a unui preot, a născut. 
un copil despre care Primatul afirmă că a murit în spitalul 
Filantropia de ulcer sifilitic. 


Scenele furtunoase și scandalul continuă.  Primatul. 
foarte enervat, prelungește ședințele sau le înmulțește ce- 
rând numeroase amânări, ceeace indispune pe membrii Si- 
nodului. 

La una din ședințe Primatul cere ca Ministrul de instruc- 
ție și culte C. Arion să nu mai asiste la ședințele Sinodului, 
de oare ce canoanele îl opresc 

Episcopul Nifon al Dunărei de jos declară că faţă cu 
sistemul Mitropolitului Primat de a teroriza pe toată lumea 
se retrage din Sinod scârbit de toate câte le aude. 

Şi Episcopul părăsește ședința. 

Sinodul respinge cererea Primatului ca ministrul să nu 
asiste la ședințe. 

Episcopul Nifon revine în Sinod. 


Primatul are cu dânsul un violent incident, acuzândul că 
stă în înţelegere cu catolicii și cu alţi dușmani ai bisericei. 

Ministrul intervine spre a protesta. Nu admite ca un e- 
piscop al ţărei să fie acuzat în Sinod că e în înțelegere cu 
dușmanii bisericei. 

Bine înțeles nu voiu da aci întreaga desfășurare a pro- 
cesului căci ar fi prea lung. Voiu spune numai că opinia pu- 
blică este adânc emoționată de toată această afacere care pă- 
tează biserica din cauza faptelor nesocotite iar unele imo- 
rale ale şefilor ei. 


Mitropolitul Primat face o lungă apărare iar Episcopul 
de Roman își depune apărarea în scris. Sinodul hotărăște a- 
poi ca amândoi prelaţii judecaţi să 'și dea demisiunea din 
scaunul lor. 

Președintele tribunalului roagă pe ministru să intervină 
pe lângă bărbaţii politici ca să nu facă nici o agitaţie în jurui 
acestei afaceri. 

Dar nici unul din prelați nu voește să demisioneze. 

In sfârşit Sinodul se pronunţă : 

Primatul este achitat de cele trei acuzaţiuni ce i s'au a- 
dus de către Episcopul de Roman: Erezie, plagiat şi fapte 
imorale. i 

După ascultarea sentinţei, Primatul răspunde două cu- 
vinte: „Vă mulțumesc!“. Şi părăsește sala. 

Episcopul Safirin este depus din scaun și rămâne simplu 
arhereu, pentru următoarele motive : 

1) A adus acuzațiuni calomnioase Mitropolitului Pri- 
mat. 

2) Fiind că s'a răzvrătit împotriva Sinodului declarând 
că nu "i va respecta hotăririle. 


3) Fiindcă, în petiția adresată Regelui a declarat că, 
dacă Sinodul nu va proceda conform părerilor sale, va face 
apel către Sinoadele omodoxe streine, ceea ce constitue un 
act de trădare. 

Si de oare çe a turburat pacea bisericii timp de doi ani 
este depus din demntiatea de Episcop. 


Această sentință a fost urmată de o mare agitaţie, zia- 
rele de opoziție o blamează, întruniri de protestare sunt or- 
ganizate în contra „Sentinței-inlame“ cum o numesc unii. 
Agitaţia ameninţă să crească iar scandalul din biserică să nu 
fie terminat prin judecata făcută. 


Episcopul de Roman declară că nu se va supune sentin- 
tei, trimite regelui o protestare cerându-i dreptate și se duce 
în eparhie. 

De-abia ajuns, este somat de către prefectul Anton Arion 
ca să părăsească palatul episcopal. Safirin refuză, și declară 
că nu va, ceda de cât forței. 

Prefectul, care erea însoţit de polițaiu, răspunde : 

— Ei bine, iată întrebuinţez forța. « 

— Nu voiu ceda de cât în fața procurorului. 


La ora 1 și jumătate dupe ce Safirin a prânzit, prefectul 
a revenit însoţit de procuror. Safirin s'a împotrivit din nou, 
însă în cele din urmă a capitulat. 

A plecat, după ce a înmânat prefectului un scurt protest. 
Eşind a binecuvântat zidurile palatului cu vorbele : 

— Dumnezeu să aibă în sfânta lui pază eparhia mea şi 
întreaga ţară românească. 

Pe când se petrecea această scenă la Roman, Mitropoli- 
tul Primat demisiona la București. Titu Maiorescu, presedin- 
te de Consiliu ad-interim, ducea Regelui la Sinaia demisia 
Primatului. 

Această demisie erea dată încă înainte de sentinta Sino- 
dului. 

In urma tratativelor urmate se făcuse o tranzacţie admi- 
să de Primat. Sinodul să ’l achite de toate acuzările ce i s'au 
adus, iar dânsul să demisioneze din scaunul metrovolitan — 
De aceea în ziua în care i s'a citit sentința de achitare, Ata- 
nasie Mironescu nu a manifestat nici o bucurie, dar a rămas 
abătut şi a răspuns un scurt. 

— Vă mulţumesc. 

Aşa s'a încheiat cel mai rușinos scandal ce a bantuit bi- 
serica românească. 

Totuși în afară agitația mai urmează cât va timp cu vio- 
lente articole în ziarele de opoziţie, cu întruniri de protestare 
etc. 

Opinia publică era încă agitată mai ales din cauza, 
că, sentința Sinodală i se părea extraordinar de nedreaptă ; 
atât achitarea Mitropolitului Primat cât si condamnarea lui 
Safirin ereau dezaprobate hotărît de opinie. De aceea, îndată 
ce sentința a fost cunoscută, agitația în toată ţara a început, 
încurajată, fireşte, de opoziţie. 

Atunci a fost prezentată și primită demisia Mitropolitu- 
lui Primat. Dar în ce condițiuni a fost smulsă demisia ? 


Scandalul bisericesc ameninţă să nu se mai sfârșească 
şi o stare primejdioasă coprindea spiritele ; guvernul s'a oprit 
la soluţiunea de a sili pe amândoi prelaţii să demisioneze. Insă 
nici unul nu a primit soluţia. 


Cu Safirin nu erea cu putinţă să se ajungă la nici o tran- 
zacție fiindcă omul acesta erea nestrămutat în părerile sale, 
dar s'a încercat cu Mitropolitul Primat. Acesta, dupe lungi, 
negocieri a primit soluția următoare : 

Să demisioneze, însă mai nainte. Și pe de o parte Sino- 
dul să’l declare nevinovat de toate acuzările ce i sau adus, 
far pe de alta Episcopul Safirin să fie osândit. Tot ca o satis- 
facţie acordată I, S. S. Numai astfel Primatul consimțea să'și 
prezinte demisia zece zile în urma achitărei. 


Guvernul trebuia să convingă pe membrii tribunalului 
bisericesc ca să primească și să confirme printr'o sentinţă a- 
ceastă târguire. A fost greu fiindcă mulți dintre înalții prelați 
considerau că o astfel de judecată inică va revolta opinia pu- 
blică și va arunca o pată încă și mai mare asupra bisericei. 
Dar, în urma multor stăruințe și altor mijloace de convin- 
gere (?) guvernul a obţinut adeziunea Sinodului. 


Insă mai era o chestie, guvernul se întreba: oare se va 
ține Primatul de angajament ? Oare odată absolvit, îşi va mai 
prezinta demisiunea ? Intrebarea era gingașă. In asemenea, 
situaţie fiind și hotărît ca să curme cu or ce preț scandalul 
care tărăgănea prea de mult. Mitropolitul a fost rugat să-și 
prezinte demisia anticipat. 


Această.demisie a fost zmulsă cu greu. Dar a fost zmulsă, 
Ea a rămas în mâinile lui Titu Maiorescu, ministrul de ex- 
terne, spre a fi realizată la timp. 

Această demisie trebuia prezentată, cum am spus, zece 
zile după sentința de achitare, însă a fost prezentată mai 
înainte. A fost prezentată din cauza fierberei produsă în ţară 
de sentința dată fără convingere de Sinod și dezaprobată, de 
toată lumea. In special guvernul se temea de acţiunea ce 
pregătea să întreprindă fostul Episcop Safirin și care ar fi 

putut deveni încă şi mai plină de răsturnări ca afacerea 
Ghenadie. 

— Duminică la 22 Mai sa făcut cu o mare solemnitate 
inaugurarea Palatului Camerei de Comerţ în prezenţa Re- 
gelui. 

Palatul monumental a fost inaugurat fiind de față și 
reprezentanţi ai Camerelor de Comerţ din Cluj și Braşov pre- 
cum şi din oraşele bulgare: Burgas, Varna, Filipopoli şi Rus- 
ciuk, deasemenea a asistat şi Casierul Camerei de Comerţ din 
Paris. 

Au rostit cuvântări d. Hagi Teodoraki președintele Ca- 
merei de Comerţ din București, bancherul Mauriciu Blank 
președintele Comitetului bursei, D. Neniţescu, ministrul Co- 
merciului. La sfârșit regele. 

— Cu prilejul încoronărei regelui George al Angliei, mi- 
minterul de externe din Londra a cerut guvernului român să 
fie delegaţi la festivități și 2 ziariști români! S'a specificat 
că unul din doi să fie membru al parlamentului, dacă se 
poate. Comitetul Sindicatului ziariştilor, — singura Societate 
de presă pe vremea. aceea, — m'a delegat în calitate de ziarist 
și deputat, delegând şi pe Gheorghe Ranetti. 

Spesele de călătorie și întreţinere la Londra au fost ofe- 
rite de către ministerul de externe în suma de 2500 lei de 
cap. 

— In ziua de 30 Mai sa ţinut la Şoseaua Kiseleff în- 
tâiul concurs hipic în România sub președenţia de onoare a 
Prințului moştenitor Ferdinand. 

Principele și Principesa Maria au fost primiţi de către 
Petre Carp ministrul președinte și N. Filipescu ministrul de 
războiu. 

Juriul erea compus din generalii I. Popovici și Bogdan, 
Coloneii C. Iliescu și N. C. Baranga, locotenențţii colonei Por- 
tocală şi Praporgescu și N. Drosu. 

La concursul de dresaj premiul I de 1000 lei l-a luat că- 
pitanul Comănescu de la şcoala de cavalerie din Târgovişte, 
pr. II 600 lei locot. Drăghiceanu, pr. III 400 lei locot. Scheleti, 
iar pr. IV locot. de rezervă M. Pragher. 

La sărituri pr. I 1000 lei Căpitan G. Maruzi. Pr. II 500 
lei Căpitan Comănescu de la Târgoviște, pr. III 300 lei, Căp. 
Atanasescu. 

La concursul de vânătoare : pr. I. d. Titi Oimazu, pr. II 
Yocot. Butunoiu, pr. III locot. Dianu. 

Premiile nu ereau în bani ci în obiecte de artă. 

— Ca epilog al scandalului bisericesc Ministrul Culte- 
lor dă în judecată pe profesorul Chiricescu pentru faptul de a 
îi denunțat scrisoarea Mitropolitului Primat prin care a- 
cesta îi cerea ca să-i aducă oare care medicamente. 


In apărarea sa făcută în fața Sinodului,  Mitropolitui 
Primat a declarat că profesorul Chiricescu a procedat în acest 

fel neleal de oare ce nu i s'au satisfăcut oare care cereri de 
favoruri. 

De altfel Chiricescu îl amenințase de mai multe ori pe 
Mitropolit că va divulga scrisoarea dacă nu va fi satisfăcut. 
Dar acest șantaj nu la intimidat pe Primat. 

Comisia de judecată  profesorală este compusă din d. 
Pangrati preșeainte, Onciul dela Universitatea din București 
şi d. profesor Ralet din partea Universităței din Iași. Acuzația 
a fost susținută de d. profesor I. Pereț. 

Profesorul Chiricescu a fost exclus definitiv din învăță- 
mânt. Comisia de judecată adăogase la sentință o cerere de 
suspendare a pedepsei, dar Ministrul s'a opus. 

Deși ziarele din opoziţie îi iau apărarea toți oamenii cu 
sentimentul onoarei osândesc, cu drept cuvânt, actul de felo- 
nie al profesorului. 

— Pe când nu se terminase încă scandalul bisericesc, 
izbucnește un alt scandal, un scandal ce va avea mari rezul- 
tate politice fiindcă va agita ţara timp de un an și jumătate, 
va atrage justiţia în luptele politice şi va pricinui căderea 
guvernului. 

E vorba de chestia tramvaelor comunale. Am vorbit de 
această chestie. Acum să dau lămuririle cum a izbucnit che- 
stia tramvaelor. 


— Pe când liberalii erau la putere iar Vintilă Bră- 
tianu, primar, comuna a încheiat cu un grup de acţionari un 
contract pentru înfiinţarea, pe principiul cointeresărei, a unei 
Societăţi comunale de tramvae. In virtutea acestui contract 
Primăria punea la dispoziţia Societăţei stradele şi materialul 
ce ’l avea iar Societatea trebuia să așeze liniile unui tramvai 
electric pe un număr de strade al căror traseu erea hotărît. 
Peste 5 ani Societatea era datoare ca toate liniile existente 
cu tracţiune animală să le electrizeze. 


Nu voi intra în toate amănuntele acestei afaceri care a 
zdruncinat guvernul Carp și a agitat ţara atâta timp ca nici 
o altă cestiune politică, voiu arăta numai liniile mari. 

Scandalul pornește de la o nouă subscripţie de 6000 ac- 
țiuni noui pe care o anunţă Societatea în baza Statutelor, ac- 
țiunii rezervate vechilor societari. 


Ministerul de interne Al. Marghiloman scrie o scrisoare 
primarului susținând că din Statute nu rezultă acest privi- 
legiu şi'i cere să ia măsuri, dacă crede, pentru ca drepturile 
comunei să nu fie păgubite. Cere primarului să opună un 
veto la procedura adoptată de Societate. 


Inpotriva Societăţei tramvaelor se mai ridică şi acuzaţia 
că a impus primăriei un traseu foarte păgubitor acaparând 
stradele centrale cele mai înguste şi cu un mare trafic de 
circulaţie, ceea ce va provoca numeroase accidente. 

Afacerea vine în faţa justiţiei. 

Mai întâiu se judecă vechea Societate de tramvae cu cea 
nouă în care proces comuna e chemată în garanție. Avocatul 
primăriei d. N. Papadat se pune pe terenul că, de oare ce 
noua Societate e constituită în contra prevederilor codului 
de comerț, e nulă. Deci cu neantul nimeni nu se poate judeca. 

Vechea Societate e apărată de către Take Ionescu, iar 
Barbu Păltineanu unul din aghiotanții șefului partidului 
conservator-democrat, apără noua Societate comunală. 

Vechea Societate chemase în judecată pe cea nouă pen- 
tru motivul principal că, prin aşezarea liniilor sale, face con- 
curenţă liniilor vechi. Apoi că, din cauza unor încrucișări, 
adică a faptului că liniile cele noi trec, în unele puncte peste 
liniile vechi, se produc dificultăţi de circulaţie pentru vagoa- 
nele vechei Societăți ceea ce "i produce pagube. ` 

Tribunalul, prezidat de d. Rătescu, numește o comisiune 
de experți compusă din câţiva ingineri și afacerea se amână 
până ce experţii se vor pronunța. 

Lumea așteaptă cu nerăbdare rezultatul acestui proces 
în care, de fapt, nu mai luptă cele două societăți de tramvae 
între ele și societatea cea nouă cu primăria, ci partidul liberal 
cu partidul de la guvern. 

Take Ionescu—deşi avocat al vechei societăţi. —vede nri- 
lejul de a face rău guvernului și în curând îl vom vedea alături 
de partidul liberal ducând luptă de răsturnare împotriva gu- 
vernului. 

Acest proces, care ar fi prea lung și fără interes ca să "1 
prelungim aci în amănunte, s'a judecat de către tribunal la 
sfârşitului anului. 

Expertii au fost inginerii I. B, Cantacuzino, Gheorghe 
Panait și Al, Perieţeanu. Sentința a fost dată în favoarea, 
nouei societăţi, 

Apoi şi curtea de Casaţie, cum se va vedea, în anul 1912 
— după lungi și pasionate dezbateri și așteptări febrile, a 
confirmat sentința tribunalului, respingând recursul Minis- 
terului de interne, 

In culisele partidului conservator s'a spus atunci că Petra 
Carn a fost protivnic acestei agitaţii, însă stăruința lui Mar- 
ghiloman l-a hotărît să cedeze, fără să vrea. Chestia tram- 
vaelor a fost opera exclusivă a lui Marghiloman care erea 
încredintat că va câştiga partida. 

Rezultatul a fost răsturnarea cabinetului Carp. Acesta, 
a plătit numai spre a rămâne solidar ca Marghiloman pe 
care îl socotea cel mai devotat prieten al său. 

Dar după căderea lui Carp. Marghiloman a revenit mi- 
nistru în Cabinetul Maiorescu. Carp, însă, n'a mai văzut mă- 
rirea ne care o dă un loc pe banca ministerială ! 

Se va ocupa Istoria de asemenea mici tragedii ? !... 

— La începutul lunei Decembrie avem o sărbătoare a 
științei : D-rul G. Marinescu, savantul nostru profesor și me- 

dic, fiind numit membru, corespondent al Academiei de me- 
dicină din Paris, este sărbătorit printrun banchet la Restau- 
rantul marelui Otel de Boulevard. 

Banchetul a fost prezidat de către ministrul instrucțiu- 
nei publice C. C. Arion, care avea la dreapta pe d. Pangrati, 
rectorul Universităței din București, iar la stânga pe d. dr, 
profesor Babeș. Au asistat 150 medici profesori, oameni de 
știință, etc. 

— Tot la începutul lunei Decembrie sosește, spre a juca 
la Teatrul Naţional, pentru întâia oară în București, marele 
actor francez Le Bargy. Prima reprezentație o dă la 7 De- 
cembrie cu piesa lui Moliere: Tartuffe, Le Bargy a mai ju- 
cat L'Ami des femmes, I/Etrangere. Apoi în seria 2-a a ju- 
cat: Le marquis de Priola și Connais toi. 

Succes mare, toate biletele vândute mai dinainte. Le 
Bargy este silit să joace în reprezentații suplimentare peste 
cele 3 reprezentații anunţate. 

— Incă un eveniment artistic. Domnul Pascal Vidrașcu, 
în înţelegere cu Leon Popescu, mare proprietar din judeţul 
Ialomiţa, hotărăsc să pună în film cinematografic războiul 
Independenţei de la 1877—78. 

Pentru isbânda ideei, se înfiinţează o societate numită 
„Leon Popescu“, compusă din următoarele persoane : Const. 
Nottara, Soreanu, Toneanu, Ar. Demetriad, Ion și Grigore 
Brezeanu, artisti ai Teatrului Naţional. 

D. Pascal Vidrașcu fiind rudă cu generalul Aslan, secre- 
tarul general al ministerului de război, obține și colaborarea 
armatei pentru ca filmul să poată rămâne ca un document 
autentic al războiului nostru pentru independenţă. 

Acest film a fost realizat, atât în atelierul montat în. 
București de către Leon Popescu. cât și la Paris. Dar realiza- 
rea n'a corespuns nici speranţelor, nici entusiasmului, nici 
muncei depuse, nici cheltuelilor. 

Filmul a fost prezentat și în România și la Paris, însă 
succesul a fost mediocru. 

— Luptele politice devin din zi în zi mai violente. Ches- 
tia tramvaelor și faptul că Marghiloman, în calitate de mi- 
nistru de interne, prezintă un proiect de lege care desfiin- 
ţează vechea, Societate de tramvae şi înființează alta nouă, 
exasperează pe liberali cari hotărăsc să împingă lupta cu cea 
mai neînfrântă ostilitate. 

Intâiul act de războiu este retragerea opoziţiei de la dis- 
cuţia Mesajului. 

Guvernul nu știa nimic, șefii opoziției conveniseră în 
toată taina această lovitură, de aceea când I. Brătianu a 
citit în Senat declaratia de retragere, guvernul a rămas uluit. 

I. Brătianu a citit următoarea declaraţie : 

„In numele opoziției din Senat aducem Coroanei expre- 
siunea sentimentelor noastre de respect, iubire și credință. 

Declarăm că nu vom lua parte la discuţiunea răspunsului 
la Mesaj. 

Tradiţia parlamentară a făcut din desbaterile răspunsu- 
lui la Mesagiu, nu numai o cercetare a situațiunei şi a politi- 
cei generale a guvernelor, dar și o expunere a principiilor și 
idealurilor partidelor. 

O discuțiune de un caracter atât de obiectiv şi de înalt 
presupune o stare politică normală. 

Guvernul actual prin întregul său mod de a fi și dea 
înțelege menirea și îndatoririle sale de guvern a creat o si- 
tuaţiune cu totul anormală. 

Opozițiunea nu poate, prin participarea ei la o aseme- 
nea dezbatere, să dea situaţiunei politice de azi, nici chiar 
în aparență, caracterul unei situaţii normale“. 


Carp a răspuns imediat că opoziţia a făcut o mare gre- 
şeală, înveninând relaţiile între partide, fără nici un motiv, 
şi tocmai atunci când evenimentele din afară se iuţesc cu a- 
tâta gravitate. 

Take Ionescu a citit aceeaș declaraţie la Cameră. 

In lumea politică emoția și fierberea sunt foarte mari, se 
prevăd grave și apropiate evenimente politice. Dar declaraţia 
opoziției nu era încă ruptura definitivă cu guvernul, dovadă e 
faptul că opoziția nu'şi ardea punţile de reîntoarcere la dis- 
cuția cu guvernul, fiindcă nu se retrăgea de cât de la discuţia 
Mesajului. Şi, în adevăr, a doua zi, opoziția s'a reîntors. 

Dar a doua zi a fost la Senat o şedinţă violentă, care a 
hotărît despre campania fără cruţare pe care partidul liberal 
trebuia s'o ducă în potriva lui Petre Carp. 


I. Brătianu a luat cuvântul la începutul ședinței şi a 
cerut ca Petre Carp să își explice cuvintele rostite în ajun la 
adresa opoziției. In adevăr, Petre Carp spusese că adevăratul 
motiv al retragerei opoziției este că nu voia să fie față la 
unele destăinuiri neplăcute pentru ea. 

Petre Carp a răspuns, că aceste destăinuiri vor urma 
fiindcă este hotărit să pună fierul roșu pe multe răni. 

D. Brătianu a tresărit sub această lovitură şi a declarat 
că primește discuția cât de repede şi somează pe Carp să în- 
ceteze cu insinuările. 

Carp a răspuns că e gata, fiindcă chestiunea la care face 
aluzie d. Brătianu (chesia tramvaelor) va veni în faţa parla- 
mentului fie pe cale de lege, fie pe cale de interpelare, „dar pe 
această chestie, — adaogă Carp, — vă asigur că nu mă veţi 
răsturna“. 

In timpul acesta la secția a II-a a tribunalului Ilfov a 
început să se judece procesul intentat de Societatea de 
tramvaiu ministerului de interne, cerându-i 50.000 lei des- 
păgubiri fiindcă a împiedecat-o să exploateze liniile. 

Avocaţii Companiei sunt: C. Nacu, M. Ferekide, Barbu 
Păltineanu, G. Danielopolu, Mișu Antonescu, I. G. Saita și Al. 
Constantinescu. 

Avocații ministerului au fost : Petre Misir şi S. Rosenthal. 

Primăria, admisă ca parte civilă, e apărată de Nicolae 
Fleva şi Em. Antonescu. 

— Pe biuroul Camerei a fost depusă următoarea pro- 
punere : 

„Propunem ca bustul lui Gh. Panu să fie așezat în sala 
Adunărei deputaţilor“. 

Semnaţi : C. C. Bacalbașa, dr. Herescu, Em. Antonescu, 
M. Vlădescu, G. Scorţescu, C. Miclescu și E. Melic. 

— Marele artist italian Ermete Novelli dă reprezenta- 
țiuni în sala teatrului Lyric. La ultima reprezentaţie a ju- 
cat : „Deputatul din Bombignac“, în care și-a desvăluit încă 
odată genialele lui mijloace de interpretare. 

Un amănunt, Regele Carol nu se ducea aproape nici o- 
dată la teatru, chiar la reprezentațiile celor mai mari actori 
francezi, spunând că nu-i place felul lor de a juca. Dar la 
Ermete Novelli, ca o mare excepţiune, îi plăcea să se ducă. 

— La, Circul Sidoli, mari lupte greco-romane. 

De data aceasta s'au pus în scenă toate trucurile meş- 
teșugului. Un om mascat pe care cei mai tari luptători nu-l 
puteau trânti, cât și un luptător român, cu fața deschisă. 
care nu era altul de cât cunoscutul de bucureșteni, d. Mitică 
Dona. 

Pentru atragerea publicului de naivi s'a anunţat o 
luptă caracteristică între Mitică Dona și luptătorul german 
Abs Paul care a declarat că, dacă în seara următoare, nu va 
putea trânti pe Dona în 30 de minute, se va declara învins 
şi va pierde şi 100 lei. 

Această sfidare a adus la Circ o lume nesfârșită, Circul 

emea de public la toate locurile. Lunta începe în atentiunea 
încordată a publicului, care îşi închipuie că lupta e, în ade- 
văr, serioasă, Dela a 25-a minută Paul Abs face pe violentul 
şi pe enervatul, iar numeroși spectatori stau cu ceasornicele 
în mână şi numără: 26..., 27.., 28., 29,,! In sfârșit arbitrul 
sună clopoţelul, Dona nu a putut fi trântit! Ovaţiuni fur- 
tunoase izbucnesc şi durează îndelung, iar Paul Abs, care e 
un tare luptător, se declară învins. Apoi dă d-lui Dona suta 
de lei din prinsoare! ?.. 

Bine înțeles și această luptă ca și toate celelalte, ca şi 
născocirea omului mascat, nu erau de cât aranjamente și lo- 
vituri destinate să impresioneze şi să aducă cât mai multă 
lume la casa, de bilete a circului. 

— La Senat. d. Const. Disescu. fruntaș takist, interpe- 
lează guvernul pe chestia tramvaelor. D. Disescu acuză gu- 
vernul fiindcă a desființat Societatea, și a prezentat o lege 
în sensul acesta. 

Petre Carp răspunde printr'un viguros și foarte elocvent 
discurs, care a făcut mare impresie. 

Fiindcă Disescu a afirmat că nu toţi miniștrii aprobă 
acest procedeu, dar lau iscălit din spirit de solidaritate — 
acești miniștri erau, aşa se spunea : Ion Lahovary, Nicu Fi- 
lipescu şi C. Arion —, Carp a încheiat astfel puternica lui 
cuvântare : 

„Dar vă asigur că, chiar dacă ași rămâne singur în ches- 
tia aceasta, fără partid, fără majoritate, sunt convins că 
conştiinţa publică îmi va da dreptate. Voi fi biruitor cu sau 
fără majoritate“. 

— In ziua de 10 Decembrie încep la Cameră dezbaterile 
asupra proiectului de lege al meseriilor, prezentat de către 
ministrul D. Nenițescu. 


Această lege — care, cu oare care modificări, este legea 
azi în vigoare — cuprindea trei părți: 1) reglementarea 
meseriilor, 2) asigurările pentru caz de boală și invaliditate 
şi pensionarea pentru bătrânețe, boală și accidente de 
muncă, 3) creditul muncitoresc. 

Raportor al legii am fost eu. 


In potriva legii s'a dus o violentă campanie, atât de 
partidele din opoziție cât şi de partidul socialist ; liberalii a- 
nunțau pretutindeni că, de îndată ce vor veni la putere, vor 
desființa legea. In mijlocul acestei atmosfere de agitație şi 
nesiguranță începe discuția la Cameră. 

Take Ionescu declară că legea are un caracter poliție- 
nesc și nu o va vofa. 


V. G. Morțun, fost ministru liberal, susține acelaş punct 
de vedere, adăogând că partidul liberal, când va veni la câr- 
mă, va desființa acele părți din lege care nu-i convin. Intre 
altele Morțun spune că vârsta de 65 ani pentru trecerea la 
pensie, e prea mare pentru lucrător şi meseriaș. O altă obiec- 
țiune este aceea că pentru boală n'ar trebui să fie lăsați a 
contribui numai lucrătorii. Apoi urmează declaraţia că opo- 
ziţia nu va lua parte la discuţia legii. 

Sistemul nenorocit al discreditărei legilor mai nainte 
chiar de a fi votate, este în floare. Anarhia se introduce astfel 
în capete, iar legile nu mai sunt socotite drept lucruri ce tre- 
buesc respectate, de vreme ce caducitatea lor e proclamată 
de către partidele zise de ordine. 

Legea, modificată în parte, este votată de Cameră. 


Cu prilejul discuţiunei, am luat cuvântul la sfârşit, în 
calitate de raportor. Profitând de faptul că eram la tribună, 
am cerut guvernului să revoace decretul de expulzare al doc- 
torului Rakowsky, fruntașul socialist expulzat de liberali. 
Am cerut guvernului să acorde d-rului Rakowsky dreptul de 
a intra în ţară pentru ca, în fața justiţiei să poată dovedi 
dacă este sau nu român. 

In Cameră mulți deputaţi conservatori au fost nemulțu- 
miți. Se va vedea, însă, mai departe, că guvernului i-a prins 
bine această intervențiune a mea. 

— In timpul acesta moare doctorul Robin, președintele 
Societăței esperantiștilor români. 

Doctorul Robin era o personalitate în lumea științifică, 
era directorul revistei esperantiste lunare a esparantiștilor 
din România și Bulgaria, având titlul Danubo. Era și direc- 
torul proprietar al laboratoriului de bacteriologie și micros- 
copie ce-i poartă numele. 


Născut la Alexandria, județul Teleorman, a murit la 
vârsta de 40 ani. 

O mare pierdere pentru știința română. 

— Spiru Haret se retrage din învățământ; profesorii 
amicii şi admiratorii îl sărbătoresc printr'un banchet în sala 
Liedertafel. 

* 

— In şedinţa Camerei dela 15 Decembrie, Marghiloman 
ministrul de interne depune, în aplauzele lung repetate ale 
majorităței, proiectul de lege al nouei Societăţi a tramvaelor. 

Imediat, în urma unor scurte consfătuiri, amândouă par- 
tidele de opoziţie se retrag definitiv din parlament. 

Au demisionat 30 reprezentanți liberali și 23 takiști. 

Sau retras senatorii : 


Liberalii: Ionel Brătianu, Const. Alexiu, M. Demetrian, 
Al. Djuvara, Al. Filipescu, Al. Gussi, Spiru Haret, Iosif Igiro- 
șanu, C. Iliescu, Const. Mănescu, M. G. Orleanu, M. Fere- 
kide, Al. Radovici, N. Săveanu, Toma Stelian și Toma Tri- 
fonescu. 

Conservatori-democraţi: Al. Bădărău, Paul Brătăşanu, 
Gr. Constantinescu, C. Disescu, N. Economu, T. Emandi, dr. 
Toma Ionescu, Gh. Lascăr, Emil Teodoru, N. Xenopol. 


Deputaţi liberali: Al. Anastasiu, dr. C. Angelescu, Emil 
Costinescu, Ion Duca, Ion Ghica, Gh. Ghiţescu, C. Iarca, 
Alex. Eliescu, Ştefan C. Ion, Pompiliu Ioaniţescu, Vasile Mor- 
tun, C. Neamţu, N. N. Săveanu, Gr. Vasiliu. 

Conservatori-democraţi: Take Ionescu, Cantacuzino Paş- 
canu, Nestor Cincu, Comăneanu, Teodor Costescu, Victor Fi- 
loti, N. Guran, Ştefan G. Pop, doctor Riegler. 

A doua zi, Take Ionescu la Cameră și I. Brătianu la Se- 
nat au citit o declaraţie identică prin care anunțau retra- 
gerea definitivă a opoziţiei din parlament. 

Retragerea era motivată de aducerea legi tramvaelor 
care nesocotea principiul separațiunei puterilor şi desfiin- 
țează neatârnarea puterei judecătorești. 


Această frază făcea aluzie la faptul că opoziția pretin- 
dea cum că numai tribunalele ar fi putut pronunța disol- 
varea Societăţii de tramvaie. 

De îndată ce opoziţia s'a retras din amândouă Adună- 
rile, o violentă acţiune extraparlamentară, începu. 

Petre Carp s'a arătat în această împrejurare foarte dârz. 
El, omul care în totdeauna a fost liniștit, și acuza pe ceilalţi 
oameni politici, că sunt prea pătimaşi și n'au temperament, 
de îndată ce a fost pielea lui în joc, a fost tot atât de înflă- 
cărat şi puţin stăpân pe vorbele lui tăioase și provocatoare 
ca și ceilalți. 

Când opoziția şi-a îndeplinit actul vrăjmășesc, Carp a 
răspuns imediat, declarând că nu se aștepta ca opoziţia să 
se retragă pe un motiv atât de josnic. 

Campania de răsturnare începu violentă, fulgerătoare, 
în presă, prin întruniri publice, ba și la palatul de justiţie. 

Când s'a retras opoziţia din parlament, Maiorescu a spus 
că faptul e neplăcut, fiindcă „opoziţiile sunt un rău necesar“. 

Dar buba situaţiei pentru guvern era ostilitatea regelui. 

Regelui Carol nu-i plăcea oamenii politici băţoși față 
de el, îi plăceau oamenii politici obedienţi, Carp însă, n'avea 
tact în raporturile cu regele. Iși susținea părerile în contra 
regelui, le susținea cu aere de independență, nu primea să 
lucreze de cât conform convingerilor sale, cu alte cuvinte, 
dorea, ca regele să se plece înaintea lui, în loc ca el să se plece 
înaintea regelui. Foarte nobil caracter, dar foarte nepotrivit 
pentru un om de guvern, mai ales când acest om nu avea în 
dosul său un partid prea mare și prea popular și atunci când 
regele era un om bătrân cu cincizeci de ani de domnie și cu 
o autoritate necontestată de nimeni în ţară. 

Când Carp s'a dus la rege cu proiectul de lege al nouei 
Societăţi comunale de tramvaie, regele l-a sfătuit să nu pre- 
zinte proiectul, dar Petre Carp a mers înainte. 

Şi, după aceea, nu odată Carp eșia dela Palat spume- 
gând sau amărât, simțind din ostilitatea hotărită a regelui 
că nu mai are multe zile de stat în capul guvernului. 

— In timpul acesta nici criza bisericească nu este rezol- 
vată, căci ţara nu are un Mitropolit primat. 


După consfătuiri lungi, arhiereii se pun de acord ca să 
aleagă Primat pe Gherasie Timuș, episcopul de Argeş, însă 
acesta moare subit la metocul Episcopiei din Curtea bisericei 
Antim. Atunci vederile se întorc cătte Episcopul Konon A- 
rămescu Donici. Acesta, însă, refuză scaunul, spunând că 
Mitropolia se cuvine Episcopului Ghenadie, cel care a fost 
deposedat pe nedrept. In cele din urmă, însă, tot Konon a 
fost ales Mitropolit Primat. 


— In urma cererei ce am făcut în Cameră, de la tri- 
bună, ca guvernul să permită intrarea doctorului Rakowski 
în țară, guvernul acordă această permisiune. 

Trebue să adaog cum că mai era și un alt interes ca a- 
ceastă libertate să fie acordată, era situația politică care im- 
punea guvernului să opuie maselor takisto-liberale, alte mase 
organizate. 

Acordând d-rului Rakoski dreptul de a intra în ţară, 
partidul socialist se ridică cu masele lui de lucrători, în con- 
tra partidului liberal. 

Intoarcerea în țară a Doctorului Rakovski. — Marea mani- 
festaţie liberală takistă pe chestia tramvaelor comunale. — Mari 
manifestații socialiste şi guvernamentale. — Manifestaţie filo- 
liberală a Regelui Carol. — Intrigi şi frământări la conser- 
vatori. — Sentința tribunalului în chestia tranwaelor comunale. 
— Proiectul descentralizărei, administrative al lui Petre Carp. 
— Ostilitatea Regelui față de Petre Carp. — Legea expro- 
prierilor bunurilor de mâna moartă. — Chiriile se scumpesc. 
— Acordarea drepturilor politice dobrogenenilor. — Corupţie 
parlamentară. — Regele stărue pentru împăcarea lui Carp cu 
Take Ionescu. — Sentința Casaţiei în chestia tromvaelor. — 
Carp demisionează. — O întrunire a parlamentarilor la Mini- 
sterul de externe. — Un mare discurs a lui Petre Carp. — 
Căderea cabinetului Carp. — Cabinetul Maiorescu fără Carp. 
Marghiloman, Filipescu și Delavrancea. Mari frământări 
politice. — Paul Dechanel misionar francez la Bucureşti. Apoi 
vizita primarului Parisului D-l Roussel. — Agitaţia chiriașilor, 
— Legea meseriilor în aplicare. — Drama Filipovici. — Inau- 
gurarea Salonului oficial. — Inpăcarea Maiorescu--Take Ionescu. 
— Manifestaţii pentru centenarul răpirei Basarabiei. — Moartea 
lui 1l. L. Caragiale. — Intâiul aviator român mort. — Priviri 
politice retrospective. — D-șoara Văcărescu în polemică. — Ita- 
lienii bombardează Dardanelele. — Războiul balcanic începe. — 
Drama șalupei „Trotuș“. — Iarăşi procesul cu Societatea tram- 
vaelor Comunale. — O telegramă a „Carmen Silvei. — Ministerul 
Maiorescu-Take Ionescu. — Turcii bătuți pretutindeui. — Nicu 
Filipescu, deşi ministru, se agită. — Alegerile parlamentare. 
— Funeraliile lui Caragiale. — Şeful statului-major austriac 
în Bucureşti. — Vizita preşedintelui Camerei bulgare, Danei. 
— Vizita Marelui Duce Nicolae Mihailovici. — Regele Carol 

Feld mareşal al armatei ruse. O scrisoare a împăratului 
Nicolae. Manifestații pentru Petre Carp. Carp demisio- 
nează din noua Cameră. Moartea arhitectului Ion Mincu 
şi a lui Spiru Haret. — Curente contra Regelui Carol. — Fră- 
mântări în tabăra guvernamentală. — Conferința dela Londra. 


La începutul lui Ianuarie 1912, dr. Rakowsky intră în 
țară pe la Giurgiu, venind cu o barcă dela Rusciuk. 


In București, este primit de mii de muncitori care îi fac 
o manisfestaţie grandioasă. Purtat mai mult pe braţe, de 
abia poate străbate până la trăsura care-l duce la otel 
Splendid. 


Ziarele declară că a venit spre a-și susține drepturile ce 
i-au fost negate de guvernul liberal. Afirmă că e român şi 
voieşte să fie român. Este ofițer în armata română, consilier 
județean la Constanţa, este, prin urmare, cetățean român. 
Doctorul spune că a intrat în ţară spre a cere justiţiei să se 
pronunțe. 

— Pe când socialiștii învioraţi recapătă libertatea lor de 
acţiune, cele două partide de opoziție încep campania de răs- 
turnare printr'o mare întrunire publică în sala Băilor Efo- 
riei. A fost una din cele mai grandioase întruniri pe care le-a 
văzut Capitala. 

Amândouă partidele, pe lângă toţi partizanii din Bucu- 
rești, au adus numeroase delegațiuni din celelalte județe. Din 
ajun străzile ereau peste pline de lume venită din afară, 
toate trenurile vărsau mii și mii de delegați cari nu mai pu- 
teau încape prin oteluri, case particulare și birturi. S'a eva- 
luat cam la 12.000 până la 15.000 oameni, populaţia adusă 
pentru întrunire. 

Bine înţeles că partidul libera! cu fondurile lui mari, a 
dus greul cheltuelilor. Pentru întâia oară, proprietarii de 
moș liberali şi takiști au adus grupuri numeroase de ţărani 
de pe moșiile lor. 

Intrunirea s'a sfârşit cu un mare scandal de stradă. 

Manitestanţii, adică agenţii celor două partide, purtau 
pancarte cu inscripţiile : „Jos guvernul !“, „Jos uzurpătorii!“, 
„Jos junimiștii!“, apoi s'a strigat, după vechiul obiceiu: „La 
Palat !“ 

Jandarmii pedeștri au intervenit, s'au tras focuri de re- 
volver, s'au făcut arestări, publicul a fost fugărit, câteva ore 
strada a fost ocupată de această mișcare. 

Opoziția dorise ca scandalul să fie cât mai mare, pentru 
ca regele să fie impresionat. Fiindcă fruntașii opoziției știau 
că regele Carol iubea liniștea şi nu ținea multă vreme la pu- 
tere guvernele care nu erau în stare să i-o dea. 

Indată după această întrunire, Take Ionescu și I. Bră- 
tianu solicitară regelui o audiență, spre a protesta în potriva 
felului în care guvernul a împrăștiat manifestația, cât şi în 
contra guvernului însuș care nu reprezintă voința ţării. 

Regele Carol reîncepe stăruințele sale pentru a reîntregi 
partidul conservator, sfătuind iarăş un cabinet, în care să in- 
tre Take Ionescu și partizanii săi; regele stărue pentru a- 
ceastă combinaţie, singura după părerea sa, care ar fi putut 
aduce liniștea. 

Consiliul de miniștri se întrunește de urgenţă. Chestiu- 
nea ministerului de concentrare sfătuit de rege, este pusă în 
discuţie. In mod sfios, Maiorescu spuse că ar trebui să se ţie 
seama de părerea regelui, fără de care nu sar putea gu- 
verna. 

Carp, care înțelegea că un asemenea guvern nu ar putea, 
fi înjghebat sub președenţia sa, s'a împotrivit categoric. Ma- 
iorescu care, la rândul său, înţelegea că un astfel de cabinet 
nu var putea realiza decât sub președentia sa, era de păre- 
rea regelui. Dar toţi ceilalți miniștri, unii din ură sau osti- 
litate în contra lui Take Ionescu, ceilalți de teamă că vor fi 
scoşi din guvern în cazul concentrărei, s'au rostit în unani- 
mitate în potriva colaborărei cu Take Ionescu, Iar, spre a se 
însemna că guvernul este unanim de această părere, Titu 
Maiorescu a fost însărcinat ca să comunice regelui că guver- 
nul e bloc şi nu admite colaborarea. 


Din cercurile politice s'a aflat că, la audiența pe care au 
avut-o șefii opoziţiei la rege, fiecare a vorbit în numele par- 
tidului său; aceasta însemna că nu se prezentau ca aliați spre 
a revendica guvernul împreună. Pentru luarea puterei nu- 
mai Take Ionescu era atunci candidat. 

A doua sau a treia zi Carp s'a prezentat regelui care i-a 
cerut din nou înțelegerea cu Take Ionescu, spre a întări gu- 
vernul, Carp i-a răspuns că dacă M. S. voeşte să aibă trei 
partide în ţară, poate să încredințeze puterea lui Take Iones- 
cu, însă trebuie să știe că nici unul din actualii miniștri nu 
va intra în guvernul acesta. 

Regele a răspuns că, nu admite cu nici un preţ trei par- 
tide, că rămâne partizanul numai a două partide, însă crede 
că unirea cu Take Ionescu se impune. 

Evenimentele politice, însă, sau desfășurat altfel decât 
au hotărît miniștrii conservatori căci n'au trecut prea multe 
luni şi jumătate dintre aceia cari declarau că rămân bloc, 
au intrat în guvernul Maiorescu-Take Ionescu, prezidat 
de cel d'întâiu. 

Drept răspuns la agitația takisto-liberală, guvernul în 
special Alexandru Marghiloman — organizează contra-agi- 
taţia. De astădată. conservatori și socialiștii merg — pe sub 
mână — mână în mână. 

Două mari întruniri sunt organizate în ziua de 15 Ia- 
nuarie. 

Ceo d'intâi la sala „Dacia“ înainte de amiază de către 
partidul muncitoresc. S'a sărbătorit reîntoarcerea doctorului 
Rakowsky în ţară. A fost o întrunire grandioasă, la care au 
vorbit: I. C. Frimu, Const. Mille, Toma Dragu, și alţii. 

Pe când se ţinea întrunirea, apare în sală Nicolae Fleva! 
Publicul îl aclamă şi-i cere să vorbească. 

Atunci aghiotantul lui Take Ionescu vine la tribună şi 
spune: 

— „Domnilor, eu n'am venit aici să vorbesc, ci numai 
să ascult. Pentrucă, însă, mă aclamați vă voju spune că am 
angajat sale pentru Duminica vitoare, când voiu da seama 
cetăţenilor de atitudinea mea. 

Acum vă pot spune un lucru: două bunuri are un om ca 
şi un partid: morala și libertatea; cine n'are aceste bunuri 
nu merită să trăiască !“ 

Fleva își desfăcea, cu încetul, legăturile care-l uneau de 
Take Ionescu. j 

După amiază a fost o altă grandioasă întrunire tot cu 
delegaţi, din judeţe, în sala Eforiei. Aceasta era întrunirea 
organizată de guvern. 

Dar pentru ca un public nesfârșit de numeros să ocupe 
sala, a mijlocit înțelegerea cu socialiștii, așa că vre-o trei sau 
patru mii de muncitori au ocupat lojile și galeriile. In tot 
timpul întrunirei manifeste socialiste erau aruncate în sală 
din galerii și din lojile de sus. 

Comercianţii de băuturi spirtoase, în număr de mai 
multe sute au venit la întrunire în corpore, cu drapel și pan- 
carte pe cari sta scris: 

„Trăiască partidul conservator, partidul cinstei şi alină- 
torul suferințelor claselor sociale obijduite“. 

Comereinţii de băuturi spirtoase aveau făgăduinţa gu- 
vernului că legea lui Costinescu va fi desființată. 

Cel mai aclamat dintre miniștri a fost Alexandru Mar- 
ghiloman, mult mai aclamat decât Nicu Filipescu care totuș 
era marele elector al Capitalei. Cauza acestei distincţii era 
faptul că Alexandru Marghiloman, pe lângă că era ministru 
de interne — adică cel care dispunea de fondurile secrete — 
dar era și autorul luptei în potriva tramvaelor liberale. 

Au vorbit la întrunirea prezidată de generalul Tell, cinci 
miniștri: N. Filipescu, D. Neniţescu, C. Arion, Al. Marghilco- 
man și Barbu Delavrancea. 

Intrunirea s'a sfârşit cu o manifestaţie până la Primă- 
rie, unde a vorbit d-rul Eraclie Sterian și a răspuns prima- 
rul D. Dobrescu, Apoi manifestanţii au trecut pe la locuinţa 
lui Nicu Filipescu pe care l-au aclamat. 

Această întrunire, care se prelungea departe în stradă, 
avea ca scop principal, pe acela de a arăta regelui cum că 

partidul conservator și guvernul său se reazămă pe mari 
mase populare și că nu este atât de ușor de a’l arunca ca pe 
pe o mănușă ruptă. 

La, această întrunire, care, — după expresia de atunci — 
însemna începerea ofensivei carpiste — cuiul — adică ele- 
mentul senzaţional, la constituit atacul lui Nicu Filipescu 
în potriva Băncei Naţionale. 

Nicu Filipescu, înflăcărat, a strigat că „Banca Na- 
țională a României este cea mai mare escrocherie a secolu- 
lui, că este un tripou ordinar, unde locul crupierilor îl țin 
directorii, iar jucătorul care se ruinează este publicul“. 

Această frază cade în mijlocul Băncei Naţionale ca o 
bombă. 

Guvernatorul Anton Carp convoacă de urgenţă Consiliul 
directorilor și cenzorilor și obține delegaţia de a merge la rege 
în audiență spre a cere protecția regală pentru Bancă. 

Dar tot la Eforie Nicu Filipescu a atacat pe liberali pen- 
tru modul cum au fost reprimate răscoalele dela 1907, spu- 
nând că omorurile inutile au fost executate în urma ordine- 
lor speciale plecate din cabinetul ministrului de interne. A- 
cest ministru era d. I. Brătianu. 

Partidul liberal intră și el în acțiune, iar d. Mihail Fere- 
kidi este delegat în audienţă la rege spre a-i cere ca, dacă 
în adevăr la 1907 s'au săvârșit omoruri inutile din ordinul 
miniştrilor, regele, în virtutea dreptului ce'i acordă Constitu- 
ţia, să trimeată în judecată pe miniștrii dela 1907. 

Eşind dela audiență, Mihail Ferikidi a adus d-lui Bră- 
tianu răspunsul regelui care, textual a fost comunicat ziare- 
lor celor 2 partide de opoziție. Iată textul : 


„In cursul audienței ce M. S. Regele a binevoit a acorda 
d-lui M. Ferikidi, acesta a comunicat M. Sale că, față de a- 
cuzările formulate de d. N. Filipescu, ministrul de război, la 
întrunirea dela Eforie relativ la represiunea din 1907, comi- 
tetul partidului liberal crede că este dator să roage pe rege 
ca, uzând de prerogativele sale, să trimită guvernul din 1907 
înaintea Curţii de casație, pentru ca lumina să se facă şi să 
înceteze exploatarea unor acuzațiuni de acest fel. 

M. S. Regele a răspuns că nu există nici un cuvânt ca să 
fie trimis înaintea Curtii de casație fostul guvern, fiindcă; 
venit la putere în 1907, în împrejurări foarte grele, el și-a 
făcut datoria pe deplin şi atunci şi în cursul guvernării sale 
spre deplina satisfactie a Coroanei. 

M. Se Regele a binevoit să autorize pe d. Ferikidi ca să 
facă cunoscute aceste cuvinte regale, care se reproduc 
textual“. 


Acest comunicat naşte o nouă mare vâlvă politică, iar 
raporturile între guvern şi rege — destul de întinse până 
atunci — se încordează şi mai mult. 

Tot felul de soapte, intrigi și născociri încep să circule în 
cercurile politice și în public. Nicu Filipescu, în urma comu- 
nicatului publicat de ziarele opoziţiei, refuză să se ducă la 
balul oficial dela Palat. 

Primul ministru cere, însă, imediat ca să fie primit de 
rege. Carp spune regelui că spre liniștirea patimelor politice, 
era hotărît ca, îndată după votarea bugetelor și a legilor 
principale ce a făgăduit prin program după venirea la pu- 
tere, să, se retragă, nu numai dela guvern, dar și de la şefia 
partidului. Acum însă, față de evenimente nu mai poate face 
aceasta. Și pune regelui chestiunea de încredere. 

Regele răspunde că nu putea refuza partidului liberal 
recunoașterea serviciilor făcute ţărei la 1907, actualul gu- 
vern, însă, nu are motiv ca să se retragă. 

Regele Carol adaogă, însă, că părerea sa rămâne aceeaş: 
colaborarea cu Take Ionescu. 

Dar ziarele opoziţiei atacă acum pe Nicu Filipescu ñu- 
mindu-l „asasin“, fiindcă în calitate de ministru de război a 
dat ordin trupelor să imorăstie cu forţa pe manifestanţii 
chemați de opoziţie la întrunirea dela 8 Ianuarie. Atunci Fi- 
lipescu, luând act şi de comunicatul publicat de ziarele opo- 
ziției în urma audienței d-lui Ferikidi la rege, își înaintează 
acestuia demisiunea. 

Dar regele cu cuvinte măgulitoare, respinge demisia şi 
roagă pe Filipescu să rămână în fruntea ministerului de răz- 
boi, syre a umble lipsurile armatei. 

Din această parte o oarecare linişte intervine. 


x 


— Niculae Fleva ține întrunirea anunțată la sala ,Da- 
cia“. Retragerea lui din partidul lui Take Ionescu este a 
proape făcută, Fleva îşi începe astfel discursul: 

„Pentru a treia oară am rămas singur, fiindcă au fost 
cu mine adevărul și dreptatea“. 

— Pe când înaintea tribunalului se judeca mereu pro- 
cesul intentat vechei societăţi de tramvaie,— celei comunale, 
— în Parlament se discută si se votează legile făgăduite prin 
propram. Astfel, vin în desbatere legea pentru reînființarea 
Contenciosului administrativ, desfiintată de liberali și legea 
încurajărei industriei. Legea meseriilor a fost votată și pro- 
mulrată. Punerea ei în aplicare se va face cu începere dela 
12 Februarie. 

— Dar în partid încep oarecare intrigi să colcăe. 

Cu toate că situaţia era foarte grea şi guvernul de-abia 
putea ţine piept adversarilor, partidul dela cârmă începe să 
fie ros de intrigile interne. 

Cei doi corifei militanti Alexandru Marghiloman și Ni- 
colae Filipescu aveau Curtea lor, devotați lor. 

Unii admiratori sinceri şi oameni independenți cu sufle- 

tul, alții — așa cum se întâmplă întotdeauna, — partizani 
interesaţi, așteptându-și cariera și norocul de la guvern. 

Partizanii fruntași ai lui Alexandru Marghiloman erau 
Ion Mitilineu, prefectul de poliţie, D. Dobrescu, primarul Ca- 
pitalei, Paul Teodoru secretarul general al ministerului de 
interne, doctorul Herescu, Barbu Catargi, etc. 

Partizanii lui Nicu Filipescu erau: Mișu Deșliu deputat, 
şeful organizației electorale a Capitalei, d. Many secretarul 
general la ministerul de finanţe, doctorul Giani deputat, 
d-rul Mendonidi, şeful coloarei de Roșu, N. Şoimescu, șeful 
coloarei de albastru, Constantin Hiotu, deputat, etc. 

Intre Filipescu și Marghiloman dragostea nu era sin- 
ceră, de câte ori era, prilej înțepăturile veneau. Trebuie să 
spun că agresiunea pornea mai întotdeauna dela unii par- 
tizani ai lui Filipescu cari, profitând de temperamentul, les- 
ne inflamabil al patronului, îl asmuţeau și'l porneau împo- 
triva colegului său dela interne. 

Un început de frecătură a fost făcut pe vară când, după. 
alegerea parţială dela colegiul al 2-lea de Ilfov, unde a fost 
ales Constantin Hiotu, partizan al lui Filipescu, Mișu Deşliu 
a pus la cale un banchet în sala dela etajul I-iu a restauran- 
tului Capşa. Acest banchet, organizat cu deputaţii și sena- 
torii din Ilfov, în cinstea noului ales, n'a fost în realitate de 
cât un prilej pentru sărbătorirea lui Filipescu și punerea pe 
planul al doilea al lui Marghiloman. La acel banchet, lui 
Marghiloman i sa făcut atunci o situaţie din cele mai ne- 
plăcute, din care ministrul de interne a esit, totuș, indemn, 
fiindcă era un om inteligent și cu mult tact. 

— La începutul lui Februarie secţia II-a a tribunalului 
Ilfov, se pronunță în procesul tramvaielor. Adică, asupra in- 
cidentului ridicat de Societatea Comunală, tribunalul a de- 
clarat că legea prin care se anulează Societatea Comunală 
înfiintată sub liberali, este neconstituțională. 

Hotărirea e dată cu majoritate de 2 contra 1. Președin- 
tele N. Algiu și judecătorul, d. Bossie fiind de această părere, 
iar d. judecător Ion G. Manu fiind de părere că legea, e con- 
stitutională. 

Considerentul de neconstituționalitate este astfel for- 
mulat : 

„Considerând că, astfel fiind, legiuitorul sa substituit 
misiunei tribunalului rezolvind el însuși propunerile făcute 
de minister în apărarea sa; 

Considerând că legiuitorul prin această uzurpare a atri- 
buţiunilor tribunalului, a violat dispoziţiunile art. 36 din Con- 
stituţiune, după care puterea judecătorească se exercită de 
Curți și tribunale, şi art. 14 din Constituţie, după care nime- 
nea nu poate fi sustras, în contra voinţei sale, dela judecă- 
torii ce-i dă legea; 

Considerând etc., etc,; 

Considerând că, din toate acestea, rezultă că dispoziţiile 
legei din 1911 sunt contrarii principiilor şi textelor formale 
ale Constituţiei și că, prin urmare, tribunalul trebue să inlă- 
ture aplicaţiunea acestei legi, că astfel fiind cererea de amâ- 
nare este nejustificată; 

Pentru aceste motive în majoritate, respinge incidentul 
ridicat de d-nii reprezentanți ai ministerului de interne și 
primăriei comunei București etc., dispune ca procesul să fie 
urmat în continuare“. 

D. judecător I. Manu a fost de părere să se admită in- 
cidentul. 

Această hotărire produce în toată lumea politică o mare 
fierbere, faptul că tribunalul a declarat neconstituţională 
legea lui Marghiloman, era o mare lovitură dată guvernului, 
dar și Parlamentului. Criza politică se complică. 

De altfel, sentinţa era prevăzută din cauza compoziţiei 
tribunalului. Preşedintele Nicu Algiu era partizan politic şi 
amic personal al lui Take Ionescu, d. C. Bossie era liberal, iar 
d. Ion Manu era conservator. 

De acum agitația opoziției va, merge tot în creștere, gu- 
vernul fiind acuzat că a călcat Constituţia, până ce și Curtea 
de casaţie va confirma sentinţa tribunalului. 

Dealtfel, hotărîrea justiţiei va face o mare impresie asu- 
pra Regelui care, om al liniștei, al legalităţei şi al ordinei. nu 
va mai da sprijinul său unui guvern blamat de justiţie. 

— Marele colegiu electoral compus din Senat. Cameră. şi 
Sinod alege, în locurile vacante, pe episcopii de Argeș și Ro- 
man. La Argeş este ales Arhiereul Calist Botoşăneanu cu 203 
voturi din 211. La Roman e ales Arhiereul Teodosie Ploeştea- 
nu, cu 162 voturi. 

Ziarele partizane lui Safirin, proclamă a doua zi că ma- 
rele colegiu a săvârșit o nelegiuire, uzurpând locul Episco- 
pului Safirin. 

Sunt încă oameni cari vor să prelungească, sau să reîn- 
vie scandalul bisericesc, rezolvat, de bine de rău, și închis 
pentru liniștea ţărei. 

— La 7 Februarie s'a dat în localul societăţei de sport, 
gimnastică şi muzică un banchet, spre a serba împăcarea 
domnilor Vaida-Voevod și poetul Octavian Goga. 

Din motive politice între acești doi ardeleni era de mult 
răceală. 

— Un actor foarte simpatic, un comic cu mult talent, N. 
Hagiescu, pe care prietenii îl numeau „Hagiu“, moare. 

Hagiescu era, o fire nedisciplinată, foarte independent, și 
puţin cam intrigant, de aceea nu s'a putut statornici în nici 
o trupă. A fost angajat și la Teatrul Naţional, dar wa putut 
sta de cât puţine zile. 

Ori unde intra Hagiu peste cel mult o săptămână, era 
răzmeriţă. 

Grec de origină, știa bine limba greacă. Intr'un an se 
afla cu o trupă ambulantă la Brăila, unde juca și o trupă 
grecească, In seara în care trupa greacă trebuia să joace o 
veche și populară comedie: Le Gamin de Paris, pe româneşte: 
Ştrengarul din Paris, iar pe grecește: „O Catergaris ton Pa- 
risios“, publicul grecesc vede cu mirare că în locul actorului 
titular grec, care se îmbolnăvise, apare Hagiescu. Şi a jucat 
în limba greacă atât de bine, atât de mai bine ca actorul ti- 
tular, încât a cules furtunoase aplauze. 

De altfel era un vesel camarad. 


— Pe la jumătatea lui Februarie pe când opoziția duce 
cu violență campania de răsturnare prin întruniri publice în 
toată ţara. Petre Carp aduce proiectul de lege al descentrali- 
zărei administrative. 

Acest proiect, „scump inimei sale“, precum a declarat 
Carp în programul cu care a venit la cârmă, aruncă un nou 
element inflamabil în vâltoarea care ardea cu furie de a- 
proape un an de zile. 

Iată principiile legei: 

„Gestiunea ministerelor de interne, finante. instrucţie 
publică și lucrări publice se descentralizează astfel: 

La ministerul de interne se descentralizează administra- 
ţia judeţeană și comunală, afară de comunele București, Iași 
şi Craiova care rămâneau sub regimul legei din 1894. 

La ministerul de finanţe se descentralizează administra- 
rea impozitelor directe și indirecte și serviciile dependinte. 

La ministerul de instrucție se descentralizează învăţă- 
mântul primar și cel profesional elementar. 

La ministerul de lucrări publice se descentralizează con- 
strucția și întreţinerea tutulor şoselelor și a dependinţelor 
lor, desființându-se actuala direcțiune de studii şi lucrări 
noui. 

Pentru aplicarea principiului descentralizărei ţara era 
împărțită în 6 circumscripții regionale: 

1) Circumscriptia Dolj cu sediul reședinței la Craiova se 
compunea din județele Mehedinţi, Dolj, Gorj, Vâlcea şi Ro- 
manați. 

2) Circumscripţia Ilfov cu reședința la București, com- 
pusă din judeţele Ilfov, Vlașca, Muscel, Argeş, Teleorman. 

3) Circumscripția Buzău cu reședința la Buzău, compusa 
din judetele Prahova, Ialomiţa, Buzău și Dâmboviţa. 

4) Circumseripţia Brăila cu reședința la Brăila, compu- 
să din judeţele Brăila, Tecuci, Tulcea, Constanţa, R.-Sărat 
și Putna. 

5) Circumscripția Iaşi cu reşedinţa la Iaşi. compusă din 
judeţele Iași, Vaslui, Tutova, Tecuci, Fălciu, Roman şi Co- 
vurlui. 

6) Circumscnipţia Botoșani, cu reședința la Botoșani, 

compusă din județele Neamț, Suceava, Botoşani, Dorohoi şi 
Bacău. 

Cele 4 ministere sunt reprezentate în fiecare regiune 
prin câte un director regional, care lucrează sub autoritatea 
şi controlul ministerului respectiv. 

Acesta este scheletul reformei care va provocą iarăși 
mari furtuni aşa, că în cele din urmă, reforma nu va putea 
fi votată. 

— Marele colegiu electoral alege, în sfârșit și pe Mitro- 
politul Primat în persoana doctorului Konon Aramescul-Do- 
nici, Episcopul Huşilor. 

Acestui Mitropolit soarta îi rezerva un trist sfârşit. Rà- 
mas în București sub ocupațiunea inamicului dela 1916 la 
1918, a fost învinuit de purtare anti-românească, motiv pen- 
tru care a fost silit să părăsească scaunul. 

— Ministrul de interne Al. Marghiloman face apel la 
Curtea de casație în contra sentinței secției II a tribunalului, 
care declara neconstituțională legea tramvaielor votată de 
parlament la 11 Decembrie 1911. Procesul e sorocit să se ju- 
dece la 14 Martie. 

— Legea reînfințărei Contenciosului administrativ, vo- 
tată de Camere, este promulgată. 

Precum au putut vedea cititorii cu acest nenorocit con- 
tencios se joacă cea mai ridicolă farsă: fiecare guvern con- 
servator îl înființează și fiecare guvern liberal îl desființează. 

Intrebarea este unde se va sfârși concurența ? 

— Altă viață publică nu mai e în București decât con- 
flictul dintre guvern și opoziţie pe chestiunea tramvaielor; 
deznodământul e așteptat în fiecare zi. 

— Petrache Carp a pierdut siguranța și veselia în schimb 
e agresiv; vechiul zeflemist a dispărut de când regele îi ma- 
nifesta fățiș ostilitatea. 

La ora 4 în fiecare zi, în vremurile cele bune, găseai în 
totd'auna pe Carp în salonașul său, fie cântând la piano, fie 
sorbindu-și ceaiul. La ora 4 dacă te duceai să-l vezi erai în 
totd'auna bine primit. După om și împrejurări, primeai o ze- 
flemea și în totd'auna o ceașcă cu ceai, pregătit și oferit de 
însăși mâna patronului. 

Acum un văl de tristeță s'a lăsat deasupra acestor atât 
de plăcute primiri. 

— La 1 Martie s'a serbat centenarul lui Nicolae Crețu- 
lescu mort cu vre-o zece ani în urmă. 

Născut la 1 Martie 1812, Nicolae Creţulescu a trăit a- 
proape 90 ani, o viață plină de fapte rodnice și folositoare 
ţărei. 

Nicolae Creţulescu a fost cel d'intâi doctor în medicină 
român dela facultatea de medicină din Paris. Diploma lui 
erea semnată de Guizot şi de Cousin la anul 1839. Tot el este 
cel care a inaugurat studiul medicinei în România, înfiin- 

țând cursurile de chirurgie la spitalul Colțea în anul 1842. La 
1843 a publicat cea d'intâi carte de medicină în limba ro- 
mână, tratatul său de anatomie. 

Crețulescu a înființatAteneul român al căruia preșe- 
dinte a fost mult timp, a fundat societatea de științe și a tâ- 
cut cel d'intâiu regulament pentru înființarea Academiei Ro- 
màne. A prezidat această instituție dela 1895 la 1898. 

A luat parte la revoluția dela 1848, a fost numit revizor 
asupra Munteniei Mari; a fost exilat cu ceilalți revoluționari. 

Sub domnia lui Cuza-Vodă a avut un mare rol politic 
fiind de câteva ori ministru și prim-ministru. 

El a fost unul din factorii cei mai importanţi ai secula- 
rizării mânăstirilor. 

Anii săi din urmă și i-a consacrat studiului. 

— In locul Episcopului Konon ales Mitropolit Primat, 
este ales Episcop de Huși, Arhiereul Nicodem Băcăoanul. 

— Acţionarii Băncii Naţionale se întrunesc în adunare 
generală ordinară. 

Cu acest prilej industriașul Grigore Alexandrescu citeşte 
o declaraţie prin care ia apărarea celor cari administrează 
Banca şi a politicei ce fac. 

Apoi sunt aleși: Ion Bibicescu ca director iar I. Proco- 
pie Dumitrescu și Al. Djuvara cenzori. 

— O sărbătoare intelectuală în București: poetul Jean 
Richepin și doamna sosesc în Capitală. Poetul ţine câteva 
conferinţe la Ateneu, iar la institutul Pompilian Cercul Ana- 
lelor îl sărbătoresc cu o serată artistică și literară. 

— Oarecare agitaţie produce și proiectul de lege pre- 
zentat de către ministrul Ion Lahovari pentru exproprierea 
de căbhe Stat a bunurilor de mână moartă. 

Opoziția cea mai dârză vine din partea Epitropiilor şi 
Etoriilor bisericești și spitalicești. 

Eforii susțin că pioșii donatori când şi-au lăsat bunurile 
spitalelor au făcut-o pentru ca să se folosească de ele, în mod 
larg și gratuit, omenirea suferindă. Prin expropriere dorința 
donatorilor este nesocotită iar spitalele, ne mai având destule 
mijloace, nu vor mai putea atinge scopul pentru care au fost 
create. 

Legea realiza o însemnată reformă socială, — dar în a- 
celaş timp, de odată cu votarea ei, gratuitatea în spitale a în- 
cetat să mai fie o realitate. 

— Poetul Jean Richepin este primit la Academia Ro- 
mână. Acaedmia ține ședință solemnă. Mare parte a elitei 
bucureştene umple, până la ultimul loc, sala de şedinţe. 

D. Iacob Negruţi, preşedintele Academiei a rostit în 
limba franceză o cuvântare urând bun sosit ilustrului poet 
şi academician francez. 

Poetul a răspuns spunând că nicăeri ca în România nu 
s'a simţit aşa de bine ca la el acasă, în această Românie cu a- 

tâta civilizație şi unde se vorbeşte atât de mult şi atât de bine 
limba, franceză. 

Ar dori să contribue la lucrările Academiei, mai ales pen- 
tru facerea dicționarului neo-latin, însă necunoscând limba 
română, simte că nu poate fi de nici un folos. 

Academicianul se retrage aplaudat călduros de întreaga 
asistenţă. 

— In timpul acesta ministrul de interne prezintă par- 
lamentului proectul de lege pentru acordarea drepturilor po- 
litice dobrogenilor. 

La Senat raportor este d. Alexandru Catargiu iar la Ca- 
meră sunt ales eu de către Comitetul delegaților. 

In timpul acesta opoziția care nu ia parte 14 dezbaterile 
parlamentare, duce o foarte activă campanie extraparlamen- 
tară tinand în fiecare Duminică numeroase întruniri publice 
în toată tara. 

— Faţă cu opoziţia ce întâmpină în propriul său partid, 
Petre Carp retrage proiectul său al descentralizărei admi- 
nistrative. 

Presa opoziţiei cântă această gravă înfrângere a primu- 
lui ministru. 

— Scumpetea chiriilor începe să se simtă tot mai mult 
în București încât lumea se îngrijește și cere măsuri legis- 
lative. Pe acea vreme, pe lângă scumpetea constantă ce se 
producea din câșt în câșt, mai erea și plaga acaparatorilor 
de case; câţiva speculanți puseseră mâna pe un număr în- 
semnat de case mari și le iînchiriau pe preţuri de uzură mai 
ales la lucrători, meseriaşi, funcţionari, etc. 

Faţă de această primejdie câţiva deputați au prezentat 
un proiect de lege din inițiativă parlamentară pentru măr- 
ginirea speculei. 

In şedinţa Camerei dela 25 Februarie, în numele pro- 
punătorilor am luat cuvântul şi am spus: Din iniţiativă par- 
lamentară s'a depus un proiect de lege menit să lovească în 
toate acapărările. Proiectul întârzie în secţii, este însă un 
punct din acest proiect care reclamă o soluție urgentă; este 
vorba de acapararea caselor de locuit. S'a instituit în Capi- 
tală un cartel al cumpărătorilor cari au pus mâna, nu numai 
pe casele existente dar și pe cele în construcţie; din cauza 
asta chiriașii au început să se agite cu putere. Rog, dar, pe 
d. prim-ministru să admită ca să se aducă în desbateri pro- 
iectul din iniţiativă parlamentară. 

Şeful guvernului răspunse imediat; d-sa spune că ches- 
tiunea, e una din cele mai delicate și nici în străinătate nu sa 
putut rezolva bine. In America a fost rezolvită într'un fel, în 
Anglia în altfel. 


La noi, politica se amestecă în toate, în lucruri în care 
n'ar trebui să se amestece. E greu din această cauză să se mo- 


4 


www.dacoromanica.ro 


— 50 — 


difice articolul respectiv din Codul civil. Chestiunea este în 
studiu. 

Până la un punct unele cartele și trusturi sunt necesare; 
în multe cazuri, însă, ele au ajuns mijloace de spoliaţiune. 
Care e limita între permis și nepermis, e greu de precizat. 
Iată de ce nu mă pot angaja să vă dau o soluție urgentă. 

De altfel ar trebui ca soluţiile de acest fel să nu por- 
nească din inițiativă parlamentară. 

Pentru a vedea unde e buba, trebue o anchetă strașnică, 
serioasă. Faţă, însă, de curentul din ţară nu putem sta ne- 
păsători. Că trebuie o soluţiune, e drept și o recunoaşte. Cei 
nerăbdători să mai aștepte și d-sa va veni cu soluția. 

Chestia erea, însă, gravă. Samsarii și profitorii, pe lângă 
aproape toate casele mari pe care le aveau în speculă, de în- 
dată ce vedeau o casă în construcție se duceau la proprietar 
și o închiriau încă de roșu, încă de când d'abia numai temelia 
era zidită. Şi, fiindcă dedeau preţuri mari, nivelul tuturor chi- 
riilor se urca din 6 în 6 luni. Se citau astfel de speculanțţi cari 
posedau în cartel câte 15 și 20 de case. 

Origina legei excepționale de astăzi este starea de lucruri 
de atunci; lumea spăimântată de specula neomenoasă la care 
se dedau proprietarii, a cerut guvernului ca să intervină cu 
măsuri de protecţiune a chiriașului. 

Şi astfel la 1916 a venit legea de excepţiune care, pe 
lângă alte dispoziţiuni de apărare a chiriașilor, a desfiinţat 
trustul caselor de locuit. 

— O nouă agitaţiune în lumea profesorilor universitari. 
Ministrul instrucţiunei Constantin Arion prezintă un proect 
de lege pentru reorganizarea învățământului universitar. 

Proectul prevedea câteva dispozițiuni printre care: 

1) Crea 20 catedre noui la ambele universităţi, dintre 
care 10 la facultatea de drept; 2) Inlesnea trecerea conferen- 
țiarilor în rândurile profesorilor; 3) Reînfiinţa concursul des- 
ființat de Spiru Haret; 4) întindea autonomia universităţilor. 

Agitaţiunea nu are însă virulența celor de mai nainte 
îndreptate în potriva proiectelor lui C. Dissescu şi Spiru 
Haret, pentru două motive: Intâiul, că multe din dispozițiile 
din noul proect fuseseră cerute chiar de către profesorii uni- 
versitari; al doilea, fiindcă cel mai mare antagonism era în- 
tre Universitatea de Iași şi cea de Bucureşti. iar nu între 
Universităţi și ministru. 

— Un caz unic, poate, în viaţa publică a României. 
Tată-l. 

La 1912, deputaţii şi senatorii primeau — și numai pe 
timpul sesiunii — o diurnă de 20 lei pe zi. Această diurnă era, 
aproape o glumă mai ales pentru parlamentarii cari locuiau 
în afară de București. 

Ori cât de eftină era atunci viaţa pe lângă ceea ce este 
astăzi, 20 de lei, era, totuși, o sumă ridicolă, de aceea Petre 

Carp a venit în comisia bugetară — când s'a discutat bugetul 
pe 1912—1913 — şi a propus urcarea diurnei la 30 lei pe zi, 
iar președintelui Camerei să i se dea o dotatiune. 

Dar vremurile erau foarte turburi și opoziția în contra 
guvernului nu mai cunoștea frâu. Convinsă fiind că ovoziţia 
va agita și pe această chestiune, de îndată ce diurnele ar fi 
sporite, comisia bugetară a refuzat sporul. 

Ori care i-ar fi fost origina, Camera dela 1911 a fost una 
din Camerele cele mai cinstite și mai independente. Și una 
din mândriile mele este că am făcut parte din această Ca- 
meră care, atât prin valoarea ei intelectuală cât si prin va- 
loarea ei morală, n'a avut nici în trecut nici în viitor, multe 
care să'i semene. 

Moravurile parlamentare de până atunci erau josnice, 
indigenatele se votau cu plată, cei cari vroiau să fie siguri de 
succes treceau mai întâi, prin cabinetele celor câţiva parla- 
mentari cunoscuţi că primesc bani pentru ca să fie propu- 
gandiștii candidatului plătitor. Intru cât mă priveşte, îmi 
amintesc două cazuri. 

Intr'o zi vine la mine un medic evreu din Piatra Neamț, 
recomandat de către Nicu Albu, fost prefect liberal. 

Om în vârstă, tată a patru copii, om sărac, voia să fie 
împământenit. 

Venise la mine ca să-l susţin dar, foarte sfiicios, îmi spune 
că sărăcia îl împiedică să găsească cine să'l ajute. Apoi era și 
liberal, mi-a mărturisit. Am înţeles despre ce e vorba; am fă- 
găduit că’l voiu susține și m'am tinut de cuvânt. Peste câteva 
săptămâni a fost indisenat multămită bună voinţei lui Con- 
stantin Olănescu, președintele Camerei, care, de câte ori îi 
ceream o favoare, mi-o acorda fiindcă știa că e lucru cinstit. 

Doctorul, după ce a fost îmoământenit, s'a dus la clubul 
liberal şi a rostit un discurs plin de încântare, spunând că 
grație mie a fost făcut român fără să'l coste nici un ban. 

Altă dată, se prezintă tot un medic evreu, acesta din 
orașul Bacău, recomandat de către prefectul Cantili, dacă nu 
mă înșeală memoria. 

După ce şi-a expus dorința de a fi naturalizat, mi-a adăo- 
gat cam îngânând: 

— Domnule Bacalbasa, am familie grea și nu sunt 
bogat. Tot ce pot da sunt 2000 de lei. 

Nu m'am ofensat, fiindcă, din nenorocire, cunosşteam mo- 
ravurile, dar am răspuns evreului: 

— Domnule, înainte de a veni la mine, trebuia să iei in- 
formatii asupra mea. Te voiu vota fiindcă ești recomandat de 
d. Cantili, însă nici propagandă nu-ti voiu face, nici nu voi 
stărui să fii pus la ordinea zilei și iată de ce: Propunerea care 
mi-ai făcut-o mie, sunt sigur că ai mai făcut-o şi altora. Prin 
urmare aceia, când mă vor vedea că te susţin, o să-şi închipue 
că m'ai plătit. 

Nu ţin minte dacă acest doctor a trecut. 

In privința acestui doctor, peste vre-o două zile, îmi 
spune doctorul P. Herescu, că l-a vizitat și pe el şi i-a oferit 
tot 2000 lei. Doctorul Herescu era un om onest şi un suflet 
distins, era în Cameră colegul meu de pupitru. Herescu, care 
era foarte nervos, îmi spune că auzind oferta celor 2000 lei, i-a 
tras evreului un zavraf, făcându-i şi morală. 

— Să” fi văzut, adaugă Herescu, cum s'a roșit și ce rău 
i-a venit când l-am bruftuit. 

— Eu cred că i-ar fi venit încă și mai rău, îi răspund eu, 
dacă i-ai fi luat banii. 

— Chestia tramvaielor, asupra căreia va trebui să se 
pronunţe Curtea de casaţie în curând, apropie criza de gu- 
vern. Regele stărue mereu ca Petre Carp să se împace cu 
Take Ionescu și să facă guvernul împreună. O întrevedere 
intervine între Carp și Take Ionescu, în casa celui dintâi, dar 
nu dă nici un rezultat. Take Ionescu, care avea angajamente 
cu liberalii, declară primului ministru că nici o înţelegere nu 
se va putea face până ce mai întâi nu se va rezolvi chestia 
tramvaielor. Take Ionescu cerea ca legea lui Marghiloman 
să fie abrogată, iar litigiul să fie deferit fie unui tribunal de 
arbitri, fie justiţiei. 

In această chestie, Petre Carp, ca și în multe altele, n'a 
fost de loc om politic. Idealist mai mult decât îi era iertat să 
fie, a sacrificat toată situaţia şi a guvernului și a partidului și 
a lui, unei chestiuni de o minimă importanţă, chestiei tram- 
vaielor. 

Pentru a nu părăsi pe Alexandru Marghiloman,— care ar 
fi eşit micșorat — Carp s'a pus de-acurmezișul și a Regelui, 
şi a partidului liberal, și a partidului takist și a justiţiei. Re- 
zultatul a fost un dezastru, sfârșitul carierei sale politice şi 
căderea unui regim plin de bune intenţiuni, onest, capabil, 
care făcea onoare României. 

In timpul acesta liberalii, încurajați de sentinţa tribuna- 
lului și de sprijinul takiștilor, prind curajul și trec la ofen- 
sivă. Convocând numeroase întruniri, pun în circulatie 18 
petițiuni acoperite de numeroase semnături, prin care ce- 
reau primăriei să lase nouilor tramvaie libertatea de circula- 
ție. Cetăţenii Capitalei cereau aceasta. Liberalii în număr 
mare duc petiţiile la primărie şi le depun pe masa primarului 

Tocmai în acel timp soseşte şi Nicolae Fleva, marele 
adversar al tramvaielor și al liberalilor. Bine înțeles, a fost 
bogat huiduit. 


O zi înainte ca Curtea de Casaţie să judece recursul mi- 
nisterului de interne, opoziția unită ţine o nouă întrunire 
publică în sala „Amiciţia“, unde se semnează o petiție către 
preşedintele Camerei, prin care se cerea ca să nu se admită 
răscumpărarea vechilor linii de tramvaie. Intrunirea în cor- 

pore pleacă către dealul Mitropoliei spre a duce petiția şi a 
manifesta ostil. 

Pe dealul Mitropoliei începe scandalul. 

Deputaţii guvernamentali cari trec sunt huiduiți. Mini- 
strul Marghiloman, care e bestia neagră a liberalilor, sosește 
în automobil dimpreună cu fratele său Mişu și nepotul său 
Pic Ferikidi. Apariţia ministrului  dezlănțuește furtuna. 
Acum toată mulțimea adunată pe deal se mişcă febril. Mul- 
țimea se repede asupra trăsurei și o lovește cu numeroase 
bastoane. Cu mare greutate lumea este împrăștiată şi liniș- 
tea restabilită. 

Dar agitația în spirite este mare, la Cameră nimeni nu 
mai are inima la lucru, căci a sosit ziua în care Curtea de 
Casaţie se va pronunţa și va rezolva conflictul. 

Retragerea lui Carp este acuma pusă pe față la ordinea 
zilei. 

Petre Carp cere ca un guvern liberal prezidat de Emil 
Costinescu să'l urmeze, dar liberalii refuză căci nici nu au 
autoritatea necesară de a rezolva chestiunea tramvaielor, 
nici nu pot trece peste Take Ionescu căruia i-au făgăduit 
că'l vor ajuta ca să vie la pntere. 

Se vorbeşte încă de un guvern Maiorescu care să li- 
chideze problema tramvaielor. La o întrunire ţinută în casa 
lui Maiorescu, Nicu Filipescu a propus ca trei miniștri să 
demisioneze — și el s'a oferit a demisiona, cel d'întâi — spre 
a se putea forma un minister de tranziție. 

Se mai pune în circulatie şi un minister Take Ionescu. 
Dar un astfel de minister este amenințat cu cea mai violentă 
opozițiune extraparlamentară de către ziarul Epoca, orga- 
nul lui Nicu Filipescu. 

In timpul acesta, Marghiloman face sforțări mari spre 
a obține majoritatea la Curtea de Casaţie unde se va ju- 
deca recursul ministerului de interne; la fiecare ceas se fac 
prognosticuri şi pointagiuri, dar părerea celor mai mulţi 
este că maioritatea Curtei va fi contra guvernului. 

In sfârşit vine 14 Martie. 

Procesul tramvaielor vine înaintea Curţei de Casaţie. 

Curtea e compusă din d-nii Bagdat primul preşedinte, 
Corneliu Manolescu-Râmniceanu preşedintele sectiei I., Bo- 
sie, Dobriceanu, Giuvara, Victor Romniceanu, Grigore Şte- 
fănescu, Stambulescu și Alexiu. 

Advocaţii care pledează din cele două părți: Petre Misir, 
Rosental, Em. Antonescu și N. Fleva din partea ministerului 
de interne. Apoi Mihai Antonescu, M. Ferechide, C. Nacu, I. 
G. Saita, Em. Porumbaru și Barbu  Păltineanu din partea 
Societăţei comunale de tramvaie. 

După deschiderea ședinței apar și Take Ionescu şi C. 
Dissescu tot apărători ai societăței comunale. 

Acest proces a atras o lume imensă de curioşi: magi- 
strați, avocați, juriști, doamne, lume" din elita socială. Este 
atâta lume cât cu greu se mai poate respira. 

Procesul a durat 3 zile, au pledat avocaţii Rozental, Pe- 
tre Misir, Em. Porumbaru, Mișu Antonescu și Take Ionescu, 
iar hotărîrea a fost respingerea recursului ministerului de 
interne și declaraţia că tribunalele pot judeca constituționa- 
litatea legilor. 

Această sentinţă n'a surprins pe mulţi fiindcă era cu- 
noscut aproape sentimentul majorităţei consilierilor, 

In lagărul guvernamental,  consternaţie și presimțirea, 
căderei de la putere; în lagărul opoziţionist, explozie de 
bucurie fără frâu. Iară manifestaţie cu torţe pe străzile Ca- 
pitalei şi defilare pe dinaintea casei lui Ionel Brătianu, 
unde se afla și Take Ionescu, apoi defilare și pe la domiciliul 
acestuia. Mahalălele Bucureştilor bubuie toată noaptea de 
strigătele de bucurie ale agenţilor celor două partide care 
petrec până la ziuă. 

In toate părțile se vântură știrea că guvernul Carp a 
demisionat şi că un guvern Take Ionescu va veni imediat. 


Dar în timpul cât se judeca procesul în Casaţie și mai 
înainte chiar, au urmat tratative între Ion Lahovari, ca de- 
legat al conservatorilor și Emil Costinescu, spre a se ajunge 
la o înțelegere. Lahovari propune liberalilor să reintre în 
parlament cu condiţia ca să fie abrogată legea lui Marghi- 
loman. In cazul acesta, Carp, Marghiloman și Filipescu ar 
fi eşit din guvern, iar cabinetul s'ar fi reconstituit sub preşi- 
denţia sa. Costinescu declară, însă, că este exclusă intrarea 
liberalilor în parlament chiar dacă sar lichida chestia 
tramvaielor. Liberalii aveau angajamente cu Take Ionescu 
şi erau hotăriîţi să nu dezarmeze până ce nu va veni dânsul 
la putere. 7 

Tratativele nu izbutesc. 

Take Ionescu era încredințat că ceasul său a sosit. 


Dar în partidul dela putere se fac intrigi și se trag 
sfori. Partizanii lui Filipescu propagă împotriva lui Marghi- 
loman făcându-l răspunzător de situație; dacă Marghiloman 
nu ar fi deschis chestia tramvaielor și nu sar fi încăpățâ- 
nat să se războiască cu liberalii, partidul nu ar fi fost ame- 
nințat ca să cadă atât de repede dela putere. 

A doua zi după ce Casaţia şi-a dat hotărîrea, Carp se 
duce la Palat și prezintă regelui demisia cabinetului, el sfă- 
tuește pe Rege să cheme la putene fie pe liberali fie pe Take 
Ionescu. Regele a declarat că va aviza. 

Carp primea să se retragă, însă nu voia să plece decât 
pe chestia tramvaielor pentru ca să aibă în opoziţie o plat- 
formă de luptă în potriva liberalilor. Cu partidul întreg şi cu 
alte elemente precum Nicolae Fleva şi ajutat de socialiști, 

Carp era încredințat că va lupta cu mari izbânzi, prezentân- 
du-se ca apărător al moralităței ultragiate. El prevedea o re- 
întoarcere la cârmă peste cel mult doi ani. Insă, întâia con- 
diție era ca partidul să rămâie bloc în jurul său. Din nenoro- 
cire pentru Carp, partidul conservator și de data aceasta a 
fost mai prejos de situaţie și de îndatorirea morală. Perspec- 
tiva a încă câteva luni de dulceţi ale puterei l-a mlădiat și l-a 
împins la un act de felonie. 

Eșind dela Rege, Carp este întrebat cu ce rezultat ese, 
însă șeful guvernului declară că situaţia e neschimbată. Re- 
porterii au conchis cum că Carp nu şi-a dat demisia. In rea- 
litate demisionase dar Regele nu luase nici o hotărire. 

Regele era, în realitate și foarte obosit și foarte enervat 
și bolnav. In ultima lună opoziţia abuzase de dreptul audien- 
tei. Toată lumea, delegaţi din toate județele, fruntașii, pur- 
tătorii de moțiuni etc., cereau zilnic audienţe lá Rege și ce- 
reau stăruitor înlocuirea guvernului. Pentru toate aceste mo- 
tive, Regele nu mai știa în cotro să dea cu capul. Era o ne- 
bunie de stăruinţe care crea o situațiune necunoscută până 
atunci. 

In partidul dela guvern erau două curente: unul cel mai 
curat, cel mai mândru, cel mai demn care sta nedeslipit de 
Carp, era pentru retragerea întregului partid în opoziţie. 
Celalt, poate cel mai numeros, dar reprezentat prin elemen- 
tele mai venale, stăruia pentru o nouă combinaţie ministe- 
rială care să prelungească cât mai mult șederea la putere. 

Petre Carp, or care va fi judecata Istoriei asupra atitu- 
dinei sale din timpul marelui război, a fost un caracter. Nici 
odată, sub nici un cuvânt, sub nici un pretext politic, pentru 
nimic în lume nu ar fi săvârșit un act de felonie. Din fruntea 
guvernului dela 1910 a căzut în picioare, întreg, cu toată 
onoarea pentru el. 

Acum încep zilele lui tragice ! 

— Carp simțind şi fiind și bine informat că partidul nu 
mai stă întreg alături de el, încredinţat că mizeria slăbiciu- 
nilor omenești a intrat în multe piepturi și că unii din cei 
mai de aproape prieteni sunt gata să-l părăsească, convoacă 
la ministerul de externe majoritățile parlamentare. Am venit 
mulți în seara aceea, fiindcă se simţea că lucruri grave vor 
fi spuse. 

Printre grupuri se șoptea că viitorul șef de guvern va fi 
Titu Maiorescu. Pe Carp îl durea cu deosebire această defec- 
ţiune. Era vechiul prieten de peste 40 de ani de tovărășie li- 
terară și politică. Când se spunea Carp-Maiorescu era precum 
se spunea altădată Rosetti-Brătianu. Și, ciudată lege a desti- 
nelor, amândouă prieteniile au sfârșit în același apus de vrăj- 
măşie. 

Carp apare și toți ne adunăm în jurul său. Carp n'a fost 
niciodată, tribun, iar glasul său este fără răsunet. 

Când se animă și vrea să domine prin emisiuni puternice 
şi sonore de voce, se produce la el un fenomen de strangu- 
lare, accentele guturale stinse trădează paroxismul deznă- 
dejdei omului care nu poate exterioriza cu destulă putere ex- 
presiunea patimilor care colcăie în sufletul său. 


Cuvântarea lui Carp este un cânt al lebedei. El știe că 
pleacă dar pleacă ca un nobil sacrificat, 

Ii aud incă melancolica elocinţă. 

— „Eu plec, dar partidul să rămâie la putere, Dacă inte- 
resele ţărei și ale partidului cer aceasta, nu vă uitaţi la mine, 
la cel care a căzut. Treceți peste cadavrul meu și mergeţi 
înainte. 

In mulţi ochi luceau lacrămi. 

Atunci tocmai sosește și Maiorescu. Parcă ar fi intrat, un 
străin într'o casă în care câțiva prieteni își spun lucruri tai- 
nice. Un curent rece trecu de odată în această atmosferă pe 
care o încălzise emoţiunea nobilului învins. 


Dar în acest mediu alcătuit din oameni căliți la şcoala 
fățărniciei politice, impresiile de acest fel nu ţin mult. Pen- 
tru ca sentimentalismul să prindă și să domine, trebuie un 
auditor din oameni naivi și simpli, un auditor din oameni din 
popor care simt, cred și reacționează în totd'auna sub sbu- 
ciumul sufletesc. Afară de asta, lui Carp îi lipseau două însu- 
şiri: întâia organică, era lipsa talentului de a târî masele 
după cuvântul lui înflăcărat; a doua, tinerețea. 


Carp era prea bătrân ca să mai poată desvălui oamenilor 
perspective de viitor. 

Două sau trei zile după această seară de mistere sufle- 
tești, pe care atunci cineva a comparat-o cu un alt moment 
istoric : „Les adieux de Fontainebleau“ ale lui Napoleon I, 
noul minister conservator este compus sub președinția lui 
Titu Maiorescu. 

Au ieșit din guvern principalii miniștri, cei cari caracte- 
rizau guvernul și-i dădeau personalitatea, aceia care aveau 
numeroși partizani și fără de care nu se putea concepe un 
guvern conservator. Aceștia erau Carp, Marghiloman și Fi- 
lipescu. S'a mai retras atunci și Barbu Delavrancea. 

In locul acestora au intrat: generalul Argetoianu, Theo- 
dor Rosetti şi Ermil Pangrati. 

Ministerul a fost constituit astfel: Titu Maiorescu, pre- 
ședinte şi externele, Theodor Rosetti finanțele, C. Arion in- 
ternele și ad-interim instrucția, Ion Lahovary domeniile, ge- 
neral Argetoianu războiul, Mihail Cantacuzina justiția, D. 
Neniţescu industria, Ermil Pangrati lucrările publice. 

Toată lumea simte că acesta este un minister de tran- 
ziţie, un simplu minister de vacanță, fiindcă nimeni nu-și 
poate închipui un guvern conservator fără Marghiloman și 
Filipescu. 


www.dacoromanica.ro 


= Hf a 


Take Ionescu încearcă o decepție, fiindcă avea mari spe- 
ranțe că va fi chemat el să formeze cabinetul. Când i se a- 
nunță formarea cabinetului Maiorescu, răspunde: 

— Acest minister mă face să scot un mare hohot de râs. 


De îndată ce noul minister se prezintă la Cameră, se face 
propunerea ca deputaţii să meargă în corpore ca să viziteze 
pe Carp. 

Carp primea, întotdeauna — cum am mai spus — bine 
înțeles afară de în timpul sesiunei parlamentare — la ora 4 
după prânz, ora când își bea ceaiul. La 4 fără un sfert ne-am 
urcat în trăsuri şi am plecat către calea Dorobanţilor, unde 
locuia șeful partidului conservator. 

L'am găsit cântând, după obiceiul său, la piano. 

Câtă deosebire între Petre Carp cel din 1910 atunci când 
a venit la putere și Petre Carp cel de acum! Atunci era un 
om plin de încredere și ușor zeflemist ca în totd'auna, acum 
un om abătut care simţea că, la vârsta lui, își jucase cea din 
urmă carte. 

Acest lucru îl simțeau şi partizanii, fiindcă din toată 
acea numeroasă majoritate parlamentară, d'abia dacă ne-am 
regăsit vreo 30 sau 35 în casa lui Petre Carp. 

Când am eșit, după o jumătate de oră, am avut impresia 
că es din casa unui om pe care soarta l-a învins definitiv. 

— Numirea ministerului Maiorescu produce și decepție 
şi îndârjire în partidul conservator-democrat. Take Ionescu 
este furios și hotărît să combată cu mai multă tărie noul 
guvern. 

De a doua zi intrigile încep. 

Ministerul Maiorescu nu s'a constituit ușor. Un moment 
a fost vorba ca și d. Barbu Știrbey să facă parte din cabinet, 
însă intrigile de culise au jucat cu dibăcie și au înlăturat a- 
ceastă combinaţie. 

Take Ionescu, care era aproape sigur că regele îl va în- 
sărcina cu formarea noului minister, își convoacă de urgenţă 
partizanii pentru luptă. Când s'a constituit cabinetul Maio- 
rescu, șeful democraţilor era la Sinaia, însă aflând evenimen- 
tul a venit repede în București şi a trimis organizaţiilor din 
toată ţara următoarea telegramă: 


„Intrunirea de Duminică va avea loc cu toată schimba- 
rea de guvern. Căderea guvernului Carp e un prim succes ai 
luptei opoziţiei-unite pentru dreptate şi adevăr. Munca noa- 
stră şi devotamentul d-voastră ne sunt încă necesare spre a 
desăvârși pedeapsa vinovaţilor, a readuce ordinea în stat și a 
reda vieţei politice un caracter moral“. 

Liberali n'ar fi vrut să ducă și în contra cabinetului Ma- 
iorescu aceeaş luptă îndârjită ca si în contra cabinetului 
Carp, însă angaiamentele ce-i legau de Take Ionescu i-au 
silit să ducă lupta înainte. 

S'ar crede, fireşte, că o prăpastie despărțea acum cele 
două fracțiuni ale partidului conservator; adevărul era, însă, 
că, pe când trâmbițele sunau mai tare a luptă, tratativele de 
împăcare începeau; dar peste capul lui Petre Carp și al lui 
Nicu Filipescu, bineînţeles. 

Situaţia lui Petre Carp devenea, de altfel, destul de gin- 
gașă, fiindcă rămăsese șef de partid fără guvern, adică un 
şef reprezentativ, fără putere, fără acţiune asupra guvernu- 
lui .Era vădit, că nici şefia partidului conservator nu o va 
putea ține prea multă vreme. 

Față de această perspectivă, Take lonescu începe să se 
teamă că Nicu Filipescu, profitând de împrejurări, de dispa- 
riţia lui Carp şi de înfrângerea lui Marghiloman, își va croi 
acum ușor și repede drumul către șefia partidului conserva- 
tor; de aceea ordin este dat pe toată linia presei care îl as- 
cultă ca să atace pe Filipescu cu cea din urmă îndârjire. 

In culise se spunea că ministrul de interne în noul ca- 
binet fusese desemnat de rege. Filipescu povăţuise pe Maio- 
rescu să prezinte regelui 3 persoane: pe Theodor Rosetti, Ion 
Lahovary şi C. Arion, cu speranța că regele nu va alege pe 
Arion care era marghilomanist: însă regele a înșelat aștep- 
tările lui Filipescu 

— Acum, pe lângă celelalte mizerii ale partidului con- 
servator, lupta între Nicu Filipescu și Alexandru Marghilo- 
man, pentru pregătirea viitoarei șefii a partidului începe mai 
dârză. Trebuie să spun, pentru respectul adevărului, că a- 
ceasta era mai puţin preocuparea lui Filipescu de cât a celor 
din jurul său. 

Toți acești membrii ai gardei intime se gândeau mai 
mult la viitoarele lor situaţii personale decât la panașa pa- 
tronului. 

Din culise se aflase că, sub sugestia stăruitoare a intimi- 
lor săi, Filipescu stăruise ca în noul cabinet să intre cât mai 
mulţi partizani ai săi; în rândul întâiu recomandase pe d. C. 
Hiotu, mai târziu ministru al palatului, însă s'a împotrivit 
C. Arion, sub cuvânt că drepturi mai mari are fratele său 
Virgil. 

Că se lucra, încă de atunci, pentru ca după șefia lui Carp 
să vie șefia lui Filipescu, lucru cert. Imi amintesc că într'una 
din acele zile am eșit dela Cameră în trăsura lui Mișu Deșliu. 
Deșliu, care era unul din aghiotanţi lui Filipescu, îmi arăta 
multă prietenie şi-mi cerea părerea de multe ori. Şi eu tre- 
ceam drept filipescan, dar filipescanismul meu se reducea la 
o adevărată şi sinceră afecțiune pentru acest om de inimă. 
In intrigile de anticameră nu m'am amestecat, însă, nici- 
odată, și întotdeauna am evitat de a lua parte la conspiraţiile 
și micile lovituri în potriva lui Marghiloman. Firea mea cam 
dintr'o bucată și francă se opunea la aceste intrigi și ambi- 

țioase plămădiri, slăbeau partidul și-l puneau neîncetat la 
discreția partidului liberal. 

Așa dar am eşit dela Cameră poftit de Mişu Deșliu în 
trăsura sa. Din una în alta, îmi puse neted întrebarea: 

— Ce crezi, nu e așa că nimeni altul nu poate lua șefia 
partidului după Carp, decât Nicu Filipescu ? 

— Acum, îndată ? întreb eu. 

— Nu vezi pe Carp ? este sfârșit. Degeaba, la guvern a 
dovedit că nu poate fi șef. Apoi nu-l mai vrea nici regele. 

Cu francheţa mea de întotd'auna, cu toată simpatia a- 
dâncă ce aveam pentru Filipescu şi, în ciuda făgăduelilor ce 
mi se trecuse pe sub nas despre un apropiat viitor strălucit, 
am răspuns: 

— Nu cred să fie acum momentul lui Filipescu. In inte- 
resul lui chiar nu trebue să afișeze acum această dorinţă. 
Sunt alţii la rând în partid. Eu cred că mai întâiu trebue să 
vie Maiorescu sau Ion Lahovary. 

Adversar din instinct al arivizmului, nu mi-au plăcut 
niciodată, după cum nu-mi plac nici astăzi, oamenii cari vor 
să se înalțe călcând peste drepturile și peste rândul altora. 

Bine înţeles, Deșliu a raportat unde trebuia răspunsul 
meu; de aceea, pentru mai mult timp, Filipescu s'a, purtat 
rece faţă de mine. 


Li 


— Comercianțţii de băuturi spirtoase jubilează: guvernul 
hotărăște ca negustorii de vin şi bere să poată vinde şi băuturi 
spirtoase. Acest drept le fusese refuzat de către precedentul 
guvern liberal. 

Telegrame entusiaste sunt trimise lui Mihail Deșliu care, 
din interes electoral, luptase mult ca să obție acest rezultat. 

Noul guvern se prezintă înaintea Camerei. Maiorescu ci- 
teşte decretul de numire și face declarația că noul guvern 
este urmarea celui de până ieri, de oarece a fost constituit cu 
aprobarea șefului partidului. In Cameră atmosfera este grea; 
noul guvern nu are, nici pe departe, autoritatea celui care a 
căzut. Se simte că este un provizorat de scurtă durată. 

Asupra unuia dintre miniştrii circulă o versiune hazlie. 
Se spunea că generalul Argetoianu a primit la Craiova tele- 
grama care-i anunta intrarea în minister. Neîncrezător, a răs- 
puns telegrafic: „Primit telegrama prin care mă anunță că 
sunt numit ministru de război. Răspundeţi telegrafic ce cre- 
zare să dau“. 

Un ministru care e rău primit este Ermil Pangrati. De şi 
om de valoare şi rector al Universităţei, este o revoltă gene- 
rală în parlament în potriva numirei sale. 

E. Pangrati, supărat că nu tusese numai ministru în ca- 
binetul Carp, supărat, mai ales, că-i fusese preferat la depar- 
tamentul instrucției C. Arion, care nu era profesor, a votat 

negru la toate proiectele de legi, chiar și la cele Tara nici o 
însemnătate. 

După retragerea opoziţiei din parlament se găsea în tot- 
dauna în urnă o singură bilă neagră; aceasta era bila lui 
Pangrati. Din această cauză parlamentarii îl numeau „Pan- 
grati, bila neagră“. 

La legea instrucției prezentată de C. Arion a făcut o 
crâncenă opoziție combătând sistematic toate articolele dela 
început până la sfârșit. Această atitudine îi crease în Cameră 
o atmosferă de categorică antipatie. Camera, de altfel, l-a 
primit foarte rece, şi s'a semnalat tot timpul această osti- 
titate. 

— O ştire foarte dureroasă pentru lumea artelor şi pen- 
tru țară: marele actor Petre Liciu moare la vârstă atât de 
tânără de 41 ani. Liciu era şi vice-presedinte al Ligii culturale. 

Cu Liciu a dispărut unul din cele mai puternice talente 
ale teatrului National din București în special. 

Miercuri 4 Aprilie s'a făcut înmormântarea, care a luat 
proporțiile unei manifestațiuni populare. Un public foarte 
numeros, compus din reprezentantii intelectualizmului bu- 
eureştean, a fost de faţă. Cuvântări au rostit: 

Ion Bacalbaşa, directorul general al teatrelor; Ştefan 
Lambru, din partea Ligii culturale; E. Gârleanu, directorul 
teatrului din Craiova şi I. Livescu, din partea teatrului Na- 
tional. 

Telegrame de condoleanţe au sosit dela fruntașii artiști 
străini, precum: Ermete Novelli, De Sanctis, sculptorul Ro- 
manelli, etc. 

— Evenimentele politice din năuntru lasă loc pentru câ- 
teva zile interesului desteptat în opinia publică de două eveni- 
mente din afară: întâiul este naufragiul vaporului Titanic, 
al doilea bombardarea Dardanelelor de către flota italiană. 

Titanic era cel mai mare vas din lume: lungime 200 
metri, lățime 28. Pe când cele mai mari vapoare au trei etaje, 
Titanic avea 6. Conţinea preumblări, basinuri de înot, locuri 
de tenis, însfârşit cel mai mare confort şi toate cele mai mari 
inventiuni tehnice, Construcţia lui costase 58 milioane mărci. 

Plecat din Southampton cu 1380 de călători, s'a ciocnit 
cu un ghețar aproape de Capul Race la 41 grade longitudine, 
şi 50 latitudine. A semnalat dezastrul printr'o scurtă telegra- 
mă: în ajutor i-a venit vaporul Virginia, care a putat salva 
un mare număr de pasageri. 250 din aceștia au murit pe co- 
verta vasului salvator. 

Printre morţi se aflau şi 2 americani cari vizitase Româ- 
nia: colonelul Astor, un oaspe al Palatului regal şi scriitorul 
Steari, un mare filoromân și apostol al păcei. Un însemnat 
număr de miliardari americani era pe vapor, dar nici unul nu 

a scăpat. Doamna Astor, tânăra soție a colonelului, a fost 
salvată. 

Vasul avea 200 marinari dintre cari nici unul n'a scăpat, 
în cap cu căpitanul. Tot echipajul și-a făcut cu bravură da- 
toria. Vaporul făcea întâia sa călătorie. Nu s'a scufundat la 
locul ciocnirei, ci la 50 kilometri mai departe, acolo unde ma- 
rea are 6.000 metri adâncime. 

De altfel, toate ştirile sosite și date presei au venit cu 
întârziere și în chip greșit sau incomplect. Cu acest prilej 
Marconi a fost acuzat că instalaţiile sale de telegrafie făra fır 
erau defectuoase. 

— Bombardarea Dardanelelor produce mare și legitimă 
emoție la București. Italienii blocând strâmtoarea amenință 
și suprimă exportul nostru de cereale; apoi războiul apro- 
piindu-se de Peninsula balcanică, ameninţă cu izbucnirea 
unui război în care eram ameninţaţi a fi târâţi. 


£ 


— Prefectul de poliție d. I. Mitilineu, voeşte să introducă 
la trăsurile de piață taxatoare, dar birjarii întruniti se împo- 
trivesc în unanimitate. In acelaș timp, birjarii agită neînce 
tat să li se acorde urcarea taxelor care nu mai erau renta- 
bile. In adevăr la 1912 era încă în vigoare o veche taxaţie, de 
cel puțin 30 de ani care statornicea cursa în oraș la 1 leu, 
cursa la gară la 2 lei, ora în oraș 2 lei. Traiul scumpindu-se, 
aceste taxe nu mai erau remuneratorii pentru birjari. 

— Am spus mai sus cum că sub guvernul Carp s'au acor- 
dat drepturi politice dobrogenilor. Pentru înscrierea celor în 
drept în listele electorale, s'au creat prin lege comisiuni. Co- 
misiunea din Constanţa a admis înscrierea în liste a docto- 
rului Rakovski, recunoscându-i cu aceasta calitatea de ce- 
tățean român. 

- — Evenimentele exterioare precipitându-se, iar războiul 
oriental cu toate urmările lui amenințând, Franța începe să 
trimită misionari în ţările pe care vrea să le atragă în sfera 
ei de acţiune. In România trimite pe Paul Deschanel, fost 
preşedinte al Camerei. 

Paul Deschanel şi doamna au sosit în București prin 
gara Filaret la 13 Aprilie, unde au fost primiţi de d. Blondel, 
ministrul Franţei la Bucureşti. 

D. Deschanel avea o misiune politică discretă, aceasta 
se ştia. 

Evenimentele politice din afară precipitându-se, diplo- 
maţii înțelegeau cum că se pregătesc evenimente de mare im- 
portanță. Unii din ei erau chiar directorii acestor evenimente. 
De aceea cele două grupări mari, Tripla Alianţă dintr'o parte 

şi Inţelegerea din cealaltă, se sileau acuma ca să dobândească 
cât mai mulţi aliaţi. 

România era legată de Tripla Alianţă, aceasta se știa. 
Regele Carol conducea politica din afară a regatului, iar con- 
vingerile lui filo-germane erau cunoscute; cât timp regele 
Carol ar fi stat pe tronul României, niciodată România nu ar 
fi luat armele împotriva aliaților Austro-Germani. Franţa 
trimitea acum emisari cari să convingă pe oamenii politici 
din toate partidele ca, în caz de război, să menţie România 
în neutralitate cel puţin. 

D. Paul Deschanel n'a venit, însă, cu nici o însărcinare 
oficială văzută, de aceea nu i s'a făcut nici primire, nici nu i 
sau dat banchete, nici n'a conferenţiat; a venit ca simplu 
turist, a stat câteva zile în București, şi-a îndeplinit misiunea 
fără zgomot și a plecat. Totuşi au fost câteva prânzuri între 
care unul la Take Ionescu, apoi o recepţie la Ion Lahovari. 

Peste o săptămână sosește în București un alt oaspete 
francez; acesta este d. Felix Roussel primarul Parisului. A- 
cestuia i s'a făcut primire oficială. O delegaţiune i-a eşit îna- 
inte la Giurgiu, apoi în gara de Nord la primit d. Dimitrie 
Dobrescu, primarul Bucureştilor, cu întreg consiliul comunal. 

Un program bogat a fost întocmit: recepţie la rege, re- 
prezentaţie de gală la teatrul Naţional, banchete. 

La 16 Aprilie, primarul Parisului a fost primit sărbăto- 
tește în localul Primăriei din strada Colţei, care mai sea 
încă. 

O delegațiune de consilieri : a primit pe d. Roussel jos la 
uşa de intrare; sus în capul scărei aştepta d. Dobrescu. Când 
d. Roussel apăru, d. Dobrescu anunţă: 

— D. Roussel preşedintele consiliului municipal al Pa- 
risului ! 

Intreaga asistență, compusă din consilieri, funcționari, 
ziarişti si alte persoane, izbucni în urale. 

D. Roussel semnă apoi în Cartea de Aur a Primăriei Bu- 
curesti. Aceasta a fost întâia semnătură pusă pe filele acestei 
Cărţi înființată de curând. 

D. Dobrescu rosti un scurt discurs, iar d. Roussel îi răs- 
punse: după aceea toată lumea se aşeză în sala şedinţelor. D. 
Dobrescu comunică d-lui Roussel că localul în care se aflau 
atunci nu va mai sta pe temelii decât o lună, apoi va fi dărâ- 
mat spre a lăsa locul unui mare Ospel Comunal demn de Ca- 
pitala României. 

Intre altele Va impresionat pe ilustrul oaspe tabloul lui 
Grigorescu reprezintând,. lupta dela Smârdan. 

Pe lângă vizitele făcute în Capitală, d. Roussel a fost şi 
la Sinaia unde a fost primit în audiență de către regele Carol 
şi regina Elisabeta. 

Acestea erau lucrurile dela suprafață, însă lucrul impor- 
tant se petrecea în culise: președintele consiliului municipal 

al Parisului, întocmai ca şi Paul Deschanel, propaga ideea 
despărțirei României de alianța Austro-Germană. Prețul a- 
cestei atitudini a României erau Ardealul și Bucovina. Despre 
Basarabia nici vorbă nu putea fi. 


+ 


— Pe când în lumea politică se agita o mare problemă, 
chestia locuințelor devine zilnic mai arzătoare. Chiriașii în- 
cep să se agite și să se întrunească. 

Un ziar anunţa astfel una din aceste întruniri: 

„Considerabila scumpire a chiriilor în Capitală a pus în 
sfârşit în mişcare pe chiriaşii din Bucureşti. Un comitet or- 
ganizator compus din mai mulți chiriași a convocat o întru- 
nire publică a chiriașilor din Capitală și-a lansat următorul 
Manifest întitulat: „Chiriașii obijduiți“. 


APEL 


Năpăstuiţi și obijduiţii Capitalei, loviți de hrăpăreţii și 
jefuitorii de antreprenori de case şi proprietarii de locuințe 
mici, sunt convocați la marea întrunire de protestare care va 
avea loc Duminică 15 Aprilie corent, la orele 9 dimineaţa, în 
sala „Aurora“ (fost Pomul Verde), pentru a ne consfătui și 
a lua măsuri prin intermediul onor. guvern respectiv, contra 
numiţilor proprietari și antreprenori, cari ne-au lăsat sub 
cerul liber din cauza urcărei chiriilor. 

Intre alţi oratori va lua cuvântul și d. Christescu. 


Comitetul organizator 


Acest manifest ca și campania erau opera partidului so- 
cialist, iar d. Cristescu, care trebuia să vorbească, era d. Geor- 
ge Cristescu, plăpumar de profesie, mai târziu fruntaș al par- 
tidului comunist. 

Amintesc că primejdia urcării neîncetate a chiriilor cât 
şi aceea a acaparărei caselor de locuit, o semnalasem în Ca- 
meră dela tribună. Atunci, şeful guvernului Petre Carp, mi-a 
răspuns cum că chestiunea fiind foarte importantă nu poate 
fi rezolvată decât în urma unui studiu serios. 

z 


"— O altă agitație, aceasta ațâțată de partidele din opo- 
zitie, o fac unii meseriași și lucrători în potriva legei mese- 
riilor. 

Legea, meseriilor intrase în vigoare pe ziua de 12 Februa- 
rie prin numirea unui Consiliu de administraţie, compus 
din 12 membrii pe termen de 7 ani. Aceste 12 persoane erau: 

C. Krupenski, d-rul N. Tomescu, profesorul universitar 
G. Mironescu, Marin Alexandrescu avocat, N. G. Ianovici, D. 
Matac, G. Scorțescu, I. Katz, doi meseriași: Ghiţă Stănescu și 
Georgescu, Mirail Rahtivan și autorul acestor rânduri. 

Consiliul, în urma cererei ministrului de industrie, a nu- 
mit președinte pe Const. Krupenski, iar pe d-rul Tomescu și 
G. Mironescu membrii în Consiliul executiv de trei prevăzut 
de lege. 

Agitațiile în potriva legei ereau conduse și de partidele 
din opoziție și de partidul socialist. In unele județe precum 
la Buzău și la Brăila, legea nici nu se putea aplica. Meseriaşii 
ațâțaţi pentru interese politice, erau foarte îndârjiți și refu- 
zară să recunoască o lege foarte folositoare și făcută exclusiv 
în folosul lor. 

Agitaţia mai era hrănită și de oarecare meseriași cari, 
până la votarea legei meseriilor, exploatau pe meseriași în 
toate felurile. Acești oameni, stăpâni adevărați ai vechilor 
corporaţii, acaparatori ai comitetelor, cheltuiau veniturile a- 
cestor celule muncitoreşti în folosul lor personal şi în pe 
treceri. 

Odată pe an, vara, se făcea tradiționala petrecere la Tei. 
Membrii comitetului, gătiţi în redingote negre, cu cocarde 
la butonieră președintele purtând un mare buchet de flori, 
un membru al corporației ducând drapelul Corporaţiei, în 
urmă un număr de membre și de membri; în haine de sărbă- 
toare, străbăteau stradele Capitalei pe le orele 10 dimineaţa, 
precedaţi de o muzică cu alămuri. 

La 'Tei petrecerea ţinea până târziu în noapte și acolo 
se cheltuia tot ce mai fusese găsit prin sertarele Corporaţiei. 

Atât de precară era starea acestora încât au fost cazuri 
înregistrate oficial, în care meseriașii neputând obţine aju- 
toarele pentru caz de boală, ce li se datorau, au năvălit în lo- 
calul corporației, au înhățat mobilierul și Pau vândut spre 
a-şi cumpăra medicamente 

Printre agitatori erau și oarecari corifei ai unora dintre 
societăţile de ajutor mutual. 

Dacă erau câteva societăţi cinstit conduse, în schimb 
cele mai multe erau instituţii de exploatare sistematică a 
celor asiguraţi. In lipsa legei meseriilor care crea asigurarea 
obligatorie pentru cazurile de boală, btărâneţe, invaliditate şi 
lipsă de lucru, înflorise instituţia societăţilor de ajutor mu- 
tual conduse, fără nici un control, de către oameni fără nici 
o chemare. 

Noua lege a meseriilor nu desființa mutualitatea ci o re- 
glementa, adică o lăsa să trăiască pe o bază unifarmă pres- 
crisă de lege, iar gestiunea era supusă controlului riguros al 
Casei Centrale a meseriilor. 

Unele din aceste Societăţi aveau mii și mii de membri 
înscriși, acordau, pentru ochii lumei și pentru ca să ademe- 
nească pe naivi, ajutoare de înzestrare și altele la fel, dar 
grosul fondurilor mergea în buzunarele președintelui, casie- 
rului şi a celorlalți membri din consiliul de administraţie. 
` De aceea, la multe din aceste Societăţi — precum era mai 

ales la societatea „Vârful cu Dor“ — al căreia preşedinte era 
un fel de șef al grajdurilor regale, adunările generale se pe- 
treceau în mijlocul celui mai scabros scandal; de multe ori 
numai poliţia potolea și răspândea întrunirea, 

— O dramă înfiorătoare în București. Eroul este un tå- 
năr, Nicu Filipovici, care în 1924 trebuia să fie iarăși un erou, 
eroul chestiei scandaloase a pașapoartelor. 

In strada Popa Rusu nr, 38, locuia familia Filipovici, 
compusă din 12 persoane. Familia era compusă din bunica, 
tatăl și mama și 9 copii. Doi dintre băeţi, Nicu Filipovici şi un 
alt frate au rămas în viaţă, ceilalţi 10: 3 bătrâni și 7 copii 
sau sinucis împreună, în podul casei, asfixiindu-se cu 
mangal. 

Cauza, sinuciderei era mizeria. 

Nicu Filipovici un maniac, căptușit cu un grandoman și 
un lipsit de simţ moral, pusese la cale o afacere, pe care el o 
numea grandioasă, dar care, în realitate nu era, decât o mis- 
tificare, Spre a înșela pe naivi și a le sustrage bani în plasa- 
ment, închiriase o casă cu o chirie relativ mare, pentru acea 
epocă, îşi mobilase biuroul cu mobile luxoase, luate pe credit 
și își hrănea familia cu speranţe. 

Nimeni din familie nu muncea. Cele două fete Elvira și 
Aneta au voit să lucreze şi-au căutat ocupaţiuni, dar Filipo- 
vici s'a împotrivit spunându-le că surorile lui nu se pot sco- 
borî până la muncă, caci el va fi în curând milionar și le va 
face o situaţie strălucită. Dar în timpul acesta, numeroasa 
familie nu avea, nici măcar o bucată de pâine cu care să-şi 
ție zilele. 

Ancheta a găsit trei scrisori lăsate pe unii dintre copii. 
Iată-le : 

„Rog pe cei generoși a nu ne face autopsia, nici a ne lua 
giuvoerurile și scumpele scrisori din sân. Las cu limbă de 
moarte să ni se pue în sicriu, e dorința de moarte. 

Moartea e de bună voie, Dumnezeu răsplătească celor ce 
au dorit așa, să-şi ia pe conştinţă. 

2 inimi nenorocite surorile dezolate. 


ANETA ŞI ELVIRA 


Vă rugăm, nu ne faceţi autopsie, nu ne profanaţi dorinţa, 
Scrisorile şi tot ce avem lăsaţi așa“. 
O altă scrisoare a copilului Alexandru spunea: 


Domnilor, 


„Bu, un băiat mic de 12 ani Alexandru Filipovici în clasa, 
IV-a primară, anul ăsta eșeam din şcoală și mă duceam la o 
meserie sau urmam în şcoli mai mari, adica la un liceu, dar 
fiindcă, sfântul Dumnezeu a voit să murim ce să facem? Să 
ne ducem la oameni calici bogaţi şi să calicim? Mai bine mu- 

rim decât să facă lumea râs de noi. Murim dacă toată lumea 
râde de noi. 

Așa murim cu toții 7 frați și 2 surori, mama, tatia, bu- 
nica şi o soră a tataiei. 

Fraţii ăi mari, bădia Nicu și bădia Iorgu, se omoară a- 
mândoi la Cișmigiu sau la Şosea fiindcă nu poate să vle acasă 
fiindcă îi păzeşte vardiștii. 

Așa vă las cu bine, domnilor, și cu respect“. 


Alexandru Filipovici 


Pe pieptul fetei Aneta, s'a găsit următoarea, scrisoare: 
„Veniţi sus în podul acestei case, veţi găsi cadavrele noa- 
stre. Adio viață amară, lume haină, răutăcioasă. Luaţi-vă pe 
conștiință păcatul, o familie întreagă, din cauza unor rău- 
tăcioşi. 
Anette şi Elvira Filipovici 
surorile dezolate 


N.B. Fratele care a fost directorul unui birou englez si 
fratele care e sergent reg. I Cetate Focşani, acum sa îm- 
brăcat civil. Amândoi îi veţi găsi morţi sinuciși în grădina 
Cișmigiu, s'au sinucis neputând face nimic spre a salva fa- 
milia. N'a rămas nimeni aici la care să nu fi apelat. Toţi au 
respins rugăminţele. Aşa că murim cu toţii cu regret că lu- 
mea este rea, perversă, nu mai știe ce e mila. Dumnezeu să le 
răsplătească şi să-i erte precum şi ertăm pe toţi. 

Scrisoarea de pe masă rog a fi trimiasă la distinaţie“. 

Care era înțelesul acestei uri împotriva lumei, vorba co- 
pilului că „vardiștii păzesc casa“ cât şi motivul dramei? 

Familia Filipovici era din Piatra-Neamţ, Nicu Filipovici 
a adus-o întreagă în București şi spre a o susţine, a deschis 
un birou de comision care a trebuit să lichideze. Atunci a i- 
mapinat o mare întreprindere de mistificare. A închiriat pe 
3.000 lei anual casa din Popa-Rusu, proprietatea maiorului 
Ionescu zis Păleată, şi a luat pe credit dela Casa Portoix şi 
Fix, mobilă în valoare de 25.000 lei. Apoi atrăgea în casă a- 
matori de afaceri, le recomanda pe tatăl său că ar fi casierul 
întreprinderei, şi cerea fiecăruia un depozit de 5.000 lei. Dar 
afacerea n'a reuşit. In realitate Nicu Filipovici nu avea nici 
o pricepere specială. 

Când a venit scadenţa ratelor la mobilă și altele n'a pu- 
tut plăti nimic. Pentru hrana familiei şi a sa era dator la câr- 
ciumar, băcan, măcelar, lăptar, etc. De multe ori familia se 
culca seara fără să fi mâncat nici măcar pâine. 

Apoi a început să vândă din mobilele neplătite, iar altele 
le-a depus amanet. Creditorul aflând s'a adresat justiţiei care 
a pus pază la poartă pentru ca restul lucrurilor să nu fie în- 
străinat. 

Toate încercările lui Nicu Filipovici de a găsi parale au 
rămas fără rezultat, de aceea fetele au vorbe atât de amare 
pentru „lume“, 

In desperare de cauză, în ziua care a precedat noaptea 
dramei, toată familia a stat la masă, apoi Nicu și Iorgu s'au 
îmbrățișat cu toţi membrii familiei, au plâns cu toţii, iar ei 
au plecat. Servitoarea care era de față, a declarat acestea. 

Iată, dar, cum s'a petrecut drama şi cum cei doi frați 
Filipovici, Nicu şi Iorgu, apar ca niște monștri. La masă sa 
luat hotărîrea ca toţi să se sinucidă. Nicu și Iorgu aprobară 
dacă nu cumva chiar unul din ei nu a dat ideea. Aceasta nu 
sa putut şti. Dar pe când acești fii denaturați își împing pă- 
rinții și fraţi la moarte — spre a scăpa firește, de grija între- 
tinerei lor — dânșii iau hotărîrea să se sustragă sacrificiului, 
Pretextează că sunt urmăriţi de poliţie, de aceea nu se vor 
putea întoarce acasă spre a se sinucide, şi declară că se vor 
sinucide în grădina Cişmigiului. Sărmanii cei de acasă cred 
orbește, după cum au crezut în totdeauna spusele lui Nicu. 

Ceva mai mult, toată familia are un cult pentru acest 
tânăr chipeș, în totdeauna, elegant, fanfaron, grandoman, 
lăudăros, purtând capul sus. De altfel Nicu Filipovici este in- 
teligent, însă incapabil de vreo afacere serioasă și lipsit de 
simţ moral. Intre alte hârtii găsite la el, s'a aflat și copia 
unei scrisori trimisă unei doamne bătrâne, dar bogată, d-na 
Borănescu din str. Câmpineanu, căreia îi cerea 30.000 lei și 
o întâlnire. Nicu Filipovici, ajuns la aman, voia să-și fructi- 
fice avantajele fizice. 

A fost una din cele mai sfâşietoare tragedii din câte am 
cunoscut. 

Filipovici este un exemplar cunoscut dintr'o speță lip- 
sită de multă originalitate. Amator de bun trai şi de lux, a- 
mator de îmbogăţire fără multă muncă dar numai prin no- 
rocul vreunei lovituri fericite, lipsit de echilibru moral și a- 
proape un inconștient. 

Dar afară de Filipovici care era un degenerat, caracte- 
ristic a fost că omul acesta și fapta lui monstruoasă au găsit 
sprijin în presă. Unii au găsit cu cale să justifice toată gama 
de escrocherii și gesturi criminale, până şi partea ce a avut 
la sinuciderea în masă a tutulor membrilor familiei, prin 
lipsa de noroc a acestui tânăr care părea unor că este o inte- 
ligenţă şi un talent. 

Pe chestia Filipovici au fost polemici în presă. 


— Această dramă n'a putut face ca interesul vizitei pri- 
marului Parisului să scadă. 

Deși în mod precis marele public nu putea ști motivul 
adevărat al acestei vizite făcută, oarecum cu aparat, totuş 
simţul popular vorbea. Era în aer acest mare eveniment 

mondial care în toamna aceluiași an trebuia să izbucnească 
în Balcani, iar peste 2 ani în întreaga Europă. 

Italienii făceau începutul pentru marea tristeţă a Berli- 
nului, iar la Viena creștea în putere partidul acelora cari ce- 
reau ca Austro-Ungaria să, atace Italia spre a o scoate din 
luptă. In fruntea acestui curent era arhiducele Ferdinand, 
moștenitorul Coroanei. 

O reprezentaţie de gală sa dat la Teatrul Naţional, în 
onoarea d-lui Felix Roussel. 

N'am putut ști de ce reprezentaţia a început cu himnul 
regal, executat de orchestra ministerului de instrucţie și as- 
cultat în picioare de asistenţă. 

Apoi orchestra a executat bucăţi din Rameau și Berlioz 
cât şi poema română de George Enescu. 

S'a jucat Scânteia de Pailleron cu interpretarea d-nelor 
Lucia, Sturza şi Giurgea și d. Tony Bulandra. La sfârșit un 
act din Inșir'te, Mărgărite. 


R 


— Camerele conservatoare vor să facă o manifestaţie de 
partid și de idei; ele votează un credit pentru ridicarea unei 
statui lui Barbu Catargiu. La Cameră raportor al propunerei 
este Barbu Delavrancea eșit de curând din guvern. In rapor- 
tul său el numește pe Barbu Catargiu: „O figură-energică a 
neamului“. 

Acest vot a rămas doar un simplu deziderat, fiindcă Bar- 
bu Catargiu n'are nici până azi statue și e foarte problema- 
tic dacă, o va avea vreodată. 


= 


- - Partizanii lui Take Ionescu se agită căci simt ziua lor 
apropiindu-se. Unul dintre ei, Victor Ionescu, fratele mai mic 
al lui Take Ionescu, directorul ziarului „Acţiunea“, înfiin- 
ţează un centru de agitaţie sub numele de „Acţiunea Patri- 
otică' ale cărei ședințe se ţin în localul ziarului „Acţiunea. 
La aceste întruniri vorbesc sefii de culori: N. Cosăcescu, C. 
Solomonescu, I. Stroescu, etc., cât și unii dintre redactorii 
ziarului, precum și alţi oameni de bunăvoință. 

Dar tratativele de împăcare între guvern și Take Iones- 
zu urmează în culise, fiindcă regele stărue să aibă un guvern 
tare în locul guvernului fără prestigiu prezidat de Titu Ma- 
iorescu. 

In partid Gheorghe Cantacuzina urmează indicaţilie re- 
gelui și stărue pentru reîntregirea partidului, însă Petre 
Carp și cu Nicu Filipescu combat reîntregirea din toate pu- 
terile. Carp, fiindcă înţelege că această realizare ar însemna 
sfârșitul șefiei sale. Filipescu pentru că intrarea lui Take Io- 
nescu în partid nu s'ar putea face decât asigurându-și o si- 
tuaţie preponderentă. 

în fața marilor evenimente ce se petreceau la graniţele 
ţării și vesteau un viitor plin de incertitudini, oamenii emi- 
nenţi din fruntea familiei conservatoare nu erau preocupați 
decât tot de meschina cestiune a întâietăţei și a șefiilor. 

Petre Carp, bineînţeles, nu admite concentrare conser- 
vatoare, decât făcută de el și după indicaţiile lui; de aceea 
tratează cu Take Ionescu fără să poată izbuti. Totuș, fiindcă 
regele stărue, negocierile reîncep. 

— Duminică 6 Mai se inaugurează Salonul Oficial. Pen- 
tru memorie dau aci numele pictorilor expunători în 6 săli 


ale Ateneului. 
+ 


Corvin Petrescu: o pânză mare şi un portret mic: Ma- 
ternitate şi Sărutul şi mama. Camil Ressu: Inmormĉntare şi 
2 portrete. D. Biju, D. Hârlescu, Serafim Dimitrie, Voinescu, 
Teișanu, Timpeanu, D. Teodorescu Sion, Bulgăraş Petre, Tro- 
teanu P., Weylis Jean, Mihăilescu Dumitru. 

Apoi d-nele Louise Ragusska, Virginia Tomescu, d-ra 
Protopopescu Maria, d-na Iordănescu Eugenia, d-ra Adela 
Jean Grigorescu Viorica. 

Sculptura o reprezintă d-ni: Fritz Storck, Filip Marin, 
C. Dimitriu, Tudor Gheorghe, Iordănescu Ioan, Brâncuș C. 

La sfârşitul vernisajului s'a servit expozanților şam- 
panie. 

— După lungi desbateri, tribunalul de comerț dă un nou 
câștig de cauză Societății comunale de tramvaie, condam- 
nând primăria să plătească Societății un milion cinci sute 
mii lei si adică: 

Lei 225.000 primul vărsământ cu dobânda legală de 6 
la sută pe an dela 28 Mai 1911 până la achitare; 

Lei 225.000 cu dobânda dela 10 Iulie 1911 până la achi- 
tare ; 

Lei 300.000 cu dobânda dela 31 Octombrie până la a- 
chitare ; 

Lei 300.000 cu dobânda dela 28 Aprilie 1912 până la a- 
chitare : 

Lei 450.000 cu dobânda dela ziua ce se va fixa pentru 
plată până la achitare. 

Mai condamnă primăria să plătească 250.000 lei cu do- 
bânda legală ca daune-interese pentru refuzul de a plăti la 
timp partea ei ca asociată. 

Respinge acțiunea reconvențională a primăriei ca ne- 
fondată şi o condamnă la 3000 lei cheltueli de judecată. 

Sentința e semnată de către d-nii G. Rătescu, preşedinte, 
C. Antoniade şi P. Marinescu. 

— Tratativele pentru reîntregirea partidului conserva- 
tor. urmate din partea partidului conservator de către Petre 
Carp, wau reuşit, fiindcă nici Carp, nici Marghiloman, nici 
Filipescu nu o voiau. 

In urma acestei neizbânzi, Take Ionescu publică urmă- 
torul comunicat eşit din întrunirea comitetului-executiv al 
partidului: 

„Comitetul executiv al partidului conservator-democrat 
s'a întrunit azi Duminică, 6 Mai, la ora 3, la d. Take Ionescu. 

Comitetul a luat act că încercările de a realiza o coope- 
rare a forțelor conservatoare nu au reușit. 

Comitetul a decis ca lupta opoziției conservator-demo- 
crate în contra regimului actual să continue cu aceiaș ener- 
gie şi împreună cu opoziția național-liberală“. 

Dar acest comunicat nu spunea tot adevărul. Adevărul 
era că reîntregirea partidului sau colaborarea cu Take Io- 
nescu fusese amânată până la toamnă. Şi iată de ce: 

Din epoca aceea a început rivalitatea dintre Carp și Ma- 
iorescu, care trebuia să ducă la cea mai crâncenă vrăjmășie. 

Carp nu înţelegea concentrarea decât făcută de el şi sub 
şefia sa, însă Maiorescu avea ambiția s'o realizeze dânsul. De 
aceea Maiorescu a tratat singur peste capul lui Carp, luând 
numai avizul regelui. 

O întrunire intimă de fruntaşi conservatori este con- 
vocată în casa lui Paul Greceanu, deputat de Prahova, şi a- 
colo Maiorescu anunţă că a tăcut împăcarea cu Take Ionescu, 
că s'a înţeles cu el asupra tuturor punctelor și că i-a cedai 
ministerul de interne ca compensație pentru desfiinţarea or- 
ganizațiilor takiste din judeţe. A doua zi trebuia să se pu- 
blice in ziarele conservatoare declaraţia lui Maiorescu. Insă 
Marghiloman aflând despre aceste declaraţii, a telegrafiat 
lui Carp, la moşia Tibănești, din judeţul Vaslui. Carp a venit 
imediat și a zădărnicit împăcarea. Atunci Carp a comunicat 
regelui că împăcarea a fost amânată până la toamnă. 

Carp a avut câteva întâlniri foarte acre cu Maiorescu în 
cursul cărora cel dintâiu a învinovăţit pe cel de-al doilea că, 
din ambiţie personală, a lucrat peste capul său, deși este încă 
șeful partidului. 

In sfârşit, în loc de o întregire a partidului conservator, 
am avut deocamdată şi sfărâmarea cordialității din gruparea 
junimistă. 

Această rupere de legături între cei doi fruntași ai par- 
tidului conservator, rupere de relațiuni politice şi de veche 
prietenie, era hotărîtoare pentru împăcarea cu Take Jones- 
cu; această împăcare nu mai putea întârzia. 

Titu Maiorescu nu mai avea acum altă orientare decât 
dorința de a complace regelui. Bătrânul profesor și om politic 
prinsese momentul ca să intre în bunele graţii ale Suvera- 
nului și hu voia să-i scape din mână. 

Evenimente însemnate se pregăteau în orientul Euro- 
pei, iar Titu Maiorescu avea acum ca nobilă ambiţie a-și ve- 
dea numele asociat la aceste evenimente. 

De glorie nu se sătura nici odată omul. 

— In ţară se ţin întruniri de pomenire pentru cente- 
narul răpirei Basarabiei, 

Un fapt care dovedește inconștiența multora este acela 

că la București s'a sărbătorit (?) printr’ un FESTIVAL (?) 
centenarul răpirei. 

In loc de un serviciu religios, în loc de o solemnitate pi- 
oasă, în loc de o adunare de protestare prin conferințe, pe- 
lerinajuri sau alte manifestări patriotice, la Ateneu a fost 
sărbătorire. Iată programul: 

Doina Prutului, cântată de d. Cătănescu. 

D-ra Getta Kerenbach dela Teatrul Național a declamat 
Doina de Eminescu, iar d. Livescu Sentinela de Vasile Ale- 
xandri. 

D-ra Getta Kernbach a citit apoi un articol al d-lui N. 
Iorga publicat în „Neamul Românesc“ privitor la anexarea 
Basarabiei, d. Livescu a citit „Poema Moscovei“. 

Corul azilului Elena Doamna a cântat „Peste Munti“. 
cântec basarabean și Deşteaptă-te române ! 

D. N. Iorga, conferință asupra răpirei Basarabiei, 

Numerile programului nu sunt în contradicție cu sco- 
pul, dar ceeace a fost cu totul nepotrivit și a dat dovada lip- 
sei bunului simţ, a fost titlul de „festival“ dat întrunirei. 

Dar mai multă însemnătate a avut protestarea partidu- 
lui socialist împotriva răpirei Basarabiei. 

Socialiștii s'au întrunit seara la sala „Dacia“ şi dintre 
fruntașii socialiști au asistat: C. Dobrogeanu-Gherea, Zamfir 
Arbore, doctorul Rakovschi, Ion Teodorescu, G. Lambru, To- 
ma Dragu şi alţii. 

Prezidează d. Toma Dragu care dă cuvântuu mai întâi 
d-lui Zamfir Arbore. 

Apoi vorbește doctorul C. Rakoscky, ale cărui cuvinte de 
protestare interesează mai mult fiindcă acest om e unul din- 
tre cei cari a susținut, ca bolşevic, drepturile Rusiei asupra 
pământului basarabean. 

Doctorul Rakovsky spune că este o onoare pentru parti- 
dul socialist fiindcă protestează contra răpirei Basarabiei. 
Protestarea d-rului Rakovsky, ca toate postulatele socialiş- 
tilor, este asociată ideii cum că numai proletariatul emanci- 
pat va putea desrobi Basarabia. 

— In ziua de 19 Mai, Barbu Delavrancea a fost ales mem- 
bru al Academiei Române, cu 23 voturi contra 6. 

Peste două zile o mare ședință festivă la care asistă şi 
regele Carol care ia preșidenția şedinţei. La această ședință 
s'a făcut primirea d-lui dr. Gr. Antipa. D-sa a fost ales în 10- 
cul lui P. S. Aurelian. A vorbit despre: „Cercetările hidrobio- 
logice în România și importanţa lor științifică și economică“. 

I-a răspuns d. profesor I, Mrazec. 

— In contra sentinţei tribunalului Ilfov, secţia II, au fă- 
cut apel şi ministerul de interne și societatea comunală de 

tramvaie. Curtea agravează încă și mai mult situaţia mini- 
sterului în folosul companiei. Obligă pe minister să plătească 
societății suma de 492.600 lei cu titlul de daune, plus una mie 
lei cheltueli de judecată. Respinge ca nefondat apelul mini- 
sterului de interne. 

Semnaţi: I. E. Dobrescu, St. Urlăţeanu, Aristid Alexan- 
drescu, Al. Negrescu, N. C Schina. 

— O ştire dureroasă sosește în București, marele autor 
dramatic I. L. Caragiale a murit. 

Eu am aflat știrea la Paris unde mă găseam atunci. 

Intr'o seară, pe la ora 11, intru în restaurantul de noapte 
din Montmartre numit: „Abaye Telem“. Intr'un colț un grup 
numeros de români, toţi dela Teatrul Naţional din București, 
d-nii Aristid Demetriad, V. Toneanu, Gusti, etc. Cum mă văd, 
unul din ei îmi spune: 

— Nu știi nuvela tristă: a murit Caragiale ! 

In București ştirea a fost comunicată de d-na Caragiale 
cu această scurtă telegramă, trimisă lui Take Ionescu: „Ca- 
ragiale a murit ]“* 

Take l9nescu a răspuns: „Nu pot descri jalea mea pen- 
tru moartea scumpului preiten, iubitului d-tale soț, şi cel mai 
mare dramaturg român. 

In durerea generală fie să găsești curajul ca să suporţi 
o astfel de pierdere“. 

Fratele meu, Ion Bacalbașa, directorul general al Tea- 
trelor a plecat de îndată la Berlin, ca să ia dispoziţiuni pen- 
tru aducerea în tară a rămășițelor marelui scriitor. 

Barbu Delevrancea, prieten intim al defunctului, a ple- 
cat şi el la Berlin. Tot la fel Dobrogeanu-Gherea și poetul Al. 
Vlahuţă. 

— In Bucureşti soseşte altă ştire dureroasă: întrun ac- 
cident de automobil întâmplat între Circea și Pieleşti, în 
Dolj, au murit Chilot, un scritor francez, venit în România 
pentru ca să întreţie propaganda în favoarea Franței, Nae 
Oroveanu, fruntaș takist din Craiova și avocatul Petroianu 
din Craiova. Au fost grav răniţi senatorul George Târnovea- 
nu și d-na Oroveanu. 

— La 20 Iunie, aviația română are întâia ei victimă. 
Locotenentul Gheorghe Caranda a căzut cu aparatul pe câm- 
pul dela Cotroceni și a murit pe loc. 

Locotenentul Caranda, pilota un aparat Farman. Dar a- 
paratul avea defecte, pe care Caranda nu le-a ținut în seamă 

După moarte, locotenentul a fost decorat cu „Virtutea 
Militară“. i 

— Din afară vin mereu știri neliniștitoare. Cele trei state 
slave din Peninsula balcanică: Bulgaria, Serbia și Muntene- 
grul, prin reprezentanţii lor, tratează în taină și pun la cale 
o înţelegere contra Turciei. Rusia conduce acţiunea și îm- 

pinge la rāzboi contra imperiului turcesc. Grecia se asociază, 
deşi nu este stat slav. 

Bulgaria face pregătiri stăruitoare pe lângă România ca 
să rămână neutră, ceeace, fireşte, regele Carol făgăduiește, 

— Cele câteva luni de vară şi de vacanţă aduc acalmie 
în luptele politice. 

Să profitâm de liniște spre a arunca »hii înapoi şi a ju- 
deca guvernarea lui Petre Carp dela sfârșitul lui 1910 până la 
începutul lui 1912. 

— Guvernul Carp a fost unul din cele mai capabile si 
mai oneste din câte a avut România. Dacă nu ar fi fost ori- 
gina lui contestată, adică alegerile viciate — ceeace, dealtfel, 
nu-l deosibea de mai toate celelalte guverne anterioare, — 
aproape nu ar fi putut fi acuzat. 

De altfel alegerile făcute sub guvernul Carp, s'au făcut 
în cea mai deplină liniște, nicăeri violenţe, nicăeri atentate 
brutale la persoane, nicăeri nevoia de a întrebuința forța. Au 
fost alegeri făcute sub mari presiuni morale de către un mare 
meșter elector precum era Alexandru Marghiloman. 

Afară de oarecare învălmășeală din timpul perioadei e- 
iectorale, petrecută la Roman, peste tot în colo: ordine. 

Dar ceeace a contribuit mai ales la succesul guvernului 
a fost — lucru ar părea paradoxal — tocmai cartelul libe- 
ralo-tachist. 

Mă aflam în camera de consiliu, la clubul conservator, 
cu Nicu Filipescu, Mişu Deșliu, George Scorțescu dela Iași, 
şi alţii. Era câteva zile după constituirea guvernului Carp. 
Figurile erau posomorite, Nicu Filipescu nervos şi îngrijorat, 
căci se svonise că liberalii vor lupta în cartel cu tachiștii. 
George Scorţescu aduse tocmai știrea că la Iași cartelul a fost 
și încheiat. Situatia era privită cu pesimism. 

Am intervenit în discuţie şi am declarat că nu văd situa- 
ţia cu aceiași ochi. Părerea mea e că cartelul, departe de a fi 
o întărire pentru opoziţie va fi o cauză de slăbiciune. Am de- 
monstrat de ce şi am încheiat spunând: 

— „Eram foarte îngrijorat până acum fiindcă nu ve- 
deam bine din ce parte să atac pe takişti, cari reprezintă o 
adevărată forţă electorală, — acum, însă, am găsit: îi vom 
ataca pe chestia cartelului. 

In adevăr, în tot timpul celor doi ani din urmă. vrăimă- 
șia cea mare fusese, nu între conservatori şi liberali. ci între 
takiști şi liberali. Ziarele din amândouă partidele erau zilnic 
pline de cele mai atroce injurii aşa că se formase o mentali- 
tate specială în amândouă taberile: alegătorul takist avea 
groază când auzea de liberali, după cum alegătorul liberal 
avea oroare când auzea de takiști. 

Eram candidat la colegiul al Ii-iea de Ilfov și, în tot tim- 
pul campaniei electorale, m'am ocupat foarte puţin de pro- 
gram şi de alte lucruri — de sigur mult mai importante dar 

fără acțiune asupra dispozițici alegâtorului — dar wam con- 
sacrat temei practice, am exploatat ura de moarte dintre ta- 
kişti şi liberali. 

Dacă numirea guvernului Carp era privită ca o sfidare. 
pentru opozitie şi o mare nedreptate pentru partidul lui Ta- 
ke Ionescu, în schimb cartelul liberalo-takist n'a surprins mai 
puţin. In ţara în care te aștepți la toate și în care — după 
cum a scris Vasile Alexandri — 

„„Da noi să nu te miri... 

Când vei vedea că pleopii dau flori de trandafiri, 
la acest cartel nu prea se așteaptau mulți. 

Sfidare dintr'o parte, sfidare din altă parte. Opinia publi- 
că buimăcită era acum la discreţia presiunei guvernamen- 
tale și a celei mai surprinzătoare opoziţiuni. 

Campania electorală a fost o mică poemă. Cinci candi- 
daţi la colegiul al 2-lea de Cameră : defuncţii doctorul P. He- 
rescu, D. Many, d-rul G. Giani, d-nul N. Popovici și autorul 
acestor rânduri, încâpuţi întrun automob.l tocmai pentru 
o lună, am cutreerat în fiecare seară cartierele Capitalei. 

Câte odată se asocia un al şaselea candidat, acesta era 
doctorul Nicolae Tomescu, care candida la colegiul al 2-lea de 
Senat. 

Câte valuri de elocinţă mau curs, seară după seară, valuri 
de vorbe goale, spuse de atâtea ori fără convingere, sport fără 
nobleţe destinat ca să convingă capetele, adică să smulgă 
voturile. 

Numai unul dintre cei 9 candidaţi la colegiul al 2-lea, 
de Cameră n'a voit să apară măcar odată la întrunirile pu- 
blice, acesta era d. Nicolae Ianovici. Ne era teamă că va că- 
dea. Dar maşina electorală a lucrat bine. Ianovici a eşit cel 
din urmă pe listă, dar a eșit. 

Timp de o lună am vorbit în fiecare seară în cel puțin 3, 
4 sau 5 întruniri de colori. 

Organizaţia era aceeași. Agenţii adunau de cu vreme ale- 
gătorii, apoi se postau la ușă și, când scoboram din automo- 
bil, izbucneau în : 

— Trăiască domnul Bacalbașa ! sau d. doctor Herescu 
sau alt candidat ! 

In timpul discursurilor, când veștejeam cartelul liberalo- 
takist, agenţii stilaţi trebuiau să strige invariabil : 

— Ruşine lor ! Jos cu ei !.. La Morgă !.. Etc., etc. 

Dar nu era tocmai aşa de uşor să vorbeşti în aceste în- 
truniri ; mai înainte de a lua cuvântul agenţii ne puneau în 
curent asupra elementului care popula sala. Dacă în sală 
erau mai ales takiști — aduși acolo ca să fie convertiți (?) de 
oratori — era imprudent să ataci pe takişti ; acolo toate trăz- 
netele noastre erau destinate liberalilor. Dacă din potrivă ma- 
joritatea ascultătorilor era liberală, pe liberali îi treceam cu 
vederea, dar dedeam lovituri de măciuci în capul takiştilor. 

Intr'o seară am avut întrunire prin dosul Uzinei de gaz 
în coloerea de Alkastru ; am trecut prin locuri dosnice, prin- 
tre vii si am ajuns. 

Aci eram în domeniul lui Jean Th. Florescu, șeful de co- 
loare takist care își canalizase alegătorii. 

Doctorul Herescu vorbi cel dintâiu, căci, fiind foarte ner- 
vos, n'avea răbdare să-şi aştepte rândul ; de aceea vorbea în 
totd'auna primul. Eu în totd'auna vorbeam cel din urmă. 

Doctorul Herescu perora după calapodul obicinuit și îm- 
proşca cu egală vigoare şi pe liberali și pe takiști: dar sala 
rămase de ghiaţă. Nici un aplaus. Aplausele, celor 4—5 a- 
genţi, în mijlocul tăcerei funebre, sunau fals. Doctorul He- 
rescu își perdu cumpătul și sfârși descurajat. 

Doctorul Giani păţi la fei. 

Many, care nu era de loc orator, avu o primire tot atât de 
lamentabilă. 

Faptul m'a impresionat și am cerut agenţilor să îmi dea 
deslușirea. 

Unul dintre agenţi îmi spuse : 

— Aci sunt numai oameni d'ai lui Jeantehaș. Sunt nu- 
mai tăbăcari şi parlagii, cu ăştia e greu de tot. 

Eu am înţeles. 

Când mi-a venit rândul am atacat cu violenţă numai pe 
liberali amintind toate relele și crimele lor (?) Am amintit 
mai ales, câteva bătăi și scandaluri petrecute în culoarea de 
Albastru, si am vorbit cu simpatie despre Jean Th. Florescu. 

„— Dacă am o părere de rău este că văd pe un om de 
valoarea lui Jean Florescu — care este o podoabă a Capita- 
lei —, alături de liberali pe aceeaș listă. Locul lui Florescu era 
alături de noi. Etc.” 

* Colegii se uitau la mine cu niște ochi bolboşaţi, dar sala 
răpăia de aplause. Ba se auzi și o voce: 

— Așa e!.. 

Din cauza acestei manevre, am avut la secţia dela tă- 
băcari mai multe voturi decât colegii mei de listă, 

Ziua făceam vizitele electorale pe jos în tovărăşia unui a- 
gent. Agentul îmi spunea mai dinainte dacă alegătorul la 
care intram era liberal, takist, conservator sau indiferent. 

Takistului îi spuneam în totd'auna : 

— Cum vei putea dumneata să votezi pe candidaţii libe- 
ralilor, cari până ieri au schingiuit ţara. Te știu om de con- 
vingeri şi nu caut să te întorc dela datoria d-tale. Votează pe 
candidaţii partidului dumitale dacă vrei, dar în locul libera- 
lilor cotează 5 dintre candidaţii noștri. 

Invers țineam acelaș logos liberalului. 

Cu chipul acesta am rupt sute de voturi listei takisto- 
liberală. Căci îndârjala era încă mare între cele două tabere, 
atât de dușmane până ieri. Mai cu seamă am întâlnit takiști 
fanatici cari declara! 

„Pe ai noștri îi voiu vota în contra or cărei presiuni ; dar 
pe liberali să mi se usuce mâna dacă voi vota pe vre-unul”. 


Unii alegători erau mai interesaţi de cât alții. Așa de 
exemplu când am avut o întrunire cu lăptarii din culoarea 
de Negru a trebuit ca întrunirea să fie agapă. Intr'o sală 
lungă şi îngustă erau două rânduri de mese la care erau aşe- 
zați vre-o 80 de laptagi. Pe masă : salam, caşcaval, pâine, vin 
şi sifon. 3 
Moravurile electorale nu erau aceleaşi în toată Capitala. 
Aşa de pildă când am făcut vizite electorale pe calea Grivitei, 
agentul mi-a spus că pe la cârciumari nu trebuie plătit ni- 
mic, căci s'ar ofensa, 

Peste câteva zile am făcut vizite electorale pe şoseaua 
Pantelimon, însoţit de un agent inteligent numit Şerbănes- 
cu. Pe această șosea la dreapta și la stânga nu erau decât 
cârciumari. Aci obiceiul era din potrivă : să dai mereu. 

Dela ora 9 dimineața până la ora 1, pe o frumoasă zi de 
Ianuarie plină de soare, am făcut vre-o 25 sau poate 30 de 
vizite. Din cârciumă în cârciumă trecând, am perorat peste 
tot cârciumarului cerându-i votul și peste tot a trebuit să 
ciocnesc paharul și să beau coprinsul. Timp de 4 ore am 
băut vre-o 30 pahare de toate felurile de poșirci : vin alb, vin 
roş, vin turbure, vin cu sifon, pelin, profir etc, Şi cu cât beam 
și vorbeam cu atât mi se usca gâtlejul mai tare. Neobicinuit 
cu acest regim mă credeam perdut de stomac. Dar nici odată 
nu m'am simțit mai bine ca după această propagandă. Aviz 
facultăței de medicină. 

In fiecare cârciumă lăsam 2 lei, atât preţul consumației 
în trei. cârciumarul, agentul și cu mine, cât și plata băutu- 
rei pentru alţi cetăţeni. Căci mai în totd'auna se mai găseau 
mosafiri în cârciumă. 


La ora 1 şi jumătate, în tovărăşia şefului culoarei de Ne- 
gru d. Mircea Poenaru Bordea, a lui Petre Sfetescu prefectul 
de Tulcea și fost șef al culoarei și a mai multor agenţi princi- 
pali am dejunat la otel Solacolu cu un ghiveciu de momițe 
de miel în care bucătarul pusese tot ardeiul din Obor. 


Pentru aceste cheltueli primisem dela casierul fcndului 
electoral, d. Matache Dobrescu, suma de 600 lei. 

Ce timpuri !... 

Guvernul Carp a fost unul din cele mai capabile și mai 
curate guverne, am spus-o, 

Petre Carp era un om de cea mai perfectă probitate, din 
toate punctele de privire; om de cuvânt, om leal, om cult, 
om de omenie. 

De pe urma scurtei sale guvernări au rămas fapte însem- 
nate. 


Legea meseriilor, este opera guvernului Carp. 

Guvernul Carp a desfiinţat funciarul pentru ţărani. 

Guvernul Carp a dat drepturile politice dobrogenilor. 

Guvernul Carp a făcut legea pentru încurajarea indu- 
siriei. 

Dacă cariera acestui guvern n'ar fi fost scurtată pre- 
matur, multe alte legi folositoare ar fi fost înregistrate. 

Alexandru Marghiloman hotărise și multe îmbunătă- 
ţiri edilitare, 

Actualul local al ministerului de interne trebuia refăcut 
și redat ca o clădire monumentală. In față se deschidea o 
stradă care, străbătând calea Victoriei, să se unească cu 
strada Palatului, având în perspectivă dintr'o parte palatul 
ministerului de interne, la celalt capăt casa Olbrich. Cu acest 
prilej calea Victoriei era aliniată între piața Teatrului și pa- 
latul Regal. 

Palatul comunal era în proiect, de o apropiată execuţie; 
pentru acest cuvânt d. Matache Dobrescu s'a grăbit să dă- 
râme vechiul local. 

Palatul Senatului era hotărit și a primit chiar un în- 
ceput de executare. Vechiul palat Brâncoveanu, acea clădire 
galbenă, uitată parcă pe vechiul mal al Dâmboviţei, a fost 
dărâmat, fundaţiile viitorului palat au început să fie puse, 
o frumoasă perspectivă se deschidea calei Victoriei. Şi, în a- 
devăr, Capitala României avea nevoie de această nouă 
toaletă. 

Nu de geaba poetul Jean Richepin a spus despre Bucu- 
reștii pe care-i vizitase cu câteva luni mai înainte: 

— Bucureștii îmi fac impresia unui oraș mic întrun 
sat mare ! 

Căderea cabinetului Carp a pus capăt visului lui Ale- 
xandru Marghiloman. 

— La începutul lunei Iulie se deschide al 5-lea congres 
al partidului social-democrat din România cu delegați din 
toată ţara şi delegaţi din străinătate. 

Lucrătorul I. C. Frimu, prezidează deschiderea. Clubul 
socialist din București e reprezentat prin: C. Dobrogeanv . 
Gherea, D. Pop, Toma Dragu, Al. Nicolau și d-șoara dr. Eca- 
terina Arbore. 

Din străinătate sunt: Gheorghe Grigorovici, deputat în 
parlamentul austriac, reprezentând partidul social-democrat 
din Austria; D. Tuțovici, din Serbia; Gh. Dimitrof și Niculae 
Dumitrof, reprezentanţii socialiștilor „strâmţi“ din Bulgaria; 
Emanuel Buchinger din Ungaria; un delegat al socialiștilor 
români din Ungaria, 

Biuroul congresului e astfel compus: președinte dr. C. 
Rakowski, vice-preşedinţi Toma Dragu și Costică Ionescu; se- 
cretari Al. Nicolau şi C. C. Petrescu. 

Congresul a durat două zile. 

— La teatrul „Comoedia“ joacă o trupă sub direcțiunea 

d-lui Victor Eftimiu. Intre alte piese s'a jucat și „Cobzarul“ 
de d-ra Elena Văcărescu. 

Fiind jucată fără asentimentul autoarei, d-ra Văcăres- 
cu trimite unui avocat din Bucureşti următoarea scrisoare, 
care face zgomot în lumea intelectualilor. 

„Vă cer să interveniți din răsputeri și să spuneți tuturor 
celor din țară cât am fost de indignată aflând de îndrăsneala 
neauzită a teatrului „Comoedia“ care a reprezentat o ver- 
siune a „Cobzarului'“, în disprețul tuturor drepturilor lite- 
rare şi respectul ce se cuvine unei femei care a făcut ceva 
pentru tara ei. 

Fără să mă previe, nu cu o scrisoare, dar măcar cu o te- 
legramă, d. Victor Eftimiu s'a folosit în mod rușinos de nu- 
mele meu punându-l fără voe pe afișe și denaturând o operă 
care nu-mi aparţine decât pe jumătate și pe care visam să o 
reprezint în fața iubiţilor mei compatrioți cu o grijă demnă 
și de dânșii şi de dragostea cu care întâia scenă din lume, 
Opera mare din Paris, a montat în faţa publicului d'aici în- 
tâia operă românească, 

Vă rog ca, atât în Rampa cât şi în Adevărul să arătaţi 
surpriza mea dureroasă față de asemenea procedeuri şi să 
luaţi toate măsurile în numele meu, pentru ca scandalul să 
înceteze. Societatea autorilor dramatici, cari se ocupă de a- 
facerile noastre şi casa de editură proprietara livretului, au 
şi făcut actele de darea în judecată a d-lui Eftimiu și comp. 
și îi vor face să plătească scump odioasa or șarlatanie. 

Vă rog să repetaţi încă odată că până azi când ne-au 
sosit ziarele din ţară, n'am știut nimic de procedeurile d-lui 
Eftimiu şi că nu găsesc destule cuvinte ca să arăt toată mi- 
cimea unor asemenea procedeuri. 

Mi-am închipuit întotdeauna că meritam mai mult dela 
compatrioţii mei. 

Mii de amintiri, etc. 

Elena Văcărescu 


— Spre a întoarce vizita d-lui Felix Roussel, d. Matache 
Dobrescu, primarul Capitalei, însoţit de o delegaţiune s'a dus 
la Paris. Acum preşedinte al Consiliului comunal nu mai e 
d. Roussel ci d. Galli. Reprezentanţii orașului București s'au 
bucurat de o foarte frumoasă și cordială primire. 

Reîntors la București, d. Dobrescu convoacă Consiliul co- 
munal şi relatează primirea strălucită ce a avut. 

In aceiași ședință se hotărăște dărîmarea localului pri- 
măriei. Primarul arată că planul d-lui architect Antonescu, 
pentru noul local, plan care a primit aprobarea, a fost depus. 

— Barbu Delavrancea citește comitetului teatral o mică 
piesă, comedia „Hagi Tudose“. Interpreţii vor fi d-nii: I. Bre- 
zeanu, Toni Bulandra, I. Livescu, d-nele Maria Ciucurescu, 
Giurgea, Eugenia Ciucurescu și d-ra Macry. 

— In Balcani situația se înrăește. Italienii reîncep bom- 
bardarea Dardanelelor, turcii închid strâmtoarea. Popoarele 
din Peninsula balcanică încep să fiarbă. „Agenția Română“ 
anunţă că 34.000 muntenegreni au fost concentrați la fron- 
tieră; apoi că 60.000 ruși au fost concentrați la granița a- 
siatică a Turciei. In Macedonia atentatele se succed fără în- 
trerupere. 

La li August, contele Berchtold, Cancelarul Austro-Un- 
gariei, vine la Sinaia, unde are o lungă întrevedere cu Regele 
Carol. 

Contele Berchtold a făcut o propunere față de frămân- 
tările din Peninsulă. Dânsul a propus ca Marile Puteri să in- 
tervină în Turcia spre a pacifica Albania și Macedonia. Presa 
austriacă spune că nu ar fi vorba de o intervenţie militară ci 
numai de una diplomatică. 

Propunerea Contelui Berchtold e viu discutată pretutin- 
deni, însă Franţa si Rusia ca şi Turcia, de altfel, nu o primesc 
favorabil. 

Diplomaţia europeană simte că un ceas grav se apropie. 
Italia, cu agresiunea ei în contra Turciei, a pus focul la pul- 
bere și acum toate statele balcanice încep să se miște. De alt- 
fel, ioate aceste State se prgăteau de ani de zile spre a sări 
asupra Turciei. Rusia era la spatele lor. 

— Războiul balcanic începe. 

Mai întâi dă semnalul Muntenegrul. Familia regală a 
Muntenegrului fiind înrudită cu familia regală italiană face 
o demonstraţie împotriva Turciei, mobilizând puţinele ei forțe 
şi amenință să intervie în Albania. 

Apoi este Bulgaria. In Bulgaria fierberea începe să creas- 
că. Guvernul bulgar, sub cuvânt că face manevre de toamnă, 
concentrează dela începutul lui Septembrie, 50.000 oameni 
lângă Şumla. Această concentrare de forțe provoacă mare 
neliniște pretutindeni, dar mai cu seamă în România. O 
parte a presei începe să semnaleze pericolul bulgar; unele 
ziare vorbesc chiar de posibilitatea unei interveniri militare 
a României în conflict. 

Regele Carol, presimțind că situaţia poate deveni gravă, 
din ceas în ceas şi înarmat cu informaţiile pe care le are din 
străinătate, chiamă pe Maiorescu și repetă dorința ca par- 
tidul conservator să fie reîntregit. Maiorescu ajunsese a- 
proape la înțelegere cu Take Ionescu; toată grija o avea nu- 
mai din partea lui Carp și a lui Filipescu, cari se împotri- 
veau. Grija cea mare era ca Take Ionescu să nu încalece par- 
tidul conservator. 

Regele exprimă dorința să vadă pe Filipescu. Filipescu 
are audienţă la Sinaia și acolo Carol I face apel la patriotis- 
mul său, de toți recunoscut, spunându-i că, în faţa gravelor 
împrejurări în care sar putea găsi ţara cât de curând, fier 

care trebue să facă jertfe și abnegaţie. Faţă de stăruința re- 
gelui, Filipescu cedează. 

— Manevrele bulgare, destinate a se desfășura în regiu- 
hea Şumlei, neliniștesc cercurile noastre politice. Cum e uşor 
de înțeles că aceste manevre sunt numai un pretext, dar sunt 
în realitate o ameninţare în contra Turciei, guvernul român, 
după cererea regelui, hotărăște manevre în Dobrogea. 

De îndată ce trupele bulgare s'au concentrat lângă ce- 
tatea Şumla în număr de vreo 50.000 oameni, regimentele 
românești încep să fie trimise din toate părțile către Do- 
brogea. 

— In timpul acesta procesul între primăria Capitalei și 
noua societate a tramvaielor comunale continuă. Avocatul 
primăriei, Nicolae Fleva, cere Curţei de casaţie să strămute, 
pentru motiv de suspiciune, procesul, dela Curtea de apel din 
București, la o altă Curte. In ziua judecăței apare în instanţă 
primul președinte Bagdat pentru ca să prezideze el însuși. 
Avocatul primăriei cere ca, Bagdat să fie recuzat, deoarece 
s'a rostit în acest proces dând dreptate societăţii tramvaelor. 
Curtea, cu 5 voturi contra 4, respinge acuzarea. Cu aceiaşi 
majoritate respinge şi strămutarea procesului. 

Când sa judecat recuzarea, unul dintre consilieri a spus 
primului preşedinte: 

— Rău a făcut Fleva că te-a recuzat, dar rău ai făcut şi 
d-ta că ai intrat să judeci. Eu am respins recuzarea numai 
din deferenţă pentru primul președinte. 

Consilierul Flaișlain s'a recuzat singur numai fiindcă 
poseda o singură acțiune a societăţii tramvaelor. 

— Situaţia externă devine gravă. 

Manevrele armatei române, care trebuiau să se facă în 
Dobrogea, sunt deodată contramandate. Bulgaria, care vede 
în aceste manevre o amenințare directă, face urgente demer- 
suri la București. In acelaș timp intervine și Rusia, care nu 
vede cu ochi buni gestul României. 

Față de aceste intervenţii și presiuni în ziua de 15 Sep- 
tembrie manevrele dobrogene sunt contramandate sub cu- 
vânt că apele Dunărei venind prea mari nu s'ar mai putea 
executa tema trecerei Dunărei. Manevrele se vor executa to- 
tuş între București și Predeal. 

In legătură cu aceste manevre un incident dureros a- 
runcă jalea în ţară și în special în lagărul trupelor concen 
trate. Şalupa „Trotuș“ se scufundă pe Dunăre, în noaptea de 
16 Septembrie, fiind lovită de către vaporul unguresc de pa- 
sageri „Szecheny Istvan“. 

Șalupa mergea cu luminile stinse, când deodată a fost 
lovită la mijloc de către vaporul unguresc. Șalupa se întorcea 
de la Hârşova cu aprovizionare și ofițerii batalionului de pio- 
neri Au pierit în valuri unii din cei mai buni ofițeri specia- 
lişti ai noştri, anume : colonelul Stoenescu Lascăr, maiorul 

Grigoratie Gheorghe, căpitanii Băncilă Ștefan, Popescu A- 
nastase, Niculescu P. Ioan, medicul locotenent Zlătescu, sub- 
locot. chemat timporal, Călinescu Ioan şi sub-locot. în rezer- 
vă Vartan I. inginer, medicul sub-locot. Paianu și 8 soldaţi. 
Au fost salvaţi: locot. Petrescu Anastase, sub-locot. Iacova- 
che N., plutonierii Sava Gh. și Gaicu Nicolae, plutonierul pi- 
lot Simon Eftimie și sergentul Herescu Nicolae. 

Pierderea pentru armata română a fost foarte simți- 
toare. 

— Deodată, la 17 Septembrie, isbucnește bomba : Bulga- 
ria a decretat mobilizarea generală, iar la Sofia a fost procla- 
mată starea de asediu. 

Cercurile politice în București sunt dezorientate. De şi 
se cunoștea că situaţia e plină de îngrijorări, totuși nimeni nu 
se aştepta la o atât de repede isbucnire a focului. Telegramele 
sosite în București în cursul nopței anunţă că Bulgaria, Ser- 
bia, Grecia și Muntenegrul vor adresa, în acelaș timp un ul- 
timatum 'Turciei. Ultimatu-mul, impune reformele și condi- 
tiile de împăcare a Macedoniei. 

Legaţiunea bulgară din București publică următorul co- 
municat: „Mobilizarea generală a armatei bulgare fiind de- 
cretată supușii bulgari din rezerva armatei bulgare precum și 
tinerii de 19 ani împliniţi, sunt invitați a pleca imediat în 
Bulgaria“. 

Lepaţiunea Serbiei chiamă de asemenea pe toți supușii 
sârbi să plece de îndată în patrie și să se prezinte la garni- 
zoanele respective. 

La Turtucaia, unde locuesc mulţi supuși ai Bulgariei, or- 
dinul de mobilizare e primit cu entuziasm iar cartierul tur- 
cesc e devastat. 

Mobilizarea este decretată şi în Serbia. O telegramă din 
cursul nopței anunţă că şi la Atena s'a declarat mobilizarea. 

In ziua de 18 Septembrie, la ora 8 dimineața, consiliul de | 
miniştrii al Turciei se întrunește și, față de mobilizarea ge- 
nerală a statelor creștine din Balcani, ordonă, la rândul său, 
mobilizarea generală a armatei turceşti. 

Toate aceste știri sosesc una după alta în București, un- 
de măresc agitația. Telegramele anunţă că Rusia a concen- 
trat la graniță 2 corpuri de armată, — apoi Austria a mobi- 
lizat corpurile 12 şi 17 trimiţându-le la graniţa Serbiei. 

La 20 Septembrie ziarele bucureștene publică telegrama 
care spune că întâia ciocnire s'a produs între Turci și Sârbi. 
La miezul nopţei 300 soldați turci au trecut graniţa Serbiei 
între Bocşa și Frania ; o luptă crâncenă s'a încins cu soldaţii 
sârbi. Turcii, spunea o telegramă din Viena, au avut 30 morţi 
şi un număr de răniţi, iar sârbii 8 morţi şi 18 răniţi. 

Deşi diplomaţii fac încă sforţări disperate ca să mențţie 
pacea, totuș în unele cercuri politice bine informate, se asigu- 
ră că războiul va izbucni cât de curând. 

Fierberea crește la București din cauza numeroaselor te- 
legrame de senzație sosite din Berlin. Una din aceste telegra- 
me anunţă că la bursa berlineză s'a svonit că România va 
primi un mandat de intervenire în conflictul din Balcani spre 
a înlătura războiul. Altă telegramă vesteşte că ziarul „Lokal- 
Anzeiger“ scrie cum că România a promis Turciei să-i vie în 
ajutor cu armele în caz când va fi atacată. 

La 22 Septembrie o telegramă din Paris anunţă că tru- 
pele bulgare au trecut graniţa și au năvălit pe teritoriul tur- 
cesc. 

Faţă cu această știre și cu toate informaţiile grave veni- 
te din afară în ultimile 24 de ore, Consiliul de miniştri este 
convocat la Sinaia sub președinția Regelui. Regele Carol spu- 
ne că războiul poate fi privit ca și început, de aceea cere lui 
Maiorescu să realizeze cât de repede concentrarea conserva- 
toare cu Take Ionescu. 


Ziarele publică cum că concentrarea conservatoare este 
un fapt ca și îndeplinit, unele din ele — în special cele în le- 
gătură cu Take Ionescu, — afirmă că noul guvern va fi pre- 
zidat de către Petre Carp cu Take Ionescu la ministerul de 
interne. Toate știrile din cele mai autorizate izvoare, spun 
că concentrarea, se va face sub președinția lui Carp. 


Pe când tratativele urmează și se așteaptă constituirea 
noului guvern, Muntenegrul este primul Stat balcanic care 
declară război Turciei. 

Fapt demn de notat pentru filozofia Istoriei: Muntene- 
grul este întâiul Stat care declară războiul şi aprinde fo- 
cul în Balcani dar dintre statele balcanice tot Muntenegrul 
„este acela care, la sfârșitul marei conflagrațiuni europene, își 
pierde independența. 

La 25 Septembrie, Muntenegrul declară războiul, iar 
trupele muntenegrene trec imediat granița. La Berana se 
dă întâia luptă : telegramele din Constantinopol anunţă că 
muntenegrenii au fost respinși cu pierderi mari. 


— Pe când Capitala e în fierbere din cauza edițiilor zia- 
relor ce apar neîncetat cu știri din cele mai neliniştitoare. 
înaintea Curţei de Apel, secţia II-a se înfățișează procesul co- 
munei București cu Societatea tramvaelor. Un nou advocat 
al comunei este Matei Cantacuzino, profesor la facultatea de 
drept din Iași și unul dintre cei mai apreciaţi juriști. 

După deschiderea ședinței, avocaţii Comunei recuză pe 
doi dintre judecători, pe d-nii D. Dobrescu şi Ştefan Urlă- 
teanu, dar Curtea respinge recuzarea. Atunci Matei Canta- 
cuzino, în numele său și al celorlalți avocaţi ai Comunei: 
d-nii Nicolae Fleva, Petre Missir şi Rosenthal, depune decla- 
raţia că, de oarece recuzarea a fost respinsă, ei se retrag 
din instanţă și refuză să mai apere Comuna. 

Curtea respinge opoziţia Comunei și o condamnă la 200 

iei cheltueli de judecată către Societatea tramvaelor. Cu 
acest act s'a încheiat chestia tramvaelor. 

— Face senzație o telegramă a Reginei Elisabeta trimisă 
senatorului francez d'Estournelles de Constant. Când Munte- 
negrul a declarat război Turciei, d'Estoumelles de Constant, 
un mare apostol al păcei, a trimis regelui Nikita al Munte- 
negrului o scrisoare prin care protesta împotriva declarării 
războiului. Regina Elisabeta, care cunoștea bine pe senatorul 
francez, i-a trimis atunci următoarea telegramă : 

„Intreaga lume morală şi justă vă va invidia pentru cu- 
rajul bărbătesc despre care daţi o dovadă strălucită în scri- 
soarea d-voastră, concepută în termeni atât de potriviţi. 

Vă felicit pentru această dovadă despre  mărinimia 
d-voastră sufletească“. 

CARMEN SYLVA 


— Ştirile neliniștitoare se succed din oră în oră. Cu ti- 
tluri mari cari anunţă că Bulgaria ne provoacă, ziarele spun 
că vaporul românesc „Principesa Maria“ a fost percheziţio- 
nat și reţinut de Bulgari în portul Varna. Emoţia e mare la 
București și în toată ţara. Faţă cu fierberea care crește și 
temându-se de o explozie publică, ministrul nostru de externe 
trimite la Sofia următoarea notă: 

„Guvernul a fost înștiințat de serviciul martim, că vapo- 
rul „Principesa Maria“ a fost oprit de a părăsi Varna de către 
autorităţile bulgare. 

Guvernul a dat imediat instrucţiuni legaţiunei române 
la Sofia să ceară absolută libertate a vaselor, protestând con- 
tra acestui fapt contrar tutulor regulelor internaţionale“. 

Ziarele oficioase din București scriu că bulgarii, aflână 
că pe vaporul românesc s'ar fi refugiat un număr de turci din 
Varna, oprise vasul care, însă, în urma intervenţiei guver- 
nului român, a fost liberat să plece. 

In ţară sentimentul public crește împotriva Bulgariei, 
așa că mare parte a opiniei publice începe să ceară o inter- 
venție militară în Bulgaria. 

La 4 Octombrie toate Statele balcanice declară război 
Turciei. 

Țarul Ferdinand al Bulgariei adresează un manifest po- 
porului bulgar în care amintește cum că Bulgaria a fost 
odată sub protecţia Rușilor. Iată fraza din manifest : 

„Tari pe aceste simpatii, valoroșii soldaţi bulgari să-și 
aducă aminte de actele eroice ale părinţilor și strămoșilor 
lor și de vitejia protectorilor lor, liberatorii ruși, și să zboare 
din victorie în victorie“. 

La București face o foarte urîtă impresie actul de in- 
gratitudine al ţarului bulgar. Pomenind de protectoratul ru- 
sesc şi de luptele rușilor pentru liberarea Bulgariei, nu are 
nici un cuvânt pentru armata română care la Plevna şi-a 

vărsat sângele pentru liberarea Bulgariei cât și pentru sal- 
varea prestigiului armatei rusești. 

Această dovadă de neprietenie mărește, încă, sentimen- 
tul ostil al Românilor cari simt ce i-ar aștepta din partea 
unei Bulgarii mai puternice. 

— Izbucnirea războiului general în Balcani grăbeşte con- 
centrarea conservatoare. 

Take Ionescu, între alte condițiuni puse, prezintă, şi pe 
aceea că Petre Carp să facă declaraţii care să permită re- 
luarea bunelor raporturi cu partidul liberal. Se cerea deci 
lui Carp retractări care ar fi fost egale cu scuzele, dar Carp 
n'a putut primi această umilință. Din această cauză concen- 
trarea a întâmpinat mari greutăți. 

Dacă concentrarea ar fi reușit după condiţia pusă de 
Take Ionescu, noul minister trebuia să fie prezidat de Carp, 
dar fiindcă Petre Carp a refuzat să se retracteze, în cele din 
urmă tot Titu Maiorescu a luat președinția. 

Conservatorii și junimiștii fac mari stăruințe pe lângă 
Carp, ca să mai lase din intransigență, dar Carp rămâne ne- 
zguduit şi pierde astfel situaţia din mână. In curând va tre- 
bui să piardă și şefia partidului. In adevăr, văzând că pă- 
rerile sale nu pot triumfa, Petre Carp se demite dela șefia 
partidului conservator și trimite ziarelor partidului textul 
demisiei sale. 

Zăpăceala este generală în partid. 

Theodor Rosetti, ministrul de finanțe, spre a grăbi so- 
luţionarea crizei, demisionează din guvern, pe de altă parte 
Nicu Filipescu se declară ostil concentrărei fără Petre Carp. 

Criza șefiei din partidul conservator complică situaţia. 
Văzând că nu se poate realiza concentrarea, se ventilează. 
ideea unui cabinet liberal, zvon care pune exasperare în 
rândurile conservatoare. 

Intransigenţa lui Carp și faptul că majoritatea parti- 
dului e solidară cu el, contribue ca sorții concentrărei să 
scadă. Situaţia se arată încă și mai turbure când ziarul „La 
Roumanie“ organ al lui Take Ionescu, publică următorul 
comunicat : 

„Publicul, primind cu prea multă ușurință toate știrile 
ce i se dau, ne vedem nevoiţi a-l preveni, cu privire la cele 
relative la încercările unei înțelegeri între partidul conser- 
vator-democrat și partidul conservator. 

Dificultăţile pe care le întâmpină aceste încercări sunt 
astfel că, în acest moment, e mai probabil că nimic nu va 
putea izbuti“. 

Ziarele lui Take Ionescu anunțau, în acelaș timp, că 
regimul conservator va trebui să plece şi că Ionel Brătianu 
va fi chemat să formeze guvernul. 

Dar în partidul conservator fierberea e mare. Se anunţă 
că, dacă regele va acorda lui Brătianu misiunea de a forma 


www.dacoromanica.ro 


— 85 — 


cabinetul, conservatorii se vor deda la mari agitațiuni, nu 
vor intra în parlament și vor scoborî în stradă. La extre- 
mitate vor putea admite un minister sub preşedinţia lui Emil 
Costinescu. Insă un minister Brătianu niciodată. 

Concentrarea conservatoare e părăsită definitiv. Refu- 
zul lui Petre Carp de a o patrona și demisia sa dela șefia par- 
tidului conservator, au omorît reîntregirea partidului. Acum 
e prezentată altă formulă care să zădărnicească venirea unui 
guvern liberal. Se propune un guvern de colaborare între 
conservatori și conservatorii democrați sub președinția lui 
Titu Maiorescu. 

Colaborarea reușește. Ministerul este astfel compus: 
Titu Maiorescu, președinte și externe; Take Ionescu, interne; 
Al. Marghiloman, finanţe; Nicu Filipescu, domeniile; C. Di- 
sescu, instrucţia; Al. Bădărău, lucrările publice; M. Canta- 
cuzino, justiția; N. Xenopol, industria; generalul Hârjeu, 
războiul. 

Condiţiile colaborărei sunt: 

Cele două partide vor desemna un număr egal de candi- 
daţi pentru Cameră șiSenat și un număr egal de prefecţi. 

Gheorghe Cantacuzino va fi preşedinte al Senatului și 
C. Cantacuzino-Pașcanu președinte al Camerei. 

Prefect ai Poliţiei Kneazul D. Moruzi. La primărie, până 
Ja rezolvirea definitivă a chestiei tramvaelor, va veni Doc- 
torul C. Istrati, după aceea va fi primar Grigore Can- 
tacuzino. 

Parlamentul va fi imediat dizolvat, pentru ca alegerile 
să se poată face în termenul cel mai scurt prevăzut de Con- 
stituţie, adică trei săptămâni. 

Dar și asupra acestei combinaţii au fost dificultăţi de- 
oarece Nicu Filipescu cerea ca să aibă ministerul de război 
dar s'a împotrivit Take Ionescu care a cerut ca ministrul 
de război să fie un general în activitate desemnat de rege. 

Această combinaţie consfințea, prin urmare, existența 
celui d'al treilea partid pe care regele Carol l-a admis cu 
cea mai mare părere de rău. 

Imediat după constituirea noului guvern, regele invită 
la Sinaia pe Petre Carp. Voind să vorbească despre politica 
internă. Petre Carp a răspuns regelui că această politică 
nu-l mai interesează de loc și este cu totul hotărît să nu se 
mai ocupe de ea. 

Carp e cu totul ostil noului minister. Ceea ce-l amărăște 
mai ales e faptul că Alexandru Marghiloman, pe care-l so- 
cotea devotat lui, pe care-l pregătea ca să-i fie moștenitor 
politic, l-a părăsit și a intrat în guvern împotriva dorin- 
tei sale. 

Marghiloman, care stârnise chestia tramvaelor, Marghi- 
loman, care pricinuise căderea cabinetului Carp, Marghilo- 
man, pe care Carp nu a voit să-l dezaprobe și să-l debarce, 

cu toate stăruințele făcute pe lângă el, Marghiloman pentru 
care Carp a pierdut şi guvernul și situaţia, revenea la pu- 
tere, fără a ţine seamă că șeful său rămânea pe dinafară. 
Pe Carp această decepţie l-a durut mai mult decât celelalte 
înfrângeri politice. 


Camerele sunt dizolvate imediat. Alegerile sunt fixate de 
la 8 la 18 Noembrie. Noul parlament se va deschide la 26 
Noembrie. 


x 


Alexandru Davila este numit director general al Tea- 
trelor, Nicolae Cosăcescu este numit director general al 
Poştelor şi Telegrafelor, dr. Mina Minovici e numit direc- 
tor general al Serviciului sanitar. Comisiunea interimară a 
Comunei București e compusă din: dr. C. Istrati președinte, 
iar membri Mircea Poenaru-Bordea, N. Lahovari, Virgil 
Voreas, dr. Mendonide. 

Colaborarea s'a făcut în cele mai triste condițiuni. Petre 
Carp, șeful partidului, nu şi-a dat agrementul, a rămas cu 
hotărîre protivnic, n'a recunoscut actul îndeplinit şi nici n'a 
voit să calce nici o singură dată în noul parlament. 

Nicu Filipescu. silit de vrieteni, de rege si de Maio- 
rescu, a primit să intre în minister însă în sufletul său a ră- 
mas duşman lui Take Ionescu, pe care la o întrunire pu- 
blică din Craiova îl poreclise: „Șloim cu aere de Cesar“. 

L-am văzut în ziua când a depus jurământul şi era fu- 
rios în contra lui însuşi fiindcă primise un portofoliu. 

L'am aşteptat în redacţia ziarului „Epoca“ din str. Aca- 
demiei să se întoarcă dela Palat. Pe la orele T intră ca o fur- 
tună pe ușă, îmbrăcat în frac şi cu decoraţii pe piept. Jurase. 

Cum l-am văzut am început să-l zeflemisesc. 

— Aşa da, înțeleg şi eu. La Cameră are să-ţi stea de mi- 
nune între Bădărău şi Xenopol ! 

Vorbele acestea aveau rostul lor. Dacă cititorii își mai 
aduc aminte ce au citit mai de mult, n'au uitat, firește, că. 
cu mulți ani mai înainte, Filipescu, dimpreună cu prietenul 
său Alecu Bals, au intrat în casa lui Xenopol, l-au insultat 
şi lovit. Mai târziu în Cameră, A. Bădărău fiind ministru de 
Justiţie în cabinetul Cantacuzino, Filipescu l-a insultat în 
şedinţa Camerei, numindu-l: bandit. 

La vorbele mele Filipescu se face roșu ca racul, ochii i se 
bolboşează şi 'mi răspunde. 

— Când ne vom prezenta în faţa Camerei, te rog să 
mă interpelezi şi să mă întrebi pentru ce stau între Bădărău 
şi Xenopol, iar eu am să-ți răspund că ceeace am făcut e o 
porcărie. 

Filipescu nu spunea o vorbă goală, nu erea o bravadă, 
Yilipescu era în stare să răspundă astfel. 

In realitate trei sierturi din partidul conservator erau 
nemulțumite de colaborare. 

Costică Arion, până ieri ministru al instrucției, era ne- 
mângâiat că a rămas pe din afară. L-am văzut a doua zi 
după consiituirea cabinetului de colaborare ; era cu totul 
ostil combinației. Ultimul său act ca ministru fusese inau- 
gurarea palatului Sinodal în curtea bisericei Antim. 

De cum a intrat în guvern la 1910 avusese pe braţe scan- 
dalul bisericesc Safirin-Atanase. Văzându-l așa de amărit 
îi spui: 

— Domnule Arion, popii ăștia nu ţi-au purtat noroc. De 
altfel ești în regulă cu religia creștină. 

— Da de cemi spui asta ? 

— Negreșit, ne naștem cu popa la botez şi murim cu 
popa la cap. 

— Cu o singură deosebire, îmi spune el: eu n'am mu- 
rit încă. 

Pentru nenorocul lui, Costică Arion a mai fost o dată 
ministru în Cabinetul Marghiloman, sub ocupaţia germană. 

— O telegramă din New-York anunţă că după o luptă 
electorală crâncenă, a fost ales preşedinte al Statelor-Unite 
Woodrow Wilson. Acest om, reales președinte a doua oară 
în 1915, trebuia să joace un rol, de frunte în marele războiu 
mondial, să alerge cu toate forțele ţărei sale în contra Ger- 
maniei și să lase în Istorie un nume nepieritor. Liga Naţiu- 
nilor este opera concepţiei sale. 


* 


— La teatrul Naţional o premieră din literatură ro- 
mâneasca. 

La 1912, piesele originale românești nu aveau încă drep- 
tul de cetate întreg. Repertoriul era compus în mare majo- 
nitate din piese traduse din toate literaturile străine, rare 
ori câte o piesă românească apărea pe scenă, de cele mai 
multe ori cu un succes mediocru. 

Un număr de scriitori încep lupta. Pe de o parte piesele 
originale se înmulțesc, pe de altă parte o campanie hotărită 
se face pentru ca, Teatrul Naţional, cel puţin, să fie o scenă 
națională, în tot înţelesul cuvântului. Unul dintre acei, carı 
au luptat mai hotărît pentru această cucerire a fost fratele 
meu Ion Bacalbașa, fost până în luna din urmă director ge- 
neral al Teatrului Naţional din București. 

Pe la sfârșitul lui Octombrie se joacă o premieră origi- 
nală „Visul lui Ali“, poemă fantastică în 8 icoane și în ver- 
suri de Mircea Demetriad. 

Această piesă, — o feerie, — n'a avut un prea mare suc- 
ces. Luat din lumea orientală şi a basmelor din „O mie și 
una de nopţi“, subiectul wa interesat, deşi piesa era frumos 
versificată și cu oarecare fast pusă în scenă. 

ı Mircea Demetriad era fiul unui bun actor Costache De- 
metriad. In colaborare cu fratele meu Ion mai scrisese o 
piesă luată tot din lumea orientului mai apropiat: „Fraţii 
Asan“. 

Teatrul Naţional se găsea atunci în epoca încercărilor 
sfiicioase, spre a păşi dela regimul pieselor traduse la epoca 
pieselor originale. 

— In timpul acesta rezultatul războiului balcanic începe 
să se afirme. Turcii, bătuţi pretutindeni, bătuţi de bulgari 
într'o serie de bătălii și definitiv în marea bătălie dela Lule 
Burgas, bătuţi de sârbi în marea bătălie dela Cumanova, bă- 
tuţi de muntenegreni și de greci, cari ocupă Salonicul, se 
retrag în dosul liniilor dela Ceatalgea, după ce au pierdut 
Adrianopolul. 

In București atât lumea politică cât şi marele public, 
încep să fie neliniștiţi, marile izbânzi, ale bulgarilor mai ales, 
provoacă îngrijorări, așa că în presă apar semnele acestei 
stări de spirit. 

Temerea generală este că o Bulgarie mare va revendica 
Dobrogea, iar Dobrogea, lipsită cu totul de o graniță stra- 
tegică, va fi cu ușurință invadată şi cucerită de bulgari. 

— O nouă catastrofă pe Dunăre emoționează cu drept 
cuvânt publicul din București. Şalupa „Teleorman“ a trupei 
de grăniceri s'a scufundat pornind spre Ostrov cu 40 grăni- 
ceri, spre a schimba garnizoana din acel punct. Sau înecat 
45 oameni. Vasul s'a înecat la 150 metri de mal și la distanţa 
de 300 metri de podul dela Cernavoda. Apa era acolo adâncă 
de 8 metri. 

— In ţară și în București sunt două preocupări mari: 
războiul balcanic și alegerile. Suntem în plină perioadă e- 
lectorală. 

rupele bulgare victorioase au ajuns la Ceatalgea, însă 
aci sunt oprite, nu atât de armata turcă, cât de diplomaţie. 
Marile Puteri intervin. 

Visul ţarului bulgar Ferdinand, este să intre victorios 
în Constantinopol și să fie uns ţar al Bulgariei mari în ca- 
tedrala Sfintei Sofii, dar Rusia nu poate primi acest dezno- 
dământ. De şi a încurajat și a ajutat statele balcanice ca 
să înfrângă Turcia, Marea Rusie nu poate admite, ca cel 
dintâi suveran creștin care să pună piciorul în Constanti- 
nopolul cucerit dela turci după patru secole şi jumătate, să 
fie un mic prinț bulgar. 

Şi Rusia avea visul ei, Rusia, care de două secole luptă 
pentru dezrobirea popoarelor creștine, n'a făcut toate aceste 
jertfe decât spre a se apropia de Constantinopol. Un Tar al 
Tus' si trebuia să intre cel dintâi în capitala fostului Bizanţ 
şi să primească unsoarea în biserica Sfintei Sofii. De aceea 
diplomaţia rusă pune piciorul în, prag și interzice lui Fer- 
dinand de a trece mai departe de Ceatalgea. 

De acum în colo va începe, pe de-o parte jocul nesfârșit 
al diplomaților, pe de altă parte curtea neîncetată pe care 
o va foce Rusia României. 


Intâiul act semnifcativ este bastonul de mareșal pe care 
"Tarul îl trimite Regelui Carol. Faptul că acest baston a fost 
adus de către Marele Duce Nicolae, unchiul Yarului, adaogă 
la importanţa și semnificaţia actului. Văzând aerele de gran- 
doare ale Regelui bulgar, Rusia vrea să-l micșoreze și să-l 
intimideze prin toate manifestările de simpatie făcute Ro- 
mâniei. Perfidia diplomaţiei rusești nu are, însă, influenţă 
asupra Regelui Carol, ai cărei ochi şi al căruia suflet sunt 
aţintiţi asupra Berlinului. 


' = 


Pe când Europa fierbe de griji și de nedumeriri, pe când 
în unele ziare apar articole care poartă titlul: „Pericolul unui 
război european“, în București campania electorală este 
în toi. 


Ministerul de colaborare merge foarte greu, între con- 
servatori şi takiști nu este nici o simpatie, cele două partide 
în colaborare stau alături ca doi câini dușmani cari își arată 
tot timpul colții. 

Petre Carp, rămas pe din afară, nici nu vrea să audă de 
candidatură și stă retras sub cortul său. De fapt el nu mai 
e șeful partidului, fiindcă nu mai are nici o acţiune asupra, 
lui. Această situaţie îl umilește și îl îndârjește împotriva, a- 
celor partizani cari i-au creat această umilință. 


Campania electorală e fără violențe, dar duşmănoasă. 
Intre liberali şi takiști e dulce, ostilitatea e mai mare între 
conservatori și takiști cari în multe judeţe se sapă. 


Candidaturile au fost împărţite pe din două: Liberali- 
lor, după stăruinţele lui Take Ionescu, li s'au acordat un nu- 
măr de locuri în Cameră şi în Senat, ceeace nu i-a împie- 
dicat să candideze deosebit în toată ţara. In unele județe 
unii takiști au votat pentru candidaţii liberali în contra con- 
servatorilor, astfel că la urmă au intrat în Cameră mai mulţi 
partizani ai lui Take Ionescu decât conservatori. 


Filipescu, care este ţinut în curent cu tot ce se petrece, 
spumegă. 

Ziarul „Adevărul“, care se inspiră dela Take Ionescu, 
anunţă că Filipescu e cu totul nemulțumit de situaţie şi că 
va ieși în curând din minister spre a lăsa locul lui C. C. 
Arion, 


A doua zi „Epoca“, organul lui Filipescu relevă știrea 
şi nu contestă. „Epoca“ spune, că Filipescu a intrat numai 
provizoriu în guvern, că a intrat spre a face hatârul lui Ma- 
iorescu și că nu va rămâne decât atât timp cât Maiorescu 
îl va, sili să stea. 


www.dacoromanica.ro 


— 90 — 


Bineînţeles frecăturile dintre cele două fracțiuni cresc. 

Intr'o zi, intru în cabinetul de lucru acasă la Filipescu. 
Il găsesc roșu la față, surescitat. In cameră mai era și doc- 
torul Giani. Filipescu cum mă vede îmi întinde un petec de 
hârtie şi-mi spune: 

Citește ! 

Era o telegramă pe care o trimetea la Tg.-Jiu unui domn 
Stolojan, dacă nu mă înșel, care răsturnase comitetul parti- 
dului conservator din Gorj, prezidat de Grigore Săftoiu, luase 
cu asalt localul clubului și se instalase în locul său cu alt 
comitet. In urmă noul comitet a trimis lui Filipescu o tele- 
gramă prin care îi anunța evenimentul și-l asigura de tot 
devotamentul membrilor care-l compuneau. 

„Filipescu a sărit în sus. Pe de-o parte Săftoiu era agrea- 
tul său, pe de altă parte era informat că oamenii din noul 
comitet lucrau în contra candidatului susținut de el la co- 
legiul al treilea, d. Hortopanu. Imediat, fără multă gândire, 
a scris telegrama pe peticul de hârtie pe care mi l-a pus în 
mână. 

Telegrama suna cam astfel. Rândul întâi însă, este au- 
tentic : 


„Domnului Stolojan (?) 


„Sunteţi nişte caraghioşi ! Nu vă dau voie să înlocuiţi 
comitetul prezidat de Grigore Săftoiu, etc. 


Semnat : Nicolae Filipescu 


Am citit și am râs. 

— De ce râzi, mă întrebă ? 

— Bineînţeles mwai să trimiţi această telegramă deschis! 

— Da de ce nu? Da de ce nu?... Şi se uita furios şi vânăt 
la mine. 

Am înţeles că e de prisos să mai stărui. Cine putea con- 
cepe ca un ministru să trimeată o telegramă deschisă con- 
cepută în acei termeni injurioșşi ? 

Dar Nicu Filipescu era unic în felul său. 

Alegerile colegiului I pentru Cameră dau următorul re- 
zultat : 32 conservatori, 25 democrați și 17 liberali. 

In multe judeţe trageri pe sfoară și conservatorii bătuți 
de liberali. La București sunt aleși d-nii M. Antonescu și 
Barbu Păltineanu, takiști; I. Mitilineu şi Virgil Arion con- 
servatori. Iar d. C. Hiotu al 3-lea candidat conservator cade 
în balotaj cu candidatul independent Ionel Pake Protopo- 
pescu, pentru ca la al doilea scrutin să cadă definitiv. 

La colegiul al 2-lea sunt aleși 38 democrați, 13 conser- 
vatori şi 12 liberali. 

In Capitală sunt aleși N. Fleva independent, apoi I. Th. 
Florescu, Victor Ionescu, D. Comşa, Emil Socec și G. Stroes- 

cu takiști, Constantin Bacalbaşa, N. Lahovari şi Gheorghe 
Deşliu conservatori. 

In aceste alegeri Nicolae Iorga a fost ales ca națio- 
nalist la Prahova, iar A. C. Cuza a căzut la Iaşi. 

La colegiul al 3-lea, au fost aleși 20 democraţi-takiști, 
16 conservatori și 3 liberali. La acest colegiu în Covurlui a 
fost ales şi un ziarist, Timoleon Pizani, directorul ,Epo- 
cei“ care a bătut pe Nicolae Iorga cu 880 voturi contra 465. 

Afară de balotagii, noua Cameră cuprindea 84 takiști, 
62 conservatori şi 35 liberali. 

La colegiul I de Senat aleşi 24 takiști, 22 conservatori 
şi 17 liberali. La Bucureşti sunt aleşi Titu Maiorescu și dr. 
C. Istrati, 

La colegiul al 2-lea de Senat: 26 conservatori, 16 demo- 
craţi și 7 liberali: In total în Senat: 45 conservatori, 40 de- 
mocraţi şi 24 liberali. 

— Emoţiunea crește în Bucureşti fiindcă se anunță 
două vizite: de o parte generalul de Hotzendorf, şeful statu- 
lui major al armatei austriace, de altă parte d. Danef, pre- 
ședintele Camerei bulgare. 

Generalul austriac este primit de regele Carol într'o 
audiență care durează 2 ore. Cu acest prilej remite Regelui 
o scrisoare autografă a împăratului Frantz Iosef. 

Generalul a depus cărți de vizită la toţi miniștrii, la şe- 
ful statului major, general Averescu și la comandantul cor- 
pului 2 de armată general Crăiniceanu. Seara i s'a dat un 
prânz intim în casa primului ministru Titu Maiorescu. 

Bineînţeles toate zvonurile de senzaţie sunt puse în cir- 
culație; se vorbește despre intrarea Austriei în luptă, se vor- 
beşte despre cooperarea României cu armele. Ceeace este însă 
sigur e că România a ajuns acum arbitrul situaţiei și că în 
curând își va spune cuvântul. 

Cercurile politice care înţeleg situația, împing la agita- 
tie. Un mare meeting este ţinut la 18 Noembrie în sala Băilor 
Eforiei, organizat de Liga Culturală și de Societatea macedo- 
română. 

Dar, sub presiunea Marilor Puteri, un armistițiu se în- 
cheie între beligeranţi. In condițiile armistiţiului se spune 
că tratativele de pace vor începe la Londra în ziua de 29 
Noembrie. 

— Corpul lui I. L, Caragiale este adus în țară şi depus în 
biserica Sf. Gheorghe Nou. Funerariile au fost foarte impu- 
nătoare, toată intelectualitatea bucureșteană era de faţă, 

Au vorbit în ordinea următoare: 

Take Ionescu din partea guvernului, Barbu Delavran- 
cea din partea generaţiei de scriitori a lui Caragiale; Sado- 
veanu din partea Societăţii scriitorilor români, Mihail Dra- 
gomirescu din partea  Universităţei, Procopiu, în numele 

Sindicatului ziariştilor și din partea comitetului Teatrului 
Naţional din București și Alexandru Davila, directorul Tea- 
trului Naţional. Panglicele au fost ținute de Take Ionescu, 
Barbu Delavrancea, Procopiu și A. Davila. 


— Președintele Camerei bulgare, d. Daneff sosește în 
București. La gara de Nord este primit de către personalul 
legaţiei bulgare. 

Am spus că România e, pentru moment, arbitrul situa- 
țiunei. Pe când toate statele balcanice sunt cu forțele mili- 
tare sleite în urma crâncenului război care a condus deo- 
camdată la armistițiu, România stă cu arma la picior și aş- 
teaptă. D. Daneff este delegatul Bulgariei la conferința de 
pace dela Londra și, înainte de a se duce în Anglia a venit 
la București spre a cunoaște vederile României. Fiindcă Ro- 
mânia a declarat cum că, dacă nu a intervenit cu armele în 
război, asta nu însemnează că va rămâne nepăsătoare la în- 
cheerea păcei. România a făcut chiar cunoscute pretenţiile 
sale, ea cere rectificarea graniţei dobrogene în așa fel ca 
Dobrogea să nu mai fie, — precum era atunci, — la discreţia 
incursiunilor militare ale Bulgariei. 

Tocmai în ziua sosirei d-lui Daneff, ziarele publică in- 
terview-ul ce d-sa a acordat corespondentului la Sofia al ga- 
zetei parisiane „Le Journal“. In ce privește România, d-sa. 
a spus : 

„Plec înainte de toate, la București, unde sper să rezolv 
divergințele dintre România și Bulgaria într'un fel care să 
satisfacă pe vecinii noștri și să nu păgubească nici interesele 
Bulgariei“. 

Vrea să zică erau divergințe, iar d. Daneif le mărturi- 
sea. Care erau aceste divergințe. 

Bulgaria, cu multi ani înainte de izbucnirea războiului 
balcanic, revendica Dobrogea. In Bulgaria se constituise 
chiar o societate numită „Dobrogea“ care agita în sensul a- 
cesta. In Dobrogea societatea avea ramificațiuni și făcând 
propagandă vie printre bulgari, anunţa apropiată ziua, 
când Bulgaria, cu ajutorul Rusiei, va lua României Dobro- 
gea. In cărţile de istorie și de geografie, care erau manualele 
oficiale în școli, Dobrogea figura în limitele statului bulgar. 

Dacă Bulgaria, lipsită de prestigiul unor mari victorii 
militare şi mult mai redusă ca teritorii, era atât de agresivă 
față de România, ce va fi după încheierea păcei care o va 
înălța şi o va mări? Iată întrebarea ce-și punea opinia pu- 
blică la București. Și așa lumea, în mod unanim, cerea rec- 
tificarea, graniţei dobrogene prin alipirea unui teritoriu bul- 
gar, care să dea României o frontieră strategică. Prin urmare, 
d. Daneff venea la București spre a trata cu guvernul român 
asupra acestui punct. Fiindcă Bulgaria, care era dispusă să 

acorde satisfacţii morale și făgădueli, adică „vorbe“, era cu 
totul împotriva cesiunilor teritoriale. 

D. Daneff este, de altfel, primit sărbătorește, un dejun 
îi este imediat oferit în casa ministrului de externe, iar re- 
gele Carol îl primește în audienţă. 

— Petre Carp anunțând cu hotărîre intenţiunea sa de 
a se retrage dela șefia partidului conservator, un număr de 
tineri din partid și alţi intelectuali îi trimit o adresă de oma- 
giu prin care se cere bătrânului bărbat de stat ca să renunțe 
la hotărîrea sa. Intr'o zi, o delegaţiune a tineretului acestuia 
se prezintă acasă la Carp spre a i-o citi. Delegaţiunea e com- 
pusă din următoarele persoane : Victor Baranga, I. Baiules- 
cu. I. F. Dumitrescu, Rudolf Gheorghiu, P. V. Haneş, Gon- 
zalv Ionescu. Gr. Ivănceanu, C. Moroianu, Scarlat Marcu 
(Ploești), G. Stănescu-Delar, ing. Urlăţeanu, Gr. Zisu, Radu 
Smeureanu. 

Dună citirea adresei Carp a răspuns: 

„Vă mulțumesc din suflet pentru măgulitoarea mani- 
festaţie ce mi faceţi, poate prea măgulitoare. Am fost cu con- 
știința împăcată că în totdeauna mi-am făcut datoria şi 
a-şi dori ca sămânţa aruncată de mine, mai de vreme sau 
mai târziu. să prindă şi să producă roade. Doresc ca și 
d-voastră să căutaţi să vă faceţi datoria așa cum am căutat 
să mi-o fac eu. Aceasta ar fi o răsplată pentru mine“. 

Aşa dar nici un cuvânt asupra cestiunilor la ordinea 
zilei, nici un cuvânt asupra hotărirei sale de a demisiona, 
din fruntea partidului conservator, 

— La sfârşitul lunei Noembrie sosește în Bucureşti Marele 
Duce Nicolae Michailovici, unchiul Țarului, care aduce rege- 
lui Carol bastonul de mareșal. Dimpreună cu ducele sosește 
şi o delegaţie a regimentului Vologda, al cărui şef este re- 
gele Carol. 

In țară s'a făcut Marelui Duce o primire regească dar 
strict militară; nici un ministru n'a asistat. Regele Carol, 
îmbrăcat în uniformă de colonel rus, principele Ferdinand 
si principele Carol îmbrăcati la fel, primesc pe Marele Duce. 
O mulţime de generali și alti militari. 

După recepţie şi prezentări, s'a format cortegiul care a 
străbătut orașul până la palatul regal. 

In prima trăsură, regele si Marele Duce. 

In a doua, principii Ferdinand şi Carol. 

In a treia, baronul de Meyendori si Ion Kalinderu. 

Apoi generalul maior principele Bagratin Mukhransky 
cu general Presan; căpitan conte Totleben şi adjutant prin- 
cipe Trubeţkoi. 

Marele Duce a fost găzduit în aripa dreaptă a palatului 
unde fusese găzduit și Impăratul Frantz Iosef. 

Miercuri 25 Noembrie, ziua căderei Plevnei la 1877, a- 

leasă special pentru ceremonie, la ora 10 dimineaţa s'a făcut 
la palatul regal solemnitatea predărei bastonulvi de mare- 
şal. De faţă pe lângă ofițerii români și ruși crau și doi gene- 
rali bulgari, Agura şi Draganoiff, delegaţi ca reprpezentanţi 
ai armatei bulgare. 

Solemnitatea a fost în sala Tronului. 

Marele Duce a rostit o cuvântare prin care a anuntit 
că regele Carol a fost la Plevna comandantul suprem al ar- 
matelor ruso-române care au învins. 

Regele a răspuns mulțumind. 

Sărbătoarea a fost strict militară; dintre civili n'a asistat 
decât Titu Maiorescu, președintele Consiliului de miniștri. 

La ora 11 sa oficiat la Mitropolie un serviciu divin de 
către Mitropolitul Primat asistat de episcopi Nifon a! Dună- 
rei de jos, Teodosie al Romanului și Dionisie al Buzăului. 
Slujba a fost făcută în limbile română și rusă. 

Apoi a fost defilarea trupelor și în urmă recepţia în pa- 
latul Mitropolitan. 

Marele Duce a spus: 

— „Ingăduiţi-mi, Sire, în numele augustului meu stă- 
pâm, să vă înmânez acest baston de mareșal în ziua neuitatei 
sărbători a luării Plevnei, când armatele noastre au mers 
frățeşte pe câmpul de izbândă“. 

Regele Carol a răspuns: „Sunt adânc mișcat de graţi- 
oasa atenţiune a M. S. împăratului, care a binevoit a însăr- 
cina pe Alteța Voastră imperială de a-mi remite bastonul de 
felămareșal al vitezei sale armate, cu prilejul aniversărei a 
35-a dela căderea Plevnei. 

Insemnătatea acestei înalte distincțiuni este şi mai înăl- 
tată prin prezența Alteţei Voastre imperiale însoţită de o 
numeroasă delegaţie de ofițeri, al căror nume îmi deşteaptă 
scumpe amintiri dela războiul din 1877, la care prea iubitui 
Vostru tată a luat o parte atât de strălucită. 

De și au trecut mulţi ani de atunci, n'am uitat uralele 
cu care trupele ruse și române, m'au aclamat în momentul 
întâlnirei mele cu Osman Paşa, lângă podul dela Vid. 

Amintind acest trecut glorios, care a pecetluit confra- 
ternitatea noastră de arme, simt o mare mulțumire sufle- 
tească, de a putea mărturisi sentimentele mele de vie dragoste 
către Augustul Vostru suveran căruia Alteța Voastră impe- 
rială va binevoi a-i transmite expresiunea adâncei mele re- 
cunoştinţe pentru numirea mea ca feldmareșal al armatei 
sale. asigurându-l cât sunt de mândru de această înaltă dis- 
tincţiune, la care armata mea are și ea partea sa însemnată“, 

Inainte de această solemnitate, marele duce a ieşit pe 
jos pe calea Victoriei şi s'a preumblat singur — urmat la dis- 
tanţă de agenţi de poliție, bineînţeles, — a mers pe bulevard 
până la Universitate, apoi s'a înapoiat si a parcurs Calea. 
Victoriei până la Ateneu. A intrat în librăria „Cartea de Aur“ 

şi a cumpărat două cărţi franceze: „Roustan Mamelouk de 
Napoleon“ de Hector Flesschman şi „Le drame de Varenne“ 
de Gustave Lenâtre. 

Seara, s'a dat un mare prânz de gală la palatul regal, în 
onoarea marelui duce. 

Marele-duce a adus regelui Carol, din partea ţarului Ni- 
colae, o scrisoare autografă, al căreia cuprins e următorul: 

„Domnule și Frate, 

„Dorind să aduc omagiu înălțător virtuţei militare a Ma- 
jestăţei Voastre, precum şi să întăresc memoria glorioasei 
confraternităţi de arme a țărilor noastre, atunci când armata 
română sub înalta conducere a Majestăţei Voastre, s'a aco- 
perit de strălucire în neuitatul an 1877, vam numit, la 17 
Septembrie a. c., Mareșal al armatei mele. 

Insărcinând pe prea iubitui meu unchiu, marele-duce 
Nicolae Michailovici, de a vă transmite, în numele meu bas- 
tonul de mareșal, în chiar ziua aniversării memorabile a 
luării Plevnei, îmi place să nădăjjduesc că Majestatea Voa- 
stră va binevoi să vadă în acest act o nouă dovadă a simți- 
mintelor mele neschimbătoare pentru Majestatea Voastră. 

Sunt încredinţat, că prietenia care ne uneşte va con- 
tribui să strângă legăturile de fraternitate, între popoarele 
noastre. 

Făcând urări pentru prosperitatea şi succesul Româ- 
niei, sub înţțeleapta guvernare a Majestății Voastre, o rog să 
primească asigurarea Inaltei stime și neschimbatei afecţiuni 
cu care sunt, Domnule şi frate, al Majestăţei Voastre 


Bun frate, 
NICOLAE 


'Tarskoe-Selo, 23 Noembrie 1912“. 

A treia zi, marele-duce a părăsit capitala. 

De pe urma acestei vizite au rămas câteva ştiri hazlii: 
Lacheul marelui-duce fusese decorat cu „Serviciul credin- 
. cios“ cl. II-a, dar lacheul s'a simţit jignit. 

Regele aflând, l-a decorat cu cl. I-a. 

Tot la fel, căpitanul Ermacoff, care primise în dar un 
ceasornic, s'a simţit jignit. Regele aflând, i-a lăsat ceasor- 
nicul, dar l-a înaintat în gradul decoraţiunii pe care o avea. 

Din citirea scrisorii ţarului şi din cuvântările rostite, de 
regele Carol şi de marele-duce, se pot observa câteva lucruri 
interesante. Aşa, pe când marele-duce a recunoscut regelui 
Carol, că la Plevna a fost comandantul suprem al „armate- 
lor-aliate”, ţarul scrise regelui Carol, că a fost numai înaltul 
comandant al armatei române. 

Apoi atât ţarul cât şi marele-duce spun regelui, că a 
fost numit mareșal în armata rusă, dar regele Carol repetă 
de mai multe ori. că a fost numit feldmareșal. Această de- 
numire germanică, o repetă cu intenţiune sau involuntar, dar 

nu-i mai puțin adevărat că stăruința de-a învederea că a 
fost numit feld-mareşal nu se poate explica altfel decât că 
regele a crezut că, printre toate cuvintele amabile spuse pen- 
tru țarul Rusiei, era un mijloc subțire de a-l înştiiţa că este 
și a rămas german. 

Rusia făcea atunci curte României, fiindcă avea nevoie 
de ea pentru apropiatele planuri ale sale. dar regele Carol 
n'a căzut niciodată în cursă. De și foarte vanitos și simţitor 
la astfel de onoruri, în ce privea politica, sufletul lui era o- 
rientat numai de Berlin. 


— Petre Carp, care a rămas cu totul ostil colaborării şi 
care n'a luat parte la campania electorală — a trimis preşe- 
dintelui Camerei demisiunea sa din reprezentant al colegiu- 
lui I de Vaslui. 

Camera. în urma discursurilor rostite de către Titu Ma- 
iorescu, Take Ionescu și Jean Miclescu, cumnatul lui Petre 
Carp, respinge demisia cu unanimitate, mai puţin votul lui 
Miclescu. 


2 


— La 6 Decembrie a murit Ion Mincu, care a fost un 
mare arhitect. 

Era un artist de originală concepție. 

De pe urma lui au rămas, pe lângă mai multe cavouri 
funerare la cimitirul Bellu, și următoarele edificii: casa La- 
hovary, Palatul administrativ din Galați, Banca Comerțului 
din Craiova, etc. 

El visa să reînvie stilul românesc în realizări de actua- 
litate; el a compus planul noului Palat comunal din Bucu- 
resti, care, însă, nu a putut fi aplicat. 

Ion Mincu a fost unul dintre cei mai distinși elevi ai 
şcoalei de Bele Arte din Paris, a fost președintele Societăţii 
Arhitecţilor. Era de mult foarte bolnav și s'a stins cu încetul. 


x 


— La 11 Decembrie a murit alt fruntaş al țării. Spiru 
Haret, fost ministru de instrucție în cabinetul liberal și pro- 
fesor de matematici la facultatea de ştiinţe din București. 

Opera lui Haret a fost însemnată în domeniul învăţă- 
mântului; el a fost inițiatorul activităței extraşcolare a în- 
văţătorilor, împingând către desvoltarea Băncilor populare 
în fruntea căreia să stea învățătorii și preoții. 

Spiru Haret a murit de cancer al intestinelor, boală care 
s'a declarat numai cu 10 zile înainte de moarte. Spiru Haret 
se născuse la Iaşi în 1851, era doctor în matematici și știin- 
tele fizico-chimice dela Paris, a fost inspector al învățămân- 
tului, profesor la școala de poduri şi șosele, etc. A avut o în- 
semnată activitate științifică și a scris opere însemnate im- 
primate în limba franceză. 

La înmormântare, care a fost foarte impunătoare, au 
vorbit Ionel Brătianu, dr. Istrati, I. G. Duca, G. Ada- 
mescu, Saba Ştefănescu, Principele Ferdinand a fost la în- 
mormântare și a stat de faţă până la terminarea serviciului 
rengios, care s'a oficiat de către Mitropolitul Pimen al Mol- 
dovei. Cordoanele au fost ţinute de către Ionel Bră- 
tianu, V. G. Morţun, dr. C. Istrati și M. Ferekide. 

Funerariile au fost în adevăr naționale prin numerosul 
public, care a fost de față. 

O altă moarte, care emoționeazá cercurile bucureștene, 
este aceea a lui Kiderlen-Waechter, ministru de externe al 
Germaniei, fost ministru la București. El a murit subit. 

— De şi regele Carol se află în culmea autorităţii sale, 
de şi el conduce, aproape în mod absolut, politica din afară, 
de și străinătatea îl crede că e singurul care dispune de 
soarta, ţării, căci toate partidele și toţi oamenii politici i se 
apleacă, fără să cârtească, totuşi un vânt de nemulțumire în- 
cepe să sufle în contra regelui. 

Petre Carp, văzând cât de serioasă este situaţia interna- 
țională, se hotăriîse să iasă din pasivitate și să ia parte la 
viața parlamentară; însă o ştire urâtă se răspândește: regele 
Carol, pentru o misiune politică în străinătate, a ales pe un 
om în afară de lumea politică, pe un străin, pe Seculitz, di- 
rectorul Băncei de asigurare Dacia-România. 

Când Petre Carp află, se revoltă și-și trimite demisia din 
parlament președintelui Camerei. Faptul acesta a fost deter- 
minantul din ultima oră al retragerei sale din Cameră. 

Nicu Filipescu e revoltat și el; cu mare greutate Titu 
Maiorescu izbutește să-l reție în minister; cazul Seculitz îl 
scoate din răbdări și-l împinge tot mai mult către Petre Carp. 

Titu Maiorescu, din potrivă, face tot ce place regelui și 
are drept călăuză politică: să-l mulţumească și să nu-i iasă 
din voie. 

— Pe vremea aceea, conduceam organul oficios al partidu- 
lui, Conservatorul. Intro zi, mă aflam în cabinetul de lucru 
al primului ministru, din str. Dimitrie Sturza. Venind vorba 
despre rege, Maiorescu îmi spuse: 

— „Vezi dumneata, Sturza a fost favoritul regelui fi- 
indcă a știut să i-se facă. plăcut. Nu înfrunta pe rege, cum a 
făcut Carp, îi arăta respectul cuvenit, îi asculta sugestiile, 
ținea seamă de toate fanteziile lui. Ce vrei, dacă suntem în 
monarhie și vrem să rămânem în monarhie, trebuie să ne 
purtăm bine cu regele; dacă nu ne place această conduită, să 
facem republică. 

Eu urmez acum ce făcea Sturza, în interesul partidului 
conservator. Cred că a venit momentul ca să avem și noi si- 
tuaţția privilegiată a partidului liberal și să guvernăm și noi 
atât timp cât au guvernat liberalii. 

Aceasta era situaţia. 

— In parlament, se simte răceală între cele două frac- 
țiuni guvernamentale. Conservatorii ocupă băncile din 
dreapta. Takiștii, mai numeroși, ocupă centrul. Liberalii o- 
cupă băncile din stânga. Intre takiști și liberali relațiunile 
sunt mult mai dulci decât între conservatori și takiști. 

Liberalii, nevoind să ia pozițiune în contra guvernului 
din care făcea parte Take Ionescu, nevoind, pe de altă parte, 
să fie binevoitori guvernului, se abțin dela discuțiunea Me- 
sagiului. 

De altfel, discuţia Mesagiului nu are prea mare interes, 
de oarece lipsește elementul pasionant al luptei cu opoziția. 

Dar și în partidul conservator, chiar, este dihonie. Din 
cauza ostilităței lui Carp, o parte din parlamentarii conser- 
vatori sunt nemulțumiți de guvern și nu se pot împăca cu, 
Take Ionescu; altă parte susține guvernul și se arată ostilă 
lui Carp. 

Fapt demn de notat, care Subliniază psihologia unora, 
dintre politiciani conservatori, este următorul: 

Dela anul 1888, Alexandru Marghiloman era omul po- 
litic favorit al lui Petre Carp. Pe Alexandru Marghiloman 
îl pregătea Carp pentru şefie, pe Alexandru Marghiloman îl 
socotea și capul cel mai bine echilibrat, și cel mai bun prie- 
ten al său. 

Din cauza acestei preferinţe, devenită publică, în parti- 
dul conservator nu mai era armonie. Dacă şefia lui Carp nu 
o mai contesta nimeni, în schimb viitoarea șefie a lui Mar- 
ghiloman stârnea furtuni. Nici Take Ionescu, nici Filipescu 
nu puteau concepe întâietatea lui Marghiloman asupra lor. 
De aceea, dacă chiar șefia lui Carp întâmpina adversari, a- 
ceştia nu erau adversarii șefiei actuale, ci adversarii șefiei 
viitoare. 

Despre Filipescu, Carp avea o urîtă părere, căci îl so- 
cotea impulsiv și fără temperamentul bărbatului de Stat. Des- 
pre Take Ionescu avea şi mai rea părere. Odată a spus: 

— Sper să nu mor până ce nu voiu dovedi că Take Io- 
nescu nu e om politic. 

Filipescu, despre Marghiloman avea, nu numai opinie 
rea, dar și despreț. 

Marghiloman era foarte elegant, se îmbrăca numai la 
Paris şi la Londra, unde avea croitorii lui, albiturile îi erau 
spălate tot în aceste orașe de unde îi soseau odată pe lună; 
pantalonul îi era întotdeauna călcat și cu dungă, la spate 
părul era pieptănat cu cărare. La o întrunire publică, din 
Craiova, pe când partidul junimist era în opoziţie, Filipescu 
a biciuit pe Marghiloman cu aceste vorbe: 

— „Preţuesc mai mult căciula ţurcănească a unui cio- 
ban din Munţii Muscelului, decât dunga dela pantalonii lui 
Marghiloman și cărarea lui dela ceafă“. 


www.dacoromanica.ro 


Marghiloman era urât şi dușmănit în felul acesta, nu 
pentru dunga dela pantaloni şi cărarea dela ceafă, ci pentru 
că prietenia lui Carp făcea din el pe viitorul șef al partidului 
conservator, 

Ei bine, când Marghiloman s'a aflat la răspântie, când 
a trebuit să aleagă între Carp și un portofoliu ministerial în 
cabinetul Maiorescu, Marghiloman nici nu sa uitat la Carp. 

Carp căzuse dela putere din cauza afacerei tramvaelor, 
opera lui Marghiloman, dar după trei luni Marghiloman re- 
vine în guvern alături de Take Ionescu. Carp rămâne însă, 
nu numai pe din afară, dar şi fără nici o autoritate asupra 
partidului. Iar când Carp se declară protivnic cabinetului de 
concentrare cu Take Ionescu și sub președinția lui Maiores- 
cu, Marghiloman intră în acest cabinet și rămâne în acest 
cabinet. 

Carp a pierdut atunci doui vechi prieteni și a suferit 
două dureroase decepţiuni. 

Puterea fiind întotdeauna dulce, mare parte din parla- 
mentarii conservatori trec alături de Marghiloman ; în ace- 
laș timp — ironie a lucrurilor — Nicu Filipescu şi amicii 
săi convergează către Carp. In curând ruptura va fi defini- 
tivă între Carp-Maiorescu şi între Carp-Marghiloman. 

— La Londra, s'au întrunit diplomaţii spre a trata pacea 
balcanică. In acelaș timp, guvernul român a trimis la Lon- 
dra, pe Take Ionescu dar fără însărcinare oficială. Take Io- 
nescu trecea drept un om cu numeroase legături în lumea 
politică engleză ; era, prin urmare, cel mai indicat ca să 
poată obţine concursul guvernului englez pentru ca cerin- 
tele României, să fie ținute în seamă. 

Take Ionescu are, la Londra, mai multe întrevederi cu d. 
Danef, delegatul Bulgariei, dar fără izbândă. Pe când Take 
Ionescu pledează pentru obținerea rectificărei graniței do- 
brogene, în sens strategic favorabil României, Danef opune 
un refuz categoric oricărei cesiuni teritoriale. După lungi 
negocieri, Danef acordă o rectificare fără nici o importanţă; 
primește să se dea României o fășie de pământ dela Dunăre 
la Mare, care să îndrepte linia de graniță, dar despre cedarea 
vreunui punct strategic, a vreunui sat sau oraş, nici vorbă. 

După câteva zile încep să circule, la București, știri ne- 
favorabile lui Take Ionescu ; din cercurile carpiste se răspâri- 
dește zvonul că ministrul de interne, nu face politica mi- 
nistrului de externe, care este politica regelui Carol, dar că 
face o politică personală, care ar fi politica Antantei anglo- 
franceză. 

Se spune că guvernul german, foarte nemulțumit de 
purtarea lui Take Ionescu, ar fi comunicat faptul regelui Ca- 
rol ; acesta, chiamă pe Maiorescu și-i cere să recheme pe Take 
Ionescu în ţară. 

Maiorescu s'a aflat, atunci, într'o foarte gingașă poziţie. 

A rechema brusc pe Take Ionescu, însemna a-l supăra 
și a desface colaborarea. Colaborarea desfăcută, era triumful 
vederilor lui Carp și căderea guvernului. 

Oricare altă considerațiune cădea în fața obiectivului 
principal al lui Maiorescu, care dorea să rămâie în fruntea 
guvernului. 

Maiorescu, care cunoștea dedesubturile diplomatice ale 
momentului, știa că la încheierea păcii va, avea și România 
de spus un cuvânt. De aceea, mai ales, dorea să rămâie în 
capul guvernului pentru ca numele lui să rămâie legat de 
hotăririle ce se vor lua. I-a trebuit, dar, mult tact ca să a- 
ducă la cunoștința lui Take Ionescu dorinţa regelui. 

Take Ionescu a simţit lovitura şi n'a uitat s'o spue re- 
gelui Carol. Un fapt, de care vom vorbi mai departe, va a- 
răta că şeful conservatorilor-democraţi a plecat dela Londra 
foarte nemulţumit. 

— Constituirea birourilor celor două Camere a provocat 
multe supărări în partidul lui Take Ionescu. De altfel acest 
guvern de colaborare, în care Take Ionescu n'a putut să aibă 
decât jumătate influenţă, deci jumătate locurile retribuite 
sau de onoare, a fost începutul dezagregărei partidului con- 
servator-democrat. Un partid care crescuse atât de mult, mai 
ales prin făgăduelile date şi speranţele întreţinute, trebuia, 
firește, să se destrame de îndată ce făgăduelile nu au putut 
fi respectate. 

Pentru alegerea birourilor se hotărise ca președinții să 
aparţie : cel dela Cameră, takiștilor, iar cel dela Senat, con- 
servatorilor ; apoi vice-președinţiile, ca şi toate celelalte 
locuri, pe din două. Lista a fost fixată în consiliul de miniş- 
tri, căci acesta este regimul nostru parlamentar. Dar numă- 
rul nemulțumiților, mai ales în partidul takist, n'a fost mic. 
Unul dintre aceștia erea Victor Ionescu, fratele lui Take. 

Victor Ionescu n'avea valoarea politică a fratelui său, 
însă avea o foarte mare părere despre el; de aceea a impus 
lui Take ca să-l înscrie pe lista vice-președinților. Bine înţe- 
les fratele său, care-l cunoştea, nu i-a dat satisfacție. 

Dar Victor Ionescu și-a pus candidatura peste voința 
consiliului de miniștri. Faptul, destul de interesant, este că 
deputaților conservatori, pe care-i cunoștea că sunt ostili lui 
Take Ionescu, le-a cerut votul spunându-le că reușita lui va 
însemna o lovitură dată fratelui său. 

Bine înțeles, Victor Ionescu n'a întrunit decât vreo 40 
de voturi, fapt ce la surprins de moarte ! 

In timpul acesta noul consiliu comunal se constitue. 
Doctorul Istrati, takist, este ales primar până se va rezolva 
definitiv procesul tramvaelor comunale ; mai târziu va fi 
primar Grigore Cantacuzino, impus de tatăl său, preşe- 
dintele Senatului. 

— Anul 1912 se încheie asupra unei mari nedumeriri con- 

ferința dela Londra, întrunită pentru încheierea păcei în 
Peninsula Balcanică, nu făcea nici un pas înainte ; la Cea- 
talgea armatele turco-bulgare steteau față în față așteptând 
pacea sau războiul ; cererile României privitoare la rectifi- 
carea graniței României nu aveau mulţi sorţi să fie satisfà- 
cute ; la București, în lumea dela guvern, era haosul. 

Petre Carp ia poziție în chestia rectificărei graniţei, ce- 
rând ca guvernul să susție cu tărie revendicările integrale. 
care cuprindeau și cesiunea cetăţii Silistra. Aceasta va fi 
platforma pe care Carp va declara război guvernului; pe 
această platformă Nicu Filipescu va sparge bomba cu care 
ameninţa „baraca, guvernamentală”, adică va demisiona zgo- 
motos din cabinet. 

In acel moment Filipescu era nedumerit. Pus între os- 
tilitate faţă de Marghiloman şi ostilitate pentru Take Iones- 
cu, trebuia să aleagă; dar Marghiloman părăsind pe Carp, 
iar Carp ne mai fiind de fapt șef al partidului conservator, 
nu mai era un pericol imediat. Omul primejdios devenise a- 
cum Take Ionescu. Tot ce se va petrece de aci înainte în 
sânul partidului și sânul guvernului, va fi provocat de două 
mari rivalități : rivalitatea Carp-Maiorescu și rivalitatea Take 
Ionescu-Filipescu. 

Acasă la Nicu Filipescu se ţineau conciliabule. Intimii 
lui cari înțelegeau că întărirea lui Take Ionescu ar însemna. 
prăbuşirea multor speranțe și ridicarea la onoruri și la situa- 
iuni a gardei lui Take Ionescu, împingeau neîncetat pe Fi- 
lipescu ca să iasă din guvern și să dea cu piciorul baracei. 
Convingerea acestora era că, în ziua în care Filipescu ar eşi 
din guvern, acesta n'ar mai putea trăi nici 24 de ore. 

Rivalitatea și dușmănia creșteau, astfel, zilnic între fac- 
torii guvernamentali. 

Chiar din timpul campaniei electorale dușmănia se ma- 
nifestase. Tot felul de incidente hazlii au presărat campania. 

Agenţii filipescani urmăreau pretutindeni pe agenţii ta- 
kiști și le spionau întrunirile. Intr'o seară târziu, pe când 
takiștii aveau o întrunire cu alegătorii colegiului al II-lea 
de Cameră, în culoarea, de Negru, doctorul Giani — filipes- 
can, — însoțit de câţiva agenţi, sau postat în vecinătatea 
casei și au notat pe toți alegătorii cari intrau. Cei dinăuntru 
au prins de veste că sunt spionaţi, dar nu știau de cine. 

Câţiva agenți takiști plecând în explorare, filipescanii 
au fost surprinși. Aceștia au rupt-o la fugă către automobilul 
care aștepta în apropiere. Cu acel prilej s'a putut dovedi că 
doctorul Giani conducea expediţia. 

Ca concluzie, din cauza chestiei tramvaelor comunale, s'a 
prăbușit armonia caldă și simpatică, care caracteriza gru- 
parea junimistă. 

Fără mare aport electoral, fără legături prea strânse cu 
corpul alegător, gruparea junimistă se impusese atenţiunei, 

stimei şi încrederei publicului numai mulţumită valoarei in- 
telectuale și morale a fruntașilor. Acei fruntași cari la Iași 
s'au legat printr'o caldă prietenie, toţi oameni culţi și oameni 
de talent, cari aduceau în viaţa publică un element nou de 
progres și civilizație a moravurilor, acum se dezbinau pe 
motive inferioare. 

Junimiștii sau impus fiindcă un lung șir de ani sau 
distins și prin o cultură superioară, dar și prin lipsa acelor 
mici patimi personale, care sunt apanagiul sufletelor mici. 
Şi acum se prăbușea totul. 

Grupul junimist înceta de a mai fi blocul superior prin 
temperamentul său ; acum Maiorescu se despărțise de Carp, 
iar Carp fusese cuprins de o patimă dușmănoasă, streină 
până atunci sufletului său. In acelaș timp Carp pierduse și 
pe urmaşul său politic, care era Alexandru Marghiloman. 

Dint”un nimic și fără să ne dăm seama, Carp pierduse 
și trecutul și viitorul. 

Natura omenească .u-și pierde : ici odată drepturile ei. 

Take lonescu la Londra. — Rechemarea lui urgentă. — 
Schimb de telegrame între Take Ionescu şi Raymond Poincare 
ales preşedinte al Republicei franceze. — Moartea lui Ale- 
xandru Djuvara. — Spionul Căpitanul Rodrig Goliescu. — 
Moartea lui Gheorghe Cantacuzino zis „Nababul:. — Infiin- 
farea „Asociaţiei Generale a Presei. — O dotaţie de :100.000 
lei prințului Carol. —- Protocolul dela Petersburg. — Guver- 
nul atacat cu vəhemență. — Demisia lui Nicu Filipescu din 
guvern. — Un foc de revolver în Cameră. — Agitaţia lui 
Petre Carp. — Intrunirea dela Clubul Conservator. — In- 
trunirea dela Al. Marghiloman. — Piotocolul dela St. Pe- 
tersburg cunoscut în Bucureşti. — Consfătnirea convocată de 
Carp în casele Constantin Olănescu. — Disenţia Protocolului în 
Parlament. — Sfărâmarea alianței balcanice. — Agitaţia din 
Bucureşti pentru intrarea în răsboi a României. — Decre- 
tarea mobilizărei. — Armata română în Bulgaria. —- Moartea 
marelui jurisconsult Gheorghe Danielopolu. — Conferinţa și 
Tratatul dela Bucureşti. — Moartea lui Aurel Vlaicu. — lonel 
Brătianu proclamă într'un manifest, necesitatea împroprietă- 
rirei țăranilor și reforma electorală. — Titu Maioresen ales 
şei al partidului conservator. — Moartea lui lon Kalinderu.— 
Moartea Imi Iancu Brătescu. 


Tot interesul este acordat în București Conferinţei dela 
Londra, unde se discută, de către puternicii lumei, concluzia 
războiului balcanic. România stărue în revendicările ei, Bul- 
garia perzistă în refuz. De aci situaţie întunecată şi plină 
de primejdii apropiate. 

Petre Carp, interviewat de către un redactor al lui „Neue 
Freie Presse”, declară că de politica internă nu se mai ocupă 
dar politica externă, o califică drept foarte neclară. Numai 
cu sabia va putea fi descurcată. 

Vacanța Crăciunului aduce știri de senzaţie. Nicu Fili- 
pescu, ministrul domeniilor, este un mare amator de covoa- 
re orientale; unul din saloanele lui, mobilat în stil orientai, 
e bogat de o colecţie rară de covoare de Smirna, afgane, be- 
lucistane, de dimensiuni impunătoare, șirasuri și buchare 
de preţ. Profitând de vacanţa Crăciunului, Filipescu se re- 
pede până la Constantinopole, raid căruia presa și unele 
cercuri politice îi atribuie o misiune politică. 

Dar Filipescu, interviewat la Constantinopole, declară 
că a venit în capitala Turciei numai pentru ca să cumpere 
covoare. Atâta şi a fost destul pentru ca vizita să fie exploa- 
tată de adversari, atât cei din ţară cât și cei din Bulgaria. 

In timpul acesta la Londra urmează negocierile între 
doctorul Daneff, reprezentantul Bulgariei şi Take Ionescu, 
cu privire la revendicările României. 

Dar înţelegerea nu se poate face, iar Take Ionescu, a 
cărui atitudine nu mai convenea regelui, deci nici lui Ma- 
iorescu, este rechemat în țară. 

— Tocmai în acele zile, la 4 Ianuarie, se face la Ver- 
sailles, alegerea noului președinte al Republicei. Cei doi can- 
didaţi de frunte sunt Raymond Poincaré, care întrunește la 
întâiul scrutin 249 voturi şi Pams, care întrunește 327. La 
al doilea scrutin, Poincaré e ales cu 485 glasuri contra Pams 
care a întrunit 296. 

Georges Clemenceau a combătut foarte vehement can- 
didatura lui Poincaré. 

Take Ionescu e foarte nemulțumit pentru , rechemarea 
sa dela Londra, el știe că autorul rechemării este regele, el 
mai ştie că regele a fost solicitat de către suveranul din Ber- 
lin ca să retragă lui Take Ionescu delegaţia. 

Take Ionescu, în urma rechemării sale de urgență la 
Bucureşti, refuză să răspundă invitaţiunei Contelui Berch- 
told, ministrul de externe al Austro-Ungariei, care-l poftise, 
pentru o convorbire importantă, la Viena. In schimb el face 
o zgomotoasă demonstraţiune franco-filă. 

De îndată ce a fost ales președinte Poincaré, Take Io- 
nescu îi trimite o călduroasă telegramă de felicitare prin 
care îi declară că „Franța este a doua sa patrie”. Raymond 
Poincaré îi răspunde: 

„Sunt foarte sincer mișcat de telegrama d-voastră atât 
de cordială; vă mulțumesc pentru ea foarte mult. Fiţi sigur, 
că regret, ca și D-voastră, că nu v'aţi putut opri la Paris. 

Poincaré” 

Pe când la Londra delegații discută fără spor, la Con- 
stantinopole izbucnește revoluția și guvernul e răsturnat de 
grupul Junilor Turci. Şef al guvernului e numit generalul 


Mahmud Şefket Pașa, comandantul diviziei dela Salonic. 
Pierberea se comunică și armatei turcești de pe front, iar la 

Ceatalgea Nazim-Pașa, comandantul suprem al armatei este 
împușcat de către un ofiţer partizan al lui Enver bey. 

Lovitura a fost organizată de către Talaat bey şi Enver 
bey; cel dintâiu fu numit ministru de interne și cel de al 
doilea şef al statului major. 

— La București chestiunea tratativelor cu Bulgaria 
intră într'o fază de mare agitație; pe deoparte Petre Carp 
anunță o campanie vehementă pe această chestie, pe de 
altă parte Nicolae Filipescu ameninţă cu retragerea din gu- 
vern. Amândoi rcelamă o politică energică faţă de Bulgaria 
neputându-se învoi cu tergiversările cabinetului Maiorescu. 

Față de această fierbere în creștere, regele convoacă 
la Palat un Consiliu de miniștri la care participă și prinţul 
'de Coroană Ferdinand. Chestiunea arzătoare la ordine e 
discutată, toți miniștrii pe rând vorbesc. Despre acest con- 
siliu s'a comunicat presei următoarea notă: 

„Miniștrii au căzut de acord asupra liniei de urmat pen- 
tru ca tratativele cu Bulgaria să poată ajunge la un grabnic 
rezultat”. 

Acest, comunicat voia să spună că înțelegerea era depli- 
nă în consiliul de miniștri, dar adevărul era cu totul con- 
trariu. 

La 16 Ianuarie Ion Grădișteanu și Nicolae Iorga 
interpelează guvernul, osândind tărăgănirea tratativelor cu 
Bulgaria, iar Virgil Arion prezintă o moţiune în acelaș 
înţeles. 

In discursul său de răspuns, primul ministru Titu Ma- 
iorescu declară că guvernul își ia toată răspunderea. 

— La începutul lunei Februarie a murit Alexandru Dju- 
vara, fruntaș al partidului liberal, fost ministru de industrie 
și de externe. Alexandru Djuvara era un distins orator, om 
de talent și de o fină inteligență. Născut la 1838, a murit 
la vârsta de 55 ani. 

— Pe când toate întâmplările politice din aiară si 
dinăuntru măresc agitația în ţară, războiul reîncepe în Bal- 
cani; atât la Ceatalgea cât și la Bulair, se dau bătălii crân- 
cene. 

Dar iată că o știre senzaţională atrage acum toate a- 
tenţiunile: un căpitan din artilerie, anume Rodrig Goliescu, 
este arestat sub învinuirea de spionaj. 

Originar polonez, numele său adevărat fiind Dobynsxy, 
căpitanul Goliescu, fiind de mai mult timp bănuit și urmà- 
rit, a fost arestat tocmai când voia să comunice agenților u- 
nei Puteri străine oarceare planuri furate dela statul-major. 
Planurile, însă, ar fi fost false. Preţul trădărei era 1 milion 
lei, așa a circulat atunci vestea. 

Arestarea s'a făcut pe strada Știrbey Vodă. Când agenţii 
de poliție Pau invitat să-i urmeze, Goliescu a tras sabia îm- 
potrivindu-se, dar sub ţevile revolverelor s'a supus. 

Afacerea a făcut mult zgomot atunci. Prins asupra fap- 
tului, Goliescu n'a putut tăgădui, el a mărturisit. Insă a de- 
clarat că trădarea a săvârșit-o din sentiment patriotic. 

Fiind adversar al alianței cu Austria, el voia să ajute 
victoria panslavismului. Deși a refuzat să mărturisească cui 
trebuia să vândă planurile, din acest răspuns al său, se în- 
țelegea că era agentul Rusiei. 

— Dar evenimentele politice nu împiedecă cursul nor- 
mal al vieţei intelectuale: sfiicioasele începuturi ale litera- 
turii originale în teatru încep să prindă mai multă îndrăz- 
neală, câţiva tineri de talent — care nu vor înșela în viitor 
făgăduelile date, — încep să se manifeste. Cei cari ţin rândul 
întâiu al speranțelor naţionale sunt: Caton Teodorian, Vic- 
tor Eftimiu, A. de Herz. 

La 9 Ianuarie se joacă la Teatrul Naţional Păianjenul, 
comedie originală de Herz. Succesul a fost remarcabil iar a- 
ceastă piesă a însemnat un punct de etapă în dezvoltarea 
literaturii originale. 

Rolurile de căpetenie au fost intrepretate de Tony Bu- 
landra, Maria Giurgea, M. Soreanu; în rolurile mai mici, I. 
Iancovescu şi Elvira Popescu, debutanţi atunci. 

Piesa s'a jucat de 20 ori în șir cu casa închisă și a fost 
singura care, pe atunci, a putut atinge 100 de reprezentații. 

— Intre România şi Bulgaria nu poateinterveni  înţele- 
gere. România reclamă o rectificare de graniţă care să cu- 
prindă cetatea Silistra, bulgarii nu acordă decât o fâșie de 
pământ între Dunăre şi Mare, lipsită de orice importantă. 
In aceste condiţii controversa nu poate face niciun pas că- 
tre deslegare. 

Ministrul de externe al Angliei, sir Edward Grey pro- 
pune atunci, o mediațiune a Marilor Puteri. Ştirea produce 
fierbere în ţară; Carp combate mediațiunea, Filipescu o 
combate, liberalii nu se pronunţă, rezervându-și acţiunea. 

Guvernul, deși Filipescu este cu totul potrivnic, pri- 
mește mediaţiunea și comunică puterilor hotărîrea sa. 

Câtva timp se discută, dacă va fi mediaţiune sau arbi- 
traj. Formula admisă este numai mediațiunea iar orașul a- 
les pentru ţinerea şedinţelor e Petersburgul. 

— La 24 Februarie s'a înfiinţat „Asociaţiunea generală 
a presei” Pentru cercetarea titlurilor celor cari vor cere în- 
scrierea în Asociaţie, s'a ales o comisiune, compusă din ur- 
mătorii ziarişti: Al. Ciurcu, Constantin Bacalbaşa, C. Co- 
staforu, Victor Ionescu, T. Pisani, C. Mille, B. Brănișteanu, 
D. Karnabatt, Scarlat Lahovary, H. Streitmann, Gh. Rà- 
dulescu și I. Husar. 

— Pe la sfârșitul lunei Martie a murit Gheorghe Canta- 
cuzino, fost șef al partidului conservator, preşdeintele Se- 
natului. 

Gheorghe Cantacuzino, unul dintre cei mai mari pro- 


www.dacoromanica.ro 


— 107 — 


prietari rurali, bogat atât de mult încât era supranumit „Na: 
babul”, se născuse în București la anul 1837; a murit, deci, 
la vârsta de 76 ani. 

Om cu constituţie viguroasă, Cantacuzino ar mai fi 
putut trăi dacă nu ar fi contractat o pneumonie consecu- 
iivă unei răceli. 

In timpul agoniei a pronunţat foarte des cuvântul ,Si- 
listra”, ceeace arată, care era preocuparea principală a o- 
mului care dovedise și în alte împrejurări, că e bun român, 

Gheorghe Cantacuzino, întors în ţară, după studiile 
făcute la Parsi, a intrat în magistratură, însă, în urma lo- 
viturei de Stat dela 2 Mai 1864, a demisionat motivat. 

Funerariile i-au fost foarte impunătoare, iar afluența 
publicului, atât în urma carului mortuar, cât și pe trotuare, 
până la cimitir, a fost enormă. 

Cu Gheorghe Cantacuzino a dispărut cel mai arătos re- 
prezentant al vechei clase boerești. 

Cuvântări au rostit Titu Maiorescu în numele guver- 
nului, Ioan Lahovary, Barbu Delavrancea, Dimitrie Grecea- 
nu și C. Cantacuzino-Pașcanu. 

— La Cameră, deputatul C. Arion, fost ministru, de- 
pune un proiect de lege spre a se acorda prințului Carol, 
care împlinea 19 ani, o dotaţie de 100.000 lei anual. Proiectul 
a întâmpinat împotriviri. 

In ședință publică au votat, pe față, contra proiectului: 

Liberalii: Burileanu, C. Iarca, Pompiliu Ioaniţescu, Io- 
nescu-Chintuş, C. Nicolaescu, Perieţeanu şi Sassu. Demo- 
craţii-takiști: Vasile Dumitropolu și Ioan Păucescu. Conser- 
vatorii: Jean Miclsecu, cumnatul lui Petre Carp și Mișu Pop. 
Indpendenţii: Nicolae Fleva și I. Protopopescu-Pake. 

S'au abținut: Ion Grădișteanu, conservator-intependent 
și Const, Dimitriu, liberal. 

— Insfârşit, telegraful aduce știrea că diplomaţii întru- 
niți la Petersburg, au dat satisfacţie României acordându-i 
Silistra cu o rectificare de teritoriu pe întreaga graniță. 

Lupta n'a fost uşoară. 

Din capul locului şi mai multe zile în şir, Germania, 
Austria și Italia au susţinut punctul de vedere românesc, pe 
când Rusia, Anglia și Franța nu ne acordau decât o rectifi- 
care de graniță cu Medgidia Tabia și o fâșie de pământ, de 
la Dunăre la Mare. 

Pe de altă parte, Bulgaria nu voia să audă de pierde- 
vea Silistrei, iar în cazul cel mai rău, dacă ar fi fost s'o 
cedeze, pretindea ca compensație Salonicul și alte câști- 
guri teritoriale în paguba celorlalţi aliaţi. 

Când a fost cunoscut la București rezultatul, sub nu- 
mele de „Protocolul dela Petersburg”, adversarii guvernului 
mai ales Petre Carp și Nicu Filipescu au început agitația 
declarând, că România n'a dobândit o satisfacţie reală. 

Care era punctul de vedere al opoziției? Opoziția sus- 
ținea că Silistra, fără un însemnat interland, nu avea va- 
loare militară. Pentru ca cetatea să-şi poată îndeplini mi- 
siunea, ar fi trebuit să i se acorde României și o însem- 
nată întindere de pământ, așa ca dela granița cea nouă 
tunul bulgar să nu poată atinge cetatea. 


Militari de valoare susțineau, că cesiunea Silistrei nu 
îmbunătățea granița. Natura terenului în amfiteatru as- 
cendent înspre Bulgaria, făcea ca teritoriul dobrogean să 
fie până la aproape de linia Rusciuk-Varna, neîncetat do- 
minat de tunul bulgar. Spre a poseda o graniță strate- 
gică. României ar fi trebuit să i se acorde, — în afară de 
Silistra, — o largă fâşie de pământ până acolo unde am- 
fiteatrul dominator ia sfârşit, pentru ca terenul să devie 
plan. 

Pe această bază începe agitația. 

Bine înţeles, guvernul era atacat nu numai pentru 
motivul mărturisit, dar şi pentru că adversarii săi nu în- 
țelegeau să se întărească pe un succes diplomatic. 

Filipescu, care fusese ostil colaborării cu Take Ione- 
scu, vedea că o victorie pe o chestiune atât de însemnată, 
ar fi consolidat situația lui Take Ionescu în guvern, aşa că 
partidul conservator ar fi fost în curând dominat de șeful 
partidului democrat. Ministerul Maiorescu trebuia, >tin 
urmare, discreditat mai înainte de a-şi fi adjudecat o mare 
izbândă politică. Dar în Filipescu vorbea și marele său su- 
flet românesc, 


petre Carp nu se putea învoi cu punerea sa pe un plan 
obscur. Marile evenimente dela ordinea zilei, care trebuiau 
să pună în marea lumină a politicii mondiale, pe cei din 
fruntea guvernului României, ar fi pus în evidenţă pe Titu 
Maiorescu și pe Take Ionescu, iar persoana sa ar fi rămas 
cu totul necunoscută. 


Cum putea, oare, Petre Carp, să consimtă la anihilarea 
sa, şi la glorificarea celor cari îl puseseră în umbră? 

De aci atacurile împotriva guvernului care nu avea 
nici o vină dacă diplomaţii dela conferinţa din Petersburg 
nu au dat României tot ceeace reclama, tocmai acum, o- 
poziţia din ţară. 

Nicu Filipescu ameninţa cu eșirea din guvern, iar în 
partidul conservator sciziunea sufletească era făcută, De- 
aceea ziarele aduceau zilnic, versiuni asupra unei probabile 
schimbări de guvern. 

Mai întâiu sa vorbit de un cabinet Carp, care ar fi 
respins protocolul dela Petersburg. Apoi sa ventilat știrea 
unui minister liberal, pus sub președinția lui Brătianu, sau 
sub președinția lui Emil Costinescu. 

Apoi emisarii carpiști şi filipescani începură să în- 

trunească pe parlamentarii conservatori la agape, vrgani- 
zate în restaurantul Enescu. Aci se sapă cu încetul guvernul 

— La începutul lunei lu. Aprilie, Nicu Filipescu își dă de- 
misia din guvern. Aceasta era „bomba” cu care partizanii 
lui Filipescu amenințau de câteva săptămâni. 

Această demisiune, venită după moartea lui Gheorghe 
Cantacuzino, a adus noui curente de dezordine în sânul par- 
tidului conservator. Era văzut că criza care fierbea nu putea 
lăsa cabinetului Maiorescu-Take Ionescu decât puţin timp 
de viaţă. 

Președinte al clubului conservator în locul lui Gheorghe 
Cantacuzino a fost ales Ion Lahovary, iar vice președinte în 
locul lui Ion Lahovary Mișu Cantacuzino, fiul defunctului 
și ministru al justiției. După cum se vede toate aceste afa- 
ceri se regulau în familie, în cercul câtorva fruntași cari 
de fapt erau stăpânii partidului. 

De altfel eat şedinţă a clubului a fost foarte fur- 
tunoasă, toți agenții electorali ai partidului, de și nu mem- 
brii ai clubului, erau de faţă. 

Partidul conservator este în perioada febrei. Vicii-preșe- 
dinţii conservatori ai Camerei, M. Săulescu și M. VIă- 
descu demisionează spre a rămâne solidari cu Nicu Fili- 
pescu : Camera le respinge demisiunea dar armonia parti- 
dului e sfârsită. 

A doua zi după eșirea sa din guvern Filipescu începe să 
atace guvernul. 

Mai mulţi ziariști îl intervievează iar el răspunde ata- 
când guvernul pentru politica din afară, iar Camera pen- 
tru „afacerile” care, spunea el, sar fi făcând de către unii 
membrii ai majorităței. Intr'un interviev acordat ziarului 
„Evenimentul” din Iași spune : 

— „Cine asistă la o şedinţă a Camerelor are impresiunea, 
de a fi fost întrun stabiliment de cleptomani“. 

— Constantin Arion înlocuește pe Nicu Filipescu la de- 
partamentul domeniilor. 

Guvernul merge dar înainte, căci demisia lui Filipescu. 
despre care se credea că va provoca o criză de guvern, na 
adus nici o schimbare. Conservatorii erau prea dornici de 
putere pentru ca să dea cu piciorul baracei. 

— Pe când Take Ionescu, ministru de interne răspundea 
unei interpelări a lui Nicolae Fleva, un foc de pistol răsună 
din tribuna publică. Emoţie mare firește. 

Eram la câțiva pași de Take Ionescu, căci locul meu 
în Cameră nu era departe de banca ministerială. Urmăream 
discursul și priveam pe miniștru. Când a pleznit lovitura, in- 
stantaneu Take Ionescu a căzut pe fotoliul său palid ca de 
ceară, 

In primul moment sa crezut că un atentat fusese în- 
dreptat împotriva sa, dar nu, peste mult, s'a lămurit întâm- 

Un tânăr român macedonean de 23 ani anume Hinciu 
Năstase a voit să facă o demostraţiune, spre a atrage aten- 
ţiunea lumei politice asupra chestiunei macedonene. După 
ce a tras focul orb din revolverul său fără gloanţe, Hinciu 
a strigat : 


— „Voim să se audă şi glasul macedonenilor”. 

Apoi aruncă în Cameră un plic având ca adresă cu- 
vintele : 

„Singurei și adevăratei suveranităţi naţionale”. 

Afacerea n'a avut nici o urmare. 

— Dar situaţia externă este din zi în zi, mai turbure și 
ameninţă pacea Europei. 

Ceeace s'a produs la 1914 ameninţa să izbucnească cu 
un an mai înainte. 

Şi iată de ce. Conferinţa ambasadorilor dela Londra 
khotărise ca orașul Scutari să rămână Albaniei, însă Munte- 
negrul ţinea, cu orice preţ, să și-l adjudece. 

Scutari este asediat de  Muntenegreni cari refuză să-l 
despresoare cu toate somațiunile Puterilor. Bine înțeles Ru- 
sia era la spate și menaja pieziș rezistența Muntenegrului. 


In sfârşit pe la jumătatea lui Aprilie muntenegrenii 
iau cetatea cu asalt și nu vor să mai iasă. Conflictul este 
grav și ameninţă pacea Europei. Austria nu admite cu nici 
un preţ ca Scutari să rămâie Muntenegrului, Italia nici 
atât. Muntenegrul fiind dârz, 40.000 bersaglieri italieni şi 
40.000 austro-ungari stau gata să intre pe teritoriul munte- 
negrean. 

Războiul general e la două degete. 

Dar Rusia, nefiind pregătită încă, Muntenegrul cedează 
și evacuiază Scutari. 

— Situaţia externă se destinde puţin dar cea internă. 
se complică. Petre Carp convoacă pentru ziua de 23 Aprilie 
toate cluburile din ţară într'un congres în București. Con- 
gresul avea misiunea să hotărască, dacă România trebuie sau 
nu să primească hotărîrea conferinței dela Petersburg cu 
privire la Silistra. 


In fața acestei convocări, guvernul publică în ziarele 
„Conservatorul“ și „La Politique“ un comunicat în care 
se spune că cei 4 miniștri conservatori din cabinet: Titu 
Maiorescu, Al. Marghiloman, M. Cantacuzino şi C. Arion nu 
vor asista la congres, de oarece convocarea a fost făcută fără 
știrea lor iar chestiunea Protocolului dela Petersburg va 
trebui discutată şi rezolvată mai întâi în parlament, iar nu 
în întruniri publice şi cluburi. 

Congresul s'a ţinut în saloanele clubului conservator. 
dintre fruntași au participat Constantin Olănescu, Nicu Fi- 
lipescu, Dimitrie Greceanu, M. Seulescu, M. Vlădescu, ete. 

Petre Carp a făcut un aspru rechizitoriu guvernului. 


www.dacoromanica.ro 


— Uli — 


Apoi a declarat că va rămâne în capul partidului conservator 
dacă : 

1. Se va respinge Protocolul de la Petersburg care da 
României Silistra numai cu o fâşie de 3 kilometri egală cu 
a treia parte din moşia sa Țibănești. 

2. Dacă se desface colaborarea cu Take Ionescu. 

O moţiune de încredere e votată lui Carp cu asigurarea 
că partidul îi va urma politica. 

In aceiași zi la ora 11 dimineaţa o consfătuire s'a ţinut 
la Alexandru Marghiloman. La această consfătuire, în afară, 
de miniștri, au asistat şi Theodor Rosetti preşedintele Se- 
natului și Barbu Delavrancea un amic personal al lui Nicu 
Filipescu. 

Toți cei cari au vorbit au declarat că nu pot urma pe 
Carp şi Filipescu. 

In sfârșit o telegramă din Petersburg anunţă oficial cum 
că acordul asupra litigiului româno-bulgar, a fost făcut. El 
cuprindea 4 puncte : 

1. Silistra e cedată României cu 3 kilometri teren îm- 
prejur; 

2. România va despăgubi pe locuitorii bulgari din Si- 
listra cari vor dori să părăsească oraşul. 

3. Amândouă statele se îndatorează să nu facă fortifi- 
cațiuni împrejurul Silistrei. 

4. Aromânii cari locuesc teritoriile din Macedonia ce 
vor reveni Bulgariei, capătă asigurări pentru libertatea lor 
culturală şi religioasă. 

Protocolul final va fi publicat la încheierea păcei dintre 
turci şi aliaţi. 

Când protocolul a fost cunoscut la București, agitația 
opoziției a devenit foarte activă. 

In ședința Camerei dela 29 Aprilie o lovitură e pusă la 
cale în tabăra guvernului. 

Am spus mai sus că Petre Carp a declarat că primește 
să reia şefia partidului conservator cu două condițiuni. 

Când această declaraţiune a fost cunoscută, ea a produs 
o mare decepţiune în rândurile acelor conservatori mai ti- 
neri cari socoteau retragerea lui Carp și a prietenilor săi 
ca un lucru definitiv, spre a le ocupa locurile de frunte. 

Teama că Carp sar răsgândi şi s'ar reîntoarce la şefie 
a povăţuit pe corifeii guvernamentali să grăbească o lovi- 
tură neleală și absurdă. 

Astfel în şedinţa Camerei dela 29 Aprilie deputatul con- 
servator Paul Greceanu a interpelat guvernul asupra decla- 
rațiilor făcute de Petre Carp, la congresul de la clubul con- 
servator. După răspunsul lui Maiorescu, Paul Greceanu a 
prezentat o moțiune de încredere în guvern; însă moţiunea 
nu se mărginea aci, dar acorda şi un vot de blam lui Petre 
Carp, ca şef al partidului conservator. 

Camera a votat moţiunea atât de ridicolă, cu 85 voturi 
contra 15 și 17 abţineri, iar 79 deputați — aproape jumătatea 
Camerei, — au lipsit dela vot. 

Au votat contra deputați liberali și independenții N. 
Fleva şi Ion Grădişteanu. S'au abținut 17 conservatori 
anume : Victor Baranga, Blându, Deşliu, dr. Giani, Emil Ju- 
vara, Emil Miclescu, Timoleon Pizani, Aurel Solacolu, au- 
torul acestor rânduri, etc, 

In aceiași zi a încetat subit din viaţă Horia C. A. Rosetti, 
fiul marelui ziarist şi om politic. 

Horia Rosetti ocupa locul de director al cancelariri Ca- 
merei. 

— Protocolul vine în discuţia parlamentului. 

Dar mai înainte de a începe discuţia în Senat si Ca- 
meră, Petre Carp convoacă comitetul executiv al partidului 
conservator și pe parlamentarii din partid la o consfătuire 
în casa lui Constantin Olănescu din parcul Ioanid. 

A fost o zi aproape istorică bogată în impresiuni şi 
învățăminte politice. In calitate de deputat am fost de 
față. Au participat trei miniștri conservatori : Al. Marghilo- 
man, C. Arion și Mișu Cantacuzino, a lipsit printul minstru. 
a lipsit și Ion Lahovari președintele clubului. 

Petre Carp a cerut parlamentarilor să voteze în contra 
ratificării protocolului. Apoi a apostrofat vehement pe 
Alexandru Marghiloman pentru atitudinea lui lipsită de 
lealitate. Atunci Marghiloman, emoționat și congestionat, a 
răspuns ceva cu vocea înecată de lacrimi. Iar Petre Carp a 
ripostat : 

—-- Lacrimi de crocodil !... 

După aceea au vorbit şi alți oratori: Nicu Filipescu, 
Mihail Cantacuzino, Virgil Arion, C. Arion, Theodor Rosetti, 
Al. Marghiloman. 

După terminarea cuvântărilor, Petre Carp a prezentat 
un registru. cerând ca toţi parlamentarii de fată, cari sunt 
de părerea sa. să semneze în acel registru. 

La auzul acestei propuneri parlamentarii au început să 
plece câte unul-unul. Ceeace observând Petre Carp, a strigat : 

—- Eu ştiu pe toţi câţi au venit și câţi vor pleca fără 
să semneze, Dar să știți că cei cari nu vor semna în registru 
vor fi consideraţi de mine că au votot contra mea. 

O mare agitaţie s'a produs atunci. Mulţi parlamentari 
au cerut lui Filipescu să sfătuiască pe Carp să amâe votul, 
căci într'altfel partidul conservator se va tăia în două. 

Carp, văzând că nu se poate bizui pe un prea mare 
număr de semnături, a amânat după cerere. 

Această şedinţă a fost o tristă zi de răfuială între mem- 
brii partidului conservator. Mai ales Marghiloman a avut 
să îndure sarcasmul sângeros al lui Carp, pentru felul în 
care ľa părăsit şi i-a răspuns cu ingratitudine. 

Dar acum vine lupta în parlament, unde Carp nu pune 
piciorul. 

Petre Carp a înţeles situaţia. Când a constatat că par- 
lamentarii conservatori refuză să semneze a și tras conclu- 
zia. A trecut în biroul lui Olănescu și a semnat următoarea 
demisiune dela șefia partidului conservator cu care s'a dus 
direct la locuinţa lui Ion Lahovari, preşedintele clubului con- 
servaţor, unde a depus-o. 


Iată documentul : 


Domnule Preşedinte, 


Din diferite consfătuiri ce am avut cu reprezentanţii 
partidului conservator din Cameră și din Senat, am cons- 
tatat între dânșii și mine o adâncă deosebire de vederi atât 
în politica internă cât și în cea externă. 

In asemenea condițiuni acţiunea unui partid politic 
pierde orice coheziune, și e o datorie patriotică de a stabili 
o unitate de vederi între șef şi partid. Această datorie o în- 
deplinesc astăzi reiînoind demisiunea mea dată acum opt 
luni, și vă rog să binevoiți a convoca comitetul partidului 
pentru a proceda la alegerea unui nou şef. 


Primiţi etc. 
P. CARP 


* 


— Dezbaterile parlamentare asupra protocolului dela Pe- 
tersburg încep la Senat unde, conform Constituţiei, şedinţele 
sunt secrete. Cel dintâiu ia cuvântul Titu Maiorescu, care 
face întreaga expunere a chestiunei într'un lung discurs. 

După primul ministru a vorbit Take Ionescu asupra tra- 
tativelor dela Londra la care a luat parte. 

Al treilea a vorbit Ionel Brătianu, șeful partidului li- 
beral. 

D-sa, după ce a criticat acțiunea guvernului şi metodele 
lui, a declarat că nu e bine ca parlamentul să refuze apro- 
barea cerută de guvern. Bine înţeles aceasta nu însemnează 
că România trebuie să se mulțumească numai cu Silistra. 
România nu trebuie să se aleagă numai cu atât — pentru 
siguranța ei — din conflictul balcanic. 

In sfârșit Senatul votează următoarea moţiune în șe- 
dință publică : 

„Senatul luând cunoștiinţă de protocolul semnat la St. 
Petersburg, de reprezentanţii celor şase mari puteri, autoriză 
guvernul de a lua măsurile necesare pentru punerea sa în 
execuţiune”. 

Brătianu, în numele partidului liberal, declară că va 
vota. moţiunea care nu implică încrederea în guvern sau 


S 

aprobarea rezultatului la care sa ajuns, ci numai autori- 
zarea de a lua Silistra în primire. 

Moţiunea a fost votată cu 77 voturi contra 9. 

Au votat contra: G. Negulescu, C. Pariano. Dimitrie 
Şoimescu, G. Stolojan, G. Stroici, Ioan Suditu, Doctor N. 
Tomescu, G. Volenti şi Victor Miclescu. 

Carp rămăsese, prin urmare, izolat față de toate cele- 
lalte partide care primeau protocolul. 

Spre a se putea ajunge la această quasi-unanimitate, s'a 
adoptat formula care nu afirma cum că protocolul e aprobat 
şi satisface România, dar numai că guvernul e autorizat să 
ocupe Silistra. 

De altfel, la găsirea acestei formule, care nu prejudeca 
viitoarele revendicări ale României, au contribuit doi fac- 
tori: întâi, asigurarea dată României cum că, în curând, 
aliaţii balcanici se vor încăera, deci România va avea să-și 
spue cuvântul ; al doilea factor: indârjita opoziţie a lui 
Carp-Filipescu. 

— Protocolul vine în discuţia Camerei şi tot în şedinţă 
secretă. Intâiul vorbeşte primul ministru, apoi un însemnat 
număr de deputaţi, pro și contra. 

D-1 N. Iorga, nou intrat în parlament, a combătut pro- 
tocolul dar nu pentru că se acorda prea puțin dar pentru 
că se acorda prea mult, d-sa este potrivnic luării de pământ 
care nu este al nostru, căci așa făcând, ne vom crea un 
duşman ireductibil peste Dunăre. D-sa declară că nu face 
această declaraţie din dragoste pentru bulgari. 

In ajunul votului dat de Cameră asupra protocolului, 
am tost chemat de Maiorescu, căci aveam îndoita calitate 
de deputat ṣe redactor la ziarele „Conservatorul“ şi „Epoca“, 
Maiorescu m'a chemat spre a mă ruga să votez protocolul. 

Atunci i-am spus: 

— „Inţeleg ca România să primească o parte din teri- 
toriul bulgar, însă numai pentru ca să ne putem apăra gra- 
nița dobrogeană : bulgarii revendică întreaga Dobroge iar 
noi trebue să ne-o apărăm. Insă cu cât ne acorda protocolul 
dela Petersburg nu vom putea face apărarea necesară. A- 
ceasta este părerea tutulor miltarilor noștri competenţi. 

Maiorescu mi-a răspuns : 

— Ai dreptate, dar ultimul cuvânt nu este spus în 
această chestiune. Am știri precise că, între cei 3 aliați bal- 
canici va izbucni foarte curând cearta de la pradă şi atunci 
trenul României va sosi. 

Această expresie a rămas și a fost rostită de mai multe 
ori pe acele vremuri. 

Cu acel prilej Maiorescu mi-a vorbit şi de regele Carol, 
pe care se silea să-l facă simpatic partidului conservator. 
Maiorescu mi-a spus : 

— „Fac și eu ce făcea Dimitrie Sturza, îi tai notite 

interesante din ziarele streine pe care i le aduc a doua zi, 
ii dau informaţiuni şi îi cer întotdeauna sfatul! Regele e 
foarte simţitor la asemenea atenţiuni; pe urmă pe mine nu 
mă costă nimic. Lui îi face plăcere și partidul câştigă”. 

In sfârşit Protocolul este votat și de Cameră. Impotrivă 
au votat numai 12 deputaţi. 

In ziua votărei s'au petrecut în incintă mai multe scan- 
daluri, între altele un violent schimb de vorbe între depu- 
taţii Virgil Arion deputat carpist și Stelian Popescu deputat 
takist. 

Apoi, imediat după votarea protocolului. Theodor Ro- 
setti a demisionat dela preşidenția Senatului, iar Nicolae Fi- 
lipescu şi Virgil Arion au demisionat din Cameră. 

Duelul Stelian Popescu-Arion are loc. S'au bătut cu pisto- 
lul; martorii d-lui Stelian Popescu au fost d-nii Mihail Sip- 
somo şi I. Gr. Păncescu, martori d-lui Arion, d-nii căpi- 
tan Leatris şi Dinu Arion. 

— Pe la sfârşitul lunei Mai Barbu Delavrancea a fost, 
primit la Academia Română, ședința a fost prezidată de prin- 
țul Ferdinand asistat de prinţul Carol. 

— Ziarele publică textul Protocolului votat de parla- 
ment. Documentul este semnat de reprezentanţii celor 6 
mari Puteri în ordinea următoare: Sasonor-Rusia. Pourtales- 
Germania, George N. Buchanan-Anglia, D. Tharn-Austro- 
Ungaria, N. Carlotti-Italia, Delcasse-Franţa. 

Data documentului făcut în 8 exemplare era: 26 Apri- 
lie 1913. 

— Dar trenul României de care mi-a vorbit Maiorescu 
începe să se mişte. Aliaţii balcanici, neputându-se înţelege 
dela împărțirea câştigului, se încăera, ` de oarece Bulgaria 
vrea să ia partea cea mai mare. Lupta nu mai putea îi în- 
lăturată. 

Serbia merge alături de Grecia. La Salonic se dau lupte 
îndârjite între greci şi bulgari, apoi lupte tot atât de sân- 
geroase între bulgari și sârbi. Aceasta este opera diplomaţiei 
Austro-ungare care nu poate tolera o mare putere militară 
slavă la granițele sale. 

De îndată ce tunul a inceput să bubue peste Dunăre, 
agitația începe și la noi în ţară; pe de o parte partidul Carp- 
Filipescu, pe de altă parte liberalii ridică tonul și cer mobi- 
lizarea armatei spre a trece Dunărea. 

In București, agitatia, ajutată de guvern, trece în stradă, 
cu concursul partidului liberal. O mare manifestaţiune se 
face în faţa palatului regal și, sub presiunea stradei, regele 
Carol semnalează decretul de mobilizare. 

Dar care era situaţia ? 

Austro-Ungaria, deci și Germania, doreau ca, în conflic- 
tul din Balcani, să triumfe Bulgaria şi să fie învinsă şi mic- 
şorată Serbia. România, dar, nu trebuia să intervie împotriva 

Bulgariei. Dar Take Ionescu lucra sub inspirațiunea Franței 
şi a Rusiei şi cerea tocmai contrariul. 

De aceea Take Ionescu — care era înţeles și cu liberalii— 
a cerut mobilizarea generală şi trecerea în Bulgaria. 

Maiorescu — care urma sfaturile regelui — sa împotri- 
vit, şi alături de el Marghlioman şi Mişu Cantacuzino. Take 
Ionescu însă, a declarat formal că, dacă nu se decretează de 
urgenţă mobilizarea şi nu se realizează un minister naţional 
cu participarea liberalilor, se retrage a doua zi din guvern. 
Liberalii cari trebuiau să intre în cabinet erau Ionel Bră- 
tianu la război, Emil Costinescu și Al. Constantinescu. 

Pe când fricțiunile urmau încă între miniștri, Take 
Ionescu cu concursul liberalilor și al filipescanilor, organi- 
zează o demonstraţie populară de stradă, care ajunge sub 
ferestrele palatului regal. 

Mulțimea era enormă. Numeroase pancarte purtau in- 
scripțiuni războinice și strigătele : „Mobilizare !” eșiau din 
mii de piepturi. 

Regele, impresionat, chiamă pe Maiorescu la palat, iar 
Maiorescu, de teama defecţiunei lui Take Ionescu, primește 
să prezinte regelui decretul de mobilizare, dar nu primește 
cabinetul de concentrare naţională. Căci dacă ar fi intrat 
in cabinet cei trei miniștri liberali, egalitatea numerică între 
takiști şi conservatori ar fi dispărut; în acest caz miniștrii 
liberali uniţi cu cei takiști ar fi pus în minoritate pe con- 
servatori. 

S'a spus, că regele Carol când s'a văzut silit să semneze 
decretul de moblizare ar fi avut lacrimi în voce şi-ar fi ex- 
clamat : 

— Arme land. (Sărmană țară !). 

Consecutiv decretării mobilizării, principele moștenito. * 
Ferdinand a fost numit generalisim al armatei române şi ge- 
neralul Averescu şef al marelui stat major. Generalii coman- 
danți ai celor 5 corpuri de armată erau: general Cotescu 
corpul I, general Crăiniceanu corpul al 2-lea, general Iarca 
corpul al 3-lea, general Lambrino corpul al 4-lea, general 
Culcer corpul al 5-lea. 

Decretul mobilizării stârnește o furtună de entuziasm. 
Rezerviştii aleargă la București din centrele cele mai depăr- 
tate, trenurile sunt peste pline, oamenii urcați pe coperişu- 
rile vagoanelor cântă şi sunt plini de inviorare. Ce departe 
suntem încă, de marele războiu. 

Generâlul Culcer, în fruntea trupelor din corpul 5 trece 
din Dobrogea și ocupă Silistra. Celelalte trupe mobilizate 
așteaptă rezultatul acţiunei diplomatice, întreprinsă la Sofia. 

Guvernul român, prin ministrul României la Sofia d. 
Ghica, a înmânat guvernului bulgar o notă în care spune că 
de oarece Bulgaria, împotriva tutulor sfaturilor ce i s'au dat, _ 
a reaprins din nou războiul în Balcani. România nu mai 

poate rămâne nepăsătoare. Ordine au fost date armatei ro- 
mâne ca să treacă în Bulgaria. In acelaş timp, d. Ghica a 
primit ordinul de a părăsi Sofia. 

— Trecerea trupelor române în Bulgaria contribuie, fi- 
reşte, ca luptele interne de partid să înceteze, adică să fie 
suspendate. Nicolae Filipescu, căpitan de rezervă în cavale- 
rie, se înrolează imedait, şi intră, unul dintre cei dintâi, în 
Silistra. Petre Carp se resemnează și așteaptă sfârșitul acți- 
unei românești. 

La București, viaţa începe să devie aspră de și nu sun- 
tem în fața unui război serios. Circulaţia trăsurilor aproape 
a încetat, rechizițiile miltare au acaparat cai, automobile, 
trăsuri. 

La gară, au dispărut trăsurile ce așteptau altă dată 
trenurile; în oraș este aceiaș penurie de trăsuri. 


Imi amintesc că, pe la sfârșitul lui Iunie, m'am întors 
din străinătate, cu Expres-Orientul. Când am ajuns în gara 
Ploești, am găsit aci pe d. Timoleon Pizani, director al „Epo- 
cei”, însoțit de un domn Dragomirescu. Acești domni mi-au 
spus, că în gara de Nord nu voiu găsi nici o trăsură pentru 
transportul bagajului. Fiind noapte și cum confratele Pizani 
se afla în Ploești cu automobilul său, am părăsit trenul și 
am intrat în București cu automobilul. 

Bine înțeles entuziasmul începe să scadă. Bulgarii obo- 
siți de luptă și atacați din toate părțile, renunţă la luptă. 
O întreagă brigadă de infanterie care se întorcea depe frontul 
sârbesc să acopere Sofia, este ajunsă la Ferdinandovo de o 
divizie de cavalerie română. Bulgarii erau îndoit mai nu- 
meroși decât românii și ar fi putut ușor pune pe fugă cava- 
leria românească, dar comandantul român a comunicat, că, 
este însoţit de o puternică artilerie care va intra de îndată 
în acțiune, dacă bulgarii nu capitulează. 

Intimidaţi, obosiţi, deprimaţi, neștiind exact ce forțe au 
în fața lor, bulgarii au depus armele. 

Vestea acestei capitulări a provocat la București o mare 
însufleţire, aci se vorbea de o mare victorie română, ceeace 
nu era adevărat. 

Armata română, mobilizată în pripă, sub câteva gesturi 
impulsive și mai mult pentru motive de politică internă, nu 
avea, pregătirea mai de departe pentru o astfel de campanie 
în stil mare. Actele de indisciplină și greutatea funcţionării 
ruajelor au contribuit, ca trupele românești să aibă, peste 
puţin, o situaţie destul de tristă. Alimentarea se făcea greu, 
ajutoarele sanitare soseau d'abia şi târziu, serviciile auxiliare, 
în general, funcționau foarte defectuos. Apoi se declară ho- 
Jera. 

La Bucureşti situația adevărată mwa fost cunoscutà 
niciodată; adevărul era, însă, că, dacă de glonț și de sabie 

aproape n'a murit român în Bulgaria, în schimb de boale au 
murit cu miile. 

Din această cauză, generalul Averescu a fost ţinta a 
numeroase învinuiri. 

Bucureştii nu mai au altă preocupare decât campania 
din Bulgaria. 

Opiniei publice i se dă marea satisfacție: armata ro- 
mână a trecut Dunărea în aclamaţiile generale. 

Trupele române înaintează pe trei linii. Cele concentrate 
în Dobrogea înaintează pe linia 'Turtucaia—Dobrici—Balcic. 

Intâiul comunicat al guvernului român anunţă că în 
ziua de 28 Iunie au început operaţiunile în zona Dobrogea--: 
Cadrilater. 

In ziua de 27 grupul dela Ostrov a pătruns în Silistra, 
unde a găsit vre-o 3—A400 de soldaţi bulgari din depozit şi 
trupe de grăniceri, cu câţiva ofițeri, cari s'au predat și au 
fost evacuaţi la Călărași. 

A doua zi, trupele de infanterie și artilerie au trecut dela 
Călăraşi la Ostrov și Silistra. Aci s'au găsit arme, muniţiuni 
şi un număr de carabine noui. 

In timpul acesta presa engleză atacă cu violență Româ- 
nia pentru „actul său tâlhăresc”. Totdeodată guvernul bul- 
gar protestează către Puteri împotriva invaziunei armatei 
române. 

— In ziua de 2 Iunie în curtea cazărmei Malmaison s'a 
petrecut o dramă. Căpitanul Rodrig Goliescu din artilerie. 
osândit pentru trădare la 20 ani muncă silnică, a suferit de- 
pradarea la orele 8 dimineaţa. 

In mijlocul unui careu compus din detașamente de 
toate armele, Goliescu a fost adus îmbrăcat în uniforma de 
mare ţinută. 

După ce i sa citit sentința, un soldat din trupa de 
escortă a înaintat și a îndeplinit formalitățile degradărei. 
A rupt eşarfa osânditului, i-a tăiat galoanele, i-a rupt epo- 
leţii, i-a scos tresele dela chipiu, pe când trâmbiţele sunau 
aria funebră. 

Goliescu, impasibil şi cu privirea provocătoare, strângea. 
pumnii și dinţii. Mama lui care a asistat la, proces, a fost de 
față şi la acest sfâşietor spectacol. Şi a stat nemişcata. 

Când duba Văcăreștilor porni, ducând la penitenciar pe 
degradat, soldaţii şi rezerviştii, izbucniră în puternice hui- 
dueli. 

Trecerea armatei române în Bulgaria fiind fapt îndepli- 
nit, regele Ferdinand al Bulgariei telegrafiă regelui Carol, ce- 
rându-i să retragă trupele române în stânga Dunării, făgă- 
duind că toate cererile României vor fi examinate cu bună- 
voinţă. Regele Carol îi răspunse dela Corabia cum că cererile 
României sunt acum cunoscute de toate Puterile care se 
ocupă cu examinarea lor. 

Silit de împrejurări şi ameninţat cu înfrângerea militară, 
regele Ferdinand trebui să concedieze guvernul Danef şi 
chemă la putere pe Radoslavoff. 

Sâmbătă 6 Iulie Bucureştii sunt în paroxismul vese- 
liei, ediţiile speciale ale ziarelor publicau comunciatele ofi- 
ciale care vestesc cum că divizia I-a de cavalerie română a 
făcut prizonieră o brigadă de infanterie bulgară din a 9-a 
divizie, de asemenea a capturat şi 12 tunuri. 

Aceasta a fost predarea dela Ferdinandovo. 

Bine înţeles, la București s'a dat acestui fapt de arme o 
importanţă exagerată, fiindcă de fapt nu a fost luptă. Obo- 
siți de un atât de lung război şi obligaţi acum să se bată 
şi contra foştilor aliaţi, soldaţii bulgari au refuzat să se 
mai bată şi sau predat fără lupte. 

Dar soarta armelor este acum schimbătoare ca tot- 
deauna, bulgarii, cari luptau dârz contra grecilor şi sârbilor 
le ţineau piept, dar de îndată ce armata română a trecut Du- 
nărea, au pierdut curajul. 

Inţelegând că nu mai pot înfrunta trei armate, printre 
care cei 300.000 oameni de trupe proaspete aruncaţi în ba- 
lanţă de România, regele Bulgariei şi guvernul său iau ho- 
tărirea eroică de a înceta lupta. Trei telegrame foarte grăbite 
trimite regele Ferdinand dela Sofia regelui Carol şi-i imploră 
ajutorul propunând pacea. 

Dar turcii și grecii — acum când intervenţia armată a 
României a hotărît soarta războiului, — fac greutăţi şi vor să 
dicteze pacea la Sofia. Stăruinţele diplomaților, însă refor- 
mează aceste pretenţii și contribue ca războiul european să 
sc amâne pe un an. 

Toţi beligeranţii se înţeleg ca o conferință a armistițiu- 
lui şi a păcei să se întrunească la București. România domina 
acum Orientul apropiat şi apare ca statul cel mai puternic 
şi cel cu mai multă autoritate dintre toate micile Puteri. 

Pe la mijlocul lui Iulie delegaţii beligeranţilor încep să 
sosească în capitala României. 

— Pe când cercurile politice fierb de întrevederi şi con- 
ciliabule între delegații pentru Conferinţa păcei, Wabia se 
dă băgare de seamă dispariţiei unuia dintre cei mai mari 
jurisconsulţi ai României : la 10 Iulie a murit în vârstă de 
76 ani Gheorghe Danielopolu, marele avocat şi marele pro- 
fesor de drept roman la facultatea juridică din București. 

Butadele, vorbele lui de duh şi apostrofele ca şi atitudi- 
nele originale, îi distingeau la fel ca marea lui erudițiune. La 
vremea lui câte vorbe de spirit, nu au făcut deliciul bucu- 
reștenilor. 

Intr'“un proces odată avea ca adversari pe bătrânul Sip- 
somo şi pe fiul său. Când veni rândul lui Danielopolu să ple- 
deze. el începu astfel: 

— Domnule preşedinte, aţi ascultat pe Tatăl şi pe Fiul, 

acum vă rog să ascultați și pe sfântul duh care i-a învățat 
carte pe amândoi. 

Intr'un alt proces avea de adversar pe un tânăr avocat 
care luase licența numai câteva luni mai înainte. Se întâm- 
plase chiar că Danielopolu a fost președintele juriului exa- 
minator. 

Tânărul avocat vorbi după magistru și prezumţios fiind, 
îşi permise chiar să-i dea și lecţiuni de drept. Atât i-a trebuit 
lui Conu Guţă. Şi în replică începu astfel, cântându-și ironia: 

— Domnilor judecători, ascultând pledoaria tânărului 
meu adversar mi-am adus aminte de o anecdotă. 

Se spune că odată un turc s'a dus să se scalde în mare 
ş'acolo fu apucat de o neputinţă. Peste un minut un vali se 
urcă până deasupra capului iar în vârful valului văzu mirat... 
obiectul uşurărei sale. Și atunci turcul exclamă : 

— Bre, bre, ce mare minune: d'abia lam făcut și mi 
s'a şi urcat în cap. 

Bine înţeles câteva minute și după aceea câteva ore în 
şir sălile și toate culuarele Palatului de justiţie erau zguduite 
de râsetele obşteşti. 

Gheorghe Danielopolu (Conul Guţă), — căruia câţiva 
ani i se spunea „Danieleanu“, a fost cea mai originală fi- 
gură a barocului bucureștean. 


— In ziua de 17 Iunie s'a întrunit Conferinţa pentru pace. 
în urmă Titu Maiorescu, primul ministru al României și mi- 
nistru de externe a deschis conferința în calitate de preșe- 
dinte. Dânsul a propus tuturor beligeranţilor o suspenseune 
de arme pe termen de 5 zile. 
A luat cuvântul apoi d. Venizelos, delegatul Greciei, care 
a mulțumit lui Maiorescu, în numele aliaților pentru pri- 
mirea ce li s'a făcut la București. A declarat, totodată, că se 
asociază la suspendarea ostilităților propuse de Maiorescu. 


Delegatul bulgar  'Toncef a declarat că este partizanul 
încheierei cât mai repede a păcei într'un oraș cum e Bucu- 
reştii unde a domnit totdeauna un spirit europenesc pe care 
va trebui să-l facă cu toţii a birui în dezbaterile ce vor urma. 

Delegații militari au fost însărcinaţi apoi ca să comu- 
nice tuturor cartierelor generale armistițiul general de 5 zile 
cu începere dela 18 Iulie. 

La această ședință au participat următorii delegaţi : 

Din partea României: Titu Maiorescu, Take Ionescu, 
Alexandru Marghiloman și Const. Disescu. Delegaţi militari: 
generalul Coandă și colonelul Cristescu. 

Din partea Serbiei: primul ministru Nicolae Pasici, 
Ristici, Spalaicovici, colonel Smilianovici și It.-colonel Cala- 
fatovici. 

Din partea Greciei : D. Venizelos, prim ministru Panas, 
Politis, căpitan Pallis şi căpitan Exadactylos. 

Din partea. Bulgariei: D. Tonceff, ministru de. finanţe 
bulgar, generalul Fitcef, colonel Stanciof, Ivancefi și Randeft. 

Din partea Muntenegrului: general Vucotici, primul 
ministru și Malanovici. 

Şedinţele conferinței au urmat până la 26 Iulie cu 
alternative de speranţe și îndoeli. Pretenţiunile dintr'o parte 
și din alta erau atât de mari în cât de mai multe ori prăbu- 
șirea conferinței păru sigură. 

In cele din urmă, greutatea cea mai mare veni dela, 
neînțelegerile dintre greci şi bulgari, și unii și ceilalţi stă- 
ruiau să obție Cavala cu întreaga regiune a culturii tutu- 
nului. Atât de crâncenă era neînţelegerea în cât la 25 Iulie 
neisbânda conferinţei păru certă. 

Guvernul român și regele Carol făceau sforțări disperate 
pentru ca să împace spiritele și interesele. In cele din urmă 
regele Carol ceru mijlocirea împăratului Germaniei. Şi in- 
terventia se făcu atunci tocmai când totul părea compromis. 

Regele Carol solicită pe Kaiser să aducă bunele lui 
oficii la Atena, ceeace fu făcut. Kaizerul rugă pe regele Gre- 
ciei să consimtă ca regiunea tutunului să fie împărțită între 
bulgari şi greci. 

Când în conferință delegatul sârb Spalaicovici anunţă. 
înţelegerea definitivă între bulgari și sârbi, toţi delegaţii au 
isbucnit în aclamaţiuni. 

In aceeași ședință delegatul Muntenegrului, a arătat că 
micul principat a avut în acest război 14.000 de morți ceeace 
e un foarte mare sacrificiu pentru o țărișoară atât de mică. 
Nu pretinde nimic precis; cere, însă, să se acorde Muntene- 
grului o bucată de pământ cultivabil. 

Delegatul Bulgariei generalul Fitcef a avut un cuvânt de 
melancolică resemnare : 

—- Ni se prezintă Nota, trebue să plătim. 

In ședința următoare s'a ales Comisiunea pentru re- 
dactarea tratatului de pace. Comisiunea a fost compusă din: 
Titu Maiorescu, Spalaicovici, Politis, Radeff și Malanovici. 

Apoi d. Venizelos, spre a onora România odată mai mult, 
a propus ca generalul Coandă să fie împuternicit de întreaga 
conferinţă ca să redacteze partea tennicei militare din tratat. 

Maiorescu a mulțumit pentru această onoare făcută Ro- 
mâniei și a propus totodată votarea unui armistițiu fără 
termen până la încheierea definitivă a păcei. Şi” propunerea a 
fost primită în unanimitate. 

In sfârșit, Duminică la 28 Iulie 1913 — zi istorică de 
acum — s'a semnat tratatul de pace purtând numele de 
„Tratatul dela Bucureşti”. 

La ora 10 dimineaţa, 21 lovituri de tun anunţă bucu- 
reștenilor că tratatul de pace va fi semnat. Toţi delegaţii so- 
sesc pe rând la ministerul de externe îmbrăcaţi in haine de 
ceremonie iar ofiţerii în mare ţinută. 

După discursurile de rigoare rostite de către delegați. 
aceștia s'au dus în corpore la Mitropolie unde s'a oficiat un 
Tedeum. 

Este de observat că, afară de România, ale cărei pre- 
tențiuni n'au fost exagerate fiindcă nu aveau caracterul cu- 
cerirei, toate celelalte delegațiuni erau numai pe jumătate 
satisfăcute. 

Cauza era firească : fiecare ţară nădăjduia să se mă- 
rească considerabil în paguba celorlalte. ceeace ar fi fost 
cu totul imposibil. 

Bulgaria. fireşte, ieşea cea mai sfâșiată din tratative. 
Fa care dusese greul războiului împotriva Turciei, ea, care 
avusese cele mai mari şi mai decisive victorii militare, ea 
care, fără intervenţia armată a României, ar fi eşit a doua 
oară victorioasă și împotriva sârbilor şi grecilor, era acum 
redusă ca să sufere legea coaliţiei ce se încheia împotriva sa. 
virtuțile militare ale poporului bulgar dăduse de gândit tu- 
turor vecinilor care nu mai puteau tolera acum o Bulgarie 
mare. i 

De altfel nici în România nu era mulţumită toată lumea. 

Așa, o parte a conservatorilor cereau continuarea răz- 
boiului pentru ca România să iasă cu un mai mare câștig din 
război, iar jartidul liberal a cerut anexarea Vidinului. Dar 
împotriva acestei pretenţiuni s'au ridicat nu numai bulgarii 
dar și sârbii. 

Adevărul este că atitudinea cea mai moderată a avut-o 
România, de aceea România a putut juca rolul de quasi-ar- 
bitru şi a putut prezida, cu nepărtinirea recunoscută de toţi, 
conferința. Ri 

Pentru păstrarea acestei atitudini trebue să recunosc 
cum că meritul a fost, mai ales, al regelui Carol. 

Dacă a semnat cu mare părere derău, decretul mobiliză- 
rei, în schimb si-a impus vederile când România şi-a prezen- 
tat revendicările, 

Nu prezintă, vreun interes istoric, ca să reproduc aci în- 
tregul tratat de pace. Acest tratat n'a avut decât o viaţă efe- 
meră,. Peste un an exact, a izbucnit războiul mondial, iar sta- 
rea de lucruri înfăptuită prin acest tratat a fost în cea mai 
mare parte, modificată prin tratatele încheiate de pe urma 
marelui război. 

Voi aminti numai că tratatul are 10 articole. Cât priveș- 
te România, art. II glăsuește astfel: 

„Intre Regatul Bulgariei şi Regatul României fosta fron- 
tieră între Dunăre și Marea Neagră este, conform procesului- 
verbal încheiat de către delegaţii militari respectivi şi ane- 
xat la Protocolul nr. 5, 22 Iulie (4 August) 1913 a Conferin- 
ţei din București. rectificată în chipul următor: 

Noua frontieră va pleca dela Dunăre înainte de Turtu- 
caia spre a sfârşi la Marea Neagră la sud de Ekkrene. 

Intre aceste două puncte extreme linia de frontieră va 
urma traseul indicat pe hărţi 1/1010.000 şi 1/200.000 ale sta- 
tului major român şi după descrierea exactă la prezentul ar- 
tico). 

Este formal înțeles că Bulgaria va rade, cel mai târziu 
într'un termen de doi ani, lucrările de fortificațiuni existen- 
te şi nu va construi altele la Rusciuk, la Şumla, în ținuturile 
intermediare și într'o zonă de 20 kilometri în jurul Balci- 
cului“ 

In sfârșit un ultim aliniat stipulează că o comisiune 
mixtă cu delegați din ambele părți, va hotărî în 15 zile tra- 
seul nouei frontiere, va împărţi proprietăţile și celelalte bu- 
nuri, etc. In caz de dezacord, un arbitru luat dintr'o ţară a- 
mică va decide“. 

Am vorbit de stăruința regelui Carol pentru încheierea 
păcei şi de intervenţia la momentul oportun a împăratului 
Germaniei. Iată textele ambelor telegrame : 

Textul regelui Carol : 

„După multe dificultăţi încheerea păcei e asigurată și, 
slavă ţie, va fi defintivă. In momentul de faţă gândul meu 
se oprește la tine și îţi mulţumesc din toată inima pentru a- 
miciţia şi simpatia ta, mai ales în zilele acestea atât de grave! 


Carol“ 


Din Livinemunde pe bordul vasului Hohenzollern, kai- 
zerul a răspuns: 

„Depeșa ta sosită azi noapte a fost o mare bucurie pen- 
tru mine. Te felicit în mod sincer și cordial pentru frumosul 
succes pe care poporul tău și toate statele beligerante, pre- 
cum şi întreaga Europa îl datoresc politicei tale de adevărat 
bărbat de stat. In acelaş timp e o mare satisfacţie pentru mi- 
ne că mi-ai spus că am putut contribui și eu la scopul atins. 
Să dea Dumnezeu să-ţi păstreze o viaţă lungă pentru ferici- 
rea ţărei tale. Cu amiciţie şi admiraţie mă bucur pentru coo- 
perarea noastră comună într'un scop de pace. 


Wilhelm“ 


A doua zi un banchet oficial fu dat la minsterul de ex- 
terne. Au asistat toţi delegaţii inclusiv cei bulgari, excepţie 
făcând d. Venizelos reţinut în casă de o indispoziţie. 

Dau, pentru memorie, numele asistenților. 

in partea despre stânga, în frunte la locul de onoare se 
afla așezat Titu Maiorescu având la dreapta pe d-na Take 
Ionescu, d. Toncef, d-na Grigore Cantacuzino, Panas, d-na 
Trăznea-Greceanu, C. Risescu, colonel bulgar Stancioif, N. 
Xenopol, Chainovitz, Tzamados şi N. Em. Lahovary. 

La stânga lui Maiorescu : d-na Disescu, Ion Lahovary, 
d-na Coandă, general Fitchefi, Take Ionescu, Politis, Grigore 

Cantacuzino primarul Capitalei, colonel Cristescu, căpitan 
Pall, Bilciurescu şi Filitis. 

In partea din dreapta locul de onoare era ocupat. de că- 
tre soția ministrului de externe, d-na Maiorescu. . 

La dreapta d-sale erau așezați Nicola Pasici, d-na C. n 
on, Ristici, d-na Filitis, Al. Marghiloman, Radeff, M. Canta“ 
cuzino, general Coandă, Burghele, Pisoschi, Gavrilovici și 
Constantinidi. 

La stânga: Vukotici, d-na Xenopol, Spalaikovici, Ivan- 
ceff, C. Arion, colonel Smilianitici, Al. Bădărău, colonel Kala- 
fatovici, colonel D. Moruzi prefectul poliției Capitalei, Svilo- 
cosici și Pąpazoff. 

In cele două extremități ale mesei G. Crețeanu şi Trăs- 
nea-Greceanu. 

Din cauză că armata nu era încă demobilizată, la masă 
nu a fost muzică. 

Fiecare comesean a plecat cu menu-ul purtând toate 
semnăturile celorlalți. Iar unele din doamne au primit pe cu- 
tele evantaiurilor autografele delegaților. 

Toată lumea a fost foarte veselă în tot timpul prânzului, 
atară, bine înțeles, de delegații bulgari. 

Chiar unul dintre delegații militari ai Bulgariei a spus 
unui vecin de masă : 

— Să n’aveți teamă, după 2 ani vom lua înapoi ceeace 
ni s'a luat astăzi cu forța. 

Discursuri au fost două: al lui Titu Maiorescu și al lui 
Nicola Pasici. 

Foarte semnificativ a fost discursul delegatului sârb care 
a încheiat astfel : 

„Exprim urarea ca România să rămână întotdeauna în 
fruntea natiunilor ce reprezentăm arătându-le calea ordiner, 
a păcei şi a progresului“. 

La acea epocă situația morală a României era demnă de 
invidiat. Ea strălucea printre toate națiunile mici dela porțile 
Orientului, iar puterea ei militară socotită atunci de prima 
ordine, impunea și temerea și respectul. Când reprezentantui 
Serbiei spunea României. că’i urează să stea întotdeauna în 
fruntea naţiunilor din Peninsula balcanică, dând'o drept mo- 
del al ordinei, al spiritului pacific şi al progresului, laudă mai 
mare nu-i putea aduce. 

Totuşi mobilizarea dela 1913 nu sa făcut în cele mai 
bune condițiuni, iar îngrijirea sanitară a lăsat de dorit. De 
abia intraţi în Bulgaria, epidemia holerei s'a abătut asupra 
trupelor noastre. Tot asemenea febra tifoidă a făcut destule 
victime. 

Au urmat încă două banchete oficiale: unul la Palatul 
regal, unde unicul toast a fost rostit de către regele Carol, 
celalt banchet în sala Liedertafel oferit de primăria Capitalei. 

Au vorbit: Gr. Cantacuzino primarul, și d-nii Venizelos și Ton- 
cef delegaţii Greciei și Bulgariei. 

După toate acestea, ziarele au publicat și schimbul de 
telegrame între împăratul Austro-Ungariei și regele României. 

Impăratul Austro-Ungariei a telegrafiat : 

„Te rog să primesti felicitările mele cele mai cordiale cu 
prilejul operei de pacificare desăvârșită sub conducerea ta, 
care a pus capăt vărsărei de sânge în Balcani și a asigurat 
pacea ţărei tale. 

Ca și în trecut voiu purta și în viitor cel mai viu interes 
la toate cele ce vor contribui la binele tău și al țărei tale. 


Frantz Iosef“ 


Regele Carol a răspuns: 

„Felicitările tale atât de cordiale și călduroase, partea ce 
iei la încheierea păcei în Capitala mea, mau bucurat foarte 
mult și mulțumesc din toată inima pentru această nouă do- 
vadă de credincioasă prietenie ce mi-ai arătat totdeauna în 
deosebi în momentele grele. 

Facă cerul ca pacea încheiată acum să fie durabilă şi să 
aducă în sfârșit, pentru binele statelor noastre, liniștea în pe- 
ninsula balcanică atât de crud încercată în ultimii ani. 


Carol“. 


Cuvintele regelui Carol : „facă cerul ca, pacea încheiată 
să fie durabilă“, aveau înțelesul lor. 

D'abia se iscălise tratatul păcei dela București, și Rusia. 
începu jocul său de eternă duplicitate lăsând a se înțelege că 
va lucra pentru revizuirea acestui tratat care nu'i satistă- 
ceau pe deplin interesele. 

Am spus că România, prin atitudinea și politica sa, se 
ridicase foarte sus în ochii lumei întregi. Georges Clemenceau 
scria în „L'Homme Libre“ un articol intitulat „Tu gquoque“ 
care sfârşea cu vorbele : 

„Din acest moment România se impune Europei ca pu- 
tere morală, tot aşa cum se impune ca putere militară“. 

Dar şi englezii au fost siliți să aducă laude României. 

Corespondentul ziarului „Daily Telegraph“, d. căpitan 
Battine, un specialist, a scris: „Factorul decisiv în pacificarea 
Balcanului a fost intervenția României, căci ei i se datorește 
de fapt că Bulgaria s'a văzut silită să depue armele. Planul 
intrărei în Bulgaria a fost pregătit cu multă sagacitate și exe- 
cutat cu repeziciune și preciziune“. 

Ca dovadă de vitejia românească, căpitanul Battine po- 
vesteşte cum numai 2 ofiţeri urmaţi de 8 călăraşi au pătruns 
în staţia Vraţa care era plină de bulgari, și unde se aflau și 
50 infanteriști gata să plece la Sofia. 

Corespondentul aceluiași ziar pe lângă armata sârbă, a 
scris ziarului său că este inexactă afirmaţia că bulgarii erau 

deja bătuţi de greci şi sârbi când au trecut românii Dună- 
rea. Acest corespondent, d. Ashmead-Bartlett, spune că vizi- 
tând pozitiile bulgarilor din faţa grecilor, poate afirma că 
dacă războiul ar fi continuat, grecii ar fi fost zdrobiţi. 

Cât despre sârbi acelaşi corespondent afirma, că statul- 
rnajor sârb săvârşise în ultimul timp greşeli peste greşeli. In- 
tervenția armatei române a venit tocmai la timp ca să împe- 
dice catastrofa. . 

Dar, or câte laude ne-au adus străinii nu e mai puțin 
adevărat că organizația noastră sanitară a lăsat de dorit, ho- 
iera a trecut Dunărea, după ce a contaminat armata, și a 
coprins un însemnat număr de județe. 

Opoziția profită de prilej, şi acuză, cu drept cuvânt, pe 
cei însărcinaţi cu paza sănătăței oamenilor. 

—Pe când conservatorii guvernamentali și democraţii lui 
Take Ionescu jubilau pentru marea victorie politică dobân- 
dită, şeful partidului liberal, Ionel Brătianu, dă o lovitură 
menită să întunece gloria partidului advers şi să urce acţiu- 
nile partidului liberal. 

Ionel Brătianu, căpitan de rezervă, era mobilizat şi 
avea peste Dunăre funcţia de aghiotant al generalului Crăi- 
niceanu. D'abia pacea dela Bucureşti a fost încheiată şi de 
peste Dunăre d-sa a lansat către ţară o proclamaţie prin care 
cerea exproprierea marilor moșii, împroprietărirea pe ele a 
ţăranilor și acordarea votului universal. 

Manifestul șefului partidului liberal a produs impresie 
adâncă în ţară şi din ceasul acela zilele guvernului Maiores- 
cu-Take Ionescu au fost numărate. 

Bineînţeles publiciștii evrei profită de prilej spre a pune 
la ordinea zilei şi chestia evreiască. 

Negreşit, unii evrei aveau tot dreptul la împământenire. 
în special aceia cari au fost mobilizați; oameni cari au plătit 
tributul sângelui nu mai puteau fi lipsiţi de cetățenia româ- 
nă. Erea un act de mare dreptate. Dar ziarele filo-evreie au 
pus chestia întreagă, ceeace nu intra în vederile opiniei pu- 
blice româneşti. 

Venirea liberalilor la putere trebuia să mai fie înlesnită 
şi de dihonia dintre conservatori. De îndată ce tratatul de 
pace de la Bucureşti a fost iscălit, deci chestiunea exterioară 
rezolvată, armistițiul între partide, impus prin intrarea Ro- 
mâniei în Bulgaria, încetă. Şi opoziţia începu atacurile îm- 
potriva guvernului. 

Liberalii atacau pe tema celor două mari reforme anun- 
tate, iar Petre Carp și Nicu Filipescu pe tema colaborării din- 
tre conservatori și takişti. 

Petre Carp arunţa chiar că va începe campania de răs- 
turnare, cerând conservatorilor să desfacă colaborarea. Nicu 
Filipescu își manifestă hotărîrea de a urma pe Carp. Şi astfel, 
departe ca marea victorie repurtată de guvern în chestiunea 

tratatului de pace să-l întărească, slăbiciunea lui apăru evi- 
dentă. 

Take Ionescu pierduse mulţi partizani din cauza colabo- 
ării. Foarte puternic în corpul electoral înainte de a intra 
în cabinetul Maiorescu, acum nu mai reprezenta aceeași for- 
tă de temut. Faţă de partizanii nesatisfăcuţi, victoria diplo- 
matică şi puterea morală câștigată de şeful lor nu reprezen- 
tau o mare valoare. Conservatorii cari cunoşteau deperdiţia 
de forțe electorale ale patidului democrat, proclamau acum 
nevoia de a desface cclaborarea. 

Acei conservatori cari împingeau la ruptură se măqu- 
Jeau, însă, cu speranţa că, după desfacerea căsniciei cu ta- 
kiştii, regele va însărcina tot pe un conservator cu formarea 
guvernului. Intriganţii, cari aveau interes ca familia conser- 
vatoare să plece dela putere, șopteau la urechile conserva- 
toare cum că regele nu așteaptă de cât desfacerea colaboră- 
iii, spre a înlătura pe Take Ionescu, care la Londra făcuse 
politică franco-filă, și spre a putea avea un minister conser- 
vator omogen. 

Argumentul era bine găsit, iar mulţi conservatori au cre- 
zut povestea. Adevărul era, însă, că regele Carol voia să a- 
ducă pe liberali, dar nu avea motivul. Un guvern care avu- 
sese un atât de mare succes cu răsunet în toată lumea nu pu- 
tea fi concediat a doua zi, fără un motiv serios. Desfacerea 
colaborării ar fi fost motivul, iar regele Carol îl aştepta cu 
nerăbdare; unii afirmau chiar că regele însuşi încurajase 
răspândirea zvonului şi că singura lui dorință este să alunge 
pe Take Ionescu din guvern, spre a înșela pe conservatori și 
a-i ispiti să denunțe colaborarea. 

Peste puţin farsa va fi fost jucată. 

— Pe când la București, se trăgeau aceste sfori, un zvon 
sinistru se răspândește: marele aviator român Aurel Vlaicu, 
încercând să treacă Carpaţii în zbor cu aeroplanul, care era 
invenţia sa, s'a prăbuşit din înălțime. 

Aurel Vlaicu a plecat în ziua de Sâmbătă 31 August spre 
a trece Carpaţii cu aeroplanul. La ora 4 a fost văzut deasupra 
Ploeştilor, la o înălţime de 400 sau 450 metri, unde a executat 
mai multe virajuri de cea mai mare îndrăzneală. 

Intre Câmpina şi satul Băneşti, câţiva ţărani l-au văzut 
executând numeroase virajuri apoi aparatul a pornit în jos 
cu o iuțeală ameţitoare; la 50-60 metri s'a oprit și s'a mai 
urcat puţin, apoi a căzut ca o săgeată la pământ. 

Corpul aviatorului a fost găsit sub motor. La cap avea o 
rană cam de 10 centimetri și amândouă picioarele i-au fost 
fracturate. 

Căderea nu a fost datorită defectuozităţii motorului, gă- 
sit în stare normală, ci numai virajurilor exagerate, fiindcă 
Vlaicu era un virtuos al virajului primejdios și abuza de cu- 
rajul și competența lui. 

Deasupra Băicoiului a voit să aterizeze, căci a simţit ne- 
siguranţa aripilor, dar, spre nenorocirea lui, se afla tocmai 
deasupra unei livezi de pruni. A fost nevoit să meargă mai 
departe. Dar una din aripi s'a desprins și a căzut la pământ; 
apoi aparatul s'a plecat pe dreapta și s'a prăbușit. 

Vaicu era născut în satul Binţinţi, de lângă Orăştie; co- 
- mitatul Hunedoarei. A murit la vârsta de 33 ani. 

Primul zbor l-a făcut la anul 1910. Apoi în 1911, în drum 
spre Viena, a bătut pe cei mai reputați piloţi francezi, iar 
asupra reputatului pilot spaniol Garros a repurtat două în- 
semnate victorii. 

Când a murit, lucra la săvârșirea a patru aparate: două 
ale Companiei Marconi din Londra, unul pentru ministerul 
de război și unul pentru sine, din donaţiunile ce i-au făcut 
ardelenii. 

Un moment a fost vorba ca marele aviator să fie înmor- 
mântat în Ardeal, însă tatăl său, „Neica Dumitru“ ţăran din 
Binţinţi, a cerut să fie îngropat la București, în Capitala ță- 
rii pe care a slujit-o. 

Corpul lui Aurel Vlaicu a fost depus în biserica Sf. Gheor- 
ghe, apoi înmormântat la cimitirul Șerban-Vodă. 

Vlaicu a fost o glorie națională. 

Consiliul comunal s'a întrunit chiar a doua zi și a hotă- 
rît ca strada Țăranilor să poarte pe viitor numele de „Aurel 
Vlaicu“. 

— Intrând în luna Octombrie, activitatea politică re- 
începe. 

In partidul liberal erau frământări. Ionel Brătianu, 
șeful partidului, era acuzat cum că a refuzat să participe în 
guvernul naţional pe care îl propusese regele Carol în ajunul 
intrării României în campanie. Adversarii lui Brătianu îl 
acuzau cum că a săvârșit o mare greşală de tactică pentrucă 
a lăsat partidului conservator întreaga glorie a războiului și 
a încheierei păcei şi a tratatului dela București. 

La începutul lui Octombrie, comitetul executiv al parti- 
dului liberal s'a întrunit. In fața comitetului, Ionel Bră- 
tianu, pe de o parte a susținut nevoia expropierii și a modi- 
ficării legii electorale, pe de altă parte s'a apărat de acuzaţia. 
ce i s'a adus. 

Despre reforme a spus cum că exproprierea se va face si- 
htă numai dacă va fi nevoe; apoi a precizat că nu trebue să 
se exproprieze de cât proprietăţile peste 1000 de hectare. O 
mie de hectare să fi respectat oricărui proprietar. 

Pentru reforma electorală a propus colegiul unic, în care 
să voteze toţi știutorii de carte, iar neștiutorii să voteze prin 
delegaţiune ca şi până acum. 

Vorbind despre politica sa exterioară s'a apărat împotri- 
va acuzațiilor ce i s'au adus spunând că intrarea în campanie 
și tot ce a urmat s'a făcut după indicaţiile partidului liberal. 

Dar dacă partidul nu e mulțumit de conducerea sa, a decla- 
rat că nu-i rămâne decât să reintre în rânduri ca simplu sol- 
dat şi să lase altora cârmuirea. 

Era demisia. Insă în urma cuvântărilor lui Emil Costi- 
nescu şi a lui Mihail Ferikidi, comitetul și-a menținut încre- 
derea în şef. 

Vorbind de expropriere, I. Brătianu a spus: „Dacă nu o 
vom face noi, ne vor sili alţii s'o facem“. 

O voce a strigat: „Un nou 1907!“ 

Duminică 20 Octombrie, s'a ţinut în sala Liedertafel con- 
gresul partidului liberal. 

Au vorbit Ionel Brătianu, şeful -partidului, Neron 
Lupaşcu dela Vaslui, Emil Costinescu, Toma Stelian, Pleşea 
dela Craiova, N. P. Romanescu, Alesiu din Brăila, Mavrocor- 
dat, Al. Iliescu dela Olt, Krupensky din Iași, Mihai Ferikidi. 

In urmă s'a votat o moţiune prin care Congresul aprobă 
reformele prezentate de Brătianu. 

— La 8 Noembrie, s'a pus, cu solemnitate, piatra funda- 
mentală a palatului Vama-Poştei. Arhitectul acestui local, 
care d'abia în 1926, sa terminat, adică după trecere de 13 
ani, este Ciortan. 

— Pe la jumătatea lui Noembrie, comitetul executiv cen- 
tral al partidului conservator s'a întrunit, sub președinția lui 
Ion Lahovary, spre alegerea șefului partidului, în urma de- 
misiunei lui Petre Carp. 

Titu Maiorescu a fost ales cu unanimitatea voturilor. Ni- 
colae Filipescu a lipsit dela ședință. 

— Se discută mult, atât pentru motive economice cât și 
pentru motive strategice, construirea unui nou pod peste Du- 
năre, pod de legătură cu Serbia. 

Consiliul de miniştri discutând chestiunea, a rămas la 
părerea ca podul să fie aşezat în apropiere de Gruia cu pre- 
lungirea liniei până la Craiova. 

Această cestiune era, la 1913 de mare actualitate, căci 
s'au numit, atât din partea Serbiei, cât și din partea Româ- 
niei, delegaţii cari să studieze și să hotărască toate amă- 
nuntele. 

Din partea Serbiei au fost numiţi 2 ingineri, iar din par- 
tea României, Gheorghe Panait, secretarul general al minis- 
terului de lucrări publice şi Al. Cotescu, directorul general al 
căilor ferate. 

Din partea ministerului de război au fost numiţi: gene- 
ral Văleanu secretarul general al ministerului de războiu, co- 
lonelul Cristescu, subșeful marelui stat-major, și colonelul 
Referendaru. 

— Odată cu deschiderea parlamentului, criza din gu- 
vern izbucnește. Atât conservatorii cât și takiștii ajung la 
convingerea cum că desfacerea colaborării se impune. 

Mai sunt unii cari încearcă evitarea desnodământului, 
luptând pentru fuziunea celor două partide din guvern. In 
fruntea acestora sta Theodor Rosetti, președintele Senatului. 
Zadarnică încercare. Căderea conservatorilor și ridicarea la 
guvern a liberalilor este lucru hotărît între rege, Take Iones- 
cu şi Ionel Brătianu. 

Cele două partide din guvern încep să facă pregătire de 
plecare. 

Parlamentarii conservatori se adună în casa lui Ion La- 
hovary spre a discuta asupra situaţiei. Cu acest prilej, se ocu- 
pă de programul liberal şi votează cu toţii împotriva expro- 
prierii. In acelaș timp, parlamentarii takiști se întrunesc în 
casa, lui Take Ionescu, unde votează, iarăș, unanim, pentru 
programul liberal. 

In aceste două întruniri, soarta cabinetului Maiorescu a 
tost hotărită; retragerea guvernului pusă după sărbătorile 
Crăciunului, iar venirea la cârmă a liberalilor, chestie de 
câteva zile. 

Partidul conservator a avut ultimul său guvern în Ro- 
mânia. 

-— La sfârşitul lunei Decembrie, a murit unul dintre oa- 
menii de frunte ai României, jurist de valoare, fost consilier 
la Curtea de casație, administratorul domeniilor Coroanei: 
Ion Kalinderu. ` 

Ion Kalinderu a lăsat în casa lui din strada Renașterei, 
muzeul pe care îl administrează acum pictorul Steriadi. 


— La sfârșitul anului a dispărut una din cele mai ori- 
ginale și mai populare figuri bucureștene, avocatul Iancu 
Brătescu. Bucureştenii îl cunoșteaua mai bine sub numele de 
„Nenea Iancu“. 

Iancu Brătescu era un intemperant, mare adorator al 
zeului Bachus, chefurile sale fenomenale erau de pomină, 
nopţi și zile în șir petrecea cu lăutari, cu femei, cu prietenii 
lui cei mai de aproape pe care-i poreclise „damblagii. Dam- 
blagiul era omul atins de infirmitatea adoraţiunei pentru 
băutură și de care nu se putea dezbăra. 

Pe de altă parte Iancu Brătescu era un om foarte bun şi 
darnic; fiind avocat pleda adesea gratuit pentru oamenii fără 
avere, de unde şi marea lui popularitate. 

Firește, fiind pasionat şi pentru politică, şi având apoi şi 
funcțiunea de şef al culoarei de verde în partidul lui Take Io- 
nescu, dărniciile lui aveau și un substrat de interes electoral. 

Cariera politică şi-a început-o ca liberal, sediul și'l avea 
în culoarea de verde, strada Popa Tatu, iar şeful său direct 
și imediat era Grigore Serurie. 

Când în partidul liberal a mijlocit ruptura între Ion 
Brătianu de o parte, C. A. Rosetti şi Dumitru Brătianu de 
alta, Serurie a fost aruncat peste bord: Nenea Iancu a urmat 

pe Serurie și a trecut în disidenta liberală sub șefia lui Dumi- 
tru Brătianu. 

După căderea lui Ion Brătianu, Iancu Brătescu a pără- 
sit pe Dumitru Brătianu pentru Vernescani, mai bine zis 
pentru Emanoil Pake Protopopescu ajuns primar al Capitalei. 

Când s'a format marele minister Lascar Catargiu-Carp, 
Pake Protopopescu a rămas în opoziţie, dar Nenea Iancu a 
rămas şi el în partidul conservator. In sfârşit Take Ionescu a 
eşit din partidul conservator spre a forma partidul conserva- 
tor-democrat, atunci a eşit din partidul conservator și Nenea 
Iancu şi a devenit democrat. 

De cinci ori a schimbat Iancu Brătescu șefii și partidele, 
însă nici odată opinia publică nu l’a categorisit de trădător. 
Din potrivă la onorat cu cea mai firească popularitate. Așa 
erau vremurile. 

Astăzi de numele lui Iancu Brătescu cine mai pomeneş- 
te? Nici cel mai neînsemnat semn de aducere aminte nu ara- 
tă undeva că omul acesta a fost odată unul dintre cei mai 
populari »oliticiani. i 

Popularitatea ca şi prieteniile întreţinute cu paharul în 
mână în jurul meselor de petreceri, sunt efemere. 

Retragerea Ministerului Maiorescu şi venirea Cabinetului 
liberal sub I. I. C. Brătianu. — Un banchet al presei pentru 
Doctorul Angelescu ministerul lucrărilor publice. — Camera 
votează revizuirea Constituţiei. — Candidatura lui Const. 
Mille îw Bucureşti. — Meschinăriile conservatorilor în alege- 
rile pentru Constituantă. — Vizita "Țarului Nicolae la Con- 
stanța — Alex. Marghiloman ales şef al pertidului conservator. 
— O aventură românească în Albania. — O vizită a frun- 
taşilor conservatori la Ţibăneşti. — Un discurs al lui Nicolae 
Filipescu. — Atentatul dela Serajevo. — Nota Ultimatum a 
Austro-Ungariei către Serbia. — O acţiune românească în 
Albania. — Austro-Ungaria declară războiu Serbiei, Germania 
declară războiu Rusiei şi Franţei. — Războiul cel mare a în- 
ceput. — Consiliul de Coroană dela Sinaia. — Declararea neu- 
tralităței. — Italia se declară neutră. — Anglia declară războiu 
Germaniei. — O mică întrunire la Nicolae Filipescu. — Anră- 
nunte dela Consiliul de Coroană, — Un calambur al reginei 
Elisabeta. — Take Ionesca şi N. Filipescu cer eşirea din neu- 
tralitate şi intrarea în luptă contra Austro-Ungariei. — Zia- 
rele lor atacă pe rege care se opune. — Un discurs al lui 
Delavrancea. — Mare agitație în ţară. — Moartea regelui 
Carol |. — Prinţul Ferdinand proclamat rege. — Incheiere. 


— A doua zi după sărbătoarea anului nou, Titu Maio- 
rescu a prezentat regelui demisia cabinetului. 

Criza era virtual deschisă, încă dela, deschiderea parla- 
mentului unii credeau chiar că ministerul va pleca înainte de 
sărbători. 

Obiceiul la noi era, că, dacă criza de guvern se declară în 
primăvară, lumea să întrebe care partid va mânca ouăle roşii; 
de data aceasta criza, izbucnind înainte de Crăciun, lumea era 
nedumerită și întreba : cine va mânca purcelul ? 

Purcelul l-au mâncat, aşa dar, conservatori-takiștii, 
dimpreună cu plăcintă cu răvașe, iar Titu Maiorescu a demi- 
sionat la începutul lui Ianuarie 1914. 

Demisia a fost motivată. 

In demisie s'a spus că ministerul de colaborare tiind 
constituit în vederea conflictului balcanic, — deci fusese al- 
cătuit cu o misiune specială, — trebuia să plece acum când 
pacea balcanică a fost dobândită. 

Motivul era și absurd și mincinos. Absurd fiindcă un gu- 
vern nu este silit să plece a doua zi după o mare izbândă, 
mincinos fiindcă adevăratele motive ale căderei guvernului 
erau, pe de o parte neînțelegerile cu fracțiunea conservatoare, 
pe de altă parte înţelegerea cu regele ca partidul liberal så 
ia cârma. 


Indată după prezintarea demisiei cele două partide co- 
laborate până atunci, s'au retras fiecare sub cortul său și au 
devenit rivale, iar regele a însărcinat pe I. Brătianu cu for- 
marea cabinetului. 

Cabinetul liberal era gata mai dinainte, de aceea după 
24 ore numele nouilor miniștri au fost publicate : Ionel Bră- 
tianu preşedinţia şi războiul, Emanoil Porumbaru externele, 
V. Gh. Morțun internele, Emil Costinescu finanţele, Al. Con- 
stantinescu domeniile, I. G. Duca instrucţia publică, Victor 
Antonescu justiţia, Doctor C. Anghelescu lucrările publice, 
Al. Radovici industria. f 

Noul guvern hotărăşte facerea alegerilor generale în ter- 
menul cel mai scurt, alegerile delegaților la 28 Ianuarie, ce- 
lelalte dela 2 la 12 Februarie. 

Şi acum campania electorală începe. 

Liberalii au muncă grea, mai ales în București unde con- 
servatorii sunt acum foarte tari. 


Take Ionescu a perdut mult din forţa lui electorală, in- 
trarea în cabinetul de colaborare a fost fatală partidului său, 
cel mai puternic electoralicește până anul trecut. 

Titu Maiorescu şi Marghiloman luptă acum să aducă pe 
Filipescu la matcă, fiindcă, fără el partidul nu putea avea 
mulți sorţi de izbândă în București. Dar Filipescu atârnă. 
Celor cari merg să-l solicite, declară că nu mai face politică, 
intenţia lui este să se închidă în bibliotecă spre a-și scrie me- 
moriile. 

Filipescu, însă, foarte dârz, când era vorba de „lovituri'“, 
era fără putere de rezistență într'o hotărire luată. N'au tre- 
cut multe zile și ne-am întâlnit cu dânsul în salonul lui A- 
lexandru Marghiloman, strada Dimitrie Sturza, pe atunci 
strada Mercur. 


Erau de faţă toți foști deputaţi şi senatori de București, 
fostul primar al Capitalei, fostul prefect de poliție, foștii mi- 
niștrii. Petre Carp nu era. După câteva obiecţiuni Filipescu 
cedează, se fixează lista candidaţilor și se hotărăște începerea 
imediată a campaniei electorale. 

Alegerile dau o însemnată majoritate guvernului. La co- 
legiul I de Ilfov guvernul nu poate lua de cât 2 locuri din 5 

fiind 3 balotagii. La colegiul 2 nu poate lua de cât 2 locuri 
din 9 fiind 7 balotagii. 

Partidul conservator unit se relevă ca cel mai tare căci, 
fiind în opoziție, se apropie de candidații guvernului, iar 
democrații-conservatori — afară de personalitatea superioa- 
ră a lui Take onescu, au pierdut terenul. O pierdere mare 
pentru partidul lor a fost trecerea electorului I. Th. Florescu, 
şeful culoarei de Albastru, în partidul liberal. 

Iată o comparație între primii 3 candidați ai celor 3 par- 
tide în luptă cu colegiile 1 şi 2 din Ilfov. 

La colegiul I liberalii, I. G. Saita 988 v., Emil Petrescu 
921, M. Ferekide 799. 

Conservatorii: N. Filipescu 749, Al. Marghloman 731, C. 
C. Arion 632. 

Takiștii: Take Ionescu 622, C. Disescu 293, D. Moru- 
zi 261. 

La colegiul al 2-lea: Liberalii dr. Botescu 2459, I. Th. 
Florescu 2403, V. Ulvineanu 2162. 

Conservatorii: M. Deşliu 1717, C. Bacalbașa 1531, Ion 
Mitilineu 1436. 

Takiştii: Emil Socec 814, Scarlat Lahovari 766, C. Do- 
brescu 744. 

La balotagii, în urma înțelegerei pe de o parte cu unii 
guvernamentali, pe de alta cu conservatorii, a căzut unul 
din candidații guvernamentali la colegiul al 2-lea şi a fost 
ales independentul Nicolae Fleva. 

— Un lucru ce face senzație în unele cercuri, este lupta 
d-șoarei Ella Negruți din Iași, care având titlul academie în 
drept, fusese respinsă de baroul din localitate. Trecând în 
faţa justiţiei, Curtea de apel din Iași îi respinge de asemenea 
cererea, iar în Ianuarie Curtea de casaţie confirmă sentința, 
Curţei ieșene. 

D-șoara Ella Negruţi nu va putea, dar, să profeseze. 

— Alegerile generale s'au săvârșit în condițiunile obici- 
nuite de presiune administrativă; guvernul a lăsat, însă, ca 
să intre în Cameră și Senat unii dintre fruntașii opoziţiei, 
între alții: Titu Maiorescu și Take Ionescu. De altfel, între 
liberali și conservatorii-democraţi, rivalitatea n'a fost prea 
mare. 

Dar în preajma alegerilor, partidul conservator suferă 
o lovitură. Câţiva profesori universitari, nemulţumiţi și ne- 
putând admite respingerea revizuirii Constituţiei și a refor- 
melor propuse de liberali, sau retras motivat și cu scrisoare 
colectivă din partidul conservator. Aceștia au fost d-nii E. 
Pangrati, Em. A. Antonescu, Stavri Predescu, dr. Proca, P. 
P. Negulescu, L. G. Longinescu și C. Liţica. 

— Pe la mijlocul lui Februarie, un atentat cu o mașină 
infernală s'a săvârșit la Hadjudorog în Ungaria, la locuinţa. 
mitropolitului ungur. 

Afacerea face senzație și ține afișul în presă timp înde- 
lungat, de oarece s'a dovedit că atentatorul a fost un oare- 
care român basarabean, numit Cătărău, având ca complice 
pe un alt român sau rus basarabean Timotei Chirilov. 

Acest Chirilov, având un fizic foarte frumos, a pozat în 
atelierele câtorva pictori. Cele două statui din fundul parcu- 
lui Carol, lucrate de sculptorii Storck și Paciurea, sunt mo- 
delate după puternica structură muschiulară a lui Chirilov. 

Chestia Cătărău este exploatată multă vreme, de către 
unele ziare de tiraj. 

— De-abia întrunite, Camerele se ocupă cu revizuirea 
Constituției, spre a se proceda la modificarea legii electorale 
şi la expropriere. Conservatorii combat cu putere amândouă 
reformele, dar mai ales exproprierea, 

Petre Carp a reintrat în Cameră și acum ia parte la lup- 
tele politice. 

Intr’o zi, un oarecare liberal acuza pe Carp cum că, pe 
vremuri ar fi făgăduit lui Lascar Catargiu o înmormântare 
de clasa I. Carp tăgădueşte că ar fi spus aceste vorbe, fiindcă 
pentru Catargiu avea multă stimă. Dar recunoştinţă nu i-a 
datorit niciodată. 

Aceste vorbe, adaogă Carp, au fost spuse de Titu Maio- 
rescu lui Nicu Filipescu, într'o lojă la Rașca. Dacă Maiorescu 
rostindu-le, a comis o ingratitudine faţă de Catargiu, aceas- 
ta însemnează că față de mine a comis pe a doua. 

Carp răspunde și unei afirmaţiuni a ministrului Alecu 
Constantinescu, care a afirmat, că legea împroprietăririi vo- 
tată sub conservatori, a fost redactată de Alexandru Laho- 
vary, pe atunci ministru al domeniilor. Legea, spune Carp, 
a fost redactată de mine, cuvânt cu cuvânt, dar Lahovary 
a prezentat-o fiindcă era ministru de resort. 

— La începutul lunii Martie a fost în București, primul 
redactor al ziarului parizian „Le Matin“, d. Stephane Lau- 
sanne. I s'a dat un banchet la hotel Bulevard, la care a par- 
ticipat d. Blondel, ministrul Franţei, și un număr de ziariști. 

Mai mulţi ziariști au rostit toasturi, cărora le-a răspuns 
d. Lausanne. 

— La 29 Martie, Sindicatul ziariştilor şi Asociaţia ge- 
nerală a presei au dat un mare banchet d-lui dr. C. Ange- 
lescu, ministrul de lucrări publice, pentru felul larg în care 
a rezolvat chestiunea biletelor de liber parcurs pe căile fe- 
rate, ale ziariștilor. 

Banchetul a fost dat în sala hotelului Bulevard. 

La dreapta și la stânga ministrului au stat Al. Ciurcu, 
președintele Asociaţiei generale a presei și Ion Procopiu, pre- 
şedintele Sindicatului ziariştilor, în faţa ministrului, auto- 
rul acestor rânduri, care a prezidat banchetul. 

Au participat la banchet ziariştii: Rubin, Em. Fagure, 
Ion Nădejde, Al. Mavrodi, Scarlat Lahovary, Dumitrescu 

Câmpina, Ion Popescu, T. Pizani, Jonsohn, Demetrescu, Ro- 
sental, Popescu-Duţu, M. Mora, V. Mora, I. Nicolau. Al. Ti- 
sescu, Durand, Barbu Voinescu, N. Georgescu, A. Ranetti, 
Cristodorescu, Boţan, Burileanu, N. Ţinc, I. Fermo, Leontin 
Iliescu, Gr. Tăuşanu, F. Genazini, Compoteca, Simionescu, 
Aslan, Ciocârdia, etc. A participat la banchet şi Barbu Dela- 
vrancea, fost ziarist și fost ministru de lucrări publice. 

Bine înţeles, seria discursurilor a fost fără sfârşit. 

— La sfârşitul lunii Martie, s'a făcut în grădina Cișmi- 
giului inaugurarea monumentului lui Gheorghe Panu. Foar- 
te puţină lume și putin interes din partea publicului; din 
partea autorităților un singur ajutor de primar, nimenea 
din partea partidului liberal, în care figura Panu, când a 
murit. 

Au vorbit: Constantin Mille, Al. Ciurcu, inginerul Hălă- 
ceanu, Marin Dumitrescu, D. Longinescu, ziaristul Iancu 
Popescu, inginer Dragoş. 

Monumentul îl vedem şi astăzi, ascurs sub movila pra- 
dinii. 

— Duminică 9 Mai, la ora 11 seara, a fost inaugurat 
noul palat (vechiul palat renovat și mărit) al Fundaţiunii 
universitare Carol I. 

Solemnitatea a fost prezidată de rege, regina și princi- 
pii moştenitori. 

Au rostit cuvântări: regele Carol. ministrul instrucţiu- 
nii şi un student. 

— Camera și Senatul au votat revizuirea Constituţiei, și 
acum începe campania electorală pentru alegerea Camere- 
lor constituante. 

Conservatorii au mari sorţi de izbândă la colegiul I, de 
oarece în joc este exproprierea, dar liberalii se bizue pe co- 
legiile 2 și 3, care dau cel mai mare număr de deputaţi. 

Intrunirile pregătitoare pentru fixarea candidaturilor 
se ţin, de către conservatori. în casa lui Al. Marghloman, a 
lui N. Filipescu şi mai ales.la Mișu Deşliu, şeful Capitalei 
conservatoare. In Capitală, cea mai bună situaţie electorală 
o au conservatorii. Takiştii au încheiat unele carteluri elec- 
torale cu guvernul şi nu mai figurează în luptă decât par- 
tial. In București mau listă la niciun colegiu. 

Conservatorii, cu toată tăria lor, ştiind însă, că guver- 
nul se va apăra cu toate mijloacele, caută aliaţi. In concilia- 
bulele ţinute, se hotărăște ca, pe sub mână, să se susțină la 
colegiul II de Cameră, candidaturile independente ale lui 
Nicolae Fleva şi Constantin Mille, directorul „Adevărului“. 

Constantin Mille combătea, cu cea din urmă violență pe 
liberali și, mai ales, pe fraţii Brătianu; pe baza acestei ani- 
mozităţi, o înțelegere nemărturisită mijloci între partidul 
conservator și ziarul „Adevărul“. Şi, fiindcă partidul lui Ta- 
ke Ionescu, pentru care Mille avea simpatii, nu figura în lup- 

tă, buna dispoziție pentru opoziția conservatoare îi fu per- 
misă. 

Nicolae Fleva, care se bucura de un număr de voturi 
personale în Bucureşti, făcu înțelegerea cu conservatorii, pe 
baza revizuirii Constituţiei. Fleva se declară antirevizionist, 
deci puntea de trecere în apele conservatoare, era găsită. 

Şi astfel, partidul conservator se află în această situa- 
ție, să-i zicem numai „delicată“ — ca să susție și pe libera- 
lul Fleva, fiindcă era mai puţin înaintat decât guvernamen- 
talii, să susţie și pe socialistul Mille, care era cu mult mai 
înaintat. 

Pentru ca să înlesnească alegerea lui Fleva şi Mille, par- 
tidul conservator sacrifică pe unii dintre candidaţii lui. 

Când, în casa lui Alexandru Marghiloman s'a adus în 
discuţie sprijinirea candidaturii lui Constantin Mille. unii 
fruntaşi sau împotrivit. Dar Marghiloman și Filipescu au 
sprijinit combinaţia pe motivul, foarte puternic, cum că, în 
timpul campaniei electorale concursul ziarului „Adevărul“ 
va fi de cel mai mare folos. 

S'a discutat, apoi, dacă să se susțină făţiş aceste două 
candidaturi chiar dela întâiul scrutin, partidul nepropu- 
nând decât 7 candidaţi la colegiul al 2-lea, pentru ca la cele- 
lalte 2 locuri să figureze, ca independente, candidaturile 
Fleva-Mille; majoritatea a hotărît, însă, ca sprijinul fățiș să 
fie dat, la balotagiu, iar lista, partidului să fie de 9 candidaţi. 

Alegerile s'au făcut în aceste condițiuni. 

Mihail Deșliu, care era șeful elector al Capitalei din par- 
tea conservatorilor, candida la colegiul II de Ilfov şi la cole- 
giul I de Dâmboviţa pentru Cameră. 

La colegiul I de Ilfov sunt aleşi de la întâiul scrutin Ni- 
colae Filipescu și Alexandru Marghiloman, un singur liberal 
Emil Petrescu, iar pentru 2 locuri se declară balotaj. 

La colegiul al 2-lea, spre a se asigura alegerea lui Barbu 
Delavrancea, conservatorii încheie cartel electoral cu libera- 
lii: la toate secţiile agenţii liberali trebuiau să dea câte un 
număr de voturi lui Delavrancea, cu condiția ca şi agenţii 
conservatori să treacă un număr de voturi doctorului Bo- 
tescu. 

Doctorul Botescu era foarte urât de cârciumari, deci a- 
meninţat să cadă, fiindcă aceștia reprezentau vreo 900 vo- 
turi în colegiul al 2-lea, iar d. Vintilă Brătianu dorea impe- 
rios ca doctorul să intre în Cameră. 

Rezultatul acestui cartel fu alegerea de la întâiul scru- 
tin numai a doctorului Botescu, a d-lui Hagi Teodoraki de 
pe lista guvernamentală și a lui Barbu Delavrancea de pe 
lista conservatoare. Numărul de voturi obținut de cei aleşi 
faţă de colegii lor de pe ambele liste, este dovada cea mai 
lămurită a cartelului. Iată cifrele : 

Doctorul Botescu, pe care aproape nici un cârciumar nu 

l-a votat, ese în capul listei liberale cu 2559 voturi, pe când 
d. I. Th. Florescu, pe care toți cârciumarii îl votau, cade în 
balotagiu cu 2525. Ceilalţi candidaţi liberali, afară de Hagi 
'Teodoraki pe care îl vota întreg comerţul, nu ajunge nici unul 
nici măcar la 2200. 

La conservatori, Barbu Delavrancea e ales al doilea pe 
Capitală cu 2550 voturi, pe când șeful Capitalei și marele 
elector Deșliu, atinge d'abia 2216, iar eu al 3-lea pe lista con- 
servatoare, am 2067. Electorii conservatori şi șefi de colori, 
N. Lahovary, Mişu Poenaru-Bordea, dr. Mendonidi nu trec de 
1880, 1846, 1600, etc. 

La balotagiu, partidul conservator nu mai susține de cât 
candidaturile independente ale lui N. Fleva și C. Mille; noi, 
candidaţii partidului suntem sacrificați. 

In urma alegerei lui Barbu Delavrancea la întâiul scru- 
tin şi a lui M. Deșliu la Dâmboviţa, eu rămăsesem cap de 
listă pe lista opoziţiei pentru balotagiu, dar invidiile din 
partid şi necazul că alții erau rămași în urmă, au contribuit 
ca partidul conservator să nu mai poată obține nici un suc- 
ces la balotagiu. Singurii aleși ai opoziției fură Constantin 
Mille şi Nicolae Fleva. 

La una din secţii, la TYăbăcari din Albastru, unde am 
staționat toată ziua, nici chiar agenţii electorali, cari votau 
la această secţie, wau voit să vină la vot cu toate stăruinţele: 
mele. Pretextul lor era teama că vor fi bătuți de agenţii gu- 
vernului ; adevărul era că nu mai exista interes de partid în 
luptă. 

Alegerea lui Constantin Mille s'a datorit și simpatiilor 
pe care le avea atunci în sânul corpului electoral din Capi- 
tală. Cu alegeri absolut libere ar fi fost ales poate fără aju- 
torul unui alt partid; dar cu alegerile influențate de puterea. 
guvernamentală, sprijinul partidului conservator era ne- 
cesar, 

— Pe când țara este în așteptarea însemnatelor discu- 
ţiuni și realizarea reformelor anunţate și propuse de liberali, 
o știre de mare senzaţie se răspândește: Ţarul Rusiei va vi- 
zita România oprindu-se în portul Constanţa. 

Războiul cel mare bătea la ușă. 

O escadrilă franceză vizitase portul Cronstadt, iar presa 
franceză jubila. Un recent împrumut de 800 milioane franci 
acordat Rusiei era menit ca să completeze reţeaua de căi fe- 
rate strategice, iar peste 6 luni armata rusă pe picior de 
pace trebuia să se ridice la 1 milion trei sute mii oameni. 

Rusia căuta și aliați noui. 

Supărată pe Ţarul Ferdinand al Bulgariei, din cauza 
purtărei sale în timpul războiului balcanic, îşi îndreptase o- 
chii asupra României. 

Intâiul act de curtenire fu trimiterea bastonului de ma- 
reșal regelui Carol; al doilea, această vizită. 

Intervenţia României în Bulgaria și dovada făcută 
a puterei sale militare impresionase pe ruși. In ziua de 1 ïu- 
nie Țarul intră în portul Constanţa pe iahtul său „Stan- 
dard“, pilotat de comandorul Mărgineanu. 

Erau orele 10 a. m. 

Dela orele 8, comandorul Mărgineanu pornise în larg pe 
salupa „Ovidiu“, spre a întâmpina iahtul imperial urmat de 
flota rusă. 

Regina Elisabeta, din pavilionul său urmărea cu un te- 
lescop înaintarea flotei ruse. Iahtul „Standard“ apare, ur- 
mat de crucișătoarele „Cahul“ și „Almaz“, plus 4 contrator- 
piloare, toate conduse de piloți români. 

Regele Carol e îmbrăcat cu uniforma de mareșal rus și 
poartă bastonul de mareșal; principele moștenitor Ferdinand 
poartă uniforma de colonel rus, căci este comandantul unui 
regiment, iar principele Carol, aghiotant „à la suite“, este 
iarăși în ofiţer rus. 

'Tarul este însoţit de Țarina, Țareviciul și două mari du- 
cese, fiicele sale. 

La debarcare, primarul Constanţei prezintă 'Ţarului pâi- 
nea cu sarea tradițională pe o tavă de aur dăruită Constan- 
tei de rege. Tava poartă inscripţia: „România-Constanţa — 
1 Iunie 1914“. 

După intrarea în pavilionul regal, Regele prezintă 'Ţa- 
rului pe miniștri, apoi pe Alexandru Marghloman, Take Io- 
nescu, Ion Lahovary, C. Istrati şi Constantin Stere. 

C. Stere, fostul revoluționar rus, prezentat Ţarului a 
făcut vâlvă. 

Dar Stere era adus acolo ca un simbol al capitulărei 
față de ţarismul rus împotriva căruia, se revoltase cândva. 

Când Regele a făcut prezentările, Ţarul s'a oprit în fața 
fiecăruia şi a schimbat cu fiecare câteva cuvinte. Dar când a 
ajuns în faţa lui Stere, Regele Carol a pronunţat numai 
numele prezentatului și a trecut mai departe fără a se opri. 

Doamnele au fost prezentate Țarinei. 

In timpul cât flota rusă înainta spre port, 6 aeroplane 
au evoluat neincetat printre vase. Au făcut mare impresie 
foarte îndrăzneţele evoluţiuni ale locotenentului Capşa, care 
se strecura cu mare măestrie printre crucișătoare și iahtul 
imperial. 

Tareviciul — nefericitul — era foarte sfiicios. Dar mica 
noastră principesă Ileana s'a dus îndrăzneață drept la dân- 
sul, l-a luat de mână și l-a pus în mai bună dispoziţie. 

Au fost, bine înțeles, banchete și ceaiuri. Țarul a oferit 
un ceaiu pe bordul lui „Standard“ servit de cele 2 fiice ale 
sale, 

Dintre toate trupele, ţarul a distins regimentul 5 roșiori 
comandat de colonelul Herescu. Regele i-a oferit proprieta- 
tea Ie BEBE Uli: a am A 

Pe când se duceau la Catedrală, suveranii sau oprit în 
fața acestui regiment care ținea garnizoana la Dobrici în Do- 
brogea nouă. Regele Carol a spus : 

— „De oare ce acest regiment a intrat cel dintâi în Silis- 
tra, va avea de azi înainte de patron şi proprietar pe țarul 
Nicolae. Să strigăm, deci: „Trăiască Țarul! trăiască Tarina!“ 

Trupa a strigat ura ! iar cei doi suverani sau sărutat în 
fața regimentului. 

La ora 3, țarul a primit pe „Standard“ vizita lui Ionel 
Brătianu şi la 3 jum. vizita ministrului nostru de externe Em. 
Porumbaru. 

A urmat decernarea decorațiilor şi a darurilor. Lui Ion 
Lahovary, Al. Marghiloman şi Take Ionescu, cari aveau ,Sf. 
Ana“ în gradul cel mai mare, țarul le-a oferit câte o taba- 
cheră de aur încrustată cu briliante şi Steaua imperială rusă. 

La defilarea trupelor, țarina n'a asistat, fiindcă nu putea 
îndura oboseala. 

Tarul și-a exprimat surprinderea văzând soldaţi dobro- 
geni cu fesuri. 

Regele Carol a eşit călare în fața trupelor, s'a pus în 
capul lor, a salutat cu sabia pe ţar, apoi s'a așezat lângă el. 

Prânzul de gală a fost servit la palatul regal, într'“un pa- 
vilion construit de arhitectul Petre Antonescu. Regele Carol 
și țarul Nicolae au rostit toasturi. 

Amândouă toasturile, tot atât de sincere ca și sărutatul 
dinaintea regimentului 5 de roșiori, au fost numai himnuri 
de pace, iar peste 2 luni izbucnea marele războiu mondial. 

De și faptele petrecute la Constanţa nar intra în cadrul 
„Bucureștiului de altă dată“, totuși covârşitoarea lor impor- 
tanţă, impunea povestirea lor. Fiindcă de această vizită impe- 
rială au fost legate unele din faptele ulterioare în care Ro- 
mânia a fost actor activ. 

Ţarul și familia imperială au plecat din Constanţa în a- 
ceiași seară la ora 10 jum., iar ministrul de externe al Ru- 
siei, Sasonov, a venit la București. 

Rusia începuse, chiar înainte de izbucnirea războiului 
celui mare, să stărue pentru ca România să treacă în tabăra 
Inţelegerii. Zilele în care d. Sasonov a stat în București pot fi 
numite zile istorice. Asupra lor Ionel Brătianu, şeful guver- 
nului de atunci, ar fi putut spune multe lucruri interesante. 

S'a observat că la Constanţa șeful partidului conservator 
Titu Maiorescu a lipsit, partidul conservator fiind reprezen- 
tat acolo prin Al. Marghiloman. Cauza a fost că în acele 
clipe Titu Maiorescu era demisionar, 

Nemulțumirile provocate în partid prin publicarea nou- 
lui program, defecțiunea profesorilor universitari, cât şi os- 
tilitatea crâncenă a lui Petre Carp împotriva sa, au hotărît 
pe Maiorescu să cedeze şefia lui Marghiloman. 

Şi, în adevăr, în ziua de 5 Iunie, comitetul executiv al 

partidului s'a întrunit la club. Ioan Lahovary citeşte textul 
demisiei lui Maiorescu, 

Ințelegerea fusese făcută mai dinainte ca șefia să fie 
dată lui Alexandru Marghiloman. 

Pentru ca alegerea să aibă înfățișarea unui act eşit din 
armonie și înțelegerea tuturor, acela care a propus alegerea 
lui Marghiloman a fost Mihail Deșliu, aghiotantul cel mai 
devotat al lui Filipescu. 


Apoi au vorbit pe rând: Dimitrie Greceanu din partea 
Iașului, Gheorghe Știrbey în numele Craiovei, Constantin 
Arion și chiar Nicu Filipescu, toți recomand șefia lui Mar- 
ghiloman. 

Marghiloman a fost ales șef cu unanimitate, dar patimile 
cari au distrus partidul conservator ardeau acoperite de ce- 
nușa făţărniciei. 

— In acelaş timp se deschid camerile constituante prin- 
tr'un Mesagiu regal. 

Discuţia asupra revizuirii constituţiei este pătimaşă, dar 
ceea ce întâmpină cea mai mare împotrivire nu este reforma 
electorală, ci exproprierea. Proprietarii cei mari nu primesc 
principiile legii de și exproprierea e propusă în termeni des- 
tul de moderați. 

In partidul de la guvern sunt două curente cu privire la 
reformele constituţionale : curentul extremist, care cere o 
expropriere foarte largă şi votul obştesc, şi curentul cel mai 
moderat reprezentat prin Emil Costinescu, ministrul finan- 
țelor şi Alexandru Constantinescu, ministrul domeniilor. Şe- 
ful guvernului, Ion Brătianu trece mai mult catre curentul 
cel d'al doilea. Părerile sale triumfă până în cele din urmă. 

— Pe când ţara era preocupată de discuţia constituţio- 
nală, în Albania, pe tronul căreia se afla principele de Wied, 
ruda, reginei Elisabeta a României, isbucnește revoluţia. După 
lupte crâncene, revoluţia birue și principele de Wied este silit 
să fugă. 

Dar regina Elisabeta, care de obiceiu nu se amesteca în 
politica dinăuntru sau din afară, de astă dată intră în ac- 
iune și stărue ca România să intervie pentru salvarea, tro- 
nului rudei sale. La un moment Puterile discută foarte se- 
rios ca să se dea României mandatul de a pacifica Albania cu 
armele. 

Sunt oameni politici români cărora acest mandat le su- 
râde. Take Ionescu, interviewat, declară că această însârci- 
nare dată tării sale nu i-ar displace. In cele din urmă aceas- 
tă aventură este respinsă definitiv. De altfel nici Italia și nici 
Austro-Ungaria nu primeau amestecul României acolo unde 
interesele italiene şi austro-ungare erau în joc. 


Neputând isbuti să intereseze România pentru soarta 
rudei sale, Regina Elisabeta izbutește să se organizeze în Ro- 

mânia un corp de voluntari români cari să plece în Albania, 
spre a lupta cu armele pentru cauza principelui de Wied. 

Cu bani din caseta regală și cu alte fonduri anonime 
sunt recrutaţi un număr de voluntari, cari, după ce sunt înar- 
mati, echipați și uniformaţi cu o bizară uniformă, pleacă că- 
tre câmpul de luptă. 

Românul n'a fost nici odată aventurar; de aceea cu 
mare greutate s'au putut găsi vreo sută de oameni hotăriţi 
să fie mercenari și să-și jertfească viața pentru o cauză care 
nu era nici o lor nici a ţării lor. 

Din Budapesta se telegratiază că 80 din acești voluntari 
ajunși în acel oraş n'au putut găsi adăpost în nici un otel 
căci „nu inspirau încredere“; de aceea au fost siliţi să doar- 
mă, noaptea petrecută acolo, pe stradă. Imprejurul lor se a- 
dunase o mare mulțime de curioși atrași de originalitatea u- 
niformei. 

După un șir de lupte, mai mult sau mai puțin serioase 
in Albania, voluntarii români s'au reîntors în țară. Cauza 
prințului de Wied era pierdută. 

— La această epocă — sfârșit de Iunie — moare Ion 
Saita, avocat de mâna întâia, deputat liberal, fostul prefect 
de poliţie al ministrului de interne liberal Vasile Lascăr. 

Ion Saita a fost unul din cei mai buni prefecţi de poliție 
al Bucureștilor. Lui i se datorează multe reforme, el a pus 
ordine în multe servicii, sub el poliția începuse să se moder- 
nizeze. A 

— Europa ferbea. Se simţea că în aer este electricitate și 
că descărcarea va trebui să fie apropiată și spăimântătoare. 

Inarmările tutulor Statelor luau proporţii uriașe. Ar- 
mata germană se înmulțise, de curând, cu alte 4 corpuri de 
armată; în Franța marele orator socialist Jean Jaures lupta 
din răsputeri ca să reducă serviciul militar de la 3 la 2 ani, 
dar nu izbutea ; Rusia își înmulțise cu bani francezi, căile 
ferate strategice și creştea armata pe picior de pace până la 1 
milion 300.000 oameni ; în sfârșit Austro-Ungaria, care ve- 
dea primejdia venind pentru ea, tindea să declare războiu 
Italiei. 

In fruntea partidului războinic austriac stetea moşteni- 
torul tronului arhiducele Ferdinand, cât și șeful statului ma- 
jor al armatei. Războiul Austro-italian plutea în aer. 

Diplomaţii unora din țările mari dedeau aparența că 
luptă din greu dar convinși ca să înlăture catastrofa, în rea- 
litate cele două tabere: trivla-aliantă şi dubla-alianţă, ală- 
turi având Anglia, se măsurau și așteptau momentul. 

Acest moment sosi mai repede de cât se credea: Arhi- 
ducele Franț Ferdinand, moștenitorul tronului Austro-Unga- 
riei, e asasinat, dimpreună cu soția, pe când vizita Seraievo. 
capitala Bosniei. 

De acum evenimentele se vor desfășura cu iuțeală de ful- 

ger şi marea conflagrație nu va întârzia mai mult de o lună. 

— La sfârșitul lunei Iunie nu număr de conservatori au 
plecat la 'Ţibănești, moşia lui Petre Carp din județul Vaslui, 
spre ai duce urări de viață lungă şi omagiu de admiraţie, cu 
prilejul aniversărei sale de 17 ani. 

Au plecat la 'Ţibănești : Al. Marghiloman șeful partidu- 
lui conservator, N. Filipescu, colonel Gârleșteanu, D. Neni- 
tescu, C. Mavrodin, Ion Bacalbașa, Dinu Stoianovici și C. Ha- 
neș profesorul. Petre Carp, se afla în cele mai bune dispozi- 
țiuni. A primit felicitările celor veniţi și iʻa poftit la ceaiu și 
cafea cu lapte. 

Unul dntre cei de față făcând oare care zeflemele pe 
socoteala ziariştilor de față, Carp a vorbit. 

— Ce, nu “ţi plac ziariștii? Se vede că nu știi despre 
dânșii ceea ce e scris prin cărţi, că sunt a patra putere în 
Stat. Află, însă, că unui ziarist i se cere : minte, inimă, talent 
şi cultură, 

— Cam mult, întrerupse cel lalt. 

Iar Carp îi răspunde : 

— Vezi, dar, ce greu ti-ar fi să fii gazetar. 

La ora 11 dejunul. Unii propun să se mănânce în pi- 
cioare, Carp este pentru această idee spre a dovedi că e încă 
viguros ; dar tinerii protestează și cer scaune. Carp se supuse. 

Cel dintâiu toast, îl ţine Niculae Filipescu. Este foarte in- 
structiv, de aceea îl dau aci intreg. 

„— Domnule Carp. Am măgulitoarea însărcinare de aţi 
mărturisi sentimentele noastre de admiraţie. Te rog să pri- 
-mești acest omagiu ca unul ce nu poate adăoga nimic la nu- 
mele D-tale — pentru D-ta nimic pentru noi, însă, mult. 

E cazul de a zice: nimic nu lipsește gloriei tale, numai 
tu lipseşti gloriei noastre. 

Intrat de viu în nemurire după ce ai gustat farmecul și 
toată amărăciunea gloriei, ne mai având nimic de invidiat 
nu pot de cât să "ți urez să trești ca pildă și ca, lecţie ani în- 
delungaţi'. 

Câtă zădărnicie și câtă ironie în toate aceste fraze și pa- 
time politice. Câte-va luni mai târziu Carp şi Filipescu se 
aflau în două tabere dușmane față de războiul mondial și 
chestia națională română. Iar omul care la 1914 era decretat 
de Filipescu drept un intrat de viu în nemurire, intra peste 
patru ani, în cea mai întunecată retragere. 

La această masă au mai vorbit și alţii: Al. Marghiloman, 
Dimitrie Greceanu, Doctor Peride, colonel Gârleşteanu. 

Carp a răspuns cu un toast de protocol fără nimic în- 
semnat, nici ca stil nici ca gândire. Erea toastul omului sfâr- 
şit căruia i se aduceau laudele obicinuite pentru cei dispă- 
ruti. 

Astfel de sărbători, or cât de măgulitoare ar fi pentru 
cei cărora se adresează, seamănă cu înmormântările. 

— In urma atentatului de la Serajevo o mare agitație 
începe în Serbia, ziarele ungurești anunță că Serbia a mo- 
bilizat 70.000 soldați la granița Austro-Ungariei. 

Intre România și Bulgaria relațiunile sunt cât se poate 
de dușmănoase. Grăniceri bulgari împușcă într'o zi pe un 
grănicer român, peste câteva zile grănicerii români ucid 5 
grăniceri bulgari, adică pe toţi oamenii pichetului. 

Pe toată frontiera dobrogeană urmează atacuri şi focuri 
de pușcă schimbate. La pichetul 25 alţi 2 soldaţi bulgari sunt 
uciși pe când asaltau pichetul românesc. Aceste fricțiuni 
produc mari agitaţii în Bulgaria și nu mai puţină enervare 
la București. 

Ziarele publica o telegramă din Constanţa care anunţă 
că Bulgarii au concentrat forțe numeroase spre Dobrici şi 
înaintează ; din Constanţa este trimis către acel punct, regi- 
mentul 18 de artilerie. Se pregăteşte de plecare regimentul de 
obuziere și regimentul 34 de infanterie. Enervarea crește la 
Bucuresti ceas cu ceas. 

— La Belgrad se fac manifestaţiuni repetate şi violente 
în potriva Austro-Ungariei, telegramele aduc știri din cele 
mai îngrijorătoare, fiindcă presa Austro-Ungară vorbește ho- 
tărît despre o intervenţie militară în Serbia. 

De-ocamdată se anunţă că Viena va trimite la Belgrad 
un ultimat care va complica firește situația. 

Toate valorile sunt în mare scădere la Bursă. 

La 10 Iulie Austro-Ungaria trimte la Belgrad ultima- 
tul, punând Serbiei condițiuni foarte grele şi cerând răspun- 
sul în 48 de ore. 

Nota acuză Serbia că a patronat atentatul de la Sera- 
jevo, apoi cere Serbiei să declare că renunță la Bosnia, în- 
sfârșit impune o serie de măsuri precum : suprimarea publi- 
caţiilor aţiţătoare, dizolvarea Societăților anti austriace, va 
elimina din armată și din celelalte servicii ale Statului pe cei 
¿ari fac propagandă contra monarhiei, va primi ca agenți ai 
acestei monarhii să intre în Serbia spre a îndeplin toate a- 
ceste îndatoriri etc., etc. In sfârșit pentru ca umilința să fie 
deplină, s'a impus Serbiei ca, pe ziua de 26 Iunie, Serbia să 
răspundă printr'o Notă al căreea conţinut erea redactat de 
ministerul de externe la Viena și înserat în Nota trimisă Ser- 
biei. 

Această Notă este privită pretutindeni ca o declarație de 
războiu, la Bucureşti părerea cercurilor politice este că Rusia 
nu va putea tolera executarea Notei şi va interveni cu armele. 

Evenimentele se precipită. Telegramele anunţă că artile- 
ria și cavaleria sârbă înaintează către frontieră. 


— In același timp telegramele din Durazzo vestesc cum 
ca detașamenţul voluntarilor români, comandat de locote- 
nentul Burki, a intrat cu succes în luptă. Eșind din tranșee 

a dat asaltul și a pus pe fugă pe insurgenți. Detașamentul 
era, tare de 120 oameni. 

— Serbia răspunde în termen ultimatului austriac, însă 
cu o Notă care, părând neîndestulătoare la Viena, relaţiile 
diplomatice între Austro-Ungaria și Serbia se declară rupte. 

Războiul este acum de neînlăturat. 

Rusia intervine în conflict și trimite Vienei o Notă în care 
îi cere să prelungească termenul dat Serbiei spre a răspunde. 
Această Notă e comunicată și României. 

In sfârșit Austro-Ungaria trimite Serbiei declarația de 
războiu oficială, 

Luptele încep printr'un duel de artilerie ce se prelun- 
peşte, iar Sârbii încearcă să arunce în aer podul peste rîul 
Sava, dar nu izbutesc. 

In Rusia mobilzarea parţială este decretată ; bursa e în- 
chisă pe când în Germania e decretată starea de războiu. 

La Paris spiritele încep să fie foarte agitate, Franţa simte 
că momentul cel mare se apropie. 

In ziua de 19 Iulie marele orator socialist Jean Jaures, 
acela care lupta ca să scadă puterile militare ale Franţei, 
este asasinat. 


Pe când se afla în cafeneaua-restaurant: „Au Crois- 
sant“, din Rue Montmartre, a fost împușcat din stradă de 
către un tânăr. Lovit la cap de mai multe gloanţe, Jaures 
a murit curând. 

Războiului între Serbia și Austro-Ungaria, urmează răz- 
boiul cu Rusia. Rusia atacă Austria, apoi Germania declară 
războiul de-odată și Rusiei și Franţei. 

Situaţia României devine gingașă. 

Pe de-oparte Austro-Ungaria și Germania cer României 
ca să intre în acţiune cu toate forțele sale, pe de altă parte 
Rusia și Franţa cer României să nu se angajeze. 

Apoi în ţară războiul alături de Austro-Ungaria este 
foarte nepopular. 

Partidul socialist condus de doctorul Cristian Rakovsky 
se deda la mari agitațiuni cerând ca România să nu intre în 
războiu. 

Faţă cu agitația ce crește și sub presiunile din afară, re- 
gele Carol convoacă la Sinaia consiliul de coroană compus 
dm Prinţul Moștenitor, Miniştrii, Preşedinţii Corpurilor le- 
piuitoare, şefii celorlalte partide şi oare care fruntași politici. 
Nicolae Filipescu erea în streinătate pentru ca să-și îngrijeas- 
că sănătatea. , 

Regele erea de părere ca România să stea alături de 
Puterile Centrale și să intre imediat în războiu. 

Şeful guvernului, însă, cât şi Take Ionescu nu ereau de 
„această părere. Rămânea, Marghiloman șeful partidului Con- 
servator. i | 

10 

Ca România să intre în războiu alături de Franța și de 
Rusia, nu era cu putinţă, întâiu fiindcă Germanii se ară- 
tau a fi cei mai tari, intraseră în Belgia şi în Franţa unde 
înaintau victoriosi, al doilea fiindcă regele Carol n'ar fi mers 
nici o dată în contra Germaniei. Atunci oamenii politici că- 
zură de acord ca să susțină rămânerea României în neutra- 
litate. 

Inainte de întrunirea consiliului de coroană la Sinaia 
cei trei șefi de partide : Ion Brătianu, Take Ionescu și Mar- 
ghiloman se puseră de acord ca să susțină neutralitatea. 


Sinaia se umplu repede de vizitatori, oameni politici, co- 
respondenţi ai ziarelor streine și ziariști din București. Tot ce 
erea om politic în București alergă la Sinaia, acolo unde se 
juca una din cele mai vitale partide politice. De altfel în 
cercurile inițiate rezultatul erea cunoscut dinainte, numai 
marele public nu erea în curent cu dispoziţia factorilor poli- 
tici hotăritori. 

Consiliul de coroană se întrunește sub președenţia Rege- 
lui. Din partea liberalilor care ereau la guvern, vorbiră pri- 
mul ministru Ion Brătianu președințtele Camerei Mihail 
Ferikide şi Emil Costinescu ministrul de finanţe. Toţi se pro- 
nunțară pentru expectativă și aceasta pentru mai multe mo- 
tive. Principalul motiv invocat fu că armata nu erea pregă- 
tită. Apoi un motiv puternic fu acela că România nu s'a aliat 
nici o dată cu Germania şi cu Austro-Ungaria ci cu Tripla- 
alianță. Cât timp nu se va cunoaşte atitudinea Italiei, Ro- 
mânia trebuie să aștepte. 

Regele Carol vorbi stăruind ca România trebue să in- 
tre în războiu alături de Puterile Centrale pentru ca să reia 
Basarabia care iʻa fost răpită. 


Făcu lauda armatei germane spunând că este o armată 
de elită căreea nimic nu'i va putea rezista. 

Cât priveşte Italia regele afirmă că are informaţiuni te- 
reinice cum că Italia va intra negreșit în războiu alături 
de Germania pentru ca să reia Nisza, Savoia şi Corsica. 

Petre Carp vorbi sprijinind părerea regelui. Ceru ca Ro- 
mânia să intre imediat în luptă alături de Puterile Centrale, 
fiindcă primejdia cea mare va îi în tot deauna pentru Ro- 
mânia imperiul rusesc. 


Take Ionescu vorbi apoi sprijinind neutralitatea absolu- 
tă faţă de amândouă taberele. Alexandru Marghiloman și 
Ton Lahovari fură de aceiași părere. 

Regele Carol rămânea tot la părerea lui. Dar tocmai a- 
tunci veni știrea cum că Italia și-a declarat neutralitatea. 


Această veste fu decisivă. Regele declară atunci că se aso- 
ciază la părerea celor cari au sprijinit neutralitatea. De și a- 
ceasta, nu e părerea sa, de și crede cu convingere cum că in- 
teresul României este să intre în luptă alături de puterile 

centrale, fiind rege constituțional se pleacă în fața voinței 
ţărei. 

Consiliul de coroană hotărî, dar, neutralitatea leală față 
de toţi si, în timpul acesta, pregătirea intensivă a armatei. 

A doua zi adversari părerei regelui şi a lui Petre Carp 
avură un nou triumi: telegraful aduse știrea cum că Anglia 
a declarat războiu Germaniei. Regele Carol văzu atunci că 
situaţia începe să se arate îngrijorătoare pentru Germania. 

Take Ionescu se afla în Anglia când războiul cel mare fu 
dezlănțuit. Acolo i se spuse că dacă România va intra în luptă 
alături de Germania soarta ei va fi tristă, la încheierea pă- 
cei va fi desființată și împărţită între Rusia și Bulgaria. 

Fiindcă Bulgaria stă la pândă și nu se pronunţă, hotări- 
rea, ei erea să ia poziţia contrarie pe care o va lua România : 
dacă România va merge cu Puterile Centrale, ea să meargă 
cu Rusia, iar dacă România va merge cu Inţelegerea ea să 
ireacă, în tabăra Centralilor. 

Take Ionescu luă trenul imediat şi alergă alarmat în 
ţară ; el venea cu hotărîrea de a opri cu or ce preţ intrarea 
României în războiu alături de Austria și de Germania. 

Pe când un om politic român d. Gheorghe Mironescu 
venea cu trenul de la Craiova la Bucureşti se întâlni cu Take 
Ionescu care venea din Anglia. Cum îl văzu Take Ionescu 
foarte alarmat, îi strigă : 

— „Mironescu, finis Romaniae !“. 

Câteva zile mai târziu, după ce Namurul belgian căzuse 
si Germanii câstigară bătălia dela Charleroi, întâlnii pe 
Calea Victoriei în dreptul Teatrului Naţional pe fiul unui 
om politic foarte francofil, care venise în ajun de la Sinaia. 
Lam întrebat care va fi atitudinea României când va eşi din 
neutralitate, el mi-a răspuns : 

— O să mergem cu germanii fiindcă ei sunt învingători. 

— Nicolae Filipescu își părăsi cura din streinătate unde 
se afla și veni cât mai repede în București. 

A doua zi ereau la el câţiva prieteni și cunoscuţi de aproa- 
pe. Se aflau repauzaţi astăzi: Nicolae Fleva, Barbu Dela- 
vrancea, D. Mani şi D-rul Giani, precum şi d-nii Ionas Gră- 
dişteanu, Pascal Toncescu și cu mine. 

Pascal Toncescu venea dela Paris şi venea plin de entu- 
siazm. El spunea că a văzut minuni, o armată franceză nu- 
meroasă, bine echipată și plină de însufleţire pentru luptă, 
Pascal Toncescu striga că România trebue să intre imediat 
în luptă și să treacă munţii. 

Filipescu nu spunea nimic, tăcea și asculta fără să fie 
convins. Entuziasmul juvenil al lui Toncescu nul încălzea 
de loc. 

In timpul convorbirei întreb : 

— Dar Bulgaria ce va face dacă vom intra în Transil- 
vania ? 

Atunci Filipescu părăseşte, pentru întâia oară, tăcerea şi 
spune textual. 

— Da, de asta mă tem şi eu ! 

In ceasurile acelea Filipescu nu erea incă convins că 
România trebuie să intre în luptă alături de Franţa, de Ru- 
sia şi de Anglia. 

— Anglia a declarat războiu Germaniei. Ztirea străbate 
ca fulgerul, în cercurile germane şi germanofile îngrijorarea 
se arată, în cercurile francofile este încredere în victorie şi 
entusiazm. 

Iată cum a procedat Anglia. 

Ambasadorul englez Sir Edward Goschen sa dus la 
parlamentul german şi a cerut secretarului de Stat von 
Iagov, că Germania să dea asigurări cum că neutralitatea 
Belgiei nu va fi violată. Ministrul german a răspuns că a- 
ceasta nu se poate de oarece în acest caz Franţa va invada 
Germania trecând prin Belgia. In urma acestui răspuns Am- 
basadorul Angliei a adus declaraţia de războiu și şi-a cerut 
scrisorile de rechemare. 

— Incep să răzbească unele incidente de la Consiliul de 
Coroană. 

Se ştie că Petre Carp, în urma căderei sale de la guvern, 
erea în mare răceală cu regele care nu ’l susținea. Apărând 
în consiliul de Coroană părerea capului Statului, Carp își lua 
o abilă revanșă, 

După terminarea consiliului, regele s'a apropiat de Carp 
şi i-a spus, strângândui călduros mâna: 

— Sunteţi un om de inimă şi un adevărat bărbat de 
Stat, 

Ceilalţi oameni politici de față au înțeles că vorba erea, 
nu numai o laudă pentru Carp dar şi o dezaprobare a pur- 
tărei lor. 

Regina Elisabeta, aflând despre rezultatul consiliului a 
exclamat în limba franceză un calambur. 

— C'est une decision des.... orientale. 

Intre Emil Costinescu și Petre Carp a fost o ciocnire cam 
violentă. 

Când Carp a susținut cu căldură că România să intre 
în războiu alături de Austro-Ungaria, Costinescu i'a spus: 

— Văd, domnule Carp, că tot nu înţelegi sufletul po- 
porului român. De aceea n'ai putut ajunge la ceva. Poţi dum- 
neata să "ţi ei răspunderea unei astfel de politici ? 

Carp răspunde hotărît : 

— Da. 

Ion Lahovary intervine atunci: 

— Dar ai 9 oameni cari să te secondeze ? 

— Germanii şi Austro-Ungurii năvălesc în București şi 
la Sinaia, venind din Bulgaria şi din Turcia, In gara din Si- 
naia trenul e luat cu asalt de mobilizaţii Puterilor centrale. 

Toţi pleacă la corpurile care operează pe frontul oriental. 

Batistele flutură pe peron, cei din vagoane răspund. 

— La revedere la Varșovia ! 

— La revedere la Moscova ! 

Toţi germani aceștia sunt siguri că nu vor face de cât 
un marş de paradă până în inima Rusiei. 

— In țară nimenea nu mai dă atențiune reformelor con- 
tituționale căci războiul acapăra toate gândurile. 

Mai multe alegeri parțiale pentru cameră și senat, dau 
3 conservatori, 2 takişti, 1 liberal şi 1 balotaj. 

La Colegiul I de Cameră din Ilfov sunt aleși Doctorul C. 
Istrati și Petre Carp. 

— D'abia început războiul cel mare şi Papa Pius al X-lea 
moare. Erea al 258-lea Papă al catolicilor. 

— De şi România este neutră, germanii fac sforțări 
pentru ca să se folosească de teritoriul României pentru 
scopurile lor militare. Intr'o zi se răspândește zvonul că un 
tren german plin cu marinari germani a trecut prin ţară cu 
destinaţie pentru marina militară a Turciei. 

Faţă cu alarmarea opiniei publice și intervenţia repre- 
zentanţilor Angliei, Franţei şi Rusiei, guvernul a dat un co- 
municat în care se spunea că în adevăr au trecut prin ţară 
un număr de 257 meseriași de diferite naţionalităţi, în ma- 
joritate germani, însă toţi ereau cu pașapoarte în regulă, 
fără arme și cu certificate. Că merg pentru lucrările liniei 
ferate de la Bagdat. Guvernul, însă, a luat măsuri ca pe vii- 
tor, asemenea, treceri să nu se mai facă de cât în grupuri 
de cel mult 20 oameni. 

— Nu voiu urma peripeţiile luptelor pe frontui francez 
şi pe frontul rus, voiu spune numai că la mijlocul lui August, 
stil vechiu rușii înaintau contra austro-ungurilor și luau 
Lembergul iar pe frontul francez germanii băteau pe fran- 
cezi în Alsacia, îi băteau în marea bătălie de la Charleroi și 
cucereau în Belgia Liege și Namur. lar îm Rusia orientală, 
germanii neavând de cât trupe puţine și de calitate inferi- 
oară, — rușii respingeau pe germani și înaintau până la Ko- 
nigsberg. 

Cât timp lupta era nehotărită iar victoria germanilor 
probabilă, șefii de partide ereau partizanii neutralităţei. Insă, 
victoriile ruşilor împotriva austriacilor încep să provoace 
alt curent în ţară. După căderea Lembergului Take Ionescu 
şi Nicu Filipescu încep o puternică campanie cerând ca Ro- 
mânia să intre în luptă împotriva Austro-Ungariei. 

Atunci intervine și bătălia de la Marna. 

Când s'a făcut dovada cum că formidabila armată Ger- 
mană nu este invincibilă, când oștirile germane care până 
atunci mergeau din victorie în victorie, sunt oprite în loc, 
bătute și respinse peste râul Marna, cei cari erau neutrali 

până atunci încep să ceară cu glas tare intrarea României 
în acţiune. 

Dar regele Carol se împotrivește. 

Ziarele lui Take Ionescu și ale lui Nicu Filipescu atacă 
pe rege și cer ca România să intre în războiu chiar și îm- 
potriva voinţei regelui; toată lumea aceasta spune că ora 
României a sunat acum, ora aceasta nu trebue pierdută. 

Presiunile asupra României sunt mari din două părţi, 
împăratul Austriei face apeluri desperate la vechiul sau a- 
mic regele Carol ca să-i vie în ajutor, regele Carol cere, la 
rândul său, ca să-și respecte angajamentele luate față de 
împărat. Insă aceleaşi stăruinţe le fac acum și reprezentan- 
tii Inţelegerei. 

— Calvarul regelui începe, de supărare cade la pat. 

Regele Carol, care, ţinuse în mână țara timp de 45 de 
ani, regele Carol care dictase tutulor guvernelor politica din 
afară, regele Carol care fusese stăpânul în toată puterea cu- 
vântului, se vede, deodată, neputincios la ora cea mai hotă- 
rîtoare. Pus în situaţia de a nu'și putea ţine făgăduelile faţă 
de patria sa de naștere și faţă de împăratul Austriei, își ma- 
nifestă intenţia ca să abdice. Zvonul abdicărei sale, circulă 
in cercurile politice. 

Faţă de dispoziţia opiniei publice, a lumei politice şi 
armatei, acuma Germania cere României ca să rămâie neu- 
tră. Fiindcă Germania s'a încredințat cum că pe cooperarea 
activă a României nu se mai poate bizui, cere de acum ca, 
cel puţin, România să rămâie în neutralitate. 

Un nou ministru german la București, d. Von den Bu- 
sche este trimis în România. 

Regele, înțelegând şi el că armata română nu va mai 
putea lupta alături de unguri, devine partizanul neutralite: 

Dar și în partidele politice a intrat neînţelegerea. La 
liberali Emil Costinescu este partizanul intrărei în războiu 
și cât mai curând; dar Ion Brătianul se impotrivește, pe de 
o parte fiindcă armata este nepregătită, pe de altă parte 
fiindcă propunerile ruseşti nu-l mulţumesc. Iri adevăr rușii 
fiind acum singurii biruitori pe frontul austro-ungar ţin to- 
nul sus și au pretenţii mari. Pe lângă presiunile făcute asu- 
pra anglo-francezilor ca să le asigure Constantinopolui, 
nici românilor nu vor să le asigure întreaga Bucovina; Cer- 
năuții și cu o parte a Bucovinei, îl cer pentru dânșii. 

La conservatori dihonia e mare, Nicu Filipescu, cere 
convocarea comitetului executiv al partidului şi acolo pro- 
pune o moţiune prin care partidul reclama intrarea iinedia- 
tă în războiu. 

Intr'una din ședințele furtunoase, Barbu Delavrancea, 
partizan entusiast al intrărei în acţiune a rostit discursul 
său de care sa vorbit atât atunci. 

Delavrancea a spus că România să intre în războiu și să 

alerge în ajutorul Franței chiar dacă ar trebui să fie zdro- 
bită: Atunci a rostit faimoasa lui frază: 

„Fiindcă nu concep lumea fără Franța, Franța fără Pa- 
ris, Parisul fără Luvru si Luvrul fără Gioconda'. 

Dar moţiunea lui Filipescu nu a fost pusă la vot, fiindcă 
tocmai atunci veni vestea că regele va convoca Consiliul de 
Coroană. 

Alexandru Marghiloman şeful partidului conservator 
fusese câștigat de rege pentru ideea neutralităței. 

Intr'o zi aflându-mă în salonul său a venit, tocmai de la 
palatul regal. Atunci l-am văzut partizan convins al politi- 
cei regelui şi adversar tot atât de hotărit al intrărei în război. 

Eream vreo 3-4 inşi de faţă şi Marghiloman ne-a spus 
textual : 

— Regele, înţelege că România nu mai poate trăi în li- 
mitele sale actuale însă nu e astăzi momentul expansiunei 
sale către Apus, astăzi trebuie să luăm Basarabia, fiindcă 
primejdia cea mare pentru Europa ca şi pentru România e 
Rusia. 

După ce Rusia va fi învinsă, ceasul României va veni. 
In ziua în care va suna ora lichidărei Austro-Ungariei, oră, 
care nu poate întârzia mai mult de 20 de ani, România va lua 
atunci Ardealul și Bucovina. 

Şi Marghiloman adăogă : 

— Eu cred că regele are dreptate. 

Regele Carol erea acum, ţinta multor atacuri, în unele 
ziare articolele treceau de marginile violenţei și ale injuriei 
chiar. Regele erea foarte amărit și precum am spus, căzu 
bolnav. 

In zilele acestea Take Ionescu mergând în audienţă spre 
a cere iarăși intrarea României în războiu, regele Carot îi 
spuse: 

— Dacă regret ceva este că n'am murit înainte de în- 
ceperea acestui războiu. 

Aceste cuvinte spun îndestul şi cu o tragică elocință 
cât l-a costat, pe Carol I perderea autorităței sale cât şi ne- 
putinţa de a-și ţine făgăduiala dată împăraţilor Austriei şi 
Germaniei de a le veni în ajutor la ceasul primejdiei. 

Regele Carol erea atins mortal în inimă şi nu se mai pu- 
tea reculege. De altfel, întocmai ca în tragediile teatrale nu- 
mai moartea mai putea dezlega o situaţie încolţită din toate 
părţile. 

Şi moartea nu întârzie ca să-şi facă datoria. 

Sâmbătă 27 Septembrie o ştire jalnică se răspândește în 
București: Regele Carol a murit. 

In adevăr regele Carol murise. 

In dimineața acelei zile regele s'a sculat indispus, s'a 
plâns de slăbiciune generală şi de amețeli, a primit pe primul 
ministru cu care a lucrat şi pe care l-a reținut la dejun. 

După plecarea primului său sfetnic n'a mai trecut mult şi s'a 
prăbușit. Regele Carol a murit prin încetarea inimei. 

Ca în tot dauna, și de astă dată lumea n'a voit să ac- 
cepte cu ușurință că moartea a fost naturală. A tot știutorii 
au vorbit de un asasinat: regele Carol fusese otrăvit fiindcă 
atât timp cât ar fi trăit, România n'ar fi intrat nici o dată 
în luptă alături de Puterile Inţelegerei. 

Adevărul este că moartea acestui rege a fost regretată 
de public. 


Or care i-ar fi fost tendințele și preferințele în clipele în 
care şi-a dat sfârşitul. nu este, însă, un neadevăr că erea un 
om blând, împăciuitor şi moderat. Autoritatea și-a exerci- 
tat-o fără să cadă în excese dictatoriale, a ajutat la înălţarea 
României şi o lăsa stimată în afară şi organizată înăuntru. 

Chiar murind regele Carol făcea o mare slujbă ţărei sale 
de adopţiune: moartea lui dezlega mâinile regelui României 
faţă de Austria și de Germania, România putea acum să ră- 
sufle. 


Regele Carol urmărea de la 1878 un plan patriotic, dacă 
voiţi, plan pe care îl împărtășise până atunci toate partide- 
le politice. 

Când, la 1878 rușii ne-au luat cele trei judeţe basara- 
bene deși România îi scăpase dela catastrofă în urma în: 
frângerei lor dezastroase la Plevna, regele Carol a rămas a- 
dânc revoltat. Din ziua aceea a hotărît ca să-şi ia revanșa. 


Treizeci și șase de ani a așteptat ora când, în alianța, 
puterilor germanice, să atace Rusia și să-i ia înapoi obiectul 
raptului. Acesta era visul său, vis mângâietor al mândriei 
sale ofensată și al înălţărei României în același timp. Căci 
astfel înțelegea el înălțarea României. 

Hohenzollernul trăise deștept în el. 


România pierduse judeţele basarabene sub domnia să, 
mândria lui erea ca tot sub a sa domnie județele basarabene 
să fie redate României. 

Dar în calculele soartei concluzia a fost alta. 

Regele Carol murea tocmai atunci când, în fața situaţiei 
cu totul întunecată, şeful guvernului punea la cale formarea 
unui minister naţional sub preşedenţia sa. 


— Cât drum făcuse regele Carol ! 

La începutul domniei sale a fost primit cu bunăvoință 
de toate partidele afară, bineînţeles, de foştii cuziști ireduc- 
tibili, acei cari nu uitau pe fostul Domnitor și mai ales bine- 
facerile regimului său pe care le perduse spre a nu le mai 
regăsi. Dar nu trecu mult şi patimile de partid îl acoperi cu 
cele mai violente atacuri care ereau pure injurii. 

Ziarele umoristice ale epocei ereau fără nici o sfială, as- 
tăzi la 1932 Decembrie nici bănuială ce erea presa aceasta cu 
60 de ani în urmă. 

Pe lângă Ghimpele, Daracul, Nechipercea etc., răsăreau 
zilnic foi sporadice care ofensau pe Domnitor până la sânge 

Iată un exemplu: 

Ziarul Coșniţa dela 28 Ianuarie 1811, scria: 

Pleci, te duci cu gura plină, 

Neamţ calic, liftă streină, 

După ce te-am ghiftuit 

Ca pe-un trântor pămăsit. 

Ca pe-un trântor hămăsit. 
nitorul o scrisese unui prieten al său din Germania numit 
Ambron, scrisoare care a făcut mult zgomot la epoca aceea. 

Scrisoarea Domnitorului către Ambron fusese publicată 
în mai multe ziare streine dar în ziarele din ţară nu fusese 
publicată. Numai după ce lumea liberală agită pe această 
chestie, și denunţă pe Domnitor că a insultat ţara şi numai 
dupăce ministrul Ion Ghica, şeful guvernului tu interpelat 
în Ianuarie 1871, scrisoarea apăru şi în ziarele din ţară. 

Această scrisoare am publicat-o în volumul I al „Bucu- 
reştilor de altădată !“ 

Domnitorul, în această scrisoare își exprima dorința de 
a abdica. Atacurile se repetau zilnic aproape, atmosfera în 
țară erea hotărît înpotriva Domnitorului. 

Pe de o parte amintirea lui Cuza se deștepta, pe de alta 
simpatiile pentru Franța hrăneau antipatia. Carol I petrecea 
zile urâte. 

In faţa acestei hotăriri ferme cabinetele europene și in 
special principele de Bismark sfătui cu energie pe principe 
ca să nu lase tronul României. Fiindcă Bismark își dedea 
seama ce însemnează un prinț german la porțile Orientului, 
în fruntea unui stat latin în mijlocul statelor slave. 

Când scrisoarea fu cunoscută un deputat liberal inter- 
pelă guvernul, două şedinţe secrete ale camerei fură ţinute, 
dezbaterile fură furtunoase apoi discuţia se prelungi în şe- 
dinţă publică. 

Rezultatul fu că o moţiune de devotament pentru prin- 
cipe fu votată. Cu toate voturile mai puţin 6 deputați cari 
au votat contra. 

Afară de puţini conservatori toată opinia publică erea 
protivnică Domnitorului, însă Germania biruise. 

Dacă victoria ar fi fost a Franţei principele Carol ar fi 
fost detronat în cele dântâiu 24 de ore, insă marea izbândă 
a Germaniei povătui prudenţa. 

Când ziarul satiric Cosnita seria: „Pleci, te duci cu guşa 
plină“ răspundea hotărîrei luată de Domnitor de a se reîn- 
toarce în patria lui. 

Astfel regele Carol și-a inaugurat Domnia cu mari de- 
cepţii şi a sfârșit la fel. După patru ani de cârmuire agitată 
scria că regretă cum că nu este înţeles de partide, după 48 
de ani a spus lui Take Ionescu, cum că regretă că n'a murit 

mai înainte de a se vedea silit să stea cu mâinile la piept 
atunci când Germania se afla în primejdie. 

Şi la 1871 și la 1914, Carul de Hohenzollern s'a aflat în 
conflict cu opinia publică românească, dar aceasta numai 
din cauză că dragostea lui pentru patria Germană a rămas 
nestinsa. 

Negreșit regele Carol a iubit România dar a avut întot- 
deauna două patrii. Cât timp interesele României n'au fost 
în dezacord cu interesele Germaniei toate au mers de mi- 
nune, când, însă, între interesele României și interesele Ger- 
maniei s'a ivit diverginţa, regele n'a avut tăria de suflet ca 
sa aleagă. 

Şi a plătii cu viaţa neputinţa lui de a sluji România ui- 
tând cauza Germaniei. 

Testamentul regelui făcut la 14 26 Februarie 1899 fu 
cunoscut şi publicat imediat după moarte. 

Prin acest testament regele îşi exprima dorinţa ca, în 
sicriu să fie îmbrăcat în uniforma de general uniformă de mi- 
că ținută cu decoraţiile de războiu şi numai „Steaua Româ- 
niei“ şi Crucea de Hohenzollern pe piept. Coroana de oţel să 
fie pusă alături şi dusă până la ultimul locaș apoi readusă în 
Palat. Corpul să fie înconjurat numai de flori și verdeață tără 
cununi. Sicriul, tras de 6 cai din grajdurile palatului fără 
voaluri negre, corpul pus pe un afet de tun luat la Plevna 
dacă se poate, toate steagurile, care au fâlfâit pe câmpurile 
de bătaie. să fie purtate înaintea și înapoia carului funebru. 
Tunurile să bubuie în toate forturile din Bucureşti, Galaţi 
şi Focşani. Apoi adaogă: ă 

„Doresc ca corpul meu să fie îngropat lângă mânăstirea 
Curtea de Argeș reclădită de mine şi care poate deveni mor- 
mântul dinastiei române, însă când Capitala regatului va 
cere ca cenuşele mele să rămână în mijjlocul iubiţilor mei 
bucureşteni, atunci înmormântarea la Curtea de Argeş va fi 
provizorie până ce se va clădi un Mausoleu pe o înălțime 
împrejurul oraşului unde se poate deschide un bulevard. Mă 
gândesc la înălțimea unde se găsește astăzi un pavilion al 
Institutului Geografic militar“. 

Urmează grija pentru regina Elisabeta, soţia, căreea îi 
lăsa venitul moșiilor Broşteni, Sinaia, Predeal și Mânăstirea 
venituri ce se ridicau, atunci, la aproape 400.000 lei. Şi'i mai 
lasă, ca reședință de vară, Castelul Peleş. 

Işi exprimă speranţa că apartamentele palatului din 
Calea Victoriei, unde locuia regina Elisabeta, îi vor fi lăsate 
mai departe. 

Restul averei îl lasă moștenitorului său la tron, şi nepo- 
ilor. Plus un număr de legate. 

Regele Carol a murit la Sinaia in Castelul Peleș în ziua 
de 27 Septembrie. Corpul a fost transportat în București. Joi 
2 Octombrie s'au făcut funeraliile care au fost grandioase. 

La orele 10 dimineața cortegiul a pornit dela palatul din 
Calea Victoriei, unde fusese depus corpul, luând direcția 
gărei de Nord pentru Curtea de Argeș. 

Cortegiul a trecut prin mijlocul unei mulțimi neuw:ŭ- 
rate. Sa evaluat la cel puțin 50.000 oameni numărul celor 
cari au ocupat străzile, dela palat și până la gară. Multă 
lume plângea, mai ales femeile. 

Regele Carol a domnit 48 de ani și aproape 6 luni. In- 
tâiul său minister a fost compus din : Lascăr Catargiu, Ion 
Brătianu, C. A. Rosetti, Petre Mavrogheni, Ion Cantacuzino, 
general Ion Ghica și Dimitrie Sturza. 

Duminică 28 Septembrie noul rege Ferdinand I, a depus 
jurământul în faţa reprezentanţilor naţiunei, după aceea, 
perechea regală a trecut la Mitropolie unde Mitropolitul Pri- 
mat a oficiat un Te-Deum. Apoi reîntoarcerea la Palatul 
Regal. 

— In ziua funeraliilor regelui Carol un tînăr turc în vârs- 
tă de 22 ani, anume Redgele, a tras câteva focuri de revolver 
asupra a doi englezi frații Boxton. 

Aceştia ereau emisari ai guvernului englez, ei au lucrat 
mult pentru înfăptuirea blocului balcanic înainte de războiul 
din 1912, iar acum lucrau să atragă România și chiar Bulga- 
ria în alianţa „Inţelegerei“ franco-anglo-rusă. 

Intrebat de ce a voit să omoare, turcul a răspuns: „Mo- 
tiv politic“. 

— Pe când aceste mari evenimente se petreceau în Bucu- 
rești germani anunțau victorii pe amândouă fronturile. 

Pe frontul occidental Anversul, după o apărare eroică, 
cădea. Pe frontul oriental Rușii ereau bătuţi în marile bătă- 
lii de la lacurile Mazuriene. Apoi, chiar de pe frontul austriac 
ereau veşti că Ruşii ereau respinși, perdeau Lembergul, pe 
care l cuceriseră, şi ereau siliți să evacueze Galiţia. 

— Câteva zile după moartea Regelui Carol a încetat din 
viaţă la locuința sa din strada Mercur azi Dimitrie Sturza, 
fostul şef al partidului liberal Dimitrie A. Sturza. I s'au făcut 
tuneralii naționale. 

Dimitrie Sturza a fost dintre oameni noştrii politici, u- 
nul din cei mai culți. A fost de mai multe ori ministru și 
prim-ministru ; erea şi secretar perpetuu al Academiei Ro- 
mâne 

— Presa care împinge la intrarea în războiu, lucrează ca 
să predispună opinia publică pentru această idee. Pe deo 
parte agenții germane subvenţionau ziariști care să le sus- 
țină cauza, pe de altă parte, aşa zişi franco-fili îşi dedeau 
mari silinţe ca să hotărască guvernul la o acţiune activă. Dar 
România nu erea pregătită. 

— Un fapt senzaţional în București. O doamnă din înalta 
societate bucureşteană, doamna Creţulescu, proprietara unui 
frumos palat în strada Stirbey-Vodă, a fost victima unui furt; 

în bani și bijuterii i s'au furat lucruri în valoare de 700.000. 
Pentru acea epocă o mare avere. 

Ancheta a dovedit că autorul furtului erea un arhitect 
numit Sotiriu, un intim al Casei. 

Acest fur a făcut mare senzaţie în București cât și fe- 
ricirea câtorva autori de reviste teatrale. 

— De o dată cu urcarea pe tron a Regelui Ferdinand, în- 
cepe în toată ţara o foarte activă propagandă pentru intra- 
rea României în războiu. Vorba: „intrăm or nu intrăm ?“ 
erea acum la ordinea zilei şi ajunsese chiar motiv de zeflemea. 

Pe când îrancofilii.cereau cu stăruinţă să intrăm în lup- 
tă spre a cuceri Ardealul, germanofilii făceau propaganda 
contrarie pentru ca să reluăm Basarabia. 

O Agenţie germană erea deschisă în București, iar un oare 
care Rozelius, faimos agent al Germaniei, cumpăra, subven- 
tiona ziare şi întreținea, cu un mare lux de cheltueli, propa- 
ganda. Un oarecare dosar în care figurau multe nume de in- 
divizi cu bune situatii cumpăraţi de Agentura germană a fă- 
cut, multă vreme, după războiu, obiectul polemicilor vehe- 
mente. Fiindcă se spunea că mai mulți ziariști membrii ai 
Sindicatului ziariştilor figurează în celebrul dosar al lui Ro 
zelius, comitetul Sindicatului, m’a însărcinat — fiindcă 
eream preşedintele acestei Asociaţiuni, — să cer Guvernului, 
fie dosarul spre a-l consulta, fie să-mi comunice numele zia- 
riștilor care ar figura în el. Dár, cu toate silințele depuse. 
r'am putut obţine nici una nici alta. 

Spionagiul german erea în floare. 

— In timpul acesta în partidul conservator intră iarăși 
dihonia. Nicu Filipescu ceru lui Marghiloman, să se declare 
partizan al intrărei în războiu alături de Inţelegere, însă 
Marghiloman atârna mai mult către alianţa Germano-aus- 
triacă, 

Take Ionescu şi Filipescu încep agitația intensivă pentru 
intrarea în războiu, în acest scop înfiinţează „Acţiunea Na- 
țională“, organizaţie de agitaţiune războinică. Apoi întru- 
nirile încep în sala „Dacia“. 

Duminică 9 Noembrie se ţine la „Dacia“ întâiul mare 
meeting războinic. Intrunirea a fost deschisă de doctorul 
Istrati iar oratorii : Doctorul Cantacuzino, Simeon Mândre- 
scu, Nicolae Xenopolu, Constantin Mille, Barbu Delavrancea 
şi Nicolae Filipescu. 

— La 11 24 ale lunei Noembrie vine vestea că marele 
arhitect francez Andre Lecomte du Nouy, restauratorul mo- 
numentelor istorice ale României, elevul și discipolul mare- 
lui Violet-le-Duc, a murit. 

Peste două zile moare la Iași poetul Dimitrie Anghel. Cu 
câteva zile mai înainte Anghel încercase să se sinucidă. 

Peste alte cinci zile moare subit un simpatic și distins 
medic din Bucureşti chirurgul H. Leonte. 

In partidul conservator fierberea e mare. Silit de Filh- 
pescu, Marghiloman convoacă comitetul executiv şi, strâns 
cu uşa, e silit să declare: 

1) Declar că sunt pentru eşirea din neutralitate şi pen- 
tru realizarea unităţei naţionale. 

2) Intr'o singură direcţiune. 

3) Această direcțiune nu e aceea a Germaniei şi Austro- 
Ungariei. 

Apoi Comitetul votează, în unanimitate, următoarea 
Moţiune : 

„Comitetul executiv al partidului conservator, ascultând 
expunerea făcută de președinte, expunere care corspunde cu 
totul năzuinţelor partidului şi sentimentului țărei, arată de- 
plină încredere în direcțiunea dată de șeful său“. 

Agitaţia se întinde pe toate căile. 

Pentru a da și mai multă însemnătate luptei pentru ac- 
țiunea războinică, cercurile naționaliste hotărăsc să aleagă 
preşedinte al Ligei Culturale pe părintele Vasile Lucaci. 

In luna Decembrie membri din Bucureşti ai Ligei, se în- 
trunesc şi-şi aleg Comitetul compus din: Părintele Vasile 
Lucaci, N. Filipescu, Take Ionescu,. Nicolae Iorga, Dr. C. Is- 
trati, Ioan Grădișteanu, Barbu Delavrancea, Simeon Mândre- 
scu, Octavian Goga. 

Acesta era un comitet de acțiune politică mai mult de 
cât de acţiune culturală, apoi personalitatea lui Vasile Lucaci 
desemnat să ia preşedinţia Ligei, erea hotărită pentru ca să 
atragă simpatiile Transilvaniei pentru cauza naţională cea 
mare. 

In Ardeal, însă, comitetul naţional, prezidat de către 
George Pop de Băseşti, nu vrea să mişce, teama de vrăjmă- 
șia ungurească povăţui pe membrii acestui comitet să nu 
dea semne de viaţă. Atunci părintele Lucaci şi poetul Octa- 
vian Goga îşi deteră demisiunile din comitetul naţional. 

— Sfârşitul anului 1914 văzu declaraţia de război a Ru- 
siei către Turcia, fiindcă acum Turcia era beligerantă sub 
mâna Germaniei. Generalul german Von der Goltz erea ins- 
tructorul armatei turcești și comanda în Asia împotriva en- 
glezilor. 


INCHEIERE 


Cu moartea Regelui Carol I se încheie perioada istorică, 
care poate purta numele : „Bucureștii de altă dată“. 

La începutul anului 1915 toți oamenii însemnați, toţi 
cei în vârstă care au ilustrat domnia lui, au dispărut, din 
toată vechea gardă a oamenilor politici cari au ţinut tribuna 
şi au cârmuit țara, d'abia dacă mai regăsim pe câte unul din 
cei de mâna a doua. 

Dela conservatori: Lascăr Catargiu, general Ion Em. 

Florescu, Manolache Costache Epureanu, Petre Mavrogheni, 
Gheorghe Costaforu, generalul Tell, Alexandru Lahovary, ge- 
neralul Gheorghe Manu, 

De la liberali: Ion și Dumitru Brătianu, C. A. Rosetti, 
Mihail Cogălniceanu, generalul Magheru, Ion Ghica, Nico- 
laje Ionescu, Gheorghe Chițu, Eugen Stătescu, Anastase Sto- 
lojan, Ion Câmpineanu, Dimitrie Sturza, fraţii Golești, colo- 
nelul Haralambie. 

Intermediari ca : Prințul Dumitrie Ghica (Beizade Mi- 
tică), Vasile Boerescu, Constantin Bosianu. 

Toţi, unul câte unul, au părăsit scena vieței și au dus, 
în mormânt, nu numai oasele lor, dar întreaga epocă. 

Cu regele Ferdinand I şi cu anul 1915, incepe o epocă 
nouă în care rolurile d'întâi vor fi ţinute în politică, pe lângă 
cei câțiva încărunțiți : Petre Carp, Titu Maiorescu, Mihail 
Ferikidi, generalul Averescu, şi bărbaţii generaţiunei ce a ur- 
mat. Aceștia sunt Alexandru Marghiloman, Take Ionescu, 
Nicolae Filipescu, Ion I. C. Brătianu, Vintilă Brătianu, etc. 
Nici unul, din toţi aceştia, nu aparţine Bucureștlor de altă 
dată. 

Afară de acest cuvânt de fundament, mai este şi un al- 
tul tot atât de puternic : Istoria nu o poate scri, exact şi im- 
parțial, nici o dată un contemporan care a jucat un rol mı- 
litant în scurgerea evenimentelor pe care le descrie. Istoria 
trăită de unii trebue să fie scrisă de alţii. Fiindcă istoria nu 
este numai o povestire de fapte dar, şi, mai ales, o interpreta- 
re adică o lămurire a faptelor. Dar această însărcinare nu o 
poate îndeplini omul care, punând patimă în viaţă, o va pune 
şi în vârful condeiului. 

Apoi mai sunt inca mulţi care trăesc, din aceia cari 
au jucat roluri de mâna întâi sau de mâna a doua în cursul 
anilor de la 1915 şi până în anul 1932 când scriu aceste rân- 
duri. Descrierea nepărtinitoare a unei epoci de mari zbuciu- 
muri politice, şi povestirea unor evenimente care au încă as- 
cunzișuri, nu ar putea fi făcută cu toată nepărtinirea. 

Să las, dar, altora de a povesti mai târziu, evenimentele 
începând cu anul 1915 care, numai după trecere de mult mai 
mulți ani, vor putea purta titlul „Bucureştii de altă dată“. 

Evenimentele, începând cu anul 1915 trebuie să poarte, 
pentru cei cari trăesc încă, — numele „Bucureşti de astăzi“, 

Anul 1915 și anul 1916 până la intrarea României în 
războiu — 15 August, — au fost anii frământărilor pentru 
intrarea în războiu, a tratărilor diplomatice, a furniturilor. 
a contrabandelor de vite, a silințelor Germaniei ca să ne a- 
tragă în partida ei, a intervențiilor repetate a Inţelegerei de 
a ne arunca în foc împotriva puterilor centrale. 

Nicu Filipescu erea neobosit în luptă dar erea bolnav, 
sănătatea îl părăsea văzând cu ochii şi boala îl târa, zi cu zi. 
spre mormânt. 

Imi reamintesc cum la o întrunire publică ţinută în sala 
Dacia, a vorbit pentru intrarea în războiu cât mai repede. 
L-am auzit : 


— Dacă domnul Brătianu o să-mi spuie în Cameră că nu 
vrea să intre acum, am să-l iau de fundul pantalonilor și am 
să dau cu iel de pământ“. 

Cu inima ar fi putut-o face, dar cu braţele lui, slăbite de 
boală, nici o dată. 

Dar în partidul conservator armonia nu mai poate dăi- 
nui, întrunirile de comitet se succed, și, în toate Filipescu, și 
cu ai săi partizani, cer întotdeauna ca partidul să se declare 
partizanul intrărei în războiu contra Austro-Ungariei. 

Silit de Filipescu, şi de prietenii săi, Marghiloman este 
somat să convoace pe reprezentanţii tutulor organizaţiilor 
conservatoare din ţară pentru ca să se rostească pentru sau 
contra politicei șefului care erea Marghiloman. 


Acesta, face convocările. Dar, bine înţeles, majoritatea 
şi-o asigurase. Congresul se ţine în sala Liedertafel şi dă de- 
plină aprobare șefului. 


Ruptura în partidul conservator urmează imediat. 


Trebuia, însă, zmuls de lângă Marghiloman fruntașul 
Ton Lahovary. Filipescu, care ar fi trebuit ales șef, propune 
să se acorde, șefia lui Lahovary. Acesta primeşte şi ruptura 
e proclamată sub șefia lui Ion Lahovary. 


Dar peste foarte puţin acesta, care suferea de o boală a 
inimei, moare subit pe când, acasă la el, cu briciul în mâ- 
nă, îşi rădea figura. 

Atunci șef fu proclamat Nicolae Filipescu. 

Şi astfel ţara avea acum trei partide conservatoare : 

1) Partidul conservator sub şefia lui Al. Marghiloman. 

2) Partidul conservator sub șefia lui Filipescu. 

3) Partidul conservator-democrat sub şefia lui Take 
Ionescu. 


Anul 1916 este cel hotăritor pentru politica României. 


In cercurile politice restrânse se ştia sau se spunea că 
Rusia, — în a căreea sferă de acţiune ne aflăm, din nenoro- 
cire, — ne acorda acum, când armatele ei suferiseră mari în- 
frângeri pe fronturile amândouă, oare cari condițiuni mai bu- 
ne. Aceste condițiuni ereau : 


Ni se acorda întreg Ardealul, o mică parte a Banatului, 
o mică parte a Bucovinei fără Cernăuţi. Apoi, pentru rectifi- 
care de graniţă — așa spunea Rusia, — ni se lua o partea 
județului Dorohoiu. 

Iar despre Basarabia nici o vorbă, bine înţeles. 


Opoziția celor cari nu voiau să intrăm în războiu alături 
de Rusia, erea mai puţin din mare simpatie pentru Germa- 

nia, cât din marea teamă de Rusia. O Rusie victorioasă, în- 
tinsă până la Constantinopole, inspira groaza. 

De aceea Petre Carp, când în ajunul intrărei noastre în 
războiu, în luna August, regele Ferdinand a convocat consi- 
liul de Coroană la Sinaia, a spus regelui : 

„„— Sire, am trei băeţi, ţi-i dau pe toți trei, dar urez ca 
România să fie învinsă, 

Unii au blamat, aspru atunci, aceste vorbe ale lui Carp, 
socotite sacrilege, dar ele ereau rostite cu alt înţeles. Petre 
Carp, care se temea de o Rusie stăpână pe orientul Europei, 
erea încredințat că România va avea mult mai mult de câş- 
tigat de pe urma victoriei germane. 

— In timpul neutralităței, în Aprilie 1916 sa jucat o 
Revistă teatrală scrisă de un ziarist care se ascundea sub 
pseudonimul Radu Tandară. 

Revista purta titlul: „Cum se scrie o revistă“. Această 
Revistă a fost jucată de amatoare şi amatori din societatea de 
sus a Bucureștilor, și a avut un succes foarte mare. Primele 
patru reprezentații « au fost date în beneficiul Societăţii „Fa- 
milia Luptătorilor“. Căci se apropia ceasul când aceste fa- 
milii trebuia să fie numeroase. 

Din această Revistă reproduc aci cupletul întitulat: 
„Gazeta Rimată“ în care, pe deo parte, se oglindește, în oare 
care măsură, situaţia momentului, iar pe de alta se face o 
profeție : „Ce va fi, oare, în România Mare ?“ 


ze 


GAZETA RIMATA 


(Aria „Stelen sus şi verde'n jos,“ 


Capitala noastră este 

O minune din poveste. 
Primăria'i oarbă, surdă, 

Nici nu mătură nici udă. 

Nici băltoacele nu seacă, 

Nici pe speculanţi nu-i freacă. 
Pe la margini este bezne 

Şi noroiul pân'la glezne. 
Iarna degeră iznaful, 

Vara îl îneacă praful. 

Lemne nu sunt, nici cărbuni 
Poartă lumea cu minciuni. 
Toate sunt pe o modă nouă, 
Jumările fără ouă, 

Lămâile fără miez, 

Pilaful fără orez. 

Biijile sunt fără cai, 

Plăteşti mult şi nimic n'ai. 

Pâinea e fără făină, 
Zece lei e o găină, 
Un curcan e un sutar 
Costă cât un armăsar 
Carnea e trei lei un chil 
De când e primar Emil, 
La Stat nu mai este pește 
Un pol chilu preţuește. 
Peștele e lucru rar 
Il vezi doar pe trotuar. 
Lignitul te ameţeşte, 
Untdelemnul te trăsnește. 
Ceapă nu mai e în piaţă, 
Ţara este fără aţă 
Ca să plăteşti o chirie, 
Trebue să vinzi o moșie. 
Luxul, însă, e în floare. 
Vindem grâul din ogoare, 
Şi cu pumnul dăm bancnote 
Ca să înţolim cocote. 
Numai pentru-o pălărie 
Plătim ghiaţă lei o mie 
Pentru o pereche ghete 
Plătim zece poli la fete, 
Toată viaţa sus şi jos 
E întoarsă acum pe dos. 
Tu muncești pe nemâncate, 
Sluga vrea cafea cu lapte, 
Rochiile sunt scurtate, 
Ghetele se'nchid la spate. 
Doamnele port cisme vara, 
Iarna lasă pulpa-afară. 
Dar politica 'n ce hal ?... 
Balamucu-i genera). 
Pe la graniţi e vlăsie 
Ţara a rămas pustie 
Vitele au luat în bandă 
Pașaport de contrabandă. 
Liberalii tac din gură 
Dar din vite, din untură, 
Din export şi din vagoane, 
Incasează milioane. 
Ai lui Take stau de-o parte, 
Toţi cu buzele umflate 
Dar cu ghetele crăpate 
Şi cu pungile uscate. 
Apoi vin conservatorii, 
Patrioţii, trădătorii. 
Se lucrează între ei 


Fiiind tovarăși 3) disc manica. TO 

Carp se duce la Viena, 

Nicu-ar vrea să vadă Sena ; 

Carp înclină către Tisa, 

Take trage spre Tamisa. 

Brătianu nu vorbeşte, 

Porumbaru nu crâcnește, 

F'erekide se tocmește 

Iar Vintilă o sfecleşte. 

Ş'astea toate, vrea să zică, 

Intr'o Românie mică. 

Doamne, ce-o să fie, oare, 

Intr'o Românie mare ? 

a 
— Intrăm în războiu dar războiul începe nenorocit pen- 
tru noi, din Ardeal suntem aruncați înapoi iar la Turtucaia 
„suferim o grea înfrângere în fața trupelor bulgaro-turco- 
austro-germane. 
Aci o pauză şi două cuvinte. Bulgarii se mândresc că 

ne-au bătut la Turtucaia, însă mândria bulgară este exage- 
rată. 


In adevăr la Turtucaia am dat piept cu trupele bulga- 
re, dar nu numai cu ele, Bulgarii singuri, or cât a fost de gre- 
şită fortificarea Turtucaei, nu ne-ar fi putut învinge nici o 
dată singuri. La Turtucaia s'au asociat Bulgarilor și contin- 
gentele turco-austro-germane. bulgarii, reduși la comanda- 
vut-o marele general german mareșalul Makensen, 

Să nu uităm, iarăși, căci este foarte important, germa- 
nii au adus împotriva noastră la Turtucaia, aeroplane, ba- 
loane de observaţie, iar Austriacii puternicile lor tunuri de 


* mare calibru, superioare chiar tunurilor germane. Fără a- 


cest armament, fără comandamentul german, fără contin- 
gentele turco-austro-germane, bulgarii reduși la comanda- 
mentul, numărul lor de trupe și cu armele lor, egale cu ale 
noastre, nu ne-ar fi scos nici o dată din Turtucaia. 


Dar Nicolae Filipescu, care stătea încovoiat pe o canapea. 
în biroul său de lucru, doborît de o boală care nu iartă; a- 
flând despre înfrângerea de la Turtucaia, a oftat cu ochi 
plini de lacrămi : 

— Ce ruşine ! Ce ruşine !.... Să ne bată Bulgarii !... 


— Când îţi întorci ochii înapoi, după ce ai trăit o lun- 
gă viaţă, când vezi golul dinprejuruţi, fiindcă aproape toţi 
tovarășii vieței tale cât şi acei cari trăiau când ai deschis 
ochi în lume, au dispărut, atunci numai îţi dai seama cât de 
dureroasă, este moartea. 

Unde sunt toţi fruntașii ţărei pe care i-am apucat la câr- 
muire atunci când am intrat în viața publică, unde sunt cei 

cari mi-au fost tovarăşi de generaţie, unii chiar mai tineri de 
vârstă ? 

Afară de bătrânii de care am pomenit mai sus, au pierit 
şi aproape toţi fruntașii generaţiei mele sau ai generaţiei din 
imediata dinainte. Au murit : Petre Carp, Titu Maiorescu, E- 
mil Costinescu, Alexandru Marghiloman, Nicolae Filipescu, 
Take Ionescu, Barbu Delavrancea, Vasile Morţun, Alexan- 
dru Radovici, Constantin Mille, I. L. Caragiale, Alexandru 
Vlahuţă, Ion I. C. Brătianu, Constantin Disescu. 

Melancolia pune emoție în cuvintele rostite pentru ca 
să exprime amintirile apropiate. 

Şi atunci apare şi se impune, din nou, ` adevărul celor 
spuse mai înainte : 

Istoria cea senină nu o pot seri nici o dată contimporanii! 

OPT OAMENI 


Inainte de a închide acest volum cel din urmă al lucrărei 
mele atât de modeste „Bucureștii de altă dată”, am avut un 
gând : să prezint cititorilor și să las viitorului părerea mea 
despre câţiva oameni pe care i-am întâlnit în viaţă şi au dat 
lustru epocei în care au trăit. Aceasta este, în parte, epoca 
pe care am puso pe hârtie în lucrarea mea. 

Bine înțeles nu numai acești „opt” au însemnat 
în epoca aceasta, mult mai mult decât ceilalţi, au mai fost 
şi alţii, eu am făcut numai o alegere printre mai mulţi. 
Părerea mea este că aceşti „opt” s'au desprins mai viguros 
din mulţime, fără să se fi desprins numai ei. Adaug că am 
lăsat altora să vorbească despre cei mai bătrâni, despre oa- 
menii generației de la 1848 pe care i-am întâlnit în viaţă 
când eu am intrat, iar ei ereau aproape de a ieşi. A fost cu 
aceștia, aşi putea spune, o încrucișare în pragul uşei. 

Când îţi pierzi vremea ca să te adâncești în problema, 
morţei și când te gândești la acest fenomen care însemnează 
desființarea şi peirea întreagă şi pentru totdeauna a unui 
chip, a unui suflet, a unei inteligenţe, d'abia atunci îţi dai 
seamă despre zădărnicia tutulor silinţelor noastre de a rea- 
liza opere neperitoare. 

Dacă creatorul, adică dacă omul este atât de vremelnic 
și de peritor, cum vor putea fi neperitoare operile lui? A 
crede și această  absurditate însemnează a fi în dezacord 
chiar cu concepţia teistă care, cel puţin, este cu mult mai 
înțeleaptă. Teoria teistă închipue un Dumnezeu-Creator 
dar neperitor în timp, etern în viaţă, și autor de opere toate 
veritoare. Teizmul proclamă pe creator nemuritor iar operele 
lui muritoare. Noi oamenii suntem siliți să recunoaştem 
că oamenii sunt muritori, dar pretindem că născocirile lor 
pot fi neperitoare. Iată antiteza. 

Adevărul este, însă, că totul este peritor în universul 
nostru : creatori, oameni şi opere. Dumnezeii chiar sunt 
pentru unii tot atât de vremelnici ca şi cel din urmă dintre 

însufleţiți, atât numai că principiul relativităţei în timp 
domină vastul domeniu al vieței şi al trăiniciei. Unii trăim 
mai mult și alţii mai puţin. După cum în ordinea zoologică 
un pește trăeşte mai mult decât un mamifer, un om mai 
mult decât un câine, etc. etc., tot astfel Dumnezeu trăește, 
de obicei, cu mult mai mult decât omul. Trebue să facem o 
excepţie pentru domeniul politicei, domeniul în care Zeii și 
Semizeii trăesc, câte o dată, mai puţin decât chiar cei mai 
umili agenţi electorali : 

Cugetând la acest sfârșit etern al omului, care este cea 
mai dureroasă și tragică sentință a naturei, mi-am reamintit 
de un număr de oameni pe cari i-am încrucişat în viaţă, cu 
cari m'am întâlnit din cea mai fragedă tinerețe, cu care am 
petrecut, am gândit, am lucrat, am iubit, am urit, am dez- 
lănţuit patimi comune, am fost în acord sau în dezacord, în 
sfârșit am trăit. 

Am ales dintre toate figurile fugare care mi-au trecut 
pe dinainte, pe care le văd încă alergând în goana nebună 
către moarte, opt oameni. I-am ales pe aceia cari se 
desprind în judecata mea, cu figurile cele mai originale, cele 
mai deosebite de celelalte făpturi la fel, pe cei mai hotărîți 
în credinţi proprii, pe cei cu personalitatea mai puternică, 
pe cei cari au fost şefi de curente și creatori de opere. 
Acești opt sunt următorii: Ion I. C. Brătianu, I. L. Cara- 
giali, Barbu Delavrancea, Nicolae Filipescu, Nicolae Fleva, 
Take Ionescu, Titu Maiorescu, Gheorghe Panu. 

N'am ales numai oameni politici sau oameni cari au pro- 
fesat politica, am ales și un om care n'a făcut decât litera- 
tură. 

Printre oamenii cari figurează în falanga politicianilor 
sunt unii — mai ales au fost unii — cari numai darul po- 
liticianului nu lau avut. Dar ţara noastră fiind la începutul 
vieței politice moderne, lipsa de personal politic a fost sim- 
tită. 

O lege economică spune că acolo unde este ofertă pu- 
tină şi cerere multă, prețul ofertei creşte ; legea aceasta a 
găsit aplicare şi în politică : din lipsă de personal politicia- 
nismul a împrumutat elemente și în alte câmpuri. De aceea 
oameni cari ar fi putut fi ilustrațiuni. în alte domenii, dar 
cu rendement mai mediocru, au preferit să fie în politică fi- 
guri mai mediocre dar cu rendement mai mare. 

Vorbind despre aceşti „opt” care vor urma trebue să 
spun că viitorul nu-i va însemna, poate, pe toți în registrul său. 
Fiindcă nu toți oamenii cari ilustrează epoca lor sau au fost 
favoriţii epocei în care au trăit, pot străbate mai departe. 

Şi aiurea și în ţara noastră cei mai uitaţi dintre prepon- 
derenţi sunt, de multe ori cei mai populari. Căci popularita- 
tea nu răsplătește în politică ; de cele ma i multe ori, de cât 
pe aceia cari ştiu să se așeze la nivelul celor mai mulţi. 

Popularitatea nu vine nici la cei cari nu se pot ridica 
până la înălțimea maselor, fiindcă masele nu-i văd, nu vine 
nici la cei cari se ridică mult mai sus de mase, fiindcă ace- 
stea nu-i mai pot vedea. 

O justă luare de poziţie care să atragă toate privirile, 

însoțind o infăţișare simpatică, talent și multă mișcare 
fac pe omul popular. 

Astfel se lămurește de ce — cum am mai spus odată — 
am avut în ţară oameni foarte populari pe care, nu numai 
istoria, dar înșiși contemporanii iau uitat de când au fost 
scoboriţi în pământ. 

Apoi este vârsta : spre a însemna mult în Istoria unui 
popor omul politic nu trebuie să trăiască nici prea puțin 
nici prea mult. In politică cine trăește prea puţin nu se 
poate folosi de binefacerile experienţei. Iar experienţa nu 
este numai, cum pot crede unii, o folosință a fapte- 
lor altora, dar, mai ales, este o îmbogăţire a minței cu un 
element de prefacere. Prin urmare experiența nu este numai 
o mai mate înmagazinare de cunoștințe, dar este o renovare. 


La fiecare popas al vârstei aceiaşi minte are o prezen- 
tare deosebită; de aceia mulţi oameni foarte inteligenţi, de 
loc venali şi foarte oneşti gânditori, îşi schimbă părerile asu- 
pra faptelor pe care le-au măsurat altă dată cu altă măsură. 
Pentru acelaş cuvânt atâţi poeţi și prozatori își împart, în 
colecții, operele lor în : opere de tinereţe și opere ale matu- 
rităței. Dacă în literatură și în artă evoluția, care mai în- 
totdeauna este părăsirea erorilor trecute, e un semn de pro- 
pășire, de ce n'ar fi tot la fel și în politică : Marele Gladstowe 
care a avut o lungă carieră în partidul liberal englez și a 
murit șef al partiduui liberal, şi-a început cariera politică în 
partidul conservator. 

Bine înțeles aceasta nu însemnează că peripateticianiz- 
mul politic, care pătează astăzi viața noastră politică, tre- 
bue proclamat virtute. 

Dar mai este un viciu domestic care în politică este o 
necesitate inteligentă : este nevoia de a minți 

Un om politic conducător trebuie să aibă în tot d'auna 
o rezervă mintală de adevăruri pe care să nu le exteriorizeze. 
Nici odată să nu spui tot ce știi după cum în viaţa privată 
nu e prudent să cheltuești tot ce ai. O pușcă încărcată este 
o primejdie mai mare decât. o pușcă descărcată chiar când 
descărcătura a rănit. 


Am avut oameni politici cari purtau numele de „dom- 
nui minciună”. Am cunoscut și eu pe unul destul de sus pus. 
Minţea atât de grosolan în cât toată lumea vedea că minte. 
Un astfel de mincinos este mai mult, un om sincer; își măr- 
turisește minciuna. Dar omul de stat, care este dator să nu-și 
vulgarizeze intimitatea, are datoria de a domina mai ales 

prin superioritatea  discreţiunei, căci discreţiunea nu este 
numai un imperativ de bună creștere, dar este și o virtute 
politică. 

Apoi în politică nu trebuie să trăești nici prea mult. 
Pe lângă slăbirea facultăţilor fizice bătrâneţea este gâdele 
speranței. Când oamenii nu mai speră în tine şi, mai ales, 
de la tine, cariera ta e la apus. 

Aceste câteva cuvinte le-am spus pentru că își vor găsi 
aplicația mai departe în trăsăturile portretelor de mai de- 
parte. 

Cele „opt”, creionari vor urma în ordinea alfabetică. 

Să nu uit să spun că, în aceste portrete partea anec- 
dotică are un loc de frunte. 

IONEL |. C. BRATIANU 


Sunt oameni care se impun evenimentelor sunt alții pe 
care evenimentele îi impun. Ionel Brătianu a fost dintre 
aceștia. 

El n'a fost dintre acei cari, din mulțimea anonimă, ră- 
sar deodată și se disting prin calități extraordinare. Nici 
mare scriitor, nici mare orator, nici om de știință conside- 
rabil ; nici una din aceste daruri nu Va ridicat până acolo 
unde a ajuns. Şi cu toate acestea, în mediul în care s'a aflat 
și în mijlocul evenimentelor în care s'a găsit, a fost cel d'în- 
tâiu, 

In partidul liberal a fost într'un moment o frământare 
şi o scurtă epocă de îndoială, asupra viitoarei şefii a parti- 
dului liberal. Care dintre tineri era omul sortit ca să ia moş- 
tenirea lui Dumitru Sturza, după glorioasa șefie a lui Ion C. 
Brătianu ? A fost câtva timp vorba despre Vasile Lascăr, care 
erea o inteligență și, mai ales, o vârstă ; dar îndoiala a fost 
de scurtă trăire. 

Inter-regnul n'a durat mult. La o întrunire a partidu- 
lui ţinută în sala Senatului, un fruntaş liberal, fost ministru 
şi prim ministru, P. S. Aurelian, a răspuns, vorbind despre 
această problemă a viitoarei șefii : „Deocamdată; lucrurile 
rămân așa cum sunt fiindcă chestia nu este încă coaptă”. 
Şi privirile i-au mers la Ionel Brătianu care era de față. 
Aceste vorbe spuneau că, acum, toată lumea în partid erea 
de acord cu ideea că Ionel Brătianu va fi șeful, însă atunci 
erea prea tânăr. 

Care anume calităţi îl impuneau pe Ionel Brătianu ? 

Dacă pe Take Ionescu îl impuneau calităţi intelectuale 
ce izbucneau și impuneau pe om, dacă Nicu Filipescu atră- 
gea asupra lui privirile prin puternica lui combativitate și 
bărbăţie onestă, pe Ionel Brătianu îi distingea, pe de o parte 
faptul că erea fiul cel mai mare al lui Ion Brătianu, care 
a fost cel mai mare om de Stat al României moderne, pe 
de altă parte o distincţie particulară datorită și naturei sale 

alese şi unei educaţiuni impecabile. Erea un om şi bine 
născut și foarte bine crescut. Apoi erea și foarte simpatic. 

Dar mai erea ceva care a completat cele Palte două cali- 
tăți, avea un puternic bun simţ care-i luminau cotiturile și 
întunecimile vieţei și'l apărau de rătăciri. 

Mai ales această din urmă însușire l'a impus definitiv. 

Un scriitor american, al cărui nume nu-l am acum, a 
spus că există oameni politici cari, nefiind nici oratori, nici 
scriitori, nici savanți recunoscuţi, se impun totuși, mulțimilor 
printr'un fel de putere atractivă nedeslușită ; acești oameni 
pot îi numiţi: oameni-magnetici. Dintre aceştia au fost şi 
Lincoln şi Washington. Ionel Brătianu trebuie să fi fost un 
om magnetic. 

Eream preşedintele Sindicatului ziariştilor când s'a în- 
trunit conferinţa dela Genova prezidată de Lloyd George, 
lonel Brătianu m'a numit în comisia ziariştilor compusă din 
D-l  Berkovitz de la „L/Independance Roumaine”, Olimp 
Ion de la „Viitorul” și, firește, subsemnatul, dar personal 
nu-l cunoșteam. Care a fost motivul acestei numiri ? 

Cu un an sau doi mai înainte, un prieten, actualul con- 
sul general de la Salonic, Constantin Creţu, mi-a adus o in- 
vitaţie la dejun din partea maestrului Constantin Disescu. 
Ne-am întâlnit într'un restaurant și acolo Disescu, îmi pro- 
puse din partea lui Ionel Brătianu, să intru în partidul li- 
beral. Partidul liberal trebuia să vie peste puţin la putere, și 
a venit peste patru luni, Disescu, din partea lui Ionel Bră- 
tianu, îmi oferea un loc în parlament și încă altceva. Atunci 
eram redactor la „Adevărul”. 

Am refuzat propunerea spunând lui Disescu!: | 

— Spunei, te rog d-lui Brătianu că mă simt foarte ono- 
rat de propunerea d-sale, însă, am fost membru al partidu- 
lui radical, am fost membru al partidului conservator, am 
eşit din amândouă nu din venalitate dar fiindcă au dispă- 
rut amândouă partidele, acum, mi se pare nedemn să intru 
în al treilea fiindcă mi se oferă situaţiuni. 

Disescu a raportat lui Brătianu răspunsul meu; iar a- 
cesta a păstrat despre mine o mai bună opinie fiindcă am 
refuzat de cât dacă ași fi primit oferta cu foloasele. 

Ionel Brătianu avea un fond sufleteasc de om cinstit. 

După ce lam cunoscut la Genova, am regretat că am 
fost silit să nu primesc propunerea de a lucra pentru tară 
sub şefia acestui om de o rară delicateţă sufletească. 

La Genova el mi-a dat câteva probe ale simpatiei sale. 
Intr'o zi, reprezentanţii presei italiene fură convocați într'u- 
nul din saloanele teatrului Carlo-Feliee, pentru ca Brătianu 
să le facă câteva declaraţiuni. Convocarea era pentru ora 4 
Dar, pe neașteptate comisiunea politică a conferinței fu con- 
vocată de către Lloyd George la aceiași oră. Atunci Bră- 
tianu mi-a trimis vorbă să vorbesc presei italiene în locul 

Bine înţeles lam reprezentat foarte neindestulător, dar 
n'am putut rămâne nesimţitor amabilei sale bună voințe. 

Omul-magnetic care erea Ionel Brătianu avea marele 
temperament al bărbatulu de Stat, cum nici un altul al vre- 
mei lui nu-l avea. 

Ii lipseau, firește, darurile pe care le-a avut Take Ionescu, 
îi lipsea inteligenţa făcută din sclipiri și acţiunea răscolitoare 
a temperamentelor întotd'auna în ferbere, trecea chiar drept 
un leneş și un fără putinţă de muncă, dar erea ceva mai 
mult și mai bun: un gânditor. Pe când alţii vorbeau mult 
şi mereu, el, retras în liniştea lui obicinuită, cugeta neîn- 
cetat la trebile Statului. 

Cu acest temperament și cu această inteligenţă a ţinut 
cârma Statului în timpul foarte grelelor evenimente cart: au 
premers intrarea României în războiu, cât și în timpul răz- 
boiului. Si a văzut bine. 

Dacă ţara ar fi urmat sugestiile regelui Carol I, dacă 
şar fi făcut politica preconizată de Petre Carp sau de 
Alexandru Marghiloman, dacă România ar fi luat armele 
alături de Austro-Germani, care român nu înţelege unde 
ne-am fi aflat astăzi. Dar Ionel Brătianu a cârmuit printre 
nenumăratele stânci cu mare dibăcie, fără să se avânte în 
necunoscut, fiindcă avea marele dar de a se stăpâni pe sine. 
Darul imperativ spre a putea stăpâni pe alţii. 

In timpul neutralităţei, a avut marele dar al mareșa- 
lului francez Joffre, a fost Brătianul-taciturnul. Şi astfel a 
stiut ţine frâna și cumpăna între cele două curente care-l 
trăgeau, unul la dreapta altul la stânga, unul cel germano- 
filaltul cel francofil. 

Istoria va spune dacă Brătianu a ştiut alege cel mai bun 
moment pentru intrarea în războiu şi dacă a știut pregăti 
țara pentru marea încercare, dar un fapt este sigur acela că 
a ştiut alege calea cea bună. 

In politica dinăuntru cea de după războiu a văzut însă, 
mai puţin bine, a văzut greșit atunci când a ţinut prea mult 
timp în opoziţie partidul naţional din Ardeal. Multe lucruri 
ar fi fost schimbate în România dacă partidul naţional-ar- 
delenesc ar fi venit la cârmă mai repede după Unire. 

Moartea a pus prea de vreme degetul ei rece pe această 
frunte unde clocoteau atâtea gânduri patriotice, tot la fel 
după cum prea de vreme a răpus pe Take Ionescu și pe Ni- 
colae Filipescu. 

Istoria va trebui să ţină seamă de omul care a cârmuit 
România în vremea marelui războiu. Şi ori care ar fi pati- 
mile vremei de astăzi, el va străbate printre patimi iar amin- 
iirea îl va înălța pe un piedestal de marmură. 

Acel care scrie aceste rânduri nu i-a fost niciodată par- 
tizan politic. De aceea poate spune întregul adevăr despre el. 

Prietenii 1i spuneau „Grecu”. Ii mai spuneau și „Luca”, 
deși numele său era Ion.Luca era numele tatălui său. 

Acest scriitor de foarte mare talent a avut începuturile 
cele mai modeste, aproape obscure. Dintr'un neam de actori 
a crescut în culisele teatrului, a intrat în viaţă prin cuşca 
sufleojului ; a fost sufleor, a fost un mic slujbaș la Regia 
Monopolurilor Statului a fost directorul unei mici berării. 
Singura slujbă mai răsărită pe care a avut-o a fost aceea. 
foarte vremelnică. de director general al teatrelor. 

Caragiale a trăit vremurile în care statul român era mo- 
dest, guvernele și ministri aveau pudoare, risipa banului pu- 
blic nu era tolerată, iar favoriţii primeau, cu mare greutate, 
oarecare favoruri. 

Viitorul autor al „Nopţei furtunoase” începe să fie cu- 
noscut în unele cercuri prin anul 1877, în timpul războiului 
ruso-turco-român. Atunci a făcut să apară o mică broșură 
umoristică care n'a putut trăi decât foarte puţin, din cauza 
puținilor cititori ai vremurilor. 

Dar, Caragiali se puse în vaza marelui public și este 
consacrat scriitor de talent, câţiva ani mai târziu când Tea- 
trul Naţional i-a reprezentat întâia piesă „Noaptea furtu- 
noasă”. 

A fost o revelaţie și o revoluţie în lumea literară. 

Pe vremea aceia era o opinie serioasă în Bucureşti şi 
la Iași, despre teatru și despre literatură se discuta și se po- 
lemiza cu patimă, oameni de frunte ai ţărei, oameni culți 
şi cu insemnate situațiuni sociale, polemizau, îşi spuneau 
cuvântul, se interesau. 

Cât de superioară era mica Românie de atunci față de 
Marea Românie de astăzi, din acest punct de privire, își poate 
oricine face judecata când voi spune că în arenă figurau ca 
luptători ori ca arbitrii oameni al căror nume erau: B. P. 
Hașdeu, Vasile Alexandri, Ion Ghica, Mihail Cogălniceanu. 
Alexandru Odobescu, Titu Maiorescu, doctor Obedenaru. 
Iacob Negruţi, Olănescu-Ascanio, Petre Grădişteanu, V. A. 

Ureche, Nicu Gane, Bengescu-Dabija, Lăzărescu-Laerțiu, 
poetul Zamfirescu, Pantazi Ghica, V. D. Păun, Misail, Meitani, 
Gr. Grandea, etc., și alți mai noui cari începeau: Lambrior, 
Conta, Panu, Eminescu, D. A. Laurian, Ştefan Mihăilescu, 
Ionescu Gion, Macedonski, Ghedem Teodorescu, Delavran- 
cea, Duiliu Zamfirescu, etc. 

Caragiali era afiliat „Junimei” din Iași, deci era un ju- 
nimist literar. Piesa lui „Scrisoarea pierdută” a scris'o ins- 
pirat de viața din Iași, in urma nopților petrecute la vestita 
Bolta-rece. Panu pretindea chiar că multe din cuvintele de 
spirit din piesă, precum : „Să avem faliții noștri”, „La orele 
12 trecute fix”, „Dacă e anonim iscălesc și eu”, etc., erau 
culese din gura veselilor tovarăși ieșeni. 

Director al teatrelor era atunci un om cult și superior, 
Ion Ghica, în comitetul teatrului era un Vasile Alexandri, 
prin urmare îndrăzneala lui Caragiali — fiindcă era o mare 
îndrăzneală — putu să vadă lumina rampei. 

Toţi oamenii cu spirit novator, toți democraţii cari apă- 
reau, au primit cu aplause piesa atât de mult în conflict cu 
tradiţia și cu rutina teatrului, dar toți ceilalți s'au zbârlit. 
Această piesă era considerată, de toată opinia ponderaţilor, 
drept o trivializare a primei noastre scene, Titu Maiorescu 
apăru în publicitate și. sub semnătura sa, luă apărarea piesei 
şi a noului gen realist care-și făcea apariţia. 

Dar Caragiali a venit la timp cu literatura sa teatrală 
şi din alt punct de vedere, la Naţional se aflau atunci tocmai 
interpreţii eminenţi cari îi trebuiau : Ştefan Iulian, Dănea- 
sca, Mateescu, Panu, ale căror creaţiuni nau fost nici o dată 
întrecute, unele roluri n'au putut fi nici măcar egalate. 

Cu „Noaptea furtunoasă” Caragiali era lansat. 

Dar boemul a rămas boem. 

A doua piesă „Scrisoarea pierdută”, a avut un succes 
foarte mare. A fost o izbândă fără contestaţie. Norocul era 
întreg; anul acela se făcuse mare vad la teatrul Naţional, cu 
trei piese. Cu „Hamlet, în care excela Grigore Manolescu, 
cu „Bocacio” în care schinteau Iulian și Mateescu și cu 
„Scrisoarea pierdută” s'a petrecut aproape întreaga scurtă 
stagiune de pe vremuri. 

A treia lucrare scenică a lui Caragiali, lucrare premiată 
de comitetul teatrului cu 2000 lei, „De-ale Carnavalului”, 
era cu mult inferioară celorlalte două. La întâia reprezenta- 
ţie, publicul cunoscător care asista, a rămas foarte nemul- 
tumit; s'au auzit chiar câteva fluerături. Manifestaţia era 


datorită criticului teatral dela „România liberă”, — D. Ra- 
coviță — „Sfinx”. După trei reprezentații piesa a fost scoasă 
de pe afiş. 


După căderea guvernului liberal al lui Ion Brătianu, a 
luat cârma un guvern de tranziţie, sub preșidenţia lui 
Theodor Rosetti. Sub acest guvern Caragiali fu numit direc- 

tor general al teatrelor. Dar direcție scurtă și fără strălucire. 
De la 1873 nu s'au văzut săli mai goale la teatrul Nationai. 

Una din urmările directoratului său a fost plecarea din 
teatru a celor mai însemnați actori de dramă: Gr. Manole- 
scu, Nottara și Aristiţța Romanescu. Intreaga nădejde îi ră- 
măsese în comicii Iulian, Mateescu, Iancu Niculescu, Cato- 
polu şi în Iancu Petrescu, căruia i-a încredinţat rolul „Rege- 
lui Lear”. 

Boicotat în teatru și având o foarte urîtă presă, Cara- 
giali a fost silit să plece repede dela această direcţie. 

Carapiali era un om al 'vremei lui: boem,'chefliu, greoi 
la muncă, spirit întotdeauna pornit la critică, niciodată mul- 
tumit. 

Ce deosebire între el şi Delavrancea. 

Cu cât era de român Delavrancea, cu atât nu era Ca- 
ragiali. Adică: nu era entuziast de nimic din ceea ce era 
românesc. El era un mare admirator a tot ce era strâin, vor- 
besc de străini culți și civilizaţi. 

Ori când îl auzeai exclamându-și vorba lui favorită. 

— Țară e asta, mă ?... 

Era un spirit foarte nestabil, foarte impresionabil și o 
fire cam egoistă. 

Tot ce era „putere” îl domina și îl convingea. Niciodată. 
nu avea, mișcări de independență sau de revoltă în faţa unei 
puteri covârșitoare ori cât ar fi fost de arbitrară aceasta. 
Privea fatalitatea cu resemnare și i se supunea docil. Nemul- 
tumit şi supus. 

Impresionat de autoritatea și de prestigiul literar al co- 
rifeilor „Junimei” a devenit junimist. Mai târziu, supărat pe 
junimişti pentru tot felul de motive, a devenit un mare ad- 
mirator al lui Ion Brătianu. E de notat că devenise brătie- 
nist tesmai atunci când regimul lui Brătianu degenerase. 
Caragiali admira în Brătianu puterea, ori cât de nedreaptă şi 
de arbitrară era, după cum combătuse pe Brătianu şi pe li- 
berali în epoca lor cea mai frumoasă și mai generoasă. 

Când Pam cunoscut pe Caragiali, un sentiment de osti- 
litate reciprocă ne despărțea. De și novator în literatură. au- 
torul „Nopţei furtunoase” era un adversar hotărît al tuturor 
ideilor noui. Adept al „Junimei” zeflemisea întreaga frazeo- 
logie democratică care i se părea ridicolă. 

Mai târziu, către sfârşitul carierei sale, se schimbase din 
acest punct de vedere. Ne având convingeri filozofice şi po- 
litice bine hotărite, a făcut saltul. A murit ca un intim al 
lui Dobrogeanu-Gherea. 

Mişcarea socialistă teoretică tocmai începuse în Bucu- 
reşti şi eu eram între cei patru cinci studenți cari reprezen- 
tau începutul. Aflasem că „Grecu”, care mă întâlnea foarte 
des prin localurile publice, mă zetlemisea pentru ideile ce 
profesam şi pentru că purtam părul mare. De aci un fel de 


antipatie. Caragiali era pent ENE un reactionar. 
ica. 


Intr'o seară de iarnă mă aflam la berăria Osvald în to- 
vărăşia lui Paul Scorţeanu, când iată că intră Caragiali cu 
tenorul Costache Bărcănescu. S'au așezat la o masă de ală- 
turi, și vorbăria începu cam la a treia persoană. Costache 
Bărcănescu, care era foarte pritenos şi bun, făcu prezentă- 
rile. Dar Caragiali era tot ostil și deveni agresiv ; la un mo- 
ment se animă și începu să peroreze: 

— Dumneavoastră socialiștii români sunteți numai nişte 
frazeologi. Numai când veţi suferi ca Christos și veţi răbda 
să vi se vire cue în palmă am să cred că sunteți sinceri. 

— Acestea sunt ideile noui ale vremei, răspunse Scor- 
teanu. 

— Idei noui?! răcni Caragiali, idei nedigerate! Mie 
nu-mi plac lucrurile nedigerate. 

Eu prind imprudența lui Caragiali. 

— Dacă dumitale îți plac numai lucrurile digerate, 
poftă bună. Mie nu'mi plac. 

Caragiali, care nu era obișnuit cu ripostele, fiind un co- 
pil răsfăţat al Bucureștilor, se face stacojiu. 

Dar „tata? Costache Bărcănescu, care era bunătatea per- 
sonificată, văzând că lucrurile se strică, intervine repede. 

— Bine, fraților, se poate ca să vă certaţi dela nimicuri ! 
Laso mai domol, frate Costache, mai laso și tu, frate Iancule! 
Hai mai bine să ne cinstim în lege! 

Şi pacea s'a făcut. 

După aceea am fost buni prieteni cât a trăit. 

Intr'o zi norocul bătu la uşa boemului și nevoiașului Ca- 
vagiali. O moștenire neașteptată de mai multe sute de mii de 
lei îi căzu plocon. Din ziua aceea omul se schimbă. Și ego- 
ismul lui ieși la iveală. 

O viaţă întreagă împărțise cu mai mulţi prieteni și ce 
aveau şi ce n'aveau. Intre alţii avea, prieten aproape ne- 
despărţit pe Drăgoescu — în intimitate Drăgoiu — viorist 
în orchestra teatrului Naţional. Câtva timp după primirea 
moștenirei. Drăgoescu vine într'o dimineaţă la Caragiali și-i 
cere un împrumut de 300 de lei. Dar Caragiali care chel- 
tuia bucuros pentru petreceri, era un zgârcit și nu împru- 
muta pe nimeni. De aceea își luă un aer grav şi ţinu lui Dră- 
goiu următorul discurs : 

— Bine, mă Drăgoiu, eu te credeam că'mi ești prieten 
adevărat. Apoi ce fel de prieten 'mi ești tu, dacă, cum ai 
văzut că am scăpat de sărăcie, vii să-mi ceri bani cu împru- 
mut ? Tu nu înţelegi că dacă oiu împrumuta pe toţi prie- 
tenii care-i am, în șase luni rămân iar calic. 

Bietul Drăgoiu se aştepta la toate, dar la asta nu. Cum, 
însă, avea mare nevoie de bani, stâtu puţin pe gânduri, apoi 
spuse : 

— Tu ai mare dreptate, mă Iancule, dar uite cum e 
chestia. Să zicem că amândoi trecem pe podul Mogoşoaiei 

şi că de sus de la otelul Capşa Îți aruncă o chelnăriță un vas 
cu murdărie în cap ! Oare pe mine, care sunt alături de tine, 
nu o să mă umple câţiva stropi? Eu atât îți cer, vre-o câţiva 
stropi din moștenire. 

Caragiali a făcut haz de parabolă dar istoria nu ne 
spune dacă Drăgoiu s'a ales cu stropii solicitaţi. 

Rare ori am văzut un om mai fricos de moarte. Era 
prin vara anului 1890 şi ceva, când holera începuse să bân- 
tue. Mă atlam cu el în grădina birtului Enache de pe strada 
Academiei şi tot timpul se văita că va muri de holeră. Când 
am ieşit, pe la ceasurile 1 din noapte, o întâmplare tragică 
căzu par'că spre a'l deprima cu totul. Un pasager murise la 
otel Union și în acel moment autorităţile îl evacuau. 

Atât i-a trebuit lui Caragiali. A început să plângă cu 
lacrimi ca un copil. M'a rugat să nu-l las singur, lam urcat 
într'o birjă și Pam dus acasă. Alcoolul și tabagismul exaspe- 
rau nervii acestui impresionabil. 

Simpatia lui pentru germani și admiraţia pentru pru- 
sieni lau îndemnat să se stabilească la Berlin unde a și mu- 
rit. Moștenirea primită la ajutat în această împrejurare. 
De altminteri, dacă n'ar fi moștenit, mă întreb cum ar fi 
trăit omul acesta care n'avea nici puterea de muncă și nici 
consecuenţa în lucrare. 

Intr'o zi mi-a arătat caetul ! care era ciorna „,Scrisoarei 
Pierdute” şi mi-a adăogat : 

— Fericit om eşti tu că poţi scri repede ; pentru mine 
scrisul e o tortură. 

Şi în adevăr caetul lui era ceva neînchipuit ca adăogiri, 
ştersături şi corectări. 

Dar muncea mult și pentru a nu da la lumină de cât 
rânduri definitiv ciselate. Chiar și scrisorile trimise, prieteni- 
lor erau revăzute, citite şi recitite şi scrise frumos caligrafic 
fără, vre-o dată, o ștersătură. 

Din acest punct de privire Delavrancea era încă şi mai 
tare. Delavrancea nu-și scria manuscrisele pentru ziare sau 
pentru volume de cât pe mici patrate de hârtie de cel mai:su- 
perior velin, întrebuințând, cât mai des peniţe noui şi ne ad- 
mițând niciodată pete de cerneală ori ştersături. Când fă- 
cea o greșală nu îndrepta, arunca hârtiuța și începea alta. 
De altfel acesta era și motivul pentru care scria numai pe 
mici peticele de 6 centimetri pătraţi. Par fi fost greu să 
arunce sferturi de coală odată scrise aproape în întregime. 

In cariera literară a lui Caragiali sa operat o fundamen- 
tală prefacere către sfârșit, umoristul a dispărut cu desăvâr- 
şire și în locu-i a apărut psihologul posomorât infuenţat de 
pesimizmul german ca şi de tragicul rusesc. Mulţi dau mai 
mult preţ autorului „Nopţei Sfântului Andrei“, eu prefer pe 
autorul „Nopţei Furtunoase”. 

Dar aci nu fac critică literară, de aceea nu spun mai mult. 

L'am văzut pentru ultima oară pe Caragiali, la 1911 când 
a venit în Bucureşti. Am dejunat cu el și cu Delavrancea la 
Iordache. Mi s'a părut istovit, slăbit cu totul, lipsit de verva 
şi vioiciunea pe care i le cunoscusem. 

La un moment veni vorba de politica internațională şi 
de puterea germanilor. Delavrancea riscă să spună că în- 
trun viitor războiu, Anglia va sta alături de Franța, dar Ca- 
ragiali, care avea o admiraţie superstițioasă pentru germani, 
izbucni : 

— Englezii ?!... Armata Engleză ?! Să debarce Engle- 
zii în Germania ?!... Cu poliţia, îi dau Prusienii afară. Nici 
n’au nevoie să trimită armată ; numai cu poliţia îi ia la 
goană !.... 

Puţini camarazi atât de plăcuţi în jurul unei mese ca 
dânsul. Oameni ca Panu, Delavrancea, Caragiali, Iancovescu 
n'am întâlnit mulţi. 

Câteodată îl lua apa și gura pe dinainte fiindcă avea 
despre dânsul o idee foarte mare. Mai ales când îl excitam 
nu se mai stăpânea. Odată lam luat în zeflemea cu privire 
la una din teoriile lui extravagante ; dar sa aprins. 

— Eu sunt un geniu, mă. După ce am să mor o să vedeţi! 

Şi era plin de duh! 

Intr'o seară la Enache apare Costică Cantacuzino, zis 
Kneazu, care în totdeauna era ameţit de băutură, Cantacu- 
zino se fălea că este neam mare de boer și rudă de aproape 
cu Joan Ghica fostul Belu de Samos. Iar Caragiali îi răs- 
punde. 

— Vezi bine că iești rudă cu Ion Ghica : el Belu, tu bei!... 

In scurta lui carieră literară Caragiali ne-a lăsat multe 
mărgăritare. Ce păcat că lucra cu atâta greutate! 

Dar a fost un om genial de o incomparabilă origina- 
litate. 

BARBU DELAVRANCEA 


L-am cunoscut întâia oară, pe când eram încă studenţi, 
în casa lui Gheorghe Ionescu, mai târziu Ionescu-Gion, din 
strada Lucaci. Pe vremea aceea se numea numai Barbu Şte- 
fănescu. 

Acel trecut a intrat pe jumătate în penumbră. Cu greu 
îmi reamintesc toate amănuntele. Din întregul tablou nu 
mai am înaintea ochilor decât pe Barbu Delavrancea. 

Erau de faţă, pe cât îmi mai aduc aminte, Gion, Dimi- 
trie Petrescu, un student simpatic și eminent, mort de o com- 
plicaţie tifică, Petrică Economu fratele lui Ciru Economu, 
fost înalt magistrat, Grigore Săndulescu, mai târziu prefect 
de poliţie la Iași, și... nu mai știu cine. Toţi au murit. 

Era o după prânz. In ziua aceea chiar se judecase pro- 
cesul lui Stan Popescu, fost cămăraș și vestit elector liberal 
din Ploești, acuzat nu mai ştiu de ce faptă. Delavrancea a- 
sistase la proces şi acum povestea cele auzite și povestea cu 
însufleţirea neastâmpărată a firei lui și a tinereţei. 

Il auziam pentru întâia oară şi înţelegeam că aud un 
om deosebit de toţi ceilalți, deosebit în vorbă, în gesturi, în 
îmbrăcăminte, în portul părului, în intonație, în vervă. 

Delavrancea erea antiliberal și, deci, contra lui Stan 
Popescu. 

Parcă îl văd perorând, parcă îl aud, încă, cum adăuga, 
la gesturile lui sacadate, un potop de adjective brutale pen- 
tru a zugrăvi pe omul antipatic. Eu, tânăr cu simpatii libe- 
rale, — ca mai toată tinerimea de pe vremea aceea, — eram 
indispus împotriva lui Delavrancea. 

De altfel Delavrancea nu avea darul de a convinge; el 
perora nu argumenta. 

Spre a crede în spusele lui trebuia să-i fii admirator, 
trebuia să crezi în convingerea lui, trebuia så spui : „Irebue 
să fie aşa fiindcă spune Delavrancea”. Delavrancea n'avea da- 
rul de a demonstra afirmările lui. 

In ziua când l-am întâlnit pentru întâia oară, a vorbit 
aproape numai el. Şi văd încă degetele zgârcite spre a imi- 
ta gesturile pe care le-ar fi făcut inculpatul în faţa justitiei, 

îl văd încă însufleţit, roșu, convulsiv și vorbind, ascultându- 
se, îmbătându-se de frazele care încă de pe atunci îi erau 
frumoase. Era un artist care făcea politică. 

După ce a plecat, — fiindcă Delavrancea a plecat cel 
dintâi, — cei cari am rămas ne-am ocupat de el. Tânărul 
student era cineva ; toţi simțeam că era cineva... 

— Vorbește bine, are să fie orator, a spus unul. 

— Are o fire de artist, a spus un altul. 

-— Are mult talent a adăugat un al treilea. 

Dar nimenea n'a spus că avusese dreptate. 

Inainte de a pleca, la Paris s'a avântat în presă. Şi fiind- 
că intelectualitatea tânără se îndrepta atunci spre ziarul lui 
Laurian și Ştefan Mihăilescu, România Liberă, Delavrancea 
şi-a făcut debuturile în coloanele României Libere. 

In acest ziar au scris cei mai de seamă începători ai 
vremei : Delavrancea, Vlahuţă, Duiliu Zamfirescu, etc. 

Delavrancea s'a întors dela Paris advocat şi literat. In 
advocatură n'a strălucit niciodată. Şi n'a strălucit, cu tot 
marele său talent oratoric, fiindcă-i lipsea aceea ce am sem- 
nalat mai sus, îi lipsea darul de a demonstra. Capul său nu 
era un cap logic. 

Dar era un mare artist. 

Dela întâile lui pagini s'a relevat un scriitor cu mari ca- 
lităţi de stil, cu originalitate, cu temperament, cu patimă. 

Delavrancea a înţeles și a practicat frumosul în operele 
lui. Chiar și în acele rânduri, cari pentru minţile absolut lo- 
gice, ar putea trece drept divagaţiuni, el a pus întotdeauna 
o mare însuflețire, o bogăţie mare de colori. 

Delavrancea a fost literatul artist, artist în mentalita- 
tea lui, artist şi boem în apucături, artist în operă, artist în 
absenta logicei și argumentărei. Era un capricios care, în lo~ 
cul unui argument, punea o arabescă. 

Dar sărăcia de oameni aleşi și, mai cu seamă, puțina cău- 
tare a cărților literare, pe vremea aceea, a împins pe Dela- 
vrancea către alte tărâmuri mai lucrative. 

La 1899, când a căzut guvernul liberal, conservatorii au 
pornit o campanie de recrutări în rândurile tineretului libe- 
ral. Delavrancea, care fusese membru al partidului liberal și 
redactor la Voința Naţională, oficiosul partidului, fu nu- 
mit primar al capitalei 

In oricare altă țară cultă, un om cu marele talent al lui 
Delavrancea ar fi fost un mare literat care sar fi consacrat 
exclusiv literaturei pe care ar fi ilustrat-o până la sfârșitul 
zilelor. Dar în mica noastră ţărișoară, Delavrancea a fost ne- 
voit să se facă de toate : scriitor, advocat, membru prin con- 
siliile de administraţie ale băncilor, primar, ministru. 

In calitate de primar al capitalei, — funcţie pentru ca- 
re nu se pregătise niciodată — n'a putut face nici un servi- 
ciu orașului. Tot ce a rămas.de pe urma primariatului său 

este portretul care a sporit cu unul colecția de fotografij ale 
foștilor primari, agățate în sala consiliului comunal. 

După câțiva ani de dispariție de pe arena scriitorilor, a 
dat la lumină opera care a culminat cariera lui literară : Ce- 
le trei drame istorice din repertoriul Teatrului Național. 

Barbu Delavrancea era un modest. Nici inflațiune vani- 
toasă, nici reclamă comercială, nici caz mare de persoana 
lui. Volumele lui coprinzătoare de mărgăritare: Sultănica. 
Linişte, Luceafărul, Apus de Soare, Viforul etc. s'au strecu- 
rat tăcute în vitrinele librăriilor. Iubitori de literatură bună. 
prietenii și admiratorii lui Delavrancea le cumpărau și le sor- 
beau: Un mare şi puternic talent original trecea prin lume 
îmbrăcat într'o haină simplă de... „trubadur“ românesc. 

Fiindcă, ceeace distingea mai ales pe Delavrancea, ală- 
turi de originalitatea talentului său, era adâncul său româ- 
nism. 

Era român şi era mândru că e român. Iubea ţara, iubea 
câmpia românească, iubea munţii românești, iubea pe ţăran, 
iubea şipotul izvoarelor, iubea tainele naturei românești, iu- 
bea viața naturală și naţională cu toată poezia, cu tot far- 
mecul, cu toate lipsurile și neajunsurile ei. 

Intr'o zi de Paște treceam cu el, braţ la braţ, pe Bulevar- 
dul Carol I-iu și întâlnim un grup de țărani transilvăneni 
îmbrăcați de sărbătoare în pânzeturi albe ca zăpada, cu 
flori la pălării şi chiuind a veselie. Deodată Barbu Delavran- 
cea se ridică. I-am simţit smucitura, l-am văzut înălțându-se 
pe picioare și cu glasul tare strigă : „Bravo băeţi! Petreceţi 
românește cu voe bună!“ Și apoi mie: „Uite, mă, ce frumoși 
şi ce voinici sunt românașii noștri !“ 

M'am uitat în ochii lui umezi și l-am văzut transfigurat. 

Tot ce era naţional il atrăgea și îl fermeca. Iubea pân- 
zele lui Grigorescu fiindcă marele pictor zugrăvea natura şi 
pe ţăran. Iubea scoarțele, cusăturile și olăria românească. 
Tubea Istoria neamului, dovadă ultima lui trilogie dramatică. 

Şi ce bun camarad, și cât erau de senine, de dulci și de 
regretate ceasurile petrecute în tovărășia lui. 

Fire de artist, cu toate slăbiciunile omeneşti, dar toate 
poetizate ; din gura acestui plebeian niciodată o trivialitate, 
vesel, cu mult humor, aruncând cu ușurință vorbele de duh ! 

Intr'o zi, — e de mult acum — eram pe terasa ca- 
zinoului de la Constanţa. Barbu juca obicinuita partidă de 
table cu generalul Cantili. Generalul era alb coliliu, Barbu 
începea să cărunțească. La sfârșit, generalul, care pierduse 
partida, vede pe cutia tablelor un fir de păr alb, care flutu- 
ra şi-i spune lui Delavrancea : 

— Uite amice, ai început să-ţi pierzi părul. 

Dar Delavrancea îi răspunde: 

— Eu cred că e al dumitale, fiindcă dumneata ai fost 
jumulit. 

Din când în când juca şi cărțile pentru ca să-i treacă 
vremea. Și, fiindcă juca prost toate jocurile, pierdea în tot- 
deauna dar cu o nepăsare de admirat. Cheful lui cel mare 
era să joace în partida cu Vlahuţă şi cu fratele său Costache 
Ştefănescu-Suhăţeanu, care, când perdea era foarte supără- 
cios. 

Barbu a urcat toate scările ierarhiei sociale şi politice 
și a ajuns tot ce se poate ajunge în țara noastră. A fost zia- 
rist apreciat, literat fruntaş între fruntași, primar al Capita- 
lei, deputat, senator, ministru, academician. 

In politică, bineînţeles, n'a avut strălucirea cu care s'a 
distins în câmpul literilor; cu tot marele său talent de vor- 
bă, mari succese parlamentare n'a avut nici odată. 

Acest mare scriitor cu suflet de artist nu era un om po- 
litic. 

Pentru a fi fost și un mare om politic îi lipsea câteva. 
însușiri neapărate : n 'avea sufletul ingrat. Era un om de o 
perfectă lealitate, un camarad de o perfectă bună credință 
și un naiv. Sufletul lui era prea senin. 

După cum trilogia dramatică i-a încheiat cariera lite- 
rară, tot asemenea cariera politică a culminat-o în campa- 
nia pentru intrarea în război. 

De astădată și-a pus tot sufletul în mișcare. Dar şi când 
făcea politică poetul și omul fanteziei artistice își reclamau 
drepturile. 

La o adunare a comitetului întregit al partidului con- 
servator, pe când se discuta, sub șefia lui Marghiloman, 
dacă România trebue ori nu trebue să intre în război alături 
de aliaţi, Delavrancea a vorbit. El era un mare român și un 
tot atât de mare admirator al Franţei. 

— Domnilor, discutaţi dacă trebue să alergăm în aju- 
torul Franţei ameninţată ? ! Dar eu nu şovăi nici o clipă: 
fiindcă eu nu-mi închipui lumea fără Franţa, după cum 
nu-mi închipui Franţa fără Paris, Parisul fără Luvru şi Lu- 
vru fără Gioconda |... 

Soarta a voit ca acest mare suflet de român și de artist 
să moară la Iași, în mijlocul celor mai mari îngrijorări ale i- 
nimei, atunci când patria, căzută pe un genunchiu, avea dea- 
supra capului ridicată securea dușmanului. Intocmai ca şi 
Nicolae Filipescu a murit fără să cunoască izbânda și trium- 
ful, a murit atunci când, și unul şi celălalt, vedeau prăbuşi- 
rea, idealului naţional. 

Rămânea-va opera literară a lui Barbu Delavrancea ? 
Putea-vor foile scrise de el, să străbată în desișurile viitoru- 
lui şi să-l nemurească și să cinstească epoca în care a trăit ? 
Tată întrebări cărora numai viitorul va putea răspunde. 

Ceeace este, însă, şi în conștiința mea şi a tutulor con- 
temporanilor cari au citit şi au înţeles pe Delavrancea. e că. 
paginile lui sunt unele dintre cele mai maestre din câte s'au 

NICU GR. FILIPESCU 


In vara anului 1884 mă întâlnesc pe calea Victoriei, prin 
dreptul coietăriei Riegler cu repauzatul Grigore Alexandre- 
scu Cafegi-bașa însoțit de un tânăr blond, cu ochi albaştri, 
frumos şi cu înfățișarea foarte simpatică. 

Grigore Alexandrescu îmi spuse: 

— Să vă prezint unul altuia. Sunteţi doi oameni de inimă 
și cu temperament de luptători. E bine să vă cunoașteţi fiind- 
că o să vă întâlniți de multe ori în viaţă. 

Tânărul acesta era Nicu Filipescu. 

In toamna anului 1884, grupul intelectualilor socialişti 
din Bucureşti : Paul Scorţeanu, dr. Spiroiu, A. Radovici, V. 
G. Morţun, C. A. Filitis, Const. Mille, Emil Frunzescu şi cu 
mine, am făcut să apară ziarul „Drepturile omului“. In toam- 
na lui 1885 apăru ziarul „Epoca“ şi Nicu Filipescu veni să mă 
găsească. El îmi propuse colaborarea la noul ziar cunserva- 
tor fiindcă tocmai atunci „Drepturile omului“ dispâreau din 
lipsă de fonduri. 

Dar cu toate stăruinţele lui Filipescu mă, hotăram greu 
să particip la redactarea unui ziar conservator. Filipescu îmi 
propuse ca cel puţin să-i dau de trei ori pe săptămână „,Cro- 
nica glumeaţă“. Cu acest prilej atacai genul umoristic şi 
luai pseudonimul Radu Țandără. 

Pe vremea aceea era o mare îndrăzneală ca cineva să se 
afişeze conservator. Guvernul lui Ion Brătianu avea mulţi 
adversari, însă toţi aceștia apăreau în faţa ţărei ca cei mai 
adevăraţi liberali, opinia publică începea să se ridice împo- 
triva guvernului brătienist, dar oamenii populari nu erau în 
partidul conservatorilor. 

De aceea Nicolae Filipescu nu prezintă „Epoca“ ca pe 
un ziar conservator ci numai ca pe un ziar independent de 
opoziţie. 

La acest ziar au colaborat, rând pe rând, toţi tinerii de 
valoare cu idei conservatoare care începeau, precum și alţi 
conservatori mai vechi și mulţi ziariști cunoscuţi. 

La „Epoca” au scris: Alexandru Balş un tânăr foarte in- 
teligent şi cu multă lectură literară, Nicolae Kirilov profesor 
de matematici, Constantin Hiotu, D. R. Rosetti (Max), Gri- 
gore Ventura, fiul ziaristului Grigore Ventura, Barbu Dela- 
vrancea, Grigore Păucescu, Milone Lugomirescu (Baba No- 
vac), Jean Miclescu de la Botoşani, I. Grădişteanu, etc., ete., 
dar sufletul ziarului era Nicu Filipescu. 

In scurtă vreme, graţie temperamentului combativ al 
lui Filipescu „Epoca“ deveni organul cel mai citit și cel mai 
vioi. Organul de luptă, în jurul căruia începeau să se grupeze 
mulți dintre adversarii regimului. 

Să nu se creadă cum că Nicu Filipescu era vre-un con- 
servator fanatic şi haboțnic, de loc. Educaţia lui și-o făcuse 
pe mâini liberale și în Elveţia. Tatăl său era un spirit libera! 
şi-l încredinţase, pentru educaţiunea politică, lui Ion Câm- 
pineanu și Nicolae Blaremberg ; dar tânărul reîntors în ţară. 
se aşeză în mediul conservator unde îl atrăgeau, atât colegii 
de studii cât și legăturile de familie. Afară de asta, regimul 
liberal fiind atunci în declin în România, nu mai putea exer- 
cita nici o atracţie asupra firei sale nedisciplinate și comba- 
tive. 

Filipescu era, mai presus de orice; un pugilist politic. 
Ceea ce-l pasiona era lupta, iar așezarea lui în partidul con- 
servator a fost numai o întâmplare. 

„Epoca“ condusă de Filipescu, deveni un organ de agita- 
ție. Când, mai târziu, un oarecare Alexandrescu, atentă la 
viața lui Ion Brătianu în strada Vămei, o ceată de bătăuși — 
supranumiţi de atunci „cetăţeni indignați“ — veniră la „E- 
poca“ şi devastară localul redacţiei spărgând toate geamurile. 

Cu acest atentat popularitatea ziarului crescu. 

După câteva luni, vânzătorii de ziare instigaţi de poliţie, 
refuză să mai debiteze „Epoca“. Atunci Nicu Filipescu, dim- 
preună cu un grup de tineri conservatori, luară pachetele cu 
ziare la subţioară și, transformați în vânzători ambulanți se 
răspândiră pe străzi, prin cafenele și prin celelalte localuri 
publice. 

Nicu Filipescu era neobosit și plin de pasiune politică, 
mulțumită activităţei, stăruinței sale inteligente și ziarului 
„Epoca“, partidul conservator începu să se pue în vază și să 
se arate ca o forţă politică de care trebuia să se ţină seamă. 

Ion Brătianu, în fața puternicei agitaţiuni a opoziţiei 
coalizate se hotăra să dizolve camera înainte de termen și 
să facă apel la ţară. Alegerile din iarna anului 1888 dădură 
întâiul succes politic al lui Nicu Filipescu. 

El candidă la colegiul al 3-lea din Brăila. 

In Brăila opoziţia luă toate locurile. La colegiul I-iu fură 
aleși Nicolae Blaremberg și Nicolae Fleva, la colegiul al II-lea 
Alexandru Djuvara, Ion Suditu şi Ion Movilă, la colegiul al 
3-lea Nicu Filipescu. 


` 


www.dacoromanica.ro 


— 183 — 


Lupta împotriva guvernului se înteţi, mai ales din cauză 
că opoziţia izbutise să aleagă 54 deputaţi ai săi, întreaga 
frunte a tuturor partidelor anti-guvernamentale. 

In ziua de 14 Martie 1888 toţi deputaţii din opoziţie, ple- 
cară pe jos şi cu capetele goale, în procesie dela Băile Eforiei, 
unde era sediul „Ligei de rezistență“, până la cameră. In cap 
mergea Lascar Catargiu cu capul descoperit, eu mă aflam în 
coadă alături de George Panu, deputat și el. Pe ambele dea- 
luri ale Mitropoliei și jos pe stradele Bibescu-Vodă lume cu 
miile. Sub clopotniţă un pluton de vânători păzea intrarea. 

S'a făcut o împinsătură și m'am pomenit în curte. Când 
mă întorc văd pe Nicu Filipescu, care prinsese pușca unui 
soldat din vânători şi se lupta cu el. 

Agitaţia era la culme. Peste câteva minute un foc de 
puşcă răsună. Alerg să văd ce este. In vestibulul camerei ză- 
cea mort un ușier lovit din clopotniţă de un glonte tras de 
sergentul major de sergenți de stradă anume Silaghi, glonț 
ce fusese rezervat, — așa s'a spus — lui Nicolae Fleva. 

In ziua aceea fură arestați și duși la Văcăreşti Nicolae 
Fleva, Nicolae Filipescu și alţii. 

O manifestaţie se făcuse cu două zile mai înainte în 
curtea Palatului regal, unde poporul năvălise și spărsese 
chiar un geam de la intrare. Jandarmii călări ai maiorului 
Fănuţă interveniră șarjând. Atunci Nicu Filipescu, scoase re- 
volverul și voi să tragă. Dar Kneazul Dimitrie Moruzi, prefec- 
tul de poliție, care era alături, îi apucă braţul strigându-i : 

— Eşti nebun, Nicule, ce vrei să faci ? 

Cu plecarea liberalilor de la cârmă începe adevărata ca- 
rieră politică a lui Filipescu. Acum începe să-și exercite ta- 
lentele lui de agitator, de frământător al partidului, de ade- 
menitor și de intrigant 

Multă vreme n'a știut să ia o poziție hotărită între cele 
două fracțiuni ale partidului, între bătrânii conservatori şi 
junimişti, şi această nehotăriîre l-a caracterizat până la sfâr- 
șitul zilelor. 

Fiind încă prea tânăr şi fără destulă autoritate n'a pu- 
tut avea nici o situaţie până sub marele guvern al lui Lascar 
Catargiu. In tot timpul acesta a agitat atât de mult şi a fră- 
mântat partidul în cât Lascar Catargiu, exasperat într'o zi, 
a exclamat : 

— Copchilu aista, are să ne facă încă multe boclucuri ! 

Sub ministerul de patru ani al lui Lascar Catargiu a fost 
numit primar al capitalei, funcţie în care a desvoltat o foar- 
te mare activitate. Lui îi datorește capitala și b-dul Colțea şi 
b-dul Maria. Dar firea lui neastâmpărată l-a împins şi în a- 
ceastă funcţie la multe năzbâtii. 

O dată, primăria fiind în conflict cu un regiment de arti- 
ierie pentru un teren care era revendicat din amândouă păr- 
tile, Nicu Filipescu dădu ordin ca terenul să fie ocupat cu for- 

ţa de către guarzii comunali cari existau pe vremea aceea. 
Dar a doua zi i se raportă cum că artileriștii i-au pus guarzii 
pe goană. Infuriat puse la cale o acţiune în stil mare pentru 
a doua zi: Işi concentră toţi guarzii plus vre-o 150 mătură- 
tori și în fruntea acestei armate se duse și ocupă terenul în 
litigiu. Dar colonelul Baranga, eşi, la rândul său, în fruntea 
unei numeroase trupe înarmate, înconjură pe comunali şi 
arestă pe primar care fu silit să capituleze. 

Acest incident zugrăvește temperamentul omului. 

Către sfârșitul regimului conservator, Nicu Filipescu în- 
cepu acțiunea politică împotriva junimiștilor și în special îm- 
potriva ministrului de justiţie Alexandru Marghiloman. 

Alexandru Marghiloman, profitând de o oarecare aface- 
re numită pe atunci : Resu-Robescu, voi să desființeze pe a- 
cești doi fruntași vechi conservatori spre a trece preponde- 
renţa în localitate, șefilor junimiști. Dar Filipescu se aruncă 
în luptă cu toată vehemenţa de care era capabil și cu toate 
că era primar al capitalei, iar Marghiloman ministru de 
justiţie, îl atacă fățiș în termenii cei mai violenţi. La mane- 
vrele din 1895 se repezi călare asupra adversarului său și vor 
să-l cravașeze. 

Dar guvernul Catargiu se retrase și astfel conflictul se 
opri aci. 

De îndată ce căzu cabinetul Lascar Catargiu, junimiștii 
se retraseră sub cortul lor și formară partid separat în casele 
bisericei Kreţulescu. Atunci a fost fondat Partidul Constitu- 
tional. 

Nicolae Filipescu, neastâmpărat cum era, i-a o parte ac- 
tivă, împingând în totdeauna la acțiuni violente, la campa- 
nia în contra guvernului liberal pe chestia Ghenadie. 

In alegerile comunale luptă cu toată energia și-și puse în 
evidență marile lui calități de organizator și de elector de 
întâia putere. Apoi se pune în fruntea acțiunei de răsturnare 
şi, dimpreună cu Nicolae Fleva, organizează manifestația 
din strada Enei, care aduce prăbuşirea cabinetului Sturza. 

Cabinetul Cantacuzino este compus, dar Filipescu nu in- 
tră în guvern. Rămâne pe dinafară spre a juca rolul de lea- 
der al majorităței, însă, în această calitate se lovește de o în- 
frângere. 

Trebuie să reamintesc că, după moartea lui Lascar Ca- 
targiu care se întâmplase chiar atunci, veni la ordinea zilei 
alegerea şefului. Erau în față doi candidați. Partizanii între- 
girei partidului conservator sprijineau candidatura lui Petre 
Carp, în ţară începură manifestațiuni în acest sens. Clubul 
din Craiova, al căruia președinte era Take Ionescu, procla- 
mă chiar șefia lui Carp. Mare emoție la București în rându- 
rile bătrânilor. Take Ionescu se repede la Craiova și obti- 
ne un răzvot. Nicu Filipescu, care era rudă cu Iorgu Canta- 
cuzino, susține, cu-tărie, candidatura acestuia. Și Cantacu- 

zino este ales. Unii au pretins că Nicu Filipescu a sprijinit 
această candidatură şpre a avea un șef asupra căruia să aibă 
influenţă personală. Cu chipul acesta înlătura, de la viitoarea 
şefie și pe Marghiloman, moștenitorul lui Carp, și pe Take 
Ionescu. 

In curând un fapt aruncă dezbinarea în partid. Era la 
ordinea zilei alegerea unui episcop. Filipescu avea un candi- 
dat iar Take Ionescu, ministrul cultelor, altul. Filipescu, 
care se credea sprijinit de șeful guvernului care era sigur 
că în camera conservatoare, majoritatea îl va urma negresit, 
dar candidatul lui Take Ionescu s'a ales cu o mare majori- 
tate, Din ziua aceea rivalitatea dintre cei doi buni tovarăși 
politici de până atunci, se declară. 

Filipescu luptă din toate puterile pentru răsturnarea. 
cabinetului Cantacuzino și alcătuirea cabinetului Carp în 
care intră, alături de Al. Marghiloman în calitate de ministru 
al Domeniilor. 

Căderea acestui cabinet, în urma votului de blam dat de 
cameră, la 11 Februarie 1900, exasperă pe Filipescu. 

După ce a luptat cu cea mai mare străduinţă ca să fa- 
că guvernului o majoritate, luă cuvântul în memorabila, ṣe- 
dință. Niciodată nu l-am văzut mai incoherent, mai furi- 
bund, mai plin de patimă, căci avea presimţirea concluziei. 
După proclamarea votului, care punea cabinetul în minori- 
tate cu un vot, a căzut zdrobit. Filipescu era descompus. 

Timp de zece ani, de la 1900 la 1910, a rămas în opoziţie. 
şi în contra guvernelor conservatoare și în contra guverne- 
lor liberale. 

In timpul guvernărei liberale de la 1907 la 1910, a orga- 
nizat şi-a condus alături de Mihail Deșliu, trei celebre cam- 
panii electorale din Bucureşti. 

După retragerea lui Take Ionescu din partid și forma- 
rea partidului democrat, partidul de sub șefia lui Carp, ră- 
măsese aproape fără aderenţi în București, numai graţie lui 
Filipescu, bine secundat de Deșliu, și prin sforțări supra 
omenești, candidaţii partidului conservator au putut veni a- 
proape alături și de candidaţii takiști şi de candidaţii libe- 
rali. La o alegere senatorială candidatul conservator Theo- 
dor Rosetti este ales în potriva d-rului Istrati și a lui I, G. 
Bibicescu, candidaţii partidului takist şi al partidului liberal 
de la putere. 

Ca luptător Filipescu era formidabil. 

Munca lui era fără răgaz. Avea imaginaţie, avea resur- 
se, avea fineţe și şiretenii nenumărate. Conferinţele partidu- 
lui ţinute la sala Dacia erau opera lui. Ziarele electorale din 
capitală, pe care în totdeauna le-am redactat, erau închipui- 
te de el. 

Se scula cu noaptea în cap dar se culca de vreme. Era ne- 
obosit. Făcea propagandă electorală prin toate cartierele ce- 

le mai înfundate, intra prin cârciumi, da mâna cu toată lu- 
mea, una din plăcerile lui era ca, înconjurat de agenți, să 
mănânce fripturi și cârnaţi prin cârciumile din mahalale. 

De multe ori, spre a rătăci poliţia liberală, atât în Bucu- 
rești cât și când pleca în campania electorală în oraşele ce- 
lelalte, se travestea. îşi punea peruci şi bărbi. Acest cap a- 
prins, dar foarte poetic, era câte o dată fantastic ; avea o gar- 
derobă de detectiv privat şi o întrebuința, cu mare plăcere. 
la ocazii. 

Ministru de război în cabinetul Carp de la 1910 a fost 
unul dintre cei mai buni miniștrii de resort. Era mare patriot 
şi avea patima ca România să aibă o armată cât mai puter- 
nică. 

Afacerea tramvaelor comunaie nu l-a pasionat îndestul 
în cât să apere guvernul cu toată tăria. Ascendentul tot mai 
mare al lui Marghiloman nu-i plăcea. 

In ministerul Maiorescu a intrat cu mare regret. 

Ministeriatul său a fost de astă dată o tortură, căci era 
în vecinică luptă şi rivalitate cu Take Ionescu. 

Din cabinetul Maiorescu s'a retras repede protestând 
în potriva Protocolului de la St. Petersburg care ne da Silis- 
tra singură. 

Dar vine războiul mondial ! 

Când sa ţinut consiliul de Coroană de la Sinaia 
nu era în ţară. Când sa întors mam dus să-l văd 
chiar a doua zi, erau de faţă Nicolae Fleva, Barbu Delavran- 
cea, I. Grădișteanu, D-rul Giani, D. Many, Pascal Toncescu. 
Toţi așteptau părerea lui Filipescu. Am mai povestit această 
scenă. 

Pascal Toncescu, care sosise de la Paris vorbea mereu și 
stăruia ca să intrăm imediat în acţiune. Dânsul spunea că 
ce văzuse în Franța era o minune : armată multă armament, 
entuziasmul ! 

Am vorbit şi eu două vorbe: 

— Dar Bulgaria ce face ?.,. 

Filipescu, care nu scosese vorbă până atunci, se animă si 
răspunse : 

— Vezi, de asta mă tem și eu! 

Ne-am despărțit fără să-și fi spus părerea. 

Fiindcă Filipescu, or cât de impulsiv şi de repezit era, 
totuşi era şi bun român și om de Stat. El înțelegea că țara 
nu trebue împinsă, fără pregătire şi fără socoteală într'un 
războiu atât de greu! 

Intr'o zi l-am văzut în capul acțiunei războinice și din 
ziua aceea n'a mai dezarmat până când România a intrat în 
acţiune. 

Fost-a Filipescu un mare om de Stat? Fost-a un mare 
patriot ? Fost-a un mare conservator ? Iată ceea ce Istoria 

va, lămuri. Dar ceea ce este sigur e că a fost un mare luptă- 
tor. Era luptător mai înainte de orce. 

In natura lui fantastică intra mai ales patriotism și ca- 
valerism. Când românii la 1913 au intrat în Silistra, el a fost 
cel d'întâiu care a intrat călare în calitate de căpitan de ca- 
valerie în rezervă. 

De altfel a fost un om fără noroc. 

In duelul cu George Lahovary nenorocul a voit ca să-şi 
omoare adversarul și să-i rămână remușcarea. In politică a 
trebuit să stea 10 ani în opoziție departe de trebile guverna- 
mentale. In 1916 a murit în toiul dezastrelor noastre şi nu a 
putut vedea ziua triumfului. 

Din toată activitatea lui politică, ce a rămas Istoriei ? 

A fost omul care a redat partidului conservator presti- 
giul şi puterea, însă tot spiritul său neastâmpărat a contri- 
buit la multe înfrângeri. Când a murit era numai şeful unei 
fracțiuni. 

După urma lui nu a rămas mult. Şi cu toate acestea 
omul ăsta a fost sufletul unei continue acțiuni timp de cel 
puţin 20 de ani. Avea o mare putere de conducere, domina, 
aduna în jurul său, avea prestigiul unei mari onestități pu- 
blice și private. Şi, incontestabil, că a fost un mare român. 
Işi iubea neamul ca și Delavrancea. 

In timpul luptelor dela Turtucaia întâiele vești ce i s'au 
adus spuneau că toate atacurile bulgărești au fost respinse 
cu mari pierderi. Cineva care l-a vizitat atunci, i-a spus : 

— Tunurile noastre au făcut minuni. Bulgarii au fost se- 
ceraţi și au rămas acățaţi ca ciorchinii pe sârmele ghimpate. 

Dar când i s'a adus stirea dezastrului a izbucnit în 
lacrămi şi a exclamat : 

— S'a dus idealul nostru naţional ! Ce ruşine ! să ne ba- 
tă Bulgarii |... 

Un mare suflet românesc, un mare luptător şi o vitează 
fire s'a dus de o dată cu el. 

In primăvara anului 1875 — în Aprilie — se făceau ale- 
gerile generale pentru cameră. La guvern era ministerul 
Lascăr Catargiu care dăinuia de la Martie 1871. 

Campania electorală fu deschisă printr'o întrunire pu- 
blică ţinută la sala Bossel. Această întrunire publică a fost 
mai mult o conferinţă fiindcă în seara aceea n'a vorbit decât 
un singur orator: Nicolae Fleva. 

Inalt, frumos, impunător, obrazul încadrat de o bogată 
barbă neagră, ochiul viu, zâmbetul simpatic, înfățișarea băr- 
bătească, plin de căldură și vioiciune, acesta era Nicolae Fle- 
va, oratorul liberal pe care-l auzeam atunci pentru întâia 
oară. 

Deși membru al partidului de sub conducerea lui C. A 
Rosetti și Ion Brătianu, Fleva, cu firea lui independentă, în- 
cepuse acţiunea mai înainte de a primi autorizarea partidu- 
lui şi făcea întrunirea pe seama lui. 

Sala, populată mai mult de tineret din școli a făcut tri- 
bunului o primire din cele mai entusiaste. Am ieșit de acola 
încântat de verva colorată și energică a oratorului. 

Nicolae Fleva își făcuse debuturile ca advocat la Focșani. 
Intors din Italia, unde studiase dreptul, a pledat întâiul său 
proces, nu pentru bani, ci în schimbul unui cal alb pe care 
l-a păstrat mulți ani, până ce calul a ajuns la adânci bătrâ- 
nețe şi a murit în grajd. Tribunul, care era un pasionat al 
cailor, avea o deosebită dragoste pentru calul acesta care î; 
reamintea în totdeauna anii tinereţei și cel d'intâi proces 
pledat. 

In politică, Fleva sa atirmat atunci, când s'a judecat 
înaintea Curţii cu juraţi din Târgovişte, procesul revoluţio- 
narilor din Ploeşti cari proclamară republica în 1870. In ca- 
litate de apărător al acuzaților s'a afirmat ca orator popular 
şi ca un liberal hotărît. 

Incepând cu întrunirea de la sala Bossel numele lui Fle- 
va ajunge la suprafaţă, el este oratorul cel mai iubit al întru- 

nirilor populare, el este răsfăţatul întrunirilor publice, el tri- 
bunul și agitatorul. 

Deși opozițiunea coalizată împotriva lui Lascar Catargiu 
număra mulți oameni de valoare, deși partidul liberal avea în 
rândurile sale mulţi tineri de talent și culţi, totuși nici unul 
nu-și putea face un nume popular. Tinerele valori ale partı- 
dului liberal : Eugen Stătescu, Ion Câmpineanu, Mihail Fe- 
rekidi și alţii rămâneau cunoscuţi numai în cercuri restrânse. 
Singur numele lui Em. Protopopescu-Pake îi sta oarecum 
alături. 

Fleva devine marele agitator. 

In alegerile din primăvara anului 1875 sau întâmplat 
mari agitaţiuni în Bucureşti. La alegerile colegiului al 3-lea 
— pe vremea aceea se vota pe 4 colegii — vestiții pe atunci 
bătăuși ai guvernului Ilie Geambașul și Temelie Trancă îşi 
fac apariţia la o cârciumă din strada Şerban-Volă — în apro- 
pierea vechiului local al Primăriei. O mișcare se produce în 
iinensa mulţime care era adunată în jurul localului de voi. 
Mulțimea năvăleşte în cârciumă și ambii bătăuşi sunt stâl- 
ciți. Ilie Geambașul este omorît pe loc iar Temelie Trancă 
-— care era un colos, a zăcut încă o luna în spitalul Colțea 
înainte de a muri. 

Acest omor a provocat arestarea lui Fleva acuzat de a- 
țâtare la răscoală. 

Popularitatea lui Fleva crește imens. Știrile cele mai 
fantastice circulă. Intr'o seară, îmi amintesc, ne-am adunat 
vre-o 50 de tineri — toți militanţii de atunci, în saloanele 
redacţiei Alegătorului Liber instalat în Casa Slătineanu ac- 
tualul hotel Capşa. Venisem toţi înarmaţi cu revolvere, pum- 
nale sau bozuri. Eu, care n'aveam altă armă cumpărasem 
un box. 

Din cinci în cinci minute veneau stafete cu tot felul de 
ştiri alarmante. 

Scopul întrunirii noastre era să mergem în aceeași noap- 
te la Văcăreşti spre a libera pe Fleva. Fleva trebuia liberai 
pentru că, se ştia sigur (?) că va fi asasinat în temniţă. 

Stafetele, în tot timpul acesta, întreţțineau agitația şi o 
măreau. 

Unul spunea că mahalalele au început să se miște și ne 
vor veni în ajutor. Altul declara că vine din Dealul Spirei, 
unde a văzut mulţimea adunată pornind la vale. Şi așa mai 
departe. i 

Guvernul pregătea o lovitură de Stat, armata era con- 
semnată prin cazări, patrulele de cavalerie încrucişau în fața 
sălei, Slătineanu etc., etc. In sfârşit bătrânul Grigore Serurie 
care era administratorul ziarului, văzând efervescența şi 
simțind că au pătruns şi spioni înăuntru, a sfătuit, pe cei de 
faţă să depună armele, fiindcă complotul a fost descoperit 
iar poliția va năvăli înăuntru din minut în minut. Eu eram 


www.dacoromanica.ro 


— 190 — 


un naiv pe vremea aceea, dar erau și increduli cari protestau. 
In sfârşit ne-am depus toţi pușcoacele în coşul sobelor și 
ne-am retras, încet încet, pe din dos. 


După căderea conservatorilor și venirea regimului libe- 
1al steaua lui Fleva păleşte. Brătianu nu i-a oferit nici o si- 
tuaţie. Au fost, rând pe rând, miniştrii: Eugen Stătescu, 
Gheorghe Chițu, Anastase Stolojan, Mihail Ferekiai, Ioan 
Câmpineanu, Dimitrie Sturza, dar Fleva singur, marele tri- 
bun din opoziţie, nu primește nici o atenţie. 

Tribunul are veleități de indisciplină. Mai târziu, după 
război combate în cameră proectul de răscumpărare a Mo- 
nopolului tutunurilor și înfiinţarea Regiei de Stat. 

După opt ani de regim liberal, tocmai la 1884, i se dă, 
în sfârşit postul de primar al capitalei. Fleva era acrit şi în- 
cepuse să-și arate dinţii. Și, fiindcă tocmai pe atunci opo- 
ziţia începuse să se agite mai tare, șeful guvernului și-a în- 
chipuit că glasul fostului orator popular ar putea fi iarăşi 
de folos. 


In calitate de primar al Capitalei Fleva n'a însemnat 
prea mult. Pe deoparte având o puternică opoziţie în con- 
siliu, opoziție compusă din liberali de vază, precum d-rul 
Sergiu, șeful politic al coloarei de Negru și candidat de pri- 
mar, care-l paraliza, pe de altă parte fiind un caracter bă- 
nuitor și cicălitor pentru toate lucrurile mărunte, n'a putut 
dura. 


Intre altele, cum pe vremea aceea eram șef de birou la 
accizele primăriei, îmi amintesc de un fapt. Fleva avea cre- 
dinta că toți funcționarii fură ; de aceea a instalat, jos la 
intrare, o cutie pe care pusese să se lipească o fășie de hârtie 
cu următoarea inscripție : „Cutie în care se vor pune denun- 
țările împotriva funcţionarilor necinstiţi”. 

Fiindcă pe sălile și în curtea primăriei staționau zecimi 
de postulanţi, a doua zi primarul a găsit în cutie peste 200 
denunțuri. Fiecare postulant denunța pe slujbașul pe a că- 
rui funcţie pusese ochiul. Și astfel mai toţi slujbaşii erau 
denunțţați de mai multe ori. 

Fleva nu era un bun administrator. Era vecinic bănui- 
tor, de o severitate absurdă și, prin urmare nedrept. 

In vara anului 1884 opoziţia începuse agitația; unul 
dintre conducătorii mișcărei pornită de la clubul conservator, 
era prinţul Gheorghe Bibescu. Intro seară studențimea 
agitată din cauza chestiei numită: „Chestia d-rului Rom- 
niceanu”, face o manifestaţie zgomotoasă pe piaţa Teatrului. 
Erau orele 11. Poliţia alergă şi prefectul de poliție generâlul 
Radu Mihai vrea să aducă jandarmii călări ca să șarjeze, 
dar Fleva împiedică actul. El aduce un mare număr de mă- 
turători și-i pune să măture piaţa. Norii de praf se înalță, 
ne înăbușe şi risipesc mulţimea. Apoi apare tribunul surâ- 

zând. In mijlocul grupurilor începe să peroreze şi să sfă- 
tuiască pe studenți la liniște. 

Câteva zile s'a făcut mult haz de acest mod al tribunu- 
lui de a împrăștia o manifestaţie. 

Numele lui Fleva trăia încă viu în mase, dar primaria- 
tul lui începea să-i roadă popularitatea. In partidul liberal 
avea mulţi adversari, la primărie multe piedici, până ce în- 
tro zi fu silit să demisioneze. 

Acum începe a doua fază a carierei lui Fleva, fază încă 
şi mai plină de fapte decât cea dintâi. 

Cu temperamentul său arzător tribunul se aruncă în 
luptă cu toată patima. 

Lupta o începe în camera deputaţilor cu o interpelare 
în care atacă cu vehemenţă pe Emil Costinescu. 

In vălmășagul luptei își atrage un duel cu Mihail Fe- 
rekidi de pe urma căruia se alege cu un glonţ în mâna 
dreaptă ale căruia urme le-a purtat toată viaţa. 

In ziua agitată de 15 Martie 1888 era să fie ucis la ca- 
meră. S'a spus atunci că sergentul major de gardiști Silaghi, 
postat în clopotniţa Mitropoliei spre a-l răpune, a ucis din 
greșeală pe un ușier. Adevărată ori neadevărată această bă- 
nuială, ea arată cât de mult era temut Fleva și ce puternic 
agitator de spirite era. 

-~ Arestat dimpreună cu Nicu Filipescu fu liberat a doua 
zi după constituirea cabinetului Theodor Rosetti. Niciodată 
capitala n'a văzut o manifestaţie de stradă mai impunătoare. 
Cel puţin 30.000 oameni lau însoțit și i-au făcut cortegiu de 
la închisoarea Văcăreşti și până acasă. 

De la 1888 la 1900 a fost mereu agitator, când liberal di- 
sident, când alături de conservatori. 

Conservatorii, temându-se de influența lui asupra 
maselor, i-au oferit portofoliul domeniilor in cabinetul Gheor- 
ghe Cantacuzino la 1899. Nici în această înaltă funcțiune nu 
s'a deosebit. De altfel ministru a fost de scurtă durată iar 
epoca în care a deținut portofoliul a fost o epocă dezolată, 
epoca marei secete aproape catastrofale din anul 1899—900. 

Reintrat în partidul liberal i se încredințează portofoliul 
internelor în cabinetul Sturza de la 1901, dar la acest depar- 
tament nu stă decât trei luni. In timpul alegerilor primind 
o plângere dintr'un județ, cum că administraţia face inge- 
rințe, s'a dus în persoană să facă anchetă. Bine înțeles a 
constatat vinovăția administraţiei. Partidul s'a sculat îm- 
potriva lui și a trebuit să plece din guvern. 

Dar vine chestia mitropolitului Ghenadie și se aruncă în 
luptă. Acesta este punctul culminant al carierei sale po- 
litice. 

Campania a dus-o el. El organiza întrunirile monstre 
în care vorbea, el a pus la cale comitetul de 300, comitetul 
numit al lui Papurică, fiindcă în el figura un ofițer din re- 
zervă cu acest nume — dar care comitet în realitate nu era 

compus decât de vreo 10 inși, el a provocat marea agitaţie 
care a răsturnat pe Dimitrie Sturza și a adus cabinetul P. 
S. Aurelian cu drapeliștii. 

Obosit, dezorientat, stricat cu partidul liberal, nepu- 
tând face casă cu partidul conservator, este silit să renunte 
la politica activă și primește postul de ministru la Roma. 
Dar dorinţa de activitate îl rodea. 

Take Ionescu formând partidul democrat înțelese de 
ce mare folos i-ar fi tribunul, căci numele său exercita încă 
un farmec puternic asupra mahalalelor. Fleva demisionează 
și vine la București unde i se face una din cele mai: grandi- 
oase primiri. Erau în București 3 locuri vacante la colegiu! 
al doilea de cameră. Candidaţii partidului democrat erau 
Nicolae Fleva, Barbu Păltineanu și J. Th. Florescu, candidaţii 
partidului liberal Hagi Tudorachi, Cesarescu și -i-vul Buicliu, 
candidaţii partidului conservator M. Deșliu, D. Dobrescu și 
doctorul Leonte. La scrutinul de balotaj cei trei candidaţi 
democrați fură aleşi cu Nicolae Fleva în cap. 

Dar nici în acest partid nu stătu prea mult Când 
Take Ionescu intră în cabinetul Maiorescu la 1912, Fleva era 
afară din partid și în opoziţie. 

Ulitimii lui ani n'au fost de loc fericiti politiceşte. 

Pentru cea din urmă oară a fost ales deputat al capi- 
talei în camerile de revizuire, de formă ca independent dar 
de fapt susținut de partidul conservator, în special de Ni- 
colae Filipescu, care întotdeauna a avut o mare slăbiciune 
pentru tribun. Rău inspirat a primit direcțiunea unui ziar 
germanofil şi susținut din fondurile propagandei germane. 
Aceasta a fost atitudinea lui în timpul perioatei agitate de 
la 1914 la 1916. 

Intâmplarea a voit ca acest om care a trăit prin mase 
şi pentru mase, să moară la moșia sa, departe de lu- 
mea pe care a frământat-o timp de patruzeci de ani, lăsând 
în urmă-i decepțţia, şi sfârșind în cea mai uimitoare unitare. 
Parcă n'ar fi fost niciodată. 

Acest temperament extraordinar, exemplar original la 
epoca lui, plin de activitate politică n'a lăsat urme despre 
trecerea lui pe pământ. Totuși nu se poate tăgăui că eman- 
ciparea politică a maselor bucureștene se datorește, în foarte 
mare parte, lui Nicolae Fleva. 

Fără prea multă cultură, fără idei hotărite, fără putere 
de organizare Fleva agita numai prin farmecul persoanei 
sale, prin căldura vervei, prin comunicarea acelui fluid ne- 
înțeles pe care-l inocula auditoriului. Avea volubilitate, în- 
drăzneală de a formula tot felul de afirmări, vorbea, fără 

reocupare de argumentare și logică, dar spunea mereu 
înainte fraze cari nici măcar nu erau gramaticale. Insă când 
accentua cu energie unele perioade care, mai la urmă. nu 
spuneau nimic, ropotele de aplauze şi aclamaţiunile izbuc- 
neau. Auzeai prin prejurul tău: . 

— De geaba, tot Fleva e ăl mai al dracului. Bine vor- 
beşte ! 

Cu acest prestigiu a dus masele de nas aproape o ju- 
mătate de veac. 

De pe urma lui au rămas tot felul de fraze fără sens 
scăpate în focul improvizațiunei. Așa la o întrunire publică 
a spus : 

— Domnilor, eu mă aflu astăzi în mijlocul dumnea- 
voastră aşa după cum un călător rătăcit pe mare găseşte 
un adăpost numit oasis ! 

Altă dată : 

— Acest guvern Îl voi diseca cu scalpelul chimistului. 

Sfătuit în partidul său ca să nu înceapă prea repede 
lupta de răsturnare a unui guvern a răspuns: 

— D-voastră puteți aştepta căci sunteți tineri, eu nu 
mai pot aştepta. 

Dar tribunul avea și spirit şi multă ironie fină. 

Odată primeşte din partea liberalilor o propunere de 
împăcare. Delegația care-i aducea propunerea avea în cap 
pe un fruntaş al partidului care i-a spus : 

— Iată, îţi aducem ramura de măslin. 

— Da, văd ramura, dar măslinele le-aţi oprit dumnea- 
voastră. 

Ion Brătianu, atunci când Fleva îl combătea mai înver- 
şunat, l’a acuzat că la umplut de favoruri și tot nu e mul- 
tumit. Atunci l’a numit „Butoi fără fund!” 

Delavrancea pe când era liberal și redactor la „Voința 
Naţională”, Pa atacat cu violență și l'a poreclit : „Cleone cel 
fără de ruşine !” 

Dacă Fleva, cu toate lipsurile sale culturale și în ciuda 
unei convingeri științifice, a putut totuşi exercita o atât de 
mare înrâurire asupra maselor, este tocmai fiindcă era la 
nivelul lor. Cu o mai superioară cultură, ar fi fost neînțeles. 

Fleva cu mai multă cultură ar fi fost un mare om po- 
litic al ţărei. Dar așa cum lam cunoscut el totuși a fost un 
exemplar extraordinar, căruia populaţia Capitalei, de la 1875 
la 1900, îi datorește educaţia politică. 

Ce a rămas de pe urma acestei mari popularităti care a 
fost zgomotoasă aproape o jumătate de veac? Nimic. Mai 
puţin decât nimic. 

Nicăeri vre-o urmă. Iţi plimbi privirile pretutindeni in 
București dar nici opera nici numele lui'Fleva nu există. 
A murit trupul, a murit şi amintirea omului. Popularitate, 
zadarnică manifestare de dragoste a mulțimilor, ești ca fu- 
mul : te înalţi mai sus decât oamenii şi decât toate cele care 
sunt aşezate pe pământ, dar te risipești şi mai repede. De 
atâtea ori pe unde a trecut popularitatea este ca pe unde 
a trecut fumul : n'a rămas nici o urmă. 

Aceasta îu soarta tribunului Nicolae Fleva. 

TAKE IONESCU 


Fiecare om are personalitatea lui deosebită. 

De și natura ne-a făcut pe toţi la fel nu există asemă- 
nare între om și om. Ce minunată este această maestrie a 
naturei, care printre atâtea milioane de oameni n'a făcut 
două figuri la fel. 

Take Ionescu, om ca toți oamenii, a fost, însă, o fiinţă 
excepţională pe care au desprins-o toți aceia cari au fost în 
atingere cu dânsul. 

Incă de pe băncile şcoalei a dat dovada marei sale ori- 
ginalităţi şi a puterei de stăpânire asupra, celorlalţi. Geniul 
său era atât de mare încât, mulţi dintre adversarii săi, îi 
erau potrivnici, nu atât pentru că nu'i împărtășeau vederile, 
dar pentru că se temeau de covârșirea lui. 

Intrat în viața politică după întoarcerea, de la Paris unde 
luase doctoratul în drept. Take Ionescu veni cu idei demo- 
cratice înaintate. Locul său era alături de C. A. Rosetti, re- 
prezentantul de atunci al democraţiei române. 

Talentul său verbal se dezvăluise încă de pe băncile 
şcoalelor. In barou face, din primele zile, nota deosebită și 
pune împotriva lui aproape pe toţi iruntaşii barei ; în presă 
începe să scrie la „Românul”,; în politică se înscrie în par- 
iidul liberal, partidul care era atunci atot puternic și, prin 
care se putea ajunge repede. 

Dar de la începuturi s'a văzut că omul vrea să se deose- 
pească. Fiindcă la început caracteristica oamenilor superi- 
ori stă, nu atât în operele pe care nu le-a putut încă realiza, 
cât-în dorința, fie de a eși din rânduri, fie chiar dacă ră- 
mân în rânduri — să se deosebească de toți cei din prejur. 

Astfel Take Ionescu, intrând în familia unui partid 
politic își alege, dela debut, o poziție deosebită de a celorialți 
tovarăşi de viață publică. 

Mai întâiu talentul său de vorbă. 

Arta de a vorbi a fost întotd'auna cuceritoare ; se ase- 
măna cu arta cântecului. Care mare tenor nu a fost întot- 
d'auna popular ? 

Take Ionescu începe să vorbească prin întrunirile pu- 
plice iar- oamenii din popor îl poreclesc „gură de aur!” Și, 
de odată se nasc pentru dânsul cele două puteri nedespăr- 
tite : admiraţia şi invidia. 

Fiindcă un om admirat care nu are alături şi invi- 
dioși nu este un om superior. In partidul unde se înscrisese 
devine, mai puţin o fală de cât o ameninţare. Fala era im- 
personală pe când amenințarea începea să se ridice peste 
capul acelora cari erau vechii candidaţi la întâietate. 

Pentru ca să te supui unui stăpân nu e destul ca să-ți 
ordone trebuie mai întâi să te biruie. 

In partidul liberal Take Ionescu stă puţină vreme. Apoi 
flutură, liber intre partide, dar scurtă vreme. Apoi intră în 
partidul conservator. Oferta de înscriere în acest partid i s'a 
tăcut de odată cu prezentarea unui portofoliu ministerial. 

In partidul conservator, strălucește, dar duşmăniile îl 
înconjoară deodată cu admiraţia. Metodele lui de a-și înmulţi 
partizanii, pun împotrivă'i, nu numai pe invidioşi, dar 
şi pe alti oameni cari nu se pot învoi cu metodele. De aci 
începe marea luptă înăuntrul partidului. 

Take Ionescu ese iar din rânduri şi îşi crează un partid. 
Era fatal. Simţise în el puterea de a fi cel dintâiu și nu mai 
putea, fi cel d'al doilea, dar în partidul conservator nici chiar 
locul de al doilea nu-i mai erea ertat. 

Şef al partidului conservator-democrat se înalţă pe ari- 
pile acelei popularităţi care a fost pentru toți efemeră. Timp 
de trei-patru ani este dictatorul ìn colegiile electorale, dar 
după un an de minister în cabinetul Titu Maiorescu, cade 
sub puterea numerică a tutulor celorlalte partide. Fumul 
care orbise și se înălțase, acum se risipise. 

Adevărata glorie a lui Take Ionescu, a început și a rămas 
trainică, numai atunci când rămânând fără popularitate, 
dar numai cu câțiva prieteni, a devenit un factor de mare 
preţ, în cursul evenimentelor care au dus România la înăl- 
țarea ei de astăzi. 

Glasul său era ascultat în marile cercurile ale conducă- 
torilor omenirei, în rândul marilor bărbaţi de stat ai Pute- 
rilor aliate era apreciat la valoarea lui adevărată. Imi amin- 
tesc că la Londra fiind, în timpul expozițiunei de la Wembley, 
un distins om politic, Irlandezul O'Conoor, președintele de 
vârstă al Camerei comunelor şi preşedinte al Asociaţiuni zia- 
riştilor englezi, mi-a spus : 

— Părerea mea este că Take Ionescu a fost mai mare om 
politic al Europei de astăzi. 

Ca toţi oamenii de mare geniu, numele său rămâne legat 
de fapte, el a contribuit puternic la fapta cea mare româ- 
nească... 

Verbul lui ori cât de ispititor, şi or cât popularul la bo- 
tezat „gură de aur” nu-i puteau crea nemurirea. Fiindca, 

felul de a vorbi poate crea popularitatea. Numai ceea ce 
spune oratorul, rămâne, iar nu felul cum spune. Dacă, marii 
oratori Demostene și Cicerone au rămas, nu glasul lor si-" 
renic i-a trecut Istoriei, dar înțelepciunea celor spuse. 

Imi amintesc că am fost coleg de generaţie cu omul 
acesta, bacalaureatul lam luat în aceiași sesiune în luna Mai 
1876. Dar anii au trecut și a trecut și omul. 

O măreaţă statuie i-a fost înălțată pe un bulevard al 
Bucureștilor, el este întâiul om al generaţiei mele care a 
fost astfel răsplătit. 

Gloria vieţei eterne s'a grăbit să-l atingă mai repede de- 
cât favorurile vieței trăite. 

TITU MAIORESCU 


Titu Maiorescu este unul dintre aceia pe cari i-am cu- 
noscut de departe, numai din viaţa publică. D'abia către 
sfârșitul carierei sale, fiind prim-ministru, am avut raporturi 
mai de aproape. Insă despre Maiorescu se poate scrie mult 
chiar fără să-l fi cunoscut personal. 

Maiorescu intră în viața publică a României ca un în- 
trus. Căci prin nimic nu era în înțelegere cu curentele po- 
litice sau culturale din țară. De aceea manifestările lui poli- 
tice sunt primite cu aproape unanime ostilităţi. 

Maiorescu era în contradicţie cu tot ceeace știa, credea, 
vorbea și scria românul din clasa cultă de pe atunci. Opti- 
mizmului filozofic el opunea pesimizmul șopenhaurian ; li- 
beralizmului politic el opunea un conservatism autoritar ; 
în învăţământ opunea clasicismului și umanismului, școala 
reală ; în literatură combătea romantismul și se apropia de 
clasici ; spiritualismului opunea materialismul ; spiritului 
francez opunea spiritul german ; limba o purifica ca și or- 
tografia, opunând fonetismul la toate destrăbălările etimo- 
logice cari mergeau până la latinizmul exagerat al lui Eliade, 
al lui Barnutiu și al profesorului Maxim. F'razelor opunea spi- 
ritul critic și declamaţiei logica. 

Un asemenea om foarte cult, foarte talentat și foarte 
convins de tot ceeace susţinea, era menit să întâmpine cea 
mai dușmănoasă primire. 

De aceea, Maiorescu, a pus în contra lui, încă dela in- 
tâiele manifestări publice, aproape pe toată lumea. Frac- 
țiunea liberă și independentă din Moldova, în frunte cu Ni- 
colae Ionescu și cu aproape întreaga belferime moldovenea- 
scă, partidul liberal din Muntenia, clanul literar din Bucu- 
rești cu B. P. Haşdeu, Petre Grădișteanu, poetul Zamfirescu 
şi toți cei dimprejur ; tot liberalizmul politic, literar și filozo- 
fic i-au sărit în cap. 

Maiorescu a fost acuzat multe decenii de toate crimele. 
I s'a făcut o mare vină fiindcă este șopenhaurian. Gazetari 

cari nici măcar nu văzuseră o carte de Şoppenhauer, scriau 
articole în cari combăteau pesimismul și ateizmul ?) aces- 
tuia. Maiorescu era germanofil, Maiorescu era un înstrăinat, 
Maiorescu era un ateu, Maiorescu era un reacţionar. 

Lupta împotriva societăţii „Junimea” din Iaşi era lupta 
împotriva lui Maiorescu. Mai ales Hașdeu nu pierdea un sin- 
gur prilej spre a lovi în adversarul literar dela Iaşi, iar Maio- 
rescu răspundea cu articole sarcastice și înțepătoare. 

Lupta era interesantă fiindcă amândoi antagoniștii erau 
oameni geniali ; epoca noastră nu mai are doi oameni cu 
personalitatea covârșitoare şi eminentă a lui Hașdeu şi Majo- 
rescu. 

Dar Maiarescu nu era numai un polemist de mâna în- 
tâia, dar era şi un creator, poporul român lui îi datorează 
purificarea limbei şi a ortografiei, fonetizmul este opera lui 
Maiorescu. 

In Criticile lui a spus numai adevăruri. Limba în care se 
scriau atunci ziarele, discursurile din parlament, dar mai 
ales frageologia înflorită şi ameţitoare a lui Nicolae 
Joanescu, poezizmul epocei, literatura epocei, au suferit sfâr-. 
cuiala biciului său de foc. Dacă literile românești aveau 
câţiva prozatori de mare valoare precum Cogălniceanu, Ion 
Ghica, Odobescu, Haşdeu și încă câţiva, în schimb ce pusde- 
rie de nechemaţi şi de neisprăviţi. 

Lui Maiorescu îi datorim că s'a pus capăt abuzului mare 
ce se făcea pe atunci cu un fel de patriotism umoristic care 
consta din declamaţie, optimizm și încredere oarbă în per- 
fecţiunea tuturor lucrurilor din România. 

Negrcșit, fiindcă orice exagerare este vătămătoare, așa 
şi de astădată, exagerarea disciplinilor a depăşit măsura căci 
criticizmul şi scepticizmul junimist a provocat, de multe ori, 
descurajarea şi pierderea încrederei în forțele proprii. 

Titu Maiorescu, acest om extraordinar, care a venit la 
timp spre a pune ordine în domeniul cultural al 
României, n'a putut avea înrâurirea pe care o merita în 
viaţa publică ; întâi fiindcă s'a alăturat de un partid care 
era foarte nepopular pe atunci, partidul conservator, al 
doilea fiindcă era un fruct al culturei germane cu 
totul necunoscută în România. Apoi și firea lui rece, cam 
bățoasă, cam necomunicativă, rezerva ce o punea întotdea- 
una în raporturile cu ceilalţi nu-l prezentau ca pe un om 
simpatic. Pe Maiorescu trebuia să-l admiri dar îl iubeai 
mai greu. 

Intrat în politică în rândurile partidului conservator, fu 
numit ministru de instrucție în cabinetul Lascar Catargiu 
dela 1871. In această calitate a fost primul ministru care s'a 
pus cu hotărire la treabă spre a reforma învăţământul. Dar 
s'a lovit de opoziţia îndârjită a membrilor corpului didactic. 
în ale căror privilegii lovea. Până şi profesorii conservatori 

sau revoltat împotriva lui și Pau răsturnat. In Senat, A- 
lexandru Orăscu, senator conservator influent, se pune în 
fruntea nemulțumiţilor cari târârnd cu ei majoritatea, îi dau 
un vot de blam. Lascăr Catargiu dizolvă Senatul și face apel 
la ţară, însă colegiile senatoriale trimit o majoritate opozi- 
tionistă. 

Conferenţiar eminent, scriitor strălucit, literator cult și 
cu mare autoritate, Maiorescu ia o parte activă la viața po- 
litică. Sub ministerul de 12 ani al lui Ion Brătianu, 1zbu- 
tește să se aleagă deputat la colegiul I de Iaşi, cu toată omni- 
potenta primului ministru. Apoi el e acela care a scris un 
faimos articol în „România Liberă”, prin care cerea alătu- 
rarea României de tripla alianţă. Câteva iuni mai târziu Ro 
mânia urmă această mdicaţiune. 

Odată cu actul acesta se produce o spărtură în partidul 
conservator. Bătrânii conservatori, cari erau mai mult ruso- 
fili, nu au primit politica dualităţei Carp-Maiorescu. Și ast- 
fel junimiștii au evoluat către partidul liberal. 

Mai înainte junimiștii au încercat să acapareze partidul 
conservator, alegând un şef plăcut lor. In scopul acesta, pro- 
fitând de un bun moment, dau o lovitură la clubul conser- 
vator şi izbutesc să aleagă șef pe Alexandru Știrbey. 

Şeiia lui Știrbey a fost de scurtă durată, junimiştii au 
fost înfrânți iar aceștia au evoluat către liberali. 

La alegerile generale din 1884, Ion Brătianu alege în 
parlament 15 junimiști, printre cari : Petre Carp, Titu Maio- 
rescu, Teodor Rosetti, Vasile Pogor, D. A. Laurian, Jack Ne- 
gruţi, Alexandru Marghiloman, I. V. Melic, Krupenski, Va- 
sile Alexandri, etc. 

Titu Maiorescu, care era sufletul „Junimei literare” lăsă 
pasul întâi în politică lui Petre Carp, dar în Cameră dis- 
cursurile lui Maiorescu făceau din ședință o adevărată săr- 
bătoare. 

Incetul cu încetul, Maiorescu se pune în planul al doilea 
și lasă lui Carp toată întâietatea politică și conducerea gru- 
părei junimiste. Cine ştie unde ar fi mers acest grup politic 
dacă, în locul lui Carp, atât de intransigent în toate, ar fi 
tost șef Maiorescu, omul cumpătat, cumpănit, una din min- 
tile cele mai ordonate şi un temperament foarte conciliant. 
Dar Maiorescu, eclipsându-se de bună voie, pierduse, prin 
urmare, şi prestigiul autorităţei conducătoare şi rămăsese 
numai ilustrul filozof, literat şi orator, care trăia acum din 
gloria operei săvârşite. 

Până la 1912, Maiorescu sa ocupat puţin cu politica. 
A tăcut avocatură şi se îndeletnicea — așa spuneau intimii— 
cu scrierea unei opere pe care o aşteptăm încă. 

Par vin evenimentele dela 1912. Cabinetul Carp, sub 
puternica împinsătură a liberalilor uniţi cu takiștii, cari pe 
vremea aceea formau un partid foarte tare, numericește cel 

mai tare, este silit să părăsească puterea. Bine înțeles Carp 
și cu ai săi, ba și Filipescu, erau de părere că partidul să 
treacă în opoziție. Insă alţii, cu Maiorescu în frunte, spuneau 
că partidul să rămâie la cârmă și sub altă formație miinste- 
rială. Maiorescu susţinea cu tărie, această teză fiindcă, spu- 
nea el, evenimente însemnate au să se producă în Balcani 
si nu trebue ca gloria faptelor ce se vor îndeplini, să fie lă- 
sate iarăşi partidului liberal. Dacă liberalii au făcut războiul 
dela 1877, e bine ca partidul conservator să mărească teri- 
toriul ţărei acum. 

Pe tema aceasta s'a produs discordia definitivă între 
Maiorescu şi Carp. 


De altfel unele simptome arătau că, mai de mult germe- 
nul rivalităței intrase în sufletul lui Maiorescu. Se știe că 
Petre Carp pregătea pentru șefia partidului pe Alexandru 
Marghiloman, dar Maiorescu își întorsese privirea către Ni- 
colae Filipescu. 


Raporturile între Maiorescu și Filipescu deveniseră foarte 
dulci. Intr'o zi mai mulţi partizani au venit să-l viziteze şi 
cu acest prilej Maiorescu spuse celor cari îi cereau sfaturi și 
indicaţiuni : 

— Grupaţi-vă în jurul lui Filipescu, acolo e viitorul. 

Maiorescu și-a îndeplinit cu succes însărcinarea de prim 
ministru. De altfel făcea tot ce putea ca să fie plăcut regelui. 
Cu prilejul discutărei în parlament a Protocolului de la Pe- 
tersburg, a rostit în Cameră și în Senat câteva discursuri 
magistrale; toată lumea, prieteni și adversari, au rămas în- 
cântaţi atunci de elocvenţa, verva, puterea de argumentare 
şi tinereţea acestui om care trecuse de 70 de ani. 


Dacă Maiorescu ar fi murit atunci ce bine ar fi fost pen- 
tru el. Ar fi murit încărcat de glorie ; dar soarta a voit altfel 


Ales șef, al partidului în locul lui Carp n'a putut ţine 
acest post onorific decât puţine luni, și l'a cedat lui Mar- 
ghiloman. 


A venit războiul mondial și problema pusă României ; 
de astădată mintea limpede a lui Maiorescu n'a mai văzut 
limpede. 

Cu câteva zile înainte de declararea războiului, Maio- 
rescu a fost în audienţă la rege și de acolo a ieșit cu impresia, 
se spunea chiar cu făgăduiala, că va fi chemat să formeze 
un guvern neutru, dar simpatic Germaniei, poate chiar un 
guvern care să ducă România în război alături de Germania. 


Este sigur că Maiorescu era în contra intrărei României 
în război alături de Inţelegere. Ceva mai mult, făcea pro- 
pagandă împotriva acestei idei, și nu odată a spus-o de altiel, 
că de geaba ne încercăm să luăm Transilvania fiindcă tran- 
silvănenii nu ne iubesc. 

Un asemenea limbagiu nu se cuvenea să fie acela al unui 
fruntaş de talia lui Maiorescu, mai ales să fie al transilvă- 
neanului Maiorescu. 

Această atitudine l’a pus în umbra unei eclipse. 

In timpul ocupațiunei inamice a stat în Bucureşti. Lam 
văzut pentru cea din urmă oară în ajunul intrărei trupelor 
străine, venind la cofetăria Capşa spre a vorbi cu gene- 
ral Mustaţă, prefectul de poliţie. 

Era lume multă şi deprimată înăuntru și atá că apare 
Titu Maiorescu cu pălăria în mână, venind din spre restau- 
rant. 

Bine înţeles senzaţie. Imediat versiunea că Maiorescu a 
format guvernul. In realitate venise numai să roage pe pre- 
fectul de poliție să-i îngădue a nu preda oarecari arme de 
preţ, proprietatea unui domn Racotă, unde şedea în gazdă. 

In tot timpul cât a mai trăit a luat parte la conciliabu- 
lele partidului lui Marghiloman povăţuind politica de expec- 
tivă şi combătând politica lui Petre Carp, care cerea detro- 
narea dinastiei. 

Intr'o dimineaţă a fost găsit mort în pat ; fusese răpus 
de boala de inimă care-i punea, încă de mai mulți ani viața 
în primejdie. , 

Petre Carp nu la iertat niciodată ; se spune că, în ziua 
când a murit fostul său prieten s'a dus în biroul unui girant 
de minister şi i-a anunţat astfel moartea : 

— Ştii, a murit ăla ! 

Multă lume a crezut cum că pe Titu Maiorescu îl 
cheamă Titu Liviu. In articole foarte serioase numele său 
se scria astfel. In realitate el se numea numai Titu pur şi 
simplu. Adaosul „Liviu” i-a fost decernat în zeflemea de ca- 
tre un adversar care a voit să-l ridiculizeze. Apoi porecla a 
rămas şi mai târziu a fost luată în serios. 

Dacă Maiorescu a greșit politicește în ultimii ani ai vie- 
tei sale, istoria nu-i va ţine în seamă aceasta. Mai ales fiindcă 
acţiunea lui a fost aproape neînsemnată și n'a exercitat nici 
o înrâurire asupra evenimentelor. 

Va rămâne, însă, opera sa culturală care a fost co- 
vârşitoare. 

Titu Maiorescu a fost unul din oamenii excepţionali ai 
epocei lui, iar spiritul său critic, ajutat de o foarte temeinică 
cultură, făcea din el o podoabă a neamului. 

GHEORGHE PANU 


Prin anul 1884 un nume începe să circule prin randurile 
tineretului democrat din Bucureşti, era numele lui Gheorghe 
Panu. 

Gheorghe Panu începea să se afirme ca radical socialist, 
Gheorghe Panu fusese şeful de cabinet al lui C. A. Rosetti, 
în cele câteva luni cât acesta a fost ministru de interne, 
Gheorghe Panu, care dirija „Liberalul,,” organul liberal din 
Iaşi, intrase în Camera de revizuire și se aşezase în rândurile 
rosetiștilor cari susțineau reforma electorală pe baza colegiu- 
lui unic. 

In Cameră, Panu s'a pus în vedere repede ca un om cu 
idei înainfate şi a fost, definitiv clasat. Când ruptura între 
C. A. Rosetti şi Ion Brătianu s'a declarat, Panu, fireşte, a 
rămas în partida lui Rosetti. Dar n'a stat mult în această for- 
mațiune. De altfel C. A. Rosetti a murit câteva luni mai tår- 
ziu. 

La Iaşi Panu intră cu totul în curentul opoziţionist și 
face să apară ziarul „Lupia” în format mic No. 6. Foarte 
repede ziarul său, la care colaborau şi cei doi frați Grigoriu, 
Havas şi Budușcă, este ziarul cel mai gustat în cercul inte- 
lectualilor din Iaşi ca şi din Bucureşti. 

Numărul „Luptei” era aşteptat cu nerăbdare la Bucu- 
reşti, articolele lui Panu erau sorbite şi provocau entuzias- ` 
mul. Acest ziarist a făcut mult rău regimului Ion Brătianu. 
fiindcă a canalizat împotriva guvernului toate inteligențele& 
tinere cu porniri spre democrație. 

Dar scena ieşeană era prea mică pentru Panu şi pentru 
ambiţiunea lui; de aceea se hotărăşte să vină la Bucureşti 
şi să aducă „Lupta”. 

Din articolele pe cari le publicasem în „Drepturile Omu- 
lui”, Panu dobândise o idee bună despre mine ;când vine în 
Bucureşti cere lui Caragiali să-mi facă cunoștința, întâia 
întâlnire o avem la birtul „Frascati”, unde prânziam într'un 
cabinet separat. Panu îmi oferă locul de prim-redactor al 
„Luptei” cu leafa de 400 lei lunar. 

Gazeta apare cu următorul personal: Panu director, 
eu prim redactor, Emil Frunzescu corector, frate-meu Iancu 
reporter și Alexandru Lefteriu, unul dintre oamenii cei mai 
de treabă ce i-am cunoscut, administrator. 

„Lupta” dobândeşte repede un mare ascendent. Organul 
lui Panu pune repede o umbră asupra „Epocei”, care totuşi 
rămâne un ziar răspândit. 

Panu era un cap deosebit, o inteligenţă pătrunzătoare, 
avea o extraordinară putere de analiză, poseda numeroase 
cunoștințe. Un om superior din toate punctele de privire, 
însă slab în faţa ispitelor cărnei. Panu, acest mare om, avea 
două slăbiciuni : era cel mai naiv în faţa linguşitoriei şi nu 
se putea hotări la nici o jertfă fizică. 

Dela venirea în București şi până când a părăsit ţara 
spre a fugi de încarcerare, am fost doi prieteni nedespărţiţi, 
dejunam împreună, petreceam toate serile și toate nopţile 
împreună. Dar plecarea lui din țară a pus o răceală între 
noi. răceală ai cărei fiori i-am resimţit în toată viața după 
acecă. 

Panu, care pe vremea aceea era un censor implacabi! şi 
lovea cu aceiaşi independenţă în toţi oamenii politici şi în 
toate partidele, începu campania în contra regelui. Era su- 
gestionat de către unii conservatori cari îl împingeau spre 
a-l compromite. 

Panu, care era, după cum spuseiu, foarte simţitor faţă 
de laudă, se lăsa a fi târât pe un teren neprielnic lui, de că- 
tre politicianii mai dibaci şi mai întriganţi decât el, care nu 
era intrigant de loc. In această dispoziţie scrie articolul Omul 
Periculos, în care atacă violent pe regele Carol. 

Guvernul liberal .făcu atunci lui Panu un serviciu 
imens de care, însă, dânsul nu ştiu să profite. 

Dat în judecată şi osândit la 1 an şi jumătate închisoare, 
nedomirirea intră în sufletul lui. Ambiţiunea ca şi in- 
teligenţa lui pătrunzătoare îl povăţuiau să rămână în ţară şi 
să facă pedeapsa. Dar slăbiciunea lui sufletească şi retuzul 
de a se supune oricărei constrângeri, l-au hotărît să plece. De 
altfel dânsul a fost împins la această extremitate şi de sfă- 
tuitori interesaţi din partidul liberal. 

Intro zi prânzeam cu el şi cu  Mihăescu-Porumbaru, 
fruntas liberal, în grădina restaurantului Broft. Veni vorba 
despre condamnarea lui Panu şi întemnițarea lui. Porum- 
baru îi spuse : s 

— Să nu faci. Panule, copilăria de a rămâne la Văcărești. 
Nu înţelegi că tu, cu inteligența ta vie şi impresionabilă, ai 
să eşi, după câteva, luni de încarcerare, cu desăvârşire depri- 
mat şi schimbat. N'ai idee cât consumă închisoarea şi cât slă- 
beste inteligenţa. 

Peste câteva zile dejunam acasă la Panu, în strada Câm- 
pineanu. La un moment mă întreabă : 

— Te rog spune-mi prietenește, ce să fac : să plec ori să 
primesc închisoarea ? 7 

I-am răspuns, fără să ezit : 

— „Mai stai la îndoială ? Fireşte că trebue să rămâi. Da- 
că vrei să joci un rol în politica țărei, eşti dator să te sacrifici. 

Panu a tăcut, după cum n’a răspuns nimic nici lui Po- 
rumbaru. Dar hotărîrea lui era luată. Slăbiciunea cărnei îl 
biruise. 

Era în ziua de 1 Mai, ne-am dus împreună să facem Ma- 
iul la Vila Regală. A mai venit Costache Oprescu, fost per- 
ceptor al coloarei de Galben și o altă persoană. Am stat la 
masă târziu şi ne-am întors în oraș pe la orele 7, fiindcă la 
9 Panu trebuia să plece la Iaşi. Burniţa. La ora 8 a venit în 
camera, pe care o ocupam în strada Academiei şi și-a luat ră- 
mas bun, apoi a plecat la gară cu Lefteriu. 


A doua zi de dimineaţă lucram în camera redacţiei, care 
era instalată în strada Nouă, astăzi Edgar-Quinet, când iată 
că intră ca două bombe Gheorghe Paladi şi N. Nicorescu, a- 
mândoi liberali dizidenţi din gruparea lui Dumitru Brătianu. 
Amândoi izbucnesc : 

— Cum este cu putinţă ca Panu să fugă ? Cum este cu 
putintă să nu rămână ca să-şi facă osânda ? Cum este cu pu- 
tinţă ca să-și compromită astfel viitorul politic ? 

Am rămas, firește, cu gura căscată. Nu știam nimic. Dar 
administratorul Lefteriu, care era singur în secret, dădu lă- 
muririle. Panu trecuse granița și fugise la Paris. 

Am rămas trăznit şi mâhnit. Ghiaţa s'a pus deodată 
între noi, iar prietenia caldă care mă legase de el timp de un 
an şi jumătate, nu trebuia să mai trăiască. 

Am rămas, negreșit, admiratorul omului deosebit, al zia- 
ristului mare, al intelectualului fără pereche, dar tot ce mai 
simţeam de acum înainte pentru Panu pornea numai dela, 
creer și nimic dela inimă. 

Atâta lipsă de încredere mă jicnise adânc. Dar nici- 
odată nu i-am pomenit măcar o vorbă de imputare, nici în 
cele câteva, scrisori în stil oficial ce i-am trimis la Paris, nici 
după ce s'a reîntors în ţară. Lefteriu pretindea că din cauza 
sfatului ce-i dădusem ca să rămână în ţară, se sfiise ca să-mi 
mărturisească hotărirea lui de a fugi. Afară de asta se temea 
să nu fac totul spre a-l întoarce din hotărire. 

Plecarea lui Panu din ţară şi revolta împotriva legilor 
tărei, au fost hotăritoare pentru cariera lui politică. De altfel, 
slăbiciunea lui i-a pricinuit și alte neajunsuri. 

Dela Paris a scris regulat, dar mai ales studii de idei. Ne- 
putând fi în curentul faptelor zilei și neavând putinţa de a îi 
la zi cu articolele, a inaugurat în presa română ciclul artico- 
lelor de doctrină, neglijând partea polemicei, pentru care nu 
mai era în destul de înarmat. 

Alegerile din 1888, cari au fost ultimele ale lui Ion Bră- 
tianu, l-au trimis în parlament. Opoziția unită a cucerit a- 
tunci aproape 55 locuri în Cameră, — ceea ce era enorm pen- 
tru vremurile acelea — iar Panu, alături de Miltiadi Ţoni, 
un liberal dizident nuanţa Mârzescu, fu ales la colegiul al 
doilea de Iași. 

Rezultatul acestor alegeri, cari au determinat căderea 
regimului de 12 ani al liberalilor, fu datorit în mare parte po- 
lemicei extraordinare a omului care nu trebuia să se folosea- 
scă în nici un fel de victoria la care contribuise atât de in- 
tensiv. 

Dacă ziarul Epoca a dat semnalul luptei energice iîmpo- 
triva guvernului liberal, Panu cu Lupta lui a dat luptei ca- 
racterul sforțărei tuturor pentru răsturnare. Fiindcă Panu 
nefiind înregimentat în nici un partid nu avea împotrivă-i 
prevențiunile acelora cărora nu le plăcea ascendentul pe care 
îl dobândea, din zi în zi Epoca conservatoare. 

Panu era un nervos; scria repede şi aproape neciteț ; 
când își punea articolele pe hârtie nu trebuia să se audă nici 
musca ; dacă cineva îl întrerupea, se scula enervat, arunca 
condeiul, dădea afară pe inoportun și protesta în fraze saca- 
date. 

Era un impresionabil, un receptor instantaneu de impre- 
sii, un nedisciplinat, un om cu totul incapabil de a se supu- 
ne disciplinei sau părerei altora. 

De altfel nici nu-i plăcea societatea egalilor sau a celor 
cari, prin situaţia lor politică, îi erau mai sus ; Panu se com- 
plăcea numai în mijlocul celor mai mici, a redactorilor, a 
perșonalului administraţiei, a unor oameni cari îl respectau 
şi îi recunoșteau autoritatea. 

La Iași avea un alt cerc, cercul compus din proiesori — 
fiindcă el însuşi fusese profesor de limba franceză la un li- 
ceu — și cercul întâilor radicali, printre cari Manolache Buz- 
nea, Costică Chirilă, D. Hogaș, C. M. D. Miclescu, Stefan 
Vârgolici, etc. 

Ceasurile petrecute după masa de seară la o berărie în 
fața unui pahar cu bere sau a unui pahar cu vin, erau acele 
pe cari le căuta mai mult. Acolo era fără sfârșit, spiritul lui 
caustic, glumele lui nesfârşiie, înţepăturile lui contribuiau ca 
toate aceste ședințe să fie tot ce se poate închipui mai agrea- 
bil, Una din marile voluptăţi ale lui Panu era să „bage intrigi 
inocente“ între prieteni, să azmute pe unii- contra altora, iar 
el să facă mare haz pe socoteală tuturor. De altfel rar om 
mai simpatic în intimitate, după cum iarăşi om mai deza- 
greabil în aceiași intimitate, când îl apucau crizele nervoase. 

După întoarcerea de la Paris, a înființat partidul radi- 
cal care, însă, nu i-a legitimat speranțele, 

Repede deziluzionat îşi sacrifică partidul şi se inscrie în 
partidul conservator. Dar nici aci nu are ceea ce i se făgădu- 

ise. Când partidul conservator vine la putere Panu nu este 
numit ministru. Atunci s'a spus că regele Carol l-a refuzat ' 
spunând : 

— „Cine nu s'a supus legilor ţărei nu poate fi ministru. 

Ciudată frământare a unui om care cu mintea, cu talen- 
tu) și cu cultura se ridica atât de sus asupra tutulor celorlalți. 
Gheorghe Panu face mai târziu act de împăcare față de rege. 

Jicnit de felul cum Pau tratat conservatorii Panu reintră 
în partidul liberal unde i se oferă un loc de mâna a doua: un 
mandat de deputat şi o vice președinție a Camerei. Cariera 
lui politică erea sfârşită. 

De-acum înainte vegetează. 

Pentru ca să poată trăi redactează o Revistă, — Săptă- 
måna, —— dar omul ideilor, al îndrăznelilor, novatorul dispă- 
ruse. Apoi erea bolnav, cancerul îi săpa viaţa zi cu zi. 

Şi astfel acest mare ziarist, acest creer cum nu mai erea 
un altul ca al său, a intrat în eclipsă mai înainte de a muri 
fizicește. 

De altiel ce suflet bun, ce camarad fără păreche. 

Mare inteligență, puternic talent, creațiune creatoare. 
creer de o rară originalitate sortit să fie unul dintre cei din- 
tâi fruntaşi ai neamului, a rămas în umbra pe care o răspân- 
deau în jurul său atâtea mediocrități care se înălțau în lu- 
mină. 

Sărăcia şi nedreptatea l-au strâns în braţele lor uciga- 
șe. Mai ales nedreptatea sau mai ales sărăcia. Nu știu. 

O mare mâhnire te cuprinde, când ai cunoscut de aproa- 
pe pe Gheorghe Panu, gândindu-te la această carieră înce- 
pută cu atâta zgomot și apusă în atâta tăcere. 


Peste mormintele acestor opt care au fost în viață fla- 
cări iar acum sunt, în pământ cenuşă, să punem următo- 
rul vers al lui Alfred de Musset, scris la moartea tinerei cân- 
tărețe Malibran : 


„Une croix et lPoubli. ta nuit et le silencer 

TABLA DE MATERII 


Aurel Vlaicu și aeroplanul său. — Moartea lui Gheor- 
ghe Panu. — Căderea Cabinetului Ionel Brătianu 
şi venirea guvernului Petre Carp. ......... 


Alegerile parlamentare ale guvernului Carp. — N. 
Iorga candidează pentru întâia oară în București.— 
Rochia-pantaloni la București — „Chanteclair'' la 


modă. — Debutul meu la tribuna Camerei. — Ziariştii 
ne oferă un banchet, fratelui meu Ion ziarist și el, 
numil director general al teatrului, și mie. — Moartea 
inginerului Ion Cantacuzino, tatăl generalului Zizi 
Cantacuzino-grănicerul. — Moartea lui Constatin 
Stoicescu fost ministru liberal. — Moartea genera- 
lului Gheorghe Manu fruntaș al partidului conser- 
vator fost șef de guvern. — Scandalul bisericesc 
reincepe. — Mareșalul japonez Nagi eroul dela Port- 
Artur în Bucureşti. — Moartea lui Take Protopo- 
pescu. — „Rața“ d-lui Valentin Bibescu. — Războiul 
turco-italian. — Primejdia de războiu în Balcani. 
Ferberea la noi în ţară. — Procesul tramvaelor 
comunale. — Procesul scandaluiui bisericesc. — 
Moartea Generalului C. Budişteanu. — Retragerea 
opoziției liberală-takistă din parlament. ..... 


Intoarcerea, în țară a Doctorului Rakovski. Mari 
manifestații socialiste şi guvernamentale. — Mani- 
festaţie filo-liberală a Regelui Carol. — Intrigi şi 
frământări la conservatori. Sentința tribunalului 
în chestia tramvaelor comunale. — Proiectul des- 
centralizărei, administrative al lui Petre Carp. — 
Ostilitatea Regelui faţă de Petre Carp. — Legea 
exproprierilor bunurilor de mâna moartă. — Chiriile 
se scumpesc. — Acordarea drepturilor politice do- 
brogenilor.— Corupţie parlamentară.— Regele stărue 
pentru împăcarea lui Carp cu Take Ionescu. - Sen- 
tinţa Casaţiei în chestia tramvaelor. — Carp demi- 
sionează. — O întrunire a parlamentarilor la Mini- 
sterul de externe. — Un mare discurs a lui Petre 
Carp. — Căderea cabinetului Carp..— Cabinetul 
Maiorescu fără Carp, Marghiloman, Filipescu și 
Delavrancea. — Mari frământări politice. — Paul 
Dechanel misionar francez la Bucureşti. Apoi vizita 

1914 


primarului Parisului D-l Roussel. Agitaţia chi- 
riașşilor. — Legea meseriilor în aplicare. — Drama 
Filipovici. — Inaugurarea Salonului oficial.  Impă- 
carea Maiorescu-Take Ionescu. — Manifestaţii pen- 
tru centenarul răpirei Basarabiei. — Moartea lui I. 
L. Caragiale.  Intâiul aviator român mort.— Priviri 
politice retrospective. — D-şoara Văcărescu în po- 
lemică. — Italienii bombardează Dardanelele. — 
Războiul balcanic începe. — Drama şalupei „Trotuș“. 
— Iarăşi procesul cu Societatea tramvaelor Comu- 
nale. — O telegramă a „Carmen Silvei. Ministerul 
Maiorescu-Take Ionescu. — Turcii bătuţi pretutin- 
deni. Nicu F lipescu, deşi ministru, se agită. — 
Alegerile parlamentare. — Funeraliile lui Caragiale. 
Seful statului-major austriac în București. 
Vizita președintelui Camerei bulgare, Danef. — Vizita 
Marelui Duce Nicolae Mihailovici. Regele Carol 
Feld mareșal al armatei ruse. — O scrisoare a îm- 
păratului Nicolae. — Manifestaţii pentru Petre Carp. 
— Carp demisionează din noua Cameră.— Moartea 
arhitecţulu Ion Mincu şi a lui Spiru Haret. -- 
Curente Contra Regelui Carol. — Frământări în 
tabăra guvernamentală. — Conterinţa dela Londra. 


Take Ionescu la Londra.— Rechemarea lui urgentă. 
— Schimb de telegrame între Take Ionescu si Ray- 
mond Poincare ales preşedinte al Republica fran- 
ceze. — Moartea lui Alexandru Djuvara. — Spionul 
Căpitanul Rodrig Goliescu. — Moartea lui Gheorghe 
Cantacuzino zis „Nababul'“. — Infiinţarea „Asocia- 
ţiei Generale a Presei“. — O dotaţie de 100.000 lei 
prinţului Carol. — Protocolul dela Petersburg.— Gu- 
vernul atacat cu vehemenţă. — Demisia lui Nicu 
Filipescu din guvern. — Un foc de revolver în Ca- 
meră. — Agitaţia lu Petre Carp — Intrunirea dela 
Clubul Conservator. — Intrunirea dela Al. Marghi- 
loman. — Protocolul dela St. Petersburg cunoscut 
în Bucureşti. — Consfătuirea convocată de Carp 
în casele Constantin Olănescu. — Discuţia Proto- 
colului în Parlament. — Sfărâmarea alianței bal- 
canice. — Agitaţia din Eucureşti pentru intrarea 
în răsboi a României. — Decretarea mobilizărei. — 
Armata română în Bulgaria. — Moartea merelui 
jurisconsult Gheorghe Danielopolu. — Cpnferința 
şi Tratatul dela Bucureşti. — Moartea lui Aurel 
Vlaicu. — Ionel Brătianu proclamă întrun manifest, 
necesitatea împroprietărirei ţaranilor şi reforma, 
electorală. — Titu Maiorescu ales şef al partidului 
conservator. — Moartea lui Ion Kalinderu.— Moartea 
lui Iancu Brătescu . . aa ; i 


Retragerea Ministerului Maiorescu şi venirea Cabi- 
netului liberal sub I. I. C. Brătianu. — Un banchet 
al presei pentru Doctorul Angeleşcu ministrul lu- 
crărilor publice. — Camera votează revizuirea Con- 
stituţiei. — Candidatura lui Const. Mille în Bucu- 
rești. — Meschinăriile conservatorilor în alegerile 
pentru Constituantă. — Vizita Ţarului Nicolae la 
Constanţa. — Alex. Marghiloman ales şel al par- 
tidului conservator. — O aventură românească în 

Albania. — O vizită a fruntașilor conservatori la 
Tibăneşti. — Un discurs al lui Nicolae Filipescu. — 
Atentatul dela Serajevo. — Nota Ultimatum a Au- 
stro-Ungariei către Serbia. — O acţiune românească 
in Albania. — Austro-Ungaria declară războiu Ser- 
biei, Germania declară războiu Rusiei și Franţei. — 
Războiul cel mare a început. — Consiliul de Coroană 
dela. Sinaia. — Declararea neutralităţei. — Italia se 
declară neutră. — Anglia declară războiu Germa- 
niei. — O mică întrunire la Nicolae Filipescu. — 
Amănunte dela Consiliul de Coroană.— n calambur 
al reginei Elisabeta.— Take Ionescu și N. Filipescu 
cer eşirea din neutralitate și intrarea în luptă con- 
tra Austro-Ungariei. — Ziarele lor atacă pe rege 
care se opune. — Un discurs al lui Delavrancea. — 
Mare agitaţie în ţară. — Moartea regelui Carol I.— 
Prinţul Ferdinand proclamat rege. — Incheiere .. 


Opt oameni .... 

Ionel I. C. Brătianu 

Barbu Delavrancea 

Nicu Gr. Filipescu . 

Nicolae Fleva . 

Take Ionescu 

Titu Maiorescu eo ei ue d 
Gheorghe Panu n Cele E lu IRI) a d A 

